
Cea mai mare parte a acestei opere, dacă nu în întregime, tine 
de perioada care a urmat publicării Stăpânului Inelelor. În aceşti ani, 
Copiii lui Húrin a devenit pentru el povestea dominantă de la sfârşitul 
zilelor de odinioară şi o vreme îndelungata ei şi-a dedicat toate 
gândurile. Dar îi era să impună o structură narativa fermă, deoarece 
povestea devenea tot mai complexă atât în privinţa personajelor, cât şi 
a evenimentelor şi intradevar, într-un fragment lung povestea se 
compune dintr-un mozaic de ciorne nelogate între ele şi schițe de intrigi. 

Totuşi Copiii lui Húrin, în ultima sa formă, este principala 
poveste a Pământului de Mijloc după Stăpânul Inelelor, iar viaţa şi 
moartea lui Turin sunt descrise cu o forță convingătoare şi un ritm 
presant rar întâlnite în cazul altor popoare ale Pământului de Mijloc. 
Din această pricină, dupaun studiu îndelungat al manuscriselo, am 
încercat în cartea de faţă să alcătuiesc un text ce oferă o naraţiune 
continua de la început până la sfârşit, fără introducerea altor elemente 
care nu sunt autentice în concepție 

PREFAŢĂ 


Este de netăgăduit că multor cititori ai Stăpânului Inelelor 
legendele Zilelor de Odinioară (aşa cum au fost tipărite în diferite forme 
în Silmarillion, Poveşti neterminate şi Istoria Pământului de Mijloc) nu le sunt 
defel cunoscute, decât poate prin reputația de a fi ciudate şi inaccesibile 
ca stil şi ton. lată de ce m-am gândit - şi nu e un gând de ieri, de azi - cå 
ar fi întru totul justificat să prezint versiunea lungă a legendei Copiilor 
lui Húrin, aşa cum a conceput-o tatăl meu, ca o scriere independentă, 
între propriile coperte, cu o muncă de redactare minimă şi mai cu seamă 
într-o curgere continuă, fără întreruperi sau goluri, dacă acest lucru putea 
fi tăcut fără distorsiuni sau fără a inventa ceva în plus, în ciuda formei 
neterminate în care au rămas unele părți ale ei. 

M-am gândit că, dacă povestea despre soarta lui Turin şi a lui 
Ni&nor, copiii lui Húrin şi Morwen, ar putea fi prezentată în acest mod, 
s-ar deschide o fereastră spre o scenă şi o poveste plasate într-un Pământ 
de Mijloc necunoscut, foarte vii şi concrete, deşisunt concepute ca şi 
când ar fi ajuns la noi din epoci îndepărtate: tărâmurile înghiţite de ape 
din apus, dincolo de Munţii Albaştri, pe unde umblase în tinereţe 
Arborebărbos, şi viaţa lui Turin Turam- bar în Dor-lómin, Doriath, 
Nargothrond şi Codrul Brethil. 

Prin urmare, această carte se adresează în primul rând acelor 
cititori care poate îşi amintesc faptul că pielea lui Shelob era atât de 
cumplit de tare încât nu putea fi străpunsă mu măcar de-o armie 
omenească, şi asta chiar dacă oţelul ar fi fost făurit de elfi sau de gnomi 
sau de-ar fi fost mânuit de Beren ori Turin" sau că Elrond i-a spus lui 
Frodo în Vâlceaua Despicată că Turin era unul dintre „măreții prieteni ai 
elfilor din străvechime"; altceva nu ştiu despre el. 


În tinereţea sa, în anii Primului Război Mondial şi că mult înainte 
să fi existat cea mai mică aluzie referitoare la poveştile care aveau să 
alcătuiască narațiunea din Hobbitul sau Stăpânul Inelelor, tatăl meu a 
început să scrie o serie de povestiri, pe care a intitulat-o Cartea 
Poveştilor Pierdute. Aceea a fost prima scriere de literatură de 
imaginaţie, chiar substanțială, deoarece, desi a fost lăsată neterminată, 
conţine paisprezece poveşti complete, în Cartea Poveştilor Pierdute au 
apărut în poveste zeii, sau valarii; elfii şi oamenii, care sunt Copiii lui 

Iluvatar (Creatorul); Melkor-Morgoth, Marele Vrăjmaş; balrogii şi orcii; 
ŞI ținuturile în care sunt plasate poveştile, Valinor, tărâmul zeilor dincolo 
de oceanul apusean, şi Marile Pământuri (ulterior numite Pământul de 
Mijloc, între mările din răsărit şi din apus). 

Printre Poveştile Pierdute, trei erau mai lungi şi mai complete, toate 
având drept personaje oameni şi elfi deopotrivă: acestea sunt Povestea 
lui Tinuviel (care în Stăpânul Inelelor apare într-o formă scurtă, drept 
povestea lui Beren şi Luthien, pe care Aragom le-a spus-o hobbiţilor pe 
Piscul Vremii; pe aceasta tatăl meu a scris-o în 1917), Turumbar şi 
Foalókë (Turin Turambar şi Dragonul, care cu siguranţă exista în 1919, 
chiar şi mai înainte) şi Căderea Gondolinului (1916-1917). Într-un 
fragment citat adesea, dintr-o scrisoare lungă în care îşi descria opera - şi 
pe care a scris-o în 1951, cu trei ani înainte să fie publicat Stăpânul 
Inelelor-, tatăl meu vorbea despre ambițiosul său proiect anterior: „...Cu 
mult timp în urmă, mă gândisem, la un moment dat (între timp, mi-a 
pierit curajul), să creez un ansamblu de legende mai mult sau mai puţin 
legate între ele, pornind cu cele cosmogonice, de mare întindere, şi 
mergând până la basme romantice - cosmogonia funda- mentându-se pe 
legendele pământene, mai puţin importante, iar acestea împrumutând 
splendoare din vasta țesătură a celor dintâi - ... să dezvolt complet unele 
dintre poveştile esențiale, iar pe altele, cele mai multe, să le schiţez doar 
şi să le las ca atare în structura generală". 

Din acest fragment se poate vedea că, încă de la început, modul în 
care concepuse ceea ce avea să fie numit Silmarillion cuprindea şi faptul 
că unele „Poveşti” trebuiau spuse într-o formă cât mai elaborată; şi într- 
adevăr, în aceeaşi scrisoare din 1951, el se referea în mod explicit la cele 
trei poveşti pe care le-am menţionat mai sus ca fiind cele mai lungi din 
Cartea Poveştilor Pierdute, în scrisoare amintea povestea lui Beren şi 
Luthien, „cea mai importantă poveste din Silmarillion", spunând despre 
ca că „istoria aceasta poate fi citită ca o poveste cavalerească sau ca un 
basm (cred eu, minunat şi impresionant), având doar cunoştinţe vagi 
despre contextul general. Dar ea reprezintă, în acelaşi timp, o legătură 
fundamentală în ciclu, iar sensul ei nu poate fi înţeles pe deplin dacă e 
scoasă din context". „Mai sunt şi alte poveşti aproape la fel de ample, 
continua tatăl meu, în aceeaşi măsură independente, dar legate şi ele de 
istoria generali": acestea sunt Copiii lui Hurin şi Căderea Gondolinului. 

Din ceea ce a scris tatăl meu este limpede că, dacă ar fi realizat 
versiunile finale şi finisate, de anvergura pe care şi-o dorea el, atunci 
cele trei "Poveşti Mari" ale Zilelor de Odinioară (a lui Beren şi Luthien. 

a Copiilor lui Hurin şi cea despre Căderea Gondolinu- lui) ar fi fost, în 
viziunea lui, nişte opere suficient de complete în ele însele încât să nu 
ceară neapărat cunoaşterea marelui ansamblu de legende cunoscut drept 
Silmarillion. Pe de altă parte, aşa cum observa tatăl meu în aceeaşi 
scrisoare, povestea despre Copiii lui Hurin face parte integrantă din 
istoria elfilor şi a oamenilor din Zilele de Odinioară şi, de bună seamă, 
există numeroase referințe la evenimente şi circumstanţe din respectiva 
istorie mult mai amplă. 

Ar fi împotriva concepției cărții de faţă că lectura ei să fie îngreunată 
cu nenumărate note care să ofere informaţii despre persoane şi 
evenimente ce au arareori o importanţă reală în desfăşurarea narațiunii 
ca atare. Totuşi, poate că pe alocuri nu strică o mână de ajutor, astfel că 
în Introducere prezint pe scurt Beleriandul şi popoarele sale către 
sfârşitul epocii Zilelor de Odinioară, când s-au născut Turin şi Ni&nor; 
de asemenea, pe lângă harta Beleriandului şi a Ţinuturilor de la 
Miazănoapte, am inclus o listă cuprinzând toate numele care apar în text, 
cu explicaţii foarte concise în legătură cu fiecare, şi câteva genealogii 
simplificate. 

La sfârşitul cărții există o Anexă în două părți: prima se referi la 
încercările tatălui meu de a ajunge la o formă finală a celor trei poveşti, 
iar a doua - la compoziția textului din această carte, tex! care se 
deosebeşte în multe privinţe de cel din Poveşti neterminate 

Îi sunt foarte recunoscător fiului meu Adam Tolkien pentru ajutorul 
indispensabil pe care mi l-a dat în aranjarea şi prezentarea materialului 
din Introducere şi Anexă şi pentru transpunerea cărții In-lumea 
descurajantă (pentru mine) a suportului electronic. 

INTRODUCERE 


Pământul de Mijloc şi Zilele de Odinioară 


Personajul Turin avea o semnificaţie profundă pentru tatăl meu; 
neîndoielnic, el a reuşit să realizeze un portret pregnant al copilului 
Turin, esenţial pentru tot ce se întâmplă în poveste: o fire severă, lipsită 
de bucurie, cu simţul dreptăţii şi al compasiunii; al lui Hurin - energic, 
vesel, sangvin al mamei lui, Morwen - rezervată, curajoasă şi mândră; şi 
o descriere a vieții în gospodăria lor, în Dor-lómin, ţara aceea rece în 
anii - încă de atunci apăsaţi de teamă - ce au urmat spargerii de către 
Morgoth a asediului asupra Angbandului. Înainte să se fi născut Turin. 

Dar toate acestea s-au întâmplat în Zilele de Odinioară, Primul Ev al 
lumii, într-o epocă neînchipuit de îndepărtată. Distanţa în timp până 
unde se întoarce această poveste în trecut este sugerară memorabil în 
Stăpânul Inelelor. La Marele Sfat din Vâlceaua Despicată, Elrond a 
povestit despre Ultima Alianţă dintre elfi şi oameni şi despre înfrângerea 
lui Sauron la sfârşitul celui de-al Doilea Ev, cu mai mult de trei mii de 
ani înainte: 

Ajuns aici cu povestea. Elrond se opri din vorbit şi oftă. 

- Parcă văd şi acum splendoarea flamurilor lor, continuă el. Îmi 
aduceau aminte gloria Zilelor de Odinioară şi Oştile din Beleriand. atât 
de mulți prinți şi căpetenii de seamă se strânseseră. 

Şi totuşi nu tot atât de mulți şi de mândri ca atunci când a fost 
sfărâmat muntele Thangorodrim şi când elfi au socotit că răul se sfârşise 
o dată pentru totdeauna, dar n-a fost să fie aşa. 

- Chiar îți aminteşti? îi scăpă lui Frodo întrebarea cu voce tare. fără 
să vrea, într-atât era de uluit. Dar credeam - şi se opri o clipă fâstâcit, 
atunci când Elrond se răsuci spre el -, credeam că Gilgalad a căzut cu 
mult mai multă vreme în urmă. 

- Cu adevărat aşa a fost, răspunse Elrond cu o voce groasă. Doar că 
amintirile mele se întorc departe în timp, până în Zilele de Odinioară. 
Eărendil a fost seniorul meu, cel care s-a născut în Gondolin înainte de 
pieirea acestei ţări; iar mama mea a fost Elwing, fiica lui Dior, fiul lui 
Luthicn din Doriath. Am fost martor la trei evuri în partea de apus a 
lumii, la multe înfrângeri şi la multe victorii nerodnice. 

Cu vreo şase mii cinci sute de ani înainte să se țină Sfatul acasă la 
Elrond, în Vâlceaua Despicată, s-a născut Turin în Dor-lómin, „în iarna 
anului ce prevestea mari suferințe", după cum se spune în Hronicul 
Beleriandului. 

Dar tragedia vieții sale nu poate fi înţeleasă doar din descrierea 
personajului, deoarece Turin era condamnat să trăiască prins în capcana 
unei puteri uriaşe şi misterioase, blestemul plin de ură rostit de Morgoth 
împotriva lui Hurin, Morwen şi a copiilor lor, din cauză ci Hurin îl sfida 
şi refuza să se supună voinjei sale. Îar Morgoth, Vrăjmaşul Negru, cum a 
ajuns să fie numii, era la origine - aşa i-a spus el lui Húrin, adus captiv în 
fata lui - „Melkor, întâiul şi cel mai puternic dintre toţi valarii, cel care a 
fost încă dinainte de a fi lumea". Acum, întrupat pentru totdeauna în 
alcătuirea unui rege urieşesc şi maiestuos, dar terifiant, în nord-vestul 
Pământului de Mijloc, era prezent fizic în uriaşa lui fortăreață 
Angband, Infernul de Fier fumul negru ce ieşea prin meterezele 
Thangorodrimu- lui. munţii pe care Melkor i-a înălțat deasupra 
Angbandului, putea fi văzut de la mare depărtare, mânjind cerul de la 
miazănoapte. În Hronicul Beleriandului se spune că „porţile lui Morgoth 
se aflau doar la o sută cincizeci de leghe de podul spre Menegroth; 
departe şi totuşi prea aproape". Este vorba de podul ce duce la curtea 
regelui elf Thingol, care l-a luat pe Turin drept fiu de suflet: curtea 
regelui se numea Menegroth, Cele o Mie de Peşteri, departe în sud şi la 
est de Dor-lomin. 


Dar, întrupat, Morgoth era stăpânit de teamă. lată ce scria tatăl meu 
despre Morgoth: „Căci pe măsură ce se înrăia în ticăloşia lui şi punea 
răul ce-l clocea în sine în ticluitele-i minciuni şi-n creaturile ticăloşiei, 
puterea îi trecea aşijderea în ele şi astfel se răspândea, iar el devenea tot 
mai legat de pământ, nemaidorind să iasă din fortărețele sale întunecate". 
Astfel, când Fingolfin, Marele Rege al elfilor noldorini, a pornit călare 
de unul singur ca să-l provoace pe Morgoth la o luptă corp la corp, el i-a 
strigat la porți: „leşi, rege las ce eşti, să te lupti cu propriile-i mâini! 
Sălăşluitor de bârlog, stăpân de sclavi, mincinos, pândar, duşman al 
zeilor şi elfilor, arată-te! Căci voiesc a-ţi vedea chipul gålbejit de frică!" 
Atunci (aşa se spune), „Morgoth a ieşit. Nu putea tăgădui o asemenea 
provocare în fata căpitanilor săi". S-a luptat cu Grond, barosul său cât 
toate zilele, care, la fiecare lovitură, muşca țărâna, săpând un adevărat 
crater, şi l-a zdrobit pe Fingolfin; dar, înainte de a muri, regele elf a 

țintuit uriaşa labă a Iui Morgoth de pământ „şi din tăietură a tåsnit un 
sânge negru, umplând craterele scobite de Grond. Îar Morgoth a umblat 
de-atunci olog de-un picior”. Îar când Beren şi Luthien, sub înfăţişări de 
lup şi liliac, au pătruns în cea mai afundată sală din Angband, unde 
şedea Morgoth, Luthien l-a vrăjit pe Morgoth, care „deodată a început să 
alunece de pe tron ca un deal ce porneşte la vale prăbuşindu-se şi, 
asemenea unui tunet, s-a prăvălit întins cu fața-n Jos, pe podeaua 
infernului. Coroana de fier 1 s-a rostogolit de pe cap, făcând să răsune 
hăurile". 

Blestemul unei asemenea fiinţe, care poate susține că „umbra vrerii 
mele se întinde peste Ardă | Pământul] şi tot ce se află în ea se supune 
încet şi nesmintit voinţei mele", nu seamănă câtuşi de puţin cu 
blestemele şi sudalmele unor fiinţe cu puteri mai mici. Morgoth nu 
„invocă" răul sau nenorocirea asupra lui Húrin şi a copiilor săi, nu ;,face 
apel" la o instanță superioară să fie agentul său, căci el, „Stăpânul 
ursitelor de pe Aida", cum s-a autonumit în fata lui Hurin, intenționează 
să pricinuiască distrugerea dușmanului său prin forța giganticei sale 
voințe. Astfel, „schițează" viitorul celor pe care-i urăşte şi-i spune lui 
Hurin:, Asupra celor pe care tu îi iubeşti gândul meu va apăsa ca un nor 
al destinului necruţător şi-i va arunca în întunecime şi deznădejde”. 

Chinul pe care I-a ticluit pentru Húrin era acela „de a vedea cu ochii 
lui Morgoth". Tatăl meu a dat o definiţie a ceea ce însemna acest lucru: 
dacă cineva era forțat să privească în ochii lui Morgoth, acel cineva 
„vedea" (sau primea în mintea sa din mintea lui Morgoth) un tablou 
extrem de credibil asupra evenimentelor, distorsionat de răutatea fără 
sfârşit a lui Morgoth; şi, dacă există cineva care se putea opune vrerii lui 
Morgoth, acesta era Hurin. Pentru că - spunea tatăl meu - iubirea ce o 
purta familiei sale şi îngrijorarea chinuitoare pentru soarta lor îl făceau 
să-şi dorească să afle tot ce putea despre ei, indiferent care era sursa; dar 
şi din mândrie, crezând că-l învinsese pe Morgoth în schimbul lor de 
replici şi că putea să-l facă pe Morgoth „să-şi plece privirea" sau că 
reuşea cel puţin să-şi păstreze discernământul şi să facă distincția între 
realitate şi ticăloşie. 

Pe tot parcuisul vieții lui Turin, din momentul plecării sale din Dor- 
lómin, şi al surorii sale, Ni&nor, care nu şi-a cunoscut niciodată tatăl, 
aceasta a fost soarta lui Húrin în timp ce a şezut nemișcat pe un tanc al 
munţilor Thangorodrim, într-o amărăciune tot mai mare, pricinuită de 
călăul său. 

În povestea lui Túrin, care şi-a luat numele de Turambar, Stăpânul 

Destinului, blestemul lui Morgoth pare să fie văzut că o putere eliberată 
de sub orice control doar ca să facă rău, în căutare de victime; se spune 
că însuşi Morgoth, un vala căzut, se temea că Târin „va ajunge atât de 
puternic, încât blestemul pe care-l abătuse asupra lui nu se va mai 
împlini, iar el va scăpa de soarta ce-i fusese hărăzită" (p. 131). Mai 
târziu, în Nargothrond, Turin şi-a ascuns adevăratul nume, încât atunci 
când Gwindor I-a dat în vileag el s-a supărat: ..... mi-ai făcut rău, 
prietene, trădându-mi adevăratul nume, căci mi-ai invocat ursita de care 
voiam să mă feresc". Gwindor era cel care îi spusese lui Turin despre 
ceea ce se zvonea în Angband, unde el fusese ţinut prizonier, anume că 
Morgoth îi blestemase pe Hurin şi pe toate rubedeniile sale. Dar la mânia 
de acum a lui Turin el a răspuns: „Ursita în tine zace, nu în numele tău". 

Această idee complexă are un loc atât de important în poveste, încât 
tatăl meu a propus un al doilea titlul: Narn e Rach Morgoth. Povestea 
Blestemului lui Morgoth. Îar opinia lui despre întreaga poveste este 
exprimată de următoarele cuvinte: „Astfel se încheie povestea lui Turin 
cel nefericit, cea mai mârşavă dintre faptele lui Morgoth printre oameni, 
în lumea străveche". 


Când Arborebărbos străbătea cu paşii lui mari Codrul Fangom, 
ducându-i pe Merry şi Pippin la subsuorile sale, le cânta despre locuri pe 
care le cunoscuse în străvechime şi despre copacii care creșteau acolo: 


Pe lunci Tasarinaniene cu sălcii, mi plimbam Primăvara. 
Ah! Privelişti, parfum Primăvăratic din Nan-tasarion! 
ȘI ziceam că-i bine. 
Hoinăream Vata prin păduri de ulm, în Ossiriand 
Ah! Lumina şi muzica, vara. de lingi Şapte Râuri, în Ossir! 
Şi credeam că-i grozav. 
Pe plajele din Neldoreth, venii în Toamnă. 
Ah! Aurul şi stacojiul, şi-al frunzelor suspin, toamna. 
În Taur-na-Neldor! 
Mai mult decât mi-aş fi dorit. 
Spre pinii de pe înălțimile Dorthonionului suiam lama. 
Ah! Vântul şi albeaţa, şi crengile negre, în lamă, 
Pe Orod-na-Thdn! Glasul mi se-nălţa cântând în slăvi. 
Și-acum toate zac sub văl de mare, 
Mă mai plimb numai în Ambarona, în Taur&mona, 
În Aldalome, 

Pe propriu-mi tărâm, în ținutul Fangorn, 
Unde rădăcinile-s lungi. Si ani - câtă frunză şi iarbă-s 
In Tauremornalome. 


inerea de minte a lui Arborebărbos, „entul din pământ născutul, ca 
munţii bătrân", era cu adevărat lungă. Îşi amintea de codri străvechi în 
marea ţară a Beleriandului, distrasă în răscolirile pricinuite de Bătălia 
cea Mare de la sfârşitul Zilelor de Odinioară. Marea cea Mare a năvălit 
peste uscat, înghițind toate pământurile la apus de Munţii Albaştri, 
numiţi Fred Luin şi Ered Lindon. Încât harta ce însoţeşte Silmarillion se 
termină la răsărit cu acel lanţ muntos, în vreme ce harta din Stăpânul 
Inelelor se termină la apus cu acelaşi lant muntos: iar teritoriile de coastă 
de dincolo de munţi, numite pe harta respectivă Forlindon şi Harlindon 
(Lindon de la Miazănoapte şi Lindon de la Miazăzi) sunt tot ce a mai 
rămas ta al Treilea Ev din ţara numită Ossiriand, Tara celor Şapte Râuri. 
Dar şi Lindon, prin ale cărei păduri de alun se plimba odată 
Arborebărbos.S-a plimbat şi printre măreţii pini de pe podişul 
Dorthonion (Tara Pinilor), care ulterior a fost numit Taur-nu-Fuin, 
Pădurea de sub Umbra Nopţii, după ce Morgoth a transformat-o într-un 
„tinut al spaimei şi al vrăjitorilor întunericului, al rătăcirilor şi 
deznădejdii"; şi a ajuns în Neldoreth, pădurea din partea de nord a 
Doriathului, regatul lui Thingol. 

În Beleriand şi în ţinuturile nordice s-a consumat destinul cumplit al 
lui Turin; şi, într-adevăr, atât Dorthonion, cât şi Doriath, prin care se 
plimbase odată Arborebărbos, au fost cruciale în viaţa lui. S-a născut 
într-o lume a războaielor, deşi încă era copil când a avut loc ultima şi cea 
mai mare bătălie dintre războaiele din Beleriand. O scurtă prezentare a 
modului în care s-a ajuns la această bătălie va răspunde întrebărilor pe 
care le poate ridica textul de față, ca şi referințele care se fac în timpul 
narațiunii. 

La nord, hotarele Beleriandului par să fi fost formate de Ered Wethrin, 
Munţii Umbrei, în spatele cărora se întindea ţara lui Hurin, Dor-ldmin, o 
parte din Hithlum; la est, Beleriand se întindea până la poalele Munţilor 
Albaştri. S1 mai departe, la răsărit, se aflau pământuri care nu prea sunt 
amintite În istoria Zilelor de Odinioară; dar popoarele care au făcut acea 
istorie au venit de la răsărit, prin trecătorile Munţilor Albaştri. 

Elfu au apărut pe pământ foarte departe la răsărit, lângă lacul numit 
Cuivienen, Apa Trezirii; şi de acolo au fost chemaţi de către valari să 

părăsească Pământul de Mijloc, să treacă Marea cea Mare şi să vină pe 
Tărâmul Binecuvântat, Aman, aflat în partea de apus a lumii, tărâmul 
zeilor. Cei care au răspuns chemării au pornit într-un marş lung, 
străbătând Pământul de Mijloc, din Cuivienen, fund călăuziți de vala 
Orome, vânătorul, iar ei au fost numiţi Eldari, Elfii Marii Călătorii, Elfii 
Nobili - ei se deosebesc de aceia care, refuzând să dea ascultare 
chemării, au ales să se statornicească în Pământul de Mijloc şi aici să-şi 
împlinească destinul. Ei sunt „elfu inferiori”, numiți Avari, Nesupuşil. 

Dar, deşi au traversat Munţii Albaştri, nu toți Eldarii au plecat peste 
mare; iar cei care au rămas În Beleriand se numesc Sindari, Elfii 
Cenuşii. Marele lor rege era Thingol (care înseamnă Pelerină cenușie), 
care cârmuia din Menegroth, Cele o Mie de Peșteri, în Doriath. Si nu toți 
Eldarii care au trecut Marea cea Mare au rămas în ţara valarilor; căci 
unul dintre cele trei mari neamuri ale lor, Noldorii („învăţaţii”), s-au 
întors în Pământul de Mijloc, fiind numiţi Surghiuniţii. În fruntea celor 
care s-au răzvrătit împotriva valarilor era Fëanor, „Spiritul Focului": cel 
mai mare fiu al lui Finwë, care condusese mulțimea noldorilor din 
Cuivienen, dar care murise între timp. Acest eveniment esențial în istoria 
elfilor a fost rezumat astfel în Anexa A din Stăpânul Inelelor. 


Fëanor a fost cel mai renumit dintre Eldari ca făurar şi 
cunoscător al tradițiilor, dar şi cel mai mândru şi mai 
îndărătnic. EI a făurit cele Trei Nestemate, Silmarilu, 
umplându-le cu strălucirea celor Doi Copaci, Telperion şi 
Laurëlin, care dădeau lumină tarii valarilor. Nestematele au 
fost râvnite de Morgoth Vrăjmașul, care le-a furat şi, după 
distrugerea Copacilor, le-a adus în Pământul de Mijloc, 
păzindu-le în marea lui fortăreață din Thangorodrim. 
Împotriva voinţei valarilor, Fëanor a părăsit Tărâmul 
Binecuvântat, plecând în exil în Pământul de Mijloc, 
împreună cu o mare parte din poporul său; căci, în orgoliul 
său, îşi pusese în gând să redobândească prin forță 
Nestematele de la Morgoth. A urmat războiul fără de 
speranţă al Eldarilor şi Edainilor împotriva fortăreței din 
Thangorodrim, în care aceştia au fost într-un sfârşit învinşi 
definitiv. 


Fëanor a fost ucis în bătălie la scurtă vreme după întoarcerea 
noldorilor în Pământul de Mijloc, iar fiii lui au devenit stăpâni peste 

pământuri întinse la răsărit de Beleriand, între Dorthonion (Taur-nu- 
Fuin) şi Munţii Albaştri; dar puterea lor a pierit în cumplita Bătălie a 
Lacrimilor Făr' de Număr, descrisă în Copiii lui Húrin. şi de atunci „fiii 
lui Féanor rătăceau ca frunzele suflate de vânt" (p. 52). 

Al doilea fiu al lui Finwë era Fingolfin (frate vitreg cu Fëanor), socotit 
Seniorul tuturor noldorilor împreună cu fiul său Fingon, el cârmuia 
Hithlum, aflat la nord şi la vest de marele lanț Ered Wethrin, Munţii 
Umbrei. Fingolfin trăia în Mithrim, lângă întinsul lac purtând acelaşi 
nume, în vreme ce Fingon stăpânea peste Dor-lómin , la sud de Hithlum. 
Principala lor fortăreață era Barad Fithel (Tumul Sirion), la Fithel Sirion 
(Fântâna lui Sirion), unde izvora râul Sirion, pe faţa răsăriteană a 
Munţilor Umbrei: acolo a servit mulţi ani ca soldat Sador, bătrânul 
servitor olog al lui Hurin şi Mor- wen, aşa cum i-a spus el lui Turin (p. 
35). După moartea lui Fingolfin, în luptă corp la corp cu Morgoth, 
Fingon a devenit marele rege al noldorilor. Turin l-a văzut o dată, „când 
Regele Fingon şi mulți dintre seniorii săi străbătuseră călare ținutul Dor- 
lómin şi trecuseră podul peste Nen Lalaith, sclipind în veşmintele lor 
argintii şi albe" (p. 33). 

Al doilea fiu ai lui Fingolfin era Turgon. După întoarcerea noldorilor, 
a trăit întâi în casa numită Vinyamar, lângă mare, în regiunea Nevrast, la 
apus de Dor-lómin; dar în taină a construit oraşul ascuns Gondolin, pe 
un deal din mijlocul câmpiei numite Tumladen, împrejmuită de Munţii 
încercuitori, la răsărit de râul Sirion. Odată Gondolinul construit, după 
mulți ani de trudă, Turgon a părăsit Vinyamar ca să trăiască împreună cu 
poporal său, noldori şi sindari, în Gondolin; şi, timp de secole, această 
redută minunat de frumoasă a fost ținută în cel mai deplin secret, singura 
calc de acces spre ea fiind imposibil de descoperit şi păzită cu străşnicie, 
încât nici un străin nu putea pătrunde în ea, iar Morgoth cu nici un chip 
nu reusea să afle unde se găsea. Abia în Bătălia Lacrimilor Făr' de 
Număr, după ce trecuseră mai mult de trei sute cincizeci de ani de când 
părăsise Vinyamarul, a ieşit Turgon cu marea lui armie din Gondolin. 

Al treilea fiu al lui Finwë; fratele lui Fingolfin şi frate vitreg al lui 
Fëanor, era Finarfin. El nu s-a întors în Pământul de Mijloc, dar fiii şi 
fiica lui au venit cu poporul lui Fingolfin şi fiii acestuia. Cel mai mare 
fiu al lui Finarfin era Finrod, care, atras de măreția şi frumuseţea 
Menegrothului din Doriath, a întemeiat sub pământ oraşul-fortăreață 
Nargothrond, drept care a fost numit Felagund, care s-ar traduce prin 
Seniorul Peşterilor sau, în graiul gnomilor, Săpătorul de Peşteri. Porţile 
Nargothrondului se deschideau spre defileul râului Narog, în Beleriandul 

de Apus, unde râul cu pricina trecea printre dealuri înalte, numite Taur- 
en-Faroth sau Platoul Earoth; dar regatul lui Finrod se întindea până 
departe, la est până la râul Sirion, la apus până la râul Nenning, care se 
vărsa în mare la limanul Eglarest. Finrod a fost răpus în temniţele tui 
Sauron, mai-marele slujitorilor lui Morgoth, iar Orodreth, al doilea fiu al 
lui Finarfin, a luat coroana Nargothrondului. Acest fapt s-a întâmplat la 
un an după naşterea lui Turin în Dor-lómin. 

Ceilalți fu ai lui Finarfin, Angrod şi Aegnor, vasali ai fratelui lor 
Finrod, trăiau sus pe Dorthonion, care străjuia la miazănoapte întinsa 
câmpie Ard-galen. Galadriel, sora lui Finrod, trăia de multă vreme în 
Doriath, cu Melian Regina. Melian era o maia, un spirit cu o putere 
uriaşă, care se întrupase în formă omenească şi trăia în Codrii 
Beleriandului, alături de Regele Thingol: ea era mama lui Luthien şi 
străbuna lui Elrood Cu puţin timp înainte de întoarcerea noldorilor din 
Aman, când oştiri numeroase veneau dinspre Angband în sud, intrând în 
Beleriand, Melian (după cum se spune în Silmarillion) „şi-a folosit 
întreaga putere ca să împrejmuiască tot ținutul [codrii din Neldoreth şi 
Region] cu un zid nevăzut de umbră şi tulburare: Brftul lui Melian, de 
care de atunci nimeni nu va mai fi putut trece fără învoirea ei sau a 
Regelui Thingol, doar dacă se-narma cu o putere mai mare decât a lui 
Melian cea din seminţia maia". După aceasta, ţara a primit numele de 
Doriath, „Tara Gardului". 

În al şaizecilea an după întoarcerea noldorilor, când s-a sfârşit pacea 
care dura de ani de zile, o mare oştire de orci a coborât dinspre 
Angband. Dar a fost înfrântă şi distrusă până la ultimul oştean de către 
noldori. S-a numit Dagor Aglareb bătălia asta. Bătălia Glorioasă; dar 
seniorii elfi au luat aminte de pe urma ei şi au asediat Angbandul, un 
asediu ce a durat aproape patru sute de ani. 


Se spunea că oamenii (pe care elfii îi numeau Atani, A Doua 
Seminţie, şi Hildori, Cei Veniţi După) au apărut departe, la răsărit de 
Pământul de Mijloc, către sfârşitul Zilelor de Odinioară; dar despre 
începuturile istoriei lor oamenii care au pătruns în Beleriand în zilele 
Păcii celei Lungi, când Angbandul era asediat, iar porţile sale zăvorâte, 
n-aveau să vorbească niciodată. Căpetenia acestor oameni care au trecut 
primii Munţii Albaştri se numea B&or cel Bătrân; iar lui Finrod 
Felagund. Regele din Nargothrond, primul care i-a întâlnit, Bor i-a 
spus: „în urma noastră e numai întuneric; ne-am întors spatele la 
întunericul acela şi nu voim a mai ne întuma acolo nici batăr cu gândul. 

Înimile noastre se îndreaptă către apus şi avem credinţa că acolo vom 
găsi Lumina". La fel i-a vorbit şi Sador, bătrânul servitor al Iui Húrin, lui 
Turin băieţandrul (p. 35). Mai târziu s-a spus că atunci când Morgoth a 
aflat despre apariția oamenilor a părăsit Angbandul pentru ultima oară şi 
a plecat spre răsărit; şi ci primii oameni care au pătruns în Beleriand „s- 
au căit şi s-au răsculat împotriva Puterii întunecimii, dar au fost vånati 
cu sălbăticie şi asupriți de cei care-o venerau şi-o slugăreau". 

Aceşti oameni se trăgeau din trei Case, cunoscute drept Casa lui B&or, 
Casa lui Hador şi Casa lui Haleth. Tatăl lui Húrin, Gal- dor cel înalt, 
ținea de Casa lui Hador, fiind în fapt fiul acestuia; dar mama lui era de 
felul ei din Casa lui Haleth, în vreme ce Morwen, soția lui, ținea de Casa 
lui Bëor, fiind înrudită cu Beren. 

Neamurile celor trei Case erau Edainii (forma sindarină pentru Atani), 
fiind numiţi prieteni ai elfilor. Hador trăia în Hithlum, iar 

Regele Fingolfin l-a făcut Senior peste Dor-lómin; neamul lui Bëor s- 
a statornicit în Dorthonion; iar al lui Haleth trăia, la vremea aceea. În 
Codrul Brethil. După ce a luat sfârşit asediul asupra Angbandu- lui, de 
peste munți au venit oameni de un cu totul alt soi; li ae spunea 
răsăriteni, iar unii dintre ei au jucat un rol important în povestea lui 
Turin. 

Asediul Angbandului s-a sfârşit brusc şi cumplit (deşi sfârşitul acesta 
fusese îndelung pregătit), într-o noapte de mijloc de iarnă, după 395 de 
ani de la începutul lui. Morgoth a descătuşat râuri de foc ce se scurgeau 
în jos din Thangorodrim, iar mănoasa câmpie Ard-galcn, aflată la nord 
de platoul Dorthonion, s-a preschimbat într-un pustiu pâijolit, sterp, 
cunoscut după aceea sub un alt nume, Anfauglith, Colbul Năbuşitor. 

Acest atac catastrofal s-a numit Dagor Bragollach, Bătălia Focului 
Neaşteptat. Glaurung, Părintele Dragonilor, a ieşit acum, pentru prima 
oară, din Angband, înfățişându-se în toată puterea sa; oştiri nesfârşite de 
orei s-au revărsat spre sud; seniorii elfi din Dorthonion au fost ucişi, la 
fel şi o mare parte din oştenii poporului lui Bëor. Regele Fingolfin şi fiul 
său Fingon au fost nevoiţi să se retragă, Împreună cu oştenii din 
Hithlum, în fortăreaţa Fithel Sirion, pe povârnişurile răsăritene ale 
Munţilor Umbrei, iar Hador Capaurit, care apăra fortăreaţa, a fost răpus. 
Atunci Galdor, tatăl lui Hurin, a devenit Senior în Dor-lâmin; căci 
torentele de foc au fost stăvilite de bariera Munţilor Umbrei şi astfel au 
scăpat Hithlum şi Dor-lómin de a fi cucerite. 

În anul cc a urmat bătăliei Brugollach, Fingolfin, cuprins de o furie 
deznădăjduită, a pornit călare spre Angband şi, ajuns acolo, 

provocat pc Morgoth. Doi ani mai târziu, Hurin şi Huor s-au dus în 
Gondolin. După alți patra ani, într-un nou atac asupra legiunii Hithlum, 
Galdor. tatăl lui Turin, a fost răpus în fortăreaţa Fithel Sirion: acolo se 
afla şi Sador, aşa cum i-a povestit lui Turin (p. 35) 

şi la văzut pe Húrin (la vremea aceea, un tânăr de douăzeci şi unu de 
ani) "luându-i locul în fruntea obşti şi a oștirii". 

Toate acestea erau proaspete în memoria Dor-lOminului când s-a 
născut Turin, la nouă ani după Bătălia Focului Neaşteptat. 

NOTĂ ASUPRA PRONUNȚIEI 


Nota care urmează are scopul de a lămuri o serie de particularități 
esențiale ale pronunțării numelor. 


Consoane 


C are întotdeauna valoarea lui k, niciodată a lui s; astfel, Cele- bros se 
pronunţă Kelebros, nu Selebros. 

CH are întotdeauna valoarea lui ch ca în cuvântul scoțian loch sau cel 
german Buch, niciodată valoarea lui ch din cuvântul englezesc church; 
exemple sunt Anach, Narn 1 Chin Hurin. 

DH este folosit întotdeauna pentru a reprezenta sunetul unui th sonor 
(sibilant) în engleză, ca thîn then, nu th din thin. De exemplu, Gloredhel, 
Eledhwen, Maedhros. 

G are întotdeauna valoarea lui g din cuvântul englezesc get; prin 
urmare, Region nu este pronunţat ca englezescul region, iar prima silabă 
din Ginglith sună ca în englezescul begjn, nu ca în gin. 


Vocale 


AI se pronunţă ca eye în engleză; astfel, a doua silabă a cuvântului 
Edain se pronunţă asemenea englezescului dine, nu Dane. 

AU are valoarea englezescului ow din town; astfel, prima vocală din 
Sauron se pronunță asemenea cuvântului englezesc sour, nu sore. 

EI în Teiglin, de exemplu, se pronunţă asemenea lui grey în engleză. 

IE nu trebuie pronunţat ca în cuvântul englezesc piece, ci prin 
pronunţarea distinctă a ambelor vocale i şi e, fiind citite legat; deci Ni- 
enor, nu „Neenor”. 

AE din Aegnor, Nirnaeth, de exemplu, este o combinaţie a vocalelor 
individuale a-e, dar pot fi pronunţate în acelaşi fel că Al. 

EA, EO nu se citesc legat, ci constituie două silabe; aceste combinații 
sunt scrise ea şi eo, ca în Beor, sau la începutul numelor Fă, Eo, ca în 
Fărendil. 

U în nume precum Húrin, Turin trebuie pronunţat oo; astfel, Toorin. 
nu Tyoorin. 

IR, UR înaintea unei consoane (ca în Cirdan, Gurthang) nu trebuie 
pronunțate ca în cuvintele englezeşti fir, fur, ci că în grupurile englezeşti 

de litere cer, oor. 

E la sfârşitul cuvintelor se pronunţă întotdeauna că o vocală distinctă, 
iar în această poziție este scris e. Este pronunţat întotdeauna în mijlocul 
cuvintelor precum Celebros, Menegroth. 

Capitolul I 


COPILĂRIA LUI TURIN 


Hador Capaurit era un Senior al Edainilor, mult îndrăgit de Eldari. 
Câte zile a avut, le-a trăit sub cârmuirea lui Fingolfin, care i-a dăruit 
pământuri întinse în acea parte a ținutului Hithlum numit Dor-lómin . 
Fiica lui, GlOredhel, l-a luat de sot pe Haldir, fiul lui Halmir, Seniorul 
Oamenilor din Brethil. La acelaşi ospăț, fiul său Galdor cel înalt a luat-o 
de soatå pe Hareth, fuca lui Halmir. 

Galdor şi Hareth au avut doi fu, pe Hurin şi pe Huor. Hurin era cu trei 
ani mai mare decât fratele său, dar mai scund decât toți ceilalți bărbaţi 
din neamul său; statura o moştenise de la neamul mamei sale, dar în 
toate celelalte semăna cu Hador, bunicul său, cu trup vânjos şi fire 
aprigă. Focul din el ardea necontenit, iar voinţa îi era de fier. Dintre toți 
oamenii de la miazănoapte, ei ştia mai tot ceea ce hotărau noldorii între 
ei. Fratele său, Huor, era înalt, cel mai înalt dintre toți Edainii, mai puţin 
față de propriul fiu, Tuor, şi foarte iute de picior; dar, dacă se luau la 
întrecere şi alergarea se dovedea lungă şi grea, tot Hurin ajungea primul, 
pentru că el alerga la fel de repede la început ca şi la sfârşit. Tare se mai 
iubeau fraţii şi arareori s-au despărțit la anii tinereţii! 

Hurin s-a însurat cu Morwen, fiica lui Baragund, fiul lui Bregolas din 
Casa lui B&or; astfel, Morwen era rubedenie apropiată a lui Beren 
Ciungul. Avea părul negru, era înaltă şi cu o strălucire în ochi şi o 
frumuseţe pe chip pentru care oamenii o porecliseră Eled- hwen, 
frumoasa-elfa; clar la fire era aspră şi mândră. Necazurile ce loviseră 

Casa lui B&or îi întristau inima; căci ea venise în Dor-lómin ca 
surghiunită din Dorthonion, după înfrângerea din bătălia Bragollach. 

Turin era numele celui mai mare copil al lui Hurin şi Morwen; se 
născuse în anul în care Beren venise în Doriath şi o găsise pe Luthien 
Tinuviel, fuca lui Thingol. Morwen i-a mai născut şi o fată lui Hurin, pe 
nume Urwen; dar toți cei care-au cunoscut-o pe faţa lor în scurta ei viață 
au numit-o Lalaith, care înseamnă Râset. 

Huor s-a însurat cu Rian, verişoara lui Morwen; ea era fiica lui 
Belcgund, fiul lui Bregolas. Nemiloasă a fost soartă cu ea, lăsând să fie 
adusă pe lume în asemenea vremuri, căci ea avea suflet blând şi nu-i 
plăceau nici vânătoarea, nici războiul. Ea iubea copacii şi florile 
sălbatice şi-i plăcea să cânte şi să născocească noi cântece. Doar două 
luni a fost soţia lui Huor, înainte ca el să i se alăture fratelui său în 
bătălia Nirnaeth Arnoediad, şi de atunci nici că l-a mai văzut. 

Dar acum povestea se întoarce la Hurin şi Huor, în zilele tinereţii lor. 
Se spune că, o vreme, fiii lui Galdor au locuit în Brethil, că fii de suflet 
al lui Haldir, unchiul lor, după cum era datina oamenilor de la 
miazănoapte în acele timpuri. Deseori se duceau la bătălie cu Oamenii 
din Brethil împotriva orcilor, care acum făceau prădăciuni la hotarele de 
la miazănoapte ale ţării lor; căci Húrin, cu toate că avea numai 
şaptesprezece ani, era vânjos, iar Huor, mai mic ca vârstă decât frate- 
său, crescuse înalt asemenea celor mai multi bărbaţi ai acelui neam. 

Într-una din zile, Hurin şi Huor s-au alăturat unei companii de 
iscoade, numai că au fost atacați pe neaşteptate de orei şi risipiţi, iar 
fraţii au fost urmăriți până la vadul Brithiach. Ar fi fost luaţi prizonieri 
sau chiar răpuşi acolo de n-ar fi fost puterea lui Uimo, care încă mai 
stăruia în apele Sirionului; din cât se povesteşte, din râu s-a înălţat o 
ceaţă ce i-a învăluit, ascunzându-i de ochii duşmanilor, şi aşa au izbutit 
ei să scape, trecând vadul Brithiach şi ajungând în Dimbar. Au pribegit 
ei şi multe au îndurat printre dealurile de sub pereţii prăpăstioşi ai 
munţilor Crissaegrim, până când meleagul acela înşelător 1-a zăpăcit de 
tot, de n-au mai ştiut pe unde să înainteze sau cum să se întoarcă. Dar i-a 
zărit Thorondor şi i-a trimis în ajutorul lor pe doi dintre vulturii săi; i-au 
purtat vulturii în înaltul cerului, apoi dincolo de Munţii Încercuitori, 
până în tainica vale Tumladen şi-n oraşul ascuns Gondolin, pe care nici 
unui om nu-i fusese dat până atunci să-l vadă. 

Aflând din ce neam se trăgeau, Regele Turgon i-a primit cu braţele 
deschise; căci Hador era prieten al elfilor, iar, pe lângă asta, Ulmo însuşi 
îl sfătuise pe Turgon să se poarte blând cu fiti din Casa acestuia, care 

aveau să-l ajute la ceas de nevoie. Astfel, Hurin şi Huor au stat mai bine 
de un an ca oaspeţi în casa regelui; se spune că, în această vreme, Hurin, 
a cărui minte era iute şi iscoditoare, a învăţat multe de la elfi şi a desluşit 
câte ceva din sfaturile şi gândurile regelui. Turgon i-a îndrăgit nespus pe 
fiii lui Galdor şi stătea mult la sfat cu ei; chiar vroia să-i ţină în Gondolin 
doar pentru că-i îndrăgea atât, şi nu din pricina pravilei sale ce 
statornicea ca nici unui străin, fie acesta elf sau om, care nimerea în 
regatul tainic şi vedea oraşul să nu-i mai fie îngăduit să plece de acolo, 
decât atunci când regele va ridica opreliştea şi poporul ascuns va putea 
ieşi în lume. 

Dar Hurin şi Huor doreau să se întoarcă la neamul lor şi să fie alături 
de acesta în războaiele şi durerile pe care le îndura. Astfel că Húrin i-a 
spus lui Turgon: 

- Măria Ta, noi suntem bieţi oameni muritori, nu ne asemănăm cu 
Eldarii. Or putea ei aştepta ani lungi până să se războiască, în cine ştie ce 
loc îndepărtat, cu vrăjmaşii lor; dar pentru noi timpul e scurt, nădejdile şi 
puterile noastre se împuţinează. Drumul spre Gondolin nu l-am găsit noi, 
nici măcar nu ştim unde se află oraşul, ci am fost aduşi - şi tare ne-am 
temut şi mult ne-am minunat - pe înaltele căi ale văzduhului. Şi 
mulțuMim cerului că ochii ne-au fost acoperiți ca de un văl. 

I-a ascultat Turgon ruga şi i-a răspuns, zicându-i: 

- Pe calea pe care ati venit, îngăduit vă este să şi plecaţi, dacă 
Thorondor se învoieşte. Mă cuprinde jalea că ne despărțim; dar, în scurt 
timp, după socoteala Eldarilor, iarăşi ne vom întâlni. 

lată însă că Maeglin, nepotul după soră al regelui, care avea puteri 
mari în Gondolin, nu s-a întristat defel de plecarea lor, cu toate că, 
neiubind semeţia oamenilor, nu-i plăcea că regele le făcea această 
favoare; aşa că 1-a spus lui Hurin: 

-  Bunăvoinţa regelui e mai mare decât îți poti tu închipui, iar unii s- 
ar putea mira de ce porunca lui atât de aspră se îmblânzeşte pentru două 
vlăstare ticăloase ale seminției oamenilor. Am fi mai feriți de primejdii 
dacă ei n-ar avea altceva de ales decât să rămână aici, ca servitori al 
noştri, până la sfârşitul zilelor lor. 

- Cu adevărat, mare este bunăvoința regelui, a răspuns Húrin. Dar, 
dacă nu e de ajuns cuvântul nostru, iată, facem legământ şi în faţa ta. 

Şi fraţii au jurat să nu dezvăluie vreodată ceea ce aflaseră de la Turgon 
ŞI să păstreze taina asupra celor văzute în regatul său. Şi-au luat apoi 
rămas-bun, iar vulturii au venit şi i-au luat pe aripile lor, ducându-i de 
acolo pe timp de noapte şi aşezându-i pe pământ în Dor-lómin, înainte 








Page 21 


Copiii lui Húrin 





de ivirea zorilor. S-a bucurat obştea să-i vadă iarăşi acasă, căci auziseră 
de la solii din Brethil cum că li s-ar fi pierdut urma; dar frații n-au spus 
nimănui, nici măcar tatălui lor, unde fuseseră, doar că îi salvaseră din 
sălbăticie vulturii aceia care-i aduseseră acasă. 

- Să înţeleg, prin urmare, că aţi trăit un an întreg în sălbăticie? i-a 
întrebat, nedumerit, Galdor. Ori poate v-au adăpostit vulturii în cuibarele 
lor? Mă uit la voi şi văd că de mâncat ati mâncat, cu veşminte frumoase 
v-aţi pricopsit şi v-aţi întors ca nişte prinți, nicidecum că oameni fără 
căpătâi ce bat codrii. 

-  Mulţumeşte-te că am venit, tată, i-a spus Húrin. Căci numai sub 
legământul tăcerii ni s-a îngăduit ăst lucru. Îar legământul odată făcut e 
bun făcut. 

Galdor nu i-a mai iscodit, dar bănuieli avea el, asemenea multora, 
asupra adevărului nerostit. Căci atât legământul tăcerii, cât şi vulturii îi 
duceau pe oameni cu gândul la Turgon. 

Astfel au trecut zilele, iar umbra amenințării lui Morgoth se lungea şi 
mai mult. Dar în anul patru sute şaizeci şi nouă de la întoarcerea 
noldorilor în Pământul de Mijloc, elfii şi oamenii parcă au prins să aibă 
din nou o brumă de speranță. Auziseră şi ei de faptele lui Beren şi ale lui 
Luthien şi de ruşinea ce-o păţise Morgoth chiar pe tronul din Angband, 
iar unii spuneau că Beren şi Luthien încă mai trăiau sau se întorseseră 
dintre Morti. În acel an aproape că luaseră sfârşit marile sfaturi de la 
curtea lui Maedhros şi, mulțumită reînnoitei puteri a Eldarilor şi 
Edainilor, înaintarea lui Morgoth fusese oprită, iar orcii alungați din 
Beleriand. Apoi unii au început să vorbească despre victoriile ce aveau 
să vină şi despre răsturnarea sorții în bătălia Bragollach, căci Maedhros 
avea să se afle în fruntea armiilor unite şi cu toții îl vor alunga pe 
Morgoth sub pământ şi vor pecetlui Porţile Angbandului. 

Dar înţelepţii încă nu-şi găsiseră liniştea, temându-se că Maedhros îşi 
arătase prea curând puterea sporită, şi astfel îi dădea timp lui Morgoth 
să-şi pregătească atacul împotriva lui. 

- În Angband se va pune la cale o nouă ticăloşie, ce va întrece 
închipuirea elfilor şi a oamenilor, spuneau el. 

În toamna acelui an, parcă pentru a le întări spusele, un vânt rău s-a 
iscat la miazănoapte, suflând pe sub văzduhurile plumbuite. Răsuflarea 
Rea, aşa a fost numit, pentru că aducea cu sine miasme puturoase; şi 
mulți au fost loviți de boleşniţe şi au murit în toamna acelui an în 
tinuturile de la miazănoapte, cc se învecinau cu puştiiciunea Anfauglith, 
mai cu scamă copiii ori flăcăii şi fetişcanele din casele oamenilor. 

În acel an, Tărin, fiul lui Hurin, avea cinci ani, iar Urwen, sora lui, 
împlinise trei la începutul primăverii. Părul ci era asemenea crinilor 
galbeni în iarbă, aşa părea când copila alerga pe câmpuri, iar râsul ei 
amintea de susurul veselului pârâiaş cc cobora dintre dealuri şi trecea pe 
lângă zidurile casei părinteşti. Nen Lalaith se numea acest pârâiaș şi, 
după numele său, toți cei ai casei au numit-o pe copilă Lalaith, iar 
inimile lor se bucurau s-o aibă în preajmă. 

Turin însă nu era tot atât de îndrăgit ca şi ea. Avea părul negru al 
mamei sale şi chiar şi la fire dădea semne că-i va semăna; căci nu era un 
copil vesel, nici vorbăreţ, cu toate că învățase să vorbească de la o vârstă 
fragedă şi întotdeauna arătase mai mare decât anii pe care-i avea. Cu 
greu uita vreo nedreptate ori batjocură, doar în el mocnea şi focul din 
tatăl său, drept care nu arareori izbucnea nestăpânit. Mila îl cuprindea la 
fel de repede, iar durerile şi amărăciunile lumii îi aduceau lacrimi în 
ochi; până şi în asta semăna cu tatăl său, Morwen fiind mai curând aspră 
cu sine şi cu alţii. Îşi iubea mama, căci vorba ei era întotdeauna sinceră 
si simplă; pe tătâne-său îl vedea când şi când, Hurin fiind adeseori dus 
de-acasă, cu armia lui Fingon, ce păzea hotarele răsăritene ale ținutului 
Hithlum, iar când venea acasă, zisa lui repezită, cu vorbe ciudate, snoave 
si înţelesuri doar pe jumătate rostite, îl umplea de uimire pe Turin şi-l 
făcea să se simtă stingherit. La acea vreme, toată căldura pe care o 
simţea în inimă se răsfrângea asupra surorii lui, Lalaith; dar arar se juca 
împreună cu că, mai mult îi plăcea să stea şi să o păzească nevăzut, să o 
urmărească atunci când hoinărea pe pajiştea verde, printre copaci, când 
cânta cântecele făcute de copiii Edainilor în vremuri de demult, pe când 
graiul elfilor încă era nou pe buzele lor. 

- Frumoasă ca o copilă de elf este Lalaith, îi spunea Húrin lui 
Morwen, dar, vai!, prea curând se va trece. Şi poate, din astă pricină, cu 
atât mai frumoasă ori poate mai dragă. 

Iar Turin, auzind aceste vorbe, a stat să cumpănească la ele, dar nu le- 
a priceput tâlcul. Căci nu văzuse niciodată o odraslă elfa. Eldari nu 
viețuiau pe pământurile lui tătâne-său la acea vreme, iar de văzut îi 
văzuse doar o dată, când Regele Fingon şi mulți dintre seniorii săi 
străbătuseră călare ținutul Dor-lómin şi trecuseră podul peste Nen 
Lalaith, sclipind în veșmintele lor argintii şi albe. 

Dar, mai înainte să se încheie anul, tâlcul vorbelor rostite de tatăl său 
s-a adeverit; căci Răsuflarea Rea s-a abătut asupra Dor-lómin ului şi 
Turin a căzut la pat, zăcând multă vreme pradă fierbinţelii şi viselor 
negre. Si când s-a întremat - aşa îi fusese lui scris, iar viaţa din el se 
dovedise mai puternică - a întrebat de Lalaith. Atunci dădaca lui i-a 
spus: 

- De Lalaith să nu mai pomeneşti, fiu al lui Húrin; ci întreab-o pe 
mama ta despre soarta surorii tale Urwen. 

Iar când Morwen a venit la el, Turin i-a spus: 

- Nu mai sunt bolnav şi tare-aş vrea s-o văd pe Urwen; dar de ce nu 
mi se mai îngăduie să pomenesc de Lalaith? 

- Pentru că Urwen a murit şi râsetul a pierit din această casă, a 
răspuns ca. Tu însă trăieşti, fiu al lui Morwen; şi la fel trăieşte şi 
duşmanul care ne-a lovit astfel. 

N-a încercat să-l aline mai mult decât se alina pe sine; ea şi-a ascuns 
durerea în tăcere, cu inima înghețată. Dar Húrin a jelit fără să se ferească 
ŞI şi-a luat harfa cu gând să pună pe strune un cântec de jale. N-a putut 
însă, şi atunci şi-a spart harfa şi, ieşind din casă, şi-a înălţat braţele spre 
miazănoapte şi a strigat: 

- Ruinătorule al Pământului de Mijloc, ne-om întâlni noi odată fatá-n 
față şi-o să te schilodesc aşa cum te-a schilodit seniorul meu Fingolfin! 

Turin a plâns amar singur în noapte, iar faţă de Morwen n-a mai rostit 
nicicând numele surorii sale. Unui singur prieten şi-a deschis el sufletul 
în acea vreme, numai lui i-a vorbit de tristeţea lui şi de puştiul din casă. 
Sador se numea prietenul acesta, un servitor al lui Hurin; era şchiop de- 
un picior şi mic la stat. Fusese pădurar, dar ceasul rău ori poate vreo 
stângăcie în mânuirea toporului să fi fost pricina pentru care şi-a retezat 
laba dreaptă, iar piciorul schilodit s-a zgârcit şi mai mult. Turin îl 
poreclise Labadal, ceca ce înseamnă Hopalabă, dar lui Sador îi plăcea 
porecla asta, căci îi fusese dată din milă, nu a batjocură. Sador muncea la 
acareturi, meşterea ori dregea mărunţişuri trebuincioase în gospodărie, 
pricepându-se el cât de cât la tâmplărie. Turin îi aducea ba una, ba alta, 
ca să-i cruţe piciorul, iar uneori şterpelea câte o unealtă ori vreo bucată 
de lemn uitată cine ştie pe unde, gândind că prietenul său o avea nevoie 
de ele. Sador zâmbea, dar îl ruga să ducă darurile înapoi de unde le 
luase. 

- Dăruieşte tot ce vrei, dar dăruieşte numai ce-i al tău, îi spunea el. 

Răsplătea cum putea bunătatea copilului, îi cioplea în lemn figuri de 
oameni şi sălbăticiuni; dar cel mai mult îi plăcea lui Turin să-l asculte pe 

Sador povestind - era tânăr când se dăduse bătălia Bragollach, iar acum 
îşi amintea cu drag de scurtul răstimp al bărbăţiei sale dinainte de a 
rămâne olog. 

- Aia a fost o bătălie măreaţă, aşa se zice, fiu al lui Húrin. Mi s-a spus 
să-mi părăsesc îndeletnicirile obişnuite şi să mă duc în pădure, unde era 
nevoie de noi în acel an; n-am luptat în bătălia Bragollach şi, de-as fi 
făcut-o, măcar m-aş fi ales cu beteşugul ăsta cu mai multă onoare. Dar 
noi am ajuns prea târziu, nu ne-a mai rămas altceva de făcut decât să 
aducem înapoi năsălia seniorului ăl bătrân, Hador, care-a căzut 
apărându-l pe regele Fingolfin. După aia m-am dus ca soldat, în Eithel 
Sirion, marea fortăreață a regilor elfi, şi am stat acolo mulți ani; aşa-mi 
pare acum, iar anii întunecați scurşi de atunci nu-s prin nimic însemnați. 
Mă aflam în Eithcl Sirion când ne-a atacat Regele Negru, dar Galdor, 
tătânele lui tătâne-tău, era căpitan acolo, ţinea locul regelui. În atacul 
acela a fost răpus; şi l-am văzut pe tătâne-tău luându-i locul în fruntea 
obştii şi a oştirii, cu toate că abia împlinise vârsta bărbăţiei. Mocnea în el 
un foc ce înfierbânta până şi sabia din mâna lui, aşa se zicea. Pe el l-am 
urmat şi i-am împins pe orci în pustie şi din acea zi spurcăciunile nici că 
s-au mai apropiat de ziduri. Dar, vai!, cum mi s-a stins dragostea de 
bătălie, atâta sânge vărsat şi atâtea răni am văzut de să-mi ajungă pentru 
o viață întreagă; mi s-a îngăduit să mă întorc în codrul după care 
tânjeam. Si acolo m-am ales cu beteşugul; aşa pățeşte omul care fuge de 
frică să, se pomeneşte că a luat-o doar pe-o scurtătură, ca să dea nas în 
nas tot cu ea. 

Aşa-i vorbea Sador lui Turin, iar Turin, care se făcea tot mai mare, a 
început să-i pună întrebări la care lui Sador îi venea tot mai greu să 
răspundă, gândind că s-ar fi cuvenit ca rubedeniile băiatului să se 
îngrijească de învățătura lui. Într-o bună zi, Turin i-a spus: 

- Oare chiar a fost Lalaith ca o copilă de elf, aşa cum a zis tatăl meu? 
Şi ce-a vrut să spună când a zis că prea curând se va trece? 

- Ca ocopilă de elf, cu adevărat aşa arăta, căci în fragedă pruncie 
copiii oamenilor şi ai elfilor par să se înrudească îndeaproape. Numa' că 
ai oamenilor cresc mai repede, iar tinereţea le trece prea curând; aşa ne e 
nouă scris. 

- Cum adică ne e scris? 

- Cât despre ce le e scris oamenilor, întreabă pe cineva mai înțelept 
decât Labadal. Vedem însă cu toții că ne sleim iute şi murim, iar unii au 
nenorocul să se stingă înainte de vreme. Elfii însă nu se sleiesc şi nu mor 
decât dacă sunt vătămaţi rău de tot. De rănile şi durerile ce-i răpun pe 

oameni elfii se tămăduiesc adesea şi, chiar dacă trupurile le sunt rău 
betegite, într-o bună zi ei iar se întorc. Cu noi nu se întâmplă aşa. 

- Înseamnă că Lalaith n-o să se întoarcă? Unde s-a dus? 

- N-o să se întoarcă. Dar unde s-a dus nici un om nu poate şti; eu 
unul nu ştiu. 

- Aşa a fost dintotdeauna? Ori poate că avem de îndurat un blestem 
trimis asupra noastră de regele cel rău, aşa cum a fost Răsuflarea Rea? 

- Nu ştiu. În urmă-ne întuneric se află. Din el puţine poveşti au ajuns 
până la noi. Poate că părinții părinților noştri au avut multe de spus, dar 
nu le-au spus. Până şi numele lor au fost uitate. Munţii s-au înălțat între 
noi şi viaţa din care au venit ei, fugind de ceva ce nimeni nu ştie. 

- De teamă au fugit? a întrebat Turin. 

- Poate cå da, a răspuns Sador. Poate că noi am fugit de teama de 
întuneric şi ne-am trezit cu întunericul în faţa noastră, iar de aici nu 
avem unde fugi, decât pe mare. 

- Dar noi nu ne mai temem. Nu toți. Tata nu se teme, iar mie n-o să- 
mi fie teamă; sau o să-mi fie, dar n-o să arăt, aşa cum face şi mama. 

Lui Sador i s-a părut atunci că ochii lui Turin nu arătau ca ochii unui 
copil şi-n sinea lui şi-a spus: „Durerea-i ca un spin pentru o minte 
puternică". Dar cu glas tare a zis: 

- Fiu al lui Húrin şi Morwen, ce va fi în inima ta Labadal nu are cum 
ghici; dar arar şi puţinora le vei arăta ce-i înăuntru. 

Atunci Túrin i-a spus: 

- Poate că-i mai bine să nu vorbeşti despre ceea ce-ţi doreşti atunci 
când nu-ți poţi împlini vrerea. Dar îmi doresc, Labadal, să fiu un eldar. 
Atunci Lalaith s-ar întoarce şi eu aş mai fi aici, chiar dacă ea a lipsit 
multă vreme. Voi pleca soldat cu un rege al elfilor de cum voi fi împlinit 
vârsta, aşa cum ai făcut şi tu, Labadal. 

- Dela ei ai multe de învăţat, a oftat Sador. Sunt un neam frumos şi 
minunat şi au putere asupra inimilor oamenilor. Si totuşi uneori mă 
gândesc că ar fi fost poate mai bine să nu-i fi întâlnit niciodată, ci să fi 
rămas noi acolo unde ne era locul. Căci învăţăturile lor sunt străvechi, 
iar felul lor de a fi, mândru şi răbdător. În lumina lor noi pălim ori focul 
din noi arde prea repede, iar povara ursitei noastre ne apasă mult mai 
rău. 

-  Dartatăl meu îi îndrăgeşte, a zis Turin, şi nu e fericit fără ei. Cică 
aproape tot ceea ce ştim de la ei am învăţat, iar prin asta am devenit şi 
noi mai nobili, aşa spune tata; şi mai spune că oamenii care au venit în 
ultima vreme de peste munti sunt făcuți cam din aceeaşi plămadă ca şi 








Page 27 


Copiii lui Húrin 





orcii. 

- Câțiva dintre noi sunt cu adevărat din aceeaşi plămadă. Dar urcusul 
e dureros, iar din locurile înalte usor se poate cădea până jos de tot. 

La acea vreme, Túrin avea aproape opt ani; după socoteala Edainilor, 
îi împlinea în luna Gwaeron a acelui an ce nu poate fi dat uitării. Printre 
ai lui se vorbea cum că armiile ar fi fost chemate să se strângă la o mare 
adunare, despre care Túrin nu auzise nimic; cu toate că băga de seamă că 
tatăl său se uita cu ståruintå la el, asa cum se uită un bărbat la ceva drag 
de care trebuie să se despartă. 

Acum, Húrin, ştiindu-şi soata curajoasă şi cu buzele ferecate atunci 
când trebuia, îi spunea adesea lui Morwen despre planurile regilor elfi şi 
despre ce avea să se întâmple dacă izbândeau ori dacă dădeau greș. 
Sufletul îi era plin de speranță, nu se temea câtuşi de puţin că bătălia ar 
fi putut fi pierdută; căci el nu socotea că se afla în Pământul de Mijloc 
vreo forţă în stare să înfrângă puterea şi măreția Eldarilor. 

- Ei au văzut Lumină la Apus, îi spunea Húrin, şi în cele din urmă 
întunecimea va fi silită să fugă din calea lor. 

Morwen nu-i tăgăduia spusele; când se afla lângă Hurin, cumpăna 
înclina totdeauna de partea speranţei. Dar printre cei de-un neam cu ca 
istoriile elfilor nu erau necunoscute, astfel că în sinea ei îşi zicea: „Dar 
oare nu au părăsit ei Lumina şi nu le este zăgăzuită calea spre ea? Cine 
ştie dacă Domnii Apusului nu şi-au luat cumva gândul de la ei; şi oare 
cum vor putea Copiii mai Mari să înfrângă una dintre Puteri?" 

Nici măcar umbra vreunei îndoieli nu-l înnegura pe Hurin Thalion; cu 
toate acestea, într-o dimineaţă din primăvara acelui an, s-a trezit ca dintr- 
un somn neliniştit şi parcă un nor se lăsase peste seninătatea lui. Îar 
seara, numai ce-a spus deodată: 

- Când voi fi chemat, Morwen Eledhwen, îl voi lăsa în grija ta pe 
moştenitorul Casei lui Hador. Vieţile oamenilor sunt scurte şi multe 
ghinioane îi pasc în răstimpul ăsta, chiar şi pe vreme de pace. 

- Întotdeauna a fost aşa, a răspuns ea. Dar ce să înţeleg din vorbele 
tale? 

- Prevenire, nu îndoială, a răspuns Húrin, care totuşi nu era în apele 
sale. Dar cine priveşte înainte asta trebuie să vadă: că lucrurile nu vor 
rămâne aşa cum au fost. Încercarea de acum va fi mare şi una din părţi 
va cădea mai jos decât se află acum... De va fi să cadă regii elfilor, 
Edainilor le va merge tare rău; unde mai pui că sălaşurile noastre sunt 
cele mai aproape de Duşman. Tara aceasta ar putea să cadă în mâinile 
sale. Dar, dacă se va întâmpla cu adevărat ce e mai rău, nu-ţi voi spune: 

Nu te teme! Căci teamă îţi este doar de ceea ce trebuie să te temi, de 
nimic altceva; iar teama nu te aruncă în deznădejde. Ci îți voi spune: Nu 
aştepta! Mă voi întoarce la tine cum voi putea, dar nu aştepta! Porneşte 
spre miazăzi cât poti de repede - dacă rămân în viaţă, te voi urma şi te 
voi găsi, chiar de-ar fi să răscolesc tot Beleriandul. 

-  Beleriandul e lung şi lat şi nu-i adăposteşte pe surghiuniți, a zis 
Morwen. Încotro să fug şi câţi să iau cu mine, multi sau puţini? 

Hurin a căzut pe gânduri o vreme. 

-  Rubedeniile mamei mele trăiesc în Brethil, a zis el. La vreo treizeci 
de leghe de aici, în linie dreaptă. 

- Dar, de-ar fi să vină vremuri atât de ticăloase, ce sprijin mai pot 
găsi la oameni? a întrebat Morwen. Casa lui Bor a căzut. Dacă şi marea 
Casă a lui Hador va cădea, în ce văgăuni se va putea târî micul Popor al 
lui Haleth? 

- În care le-or găsi, i-a răspuns Húrin. Dar de vitejia lor să nu te 
îndoieşti, chiar de-s puţini şi neştiutori. În altă parte unde mai găseşti 
nădejde? 

- Nu zici nimic de Gondolin. 

- Nu, căci numele acesta n-a fost nicicând rostit de buzele mele, a zis 
Húrin. Dar ce-ai auzit vorbindu-se e adevărat: am fost acolo. Şi-ți voi 
mărturisi acum ceea ce n-am spus nimănui şi nu voi spune vreodată: nu 
ştiu unde se află. 

-  Bănuieşti însă, şi bănuieşti bine, aşa-mi vine să cred. 

- Poate cå da, a zis Húrin. Dar, până ce Turgon nu mă dezleagă de 
jurământul pe care i l-am făcut, nu pot spune ce bănuiesc, nici măcar tie; 
astfel că ai căuta în van. Şi chiar dacă, spre ruşinea mea. ar fi să-ți spun, 
n-ai izbuti decât să ajungi cel mult la o poartă zăvorâtă; dacă Turgon nu 
iese la război, lucru despre care nu s-a auzit nimic şi nici nădejde nu 
este, nimeni nu va pătrunde acolo. 

- Atunci, dacă neamul tău nu ne ajută, iar prietenii te reneagă, 
înseamnă că singură va trebui să iau o hotărâre; şi uite că-mi vine în 
gând Doriath. 

- Departe îți merge gândul, a zis Húrin. 

- Prea departe, ai zice? I-a iscodit Morwen. Dar Brâul lui Melian va 
tine piept dușmanului până în ultima clipă, eu aşa socot; iar Casa lui 
Béor nu va fi dispreţuită în Doriath. Doar sunt de-acelaşi sânge cu 
regele, ştii bine. Căci Beren, fiul lui Barahir, nepot i-a fost lui Bregor, la 
fel ca tatăl meu. 

- Thingol nu-i apropiat sufletului meu. a zis Húrin. N-a trimis pc 

nimeni în ajutorul regelui Fingon şi nu ştiu de ce mă adumbresc atunci 
când aud de Doriath. 

- La fel cum mă adumbresc eu când aud de Brethil. a zis Morwen. 

Deodată, Hurin a izbucnit în râs: 

- Uite cum stăm noi aici şi vorbim despre lucruri dincolo de puterea 
noastră de înțelegere şi despre umbre ce izvorăsc din visele noastre. Nu 
va ti chiar atât de rău; dar. de-o li să fie, atunci las totul în scama 
curajului şi înțelepciunii tale. Să faci aşa cum te îndeamnă inima. Numai 
să nu zăboveşti. Îar dacă ne vom vedea împlinite nădejdile, atunci regii 
elfilor vor da fără doar şi poate înapoi urmaşilor Casei lui Bëor tot ceea 
ce a fost al lor odată; cu alte cuvinte, tie, Morwen, fiică a lui Baragund. 
Întinsele pământuri ale noastre vor li atunci şi astfel fiul nostru va deveni 
stăpân peste o mare moştenire. De va dispărea ticăloşia de la 
miazănoapte, bogat peste poate va ajunge şi rege peste oameni. 

- Hurin Thalion, a spus Morwen. mai aproape de adevăr ar fi să spui 
că tu ținteşti spre înalt, câtă vreme mie mi-este frică să nu mă prăbuşesc. 

- De-asta nici în cele mai negre gânduri să nu te temi, 1-a răspuns 
Hurin. 

În acea noapte, Turin s-a trezit pe jumătate şi i s-a părut că tatăl şi 
mama lui stăteau lângă patul său şi-l priveau în pâlpâirea lumânărilor pe 
care le țineau în mâini; dar el nu le vedea chipurile. 

În dimineaţa zilei în care Turin împlinea opt ani, Húrin i-a dat fiului 
său în dar un cuţit făurit de elfi; plăselele şi teaca erau argintii şi negre; 
ŞI i-a vorbit: 

- Moştenitor al Casei lui Hador, iată darul pentru ziua ta de naştere. 
Dar să fii eu băgare de seamă! Tăişul e neiertător, iar oţelul îl slujeşte 
numai pe acela care se pricepe să-l mânuiască. Îţi va tăia mana una- 
două, ca şi când nu ar fi a ta. L-a aşezat pe Turin pe masă, l-a sărutat şi a 
adăugat: Uite că m-ai şi întrecut, fiu al lui Morwen; curând o să fii la fel 
de înalt şi când vei sta în picioare. ȘI, când va veni acea zi, multi se vor 
teme de tăişul tău. 

Apoi Turin a fugit din încăpere şi a pornit de unul singur; îşi simţea 
inima caldă, aşa cum soarele încălzeşte pământul rece şi-l face să dea 
iarăşi rod. Îşi repeta vorbele pe care i le spusese tătane-său: Moştenitorul 
Casei lui Hador Dar şi alte vorbe îi veneau în minte: „„Dăruieşte tot ce 
vrei, dar dăruieşte numai ce-i al tău". S-a dus atunci la Sador şi i-a 
strigat: 

- Labadal, azi e ziua mea de naştere, ziua de naştere a moştenitorului 
Casei lui Hador! Şi ţi-am adus un dar. ca să ţii minte această zi. Uite-aici 

un cuţit, întocmai cel de care ai nevoie; va tăia tot ce vrei, la fel de uşor 
ca pe-un fir de pâr. 

Sador s-a tulburat, fiindeă ştia că Turin primise cuțitul în acea zi; dar 
oamenilor le vine greu să realize ceva dăruit din toată inima, oricine ar fi 
cel care dăruieşte. Aşa că i-a spus cu voce gravă: 

- Te tragi dintr-un neam mărinimos, Turin, fiu al lui Hurin. Nu am 
făcut nimic să merit darul tău şi nu am nici o nădejde să fiu mai breaz în 
zilele care mi-au mai rămas de trăit; dar tot ce îmi va sta în puteri să fac 
vol face. 

Sador a tras cuțitul din teacă şi a spus: 

- E un dar cu adevărat minunat: tăiş din otel elfic. Ce dor mi-a fost să-l 
ating! 

N-a trecut mult până când Húrin a băgat de seamă Că Turin nu purta 
cu sine pumnalul; l-a întrebat dacă nu cumva vorbele ce 1 le spusese îl 
făcuseră să se teamă de el. 

- Nu, a răspuns Turin, 1 l-am dat lui Sador tâmplarul. 

- înseamnă că dispreţuieşti darul tatălui tău? a întrebat Morwen. La 
care Turin i-a răspuns; 

- Nu; dar îl iubesc pe Sador şi-mi este milă de el. 

Auzindu-l, Hurin a spus: 

- Toate cele trei daruri erau ale tale, Turin, şi liber ai fost să le 
dăruieşti: dragostea, milă şi pumnalul, cel mai neînsemnat dintre ele. 

- Nu sunt sigură că Sador îl merită, a zis Morwen. Singur s-a ologit, 
din pricina nepriceperii sale, şi e tare încet la treabă, căci îşi pierde 
vremea cu nimicuri fără rost. 

- Ai milă de el, a sfătuit-o Húrin. O mână cinstită şi o inimă curată 
mai pot nimeri şi pe de lături; iar răul pricinuit astfel poate fi mai greu de 
îndurat decât lucrătura unui duşman. 

- Acum ai de aşteptat până o să primeşti un pumnal nou, i-a zis 
Morwen lui Turin. Şi va fi un dar pe care-l vei câştiga prin propriile 
puteri. 

După aceea, Turin a băgat de seamă că ai săi se purtau mult mai 
frumos cu Sador şi chiar i-au cerut să facă un jilt mare în care să se aşeze 
stăpânul în încăperea lui. 

Într-o bună dimineaţă, în luna Lothron, Turin a fost trezit brusc de 
sunete de trâmbiţe; alergând la uşă, a văzut în curte oameni înghesuindu- 
se, dintre care unii erau călări, toţi înarmaţi până-n dinţi, ca pentru 
război. Húrin se afla şi el acolo, vorbindu-le oamenilor şi dând porunci; 
astfel a aflat Turin că în acea zi plecau cu toţii spre Barad Fithel. 

Oamenii aceia erau garda lui Hurin şi servitorii casei; dar la arme 
fuseseră chemaţi toți bărbații din ţară. Unu plecaseră înainte, împreună 
cu Huor, fratele lui Húrin; mulți alții aveau să i se alăture Seniorului din 
Dor-lómin pe drum şi sub stindardul său aveau să meargă la marea 
adunare a regelui. 

Morwen şi-a luat rămas-bun de la Hurin fără să verse o lacrimă, ci 
spunându-i: 

- Voi păzi ceea ce laşi în grija mea, şi ceea ce este, şi ceea ce va veni. 

lar Húrin i-a zis: - 

- Rămâi cu bine, Doamnă a Dor-lominului; plecăm acum cu nădejdi 
mult mai mari decât am avut vreodată. Să ne gândim doar că la mijlocul 
iernii acesteia sărbătoarea va fi mai veselă decât în oricare alt an şi că o 
primăvară netemătoare îi va urma! Apoi l-a ridicat pe Turin pe umăr şi a 
strigat către oamenii săi: Arătaţi-i moştenitorului Casei lui Hador lumina 
săbiilor voastre! 

Atunci soarele a scăpărat pe cincizeci de tăişuri scoase iute din teci şi 
curtea a răsunat de strigătul de luptă al Edainilor de la miazănoapte: 
Lacho calad! Drego mom!Aprinde-te, Lumină! Piei, Noapte! 


În sfârşit, Hurin a sărit în şa şi stindardul lui aurit s-a deschis în vânt, 
iar trâmbiţele au răsunat din nou în dimineață; astfel a pornit Húrin 
Thalion spre bătălia Nirnaeth Amoediad. 

Dar Morwen şi Turin au rămas nemişcaţi în prag. Până când din 
depărtare vântul le-a adus glasul unui singur corn: Hurin trecuse peste 
culmea dealului din spatele căruia nu-şi mai putea zări casa. 

Capitolul II 


BĂTĂLIA LACRIMILOR FĂR' DE NUMĂR 


Multe cântece sunt cântate şi în ziua de azi şi multe poveşti sunt încă 
povestite de elfi despre Nirnaeth Arnoediad, Bătălia Lacrimilor Făr' de 
Număr, în care a căzut răpus Fingon şi floarea Eldarilor s-a ofilit. De-ar 
fi să fie toate repovestite, viața unui om n-ar ajunge pentru a le asculta. 
Aici însă se vor povesti numai acele fapte care au schimbat soarta Casei 
lui Hador şi pe aceea a copiilor lui Húrin Neclintitul. 

Şi a venit şi ceasul în care, după ce adunase o armie din toți care-au 
vrut să-l urmeze, Maedhros a hotărât o zi: dimineaţa Mijlocului de Vară. 
În acea zi, trâmbiţele Eldarilor au salutat răsăritul soarelui; s-au înălţat 
atunci flamurile fiilor lui Fëanor la răsărit, iar la apus stindardul lui 
Fingon, regele noldorilor. 

Privind în jos de pe zidurile fortăreței Eithel Sirion, Fingon şi-a văzut 
armia umplând văile şi pădurile aflate la răsărit de Ered Wethrin, bine 
ascunsă de ochii dușmanului. Fingon însă ştia că oştenii erau mulți la 
număr. Se strânseseră acolo toţi noldorii din Hithlum, iar lor li se 
alăturaseră elfi din Falas şi din Nargothrond şi o mare armie de oameni. 
La dreapta se găseau oştirea din Dor-lómin şi toți vitejii lui Húrin şi ai 
lui Huor, fratele său, şi, pe lângă aceştia, venise şi Haldir din Brethil, 
rubedenia lor, cu multi oameni din codru. 

A privit apoi Fingon către răsărit şi ochii lui de elf au zărit în 
depărtare colb stârnit şi scăpărare de oţel, parcă ar fi fost stele în negură, 

şi a ştiut el atunci că Maedhros pornise la drum; şi s-a bucurat. După 
care s-a uitat către Thangorodrim. Crestele îi erau înconjurate de un nor 
întunecat, iar din gurile sale se înălța un fum negru; a înţeles Fingon că 
mânia lui Morgoth se aprinsese, semn că avea să răspundă înfruntării lor. 
O umbră de îndoială 1 s-a strecurat atunci lui Fingon în inimă. Dar în 
aceeaşi clipă un strigăt a răsunat, purtat din vale în vale de vântul de la 
miazăzi, şi, auzindu-l, elfi şi oamenii şi-au înălțat glasurile a uimire şi 
bucurie. Căci, cu toate că nu fusese chemat şi nimeni nu-l aştepta să se 
alăture Uniunii lui Maedhros, Turgon deschisese porțile Gondolinului şi 
se apropia cu o oştire de zece mii de luptători purtând zale sclipitoare, 
săbii şi sulițe dese ca o pădure. Şi, când Fingon a auzit din depărtare 
glasul trâmbiţei celei mări a lui Turgon, umbra ce-i îngreunase inima s-a 
risipit şi, prinzând curaj, Fingon a strigat: 

-  Utulien aurë! Aiya Eldalie ar Atanatarni, utulien aure! A venit ziua! 
Luaţi seama, seminție a Eldarilor şi Părinți ai oamenilor, a venit ziua! 

Si toți care i-au auzit vocea răsunând între dealuri au strigat: 

-  Autai lome! Noaptea e pe sfârşite! 

N-avea să treacă mult până să înceapă marea bătălie. Căci Morgoth 
avea cunoştinţă de multe din cele ce făceau şi pregăteau vrăjmaşii săi şi 
îşi pusese la cale propriile tertipuri pentru ceasul când aveau aceştia să 
atace. O mare oştire se şi pomise din Angband şi se apropia de Hithlum, 
în vreme ce o alta încă şi mai numeroasă urma să-i taie calea lui 
Maedhros, pentru a-i împiedica pe regi să-şi unească forțele. Si toți cei 
care veneau împotriva lui Fingon purtau straie cenuşii, nici un tăiş de 
otel nu scăpăra la vedere şi astfel au izbutit să străbată o bună parte din 
pustiul Anfauglith, înainte ca să prindă cineva de veste. 

S-au înfuriat noldorii, iar căpeteniile lor ardeau de nerăbdare să-i atace 
pe vrăjmaşi chiar acolo, în mijlocul pustietăţii; dar Fingon s-a împotrivit. 
- Luaţi seamă la viclenia lui Morgoth, seniori! a spus el. Forţele lui 
sunt întotdeauna mai mari decât par la prima vedere, iar planurile sale, 
altele decât cele pe care le dă de bănuit. Nu vă arătați puterea, ci lăsați 

duşmanul să-şi risipească forţa luând cu asalt coastele dealurilor. 

Astfel era gândul regilor, anume ca Maedhros să străbată la lumina 
zilei câmpia Anfauglith cu întreaga sa armie alcătuită din elfi, oameni şi 
gnomi; Si, după ce va fi scos din bârlog, ca răspuns la cutezanţa lor, 
oştirile cele mai numeroase ale lui Morgoth - după cum nădăjduia 
Maedhros să se întâmple Fingon urma să înainteze dinspre apus, 
prinzând forţele lui Morgoth între ciocan şi nicovală şi spulberându-1-o 
în cele patru vânturi; fapt ce avea să fie făcut cunoscut prin aprinderea 

unui mare foc în Dorthonion. 

Numai că Morgoth îi poruncise Căpitanului său aflat în fruntea oștirii 
de la apus să facă ce-o şti şi să-l silească pe Fingon să iasă dintre 
dealuri. Prin urmare, Căpitanul a înaintat până când a ajuns cu oștirea la 
izvoarele Sirionului, împânzind tot meleagul de la zidurile fortăreței 
Barad Fithel până la Smârcurile Serech; din avanposturile lui Fingon, 
oştenii săi îi puteau privi acum pe duşmanii lor în ochi. Dar înaintarea 
sfidătoare a Căpitanului a rămas fără răspuns, ceea ce i-a făcut pe orei să 
şovăle în fața zidurilor tăcute ale fortăreței şi a amenințării ascunse a 
dealurilor. 

Atunci Căpitanul lui Morgoth a trimis înainte călăreți purtând 
însemnele unor soli veniți să cadă la învoială. Au înaintat călăreți până 
sub zidurile turnului de pază al fortăreței Barad Fithel. Cu ei l-au adus şi 
pe Gelmir, fiul lui Guilin, un senior din Nargothrond, pe care îl făcuseră 
prizonier în bătălia Bragollach şi îi scoseseră ochii. Trimişii l-au împins 
în colb pe Gelmir, strigând: 

- Mai avem mulți ca el la noi în fortăreață, dar, de vreţi să-i găsiţi, 
trebuie să vă grăbiţi. Căci altfel, după ce ne întoarcem din luptă, iată ce 
vor páti! 

Nici n-au isprăvit bine vorbele acestea, că i-au şi retezat lui Gelmir 
braţele şi picioarele, lăsându-l apoi în colb. 

Ghinionul a făcut ca tocmai atunci în avanpost să se afle Gwindor, fiul 
lui Guilin, cu multi oşteni din Nargothrond; pornise la război cu toată 
forța pe care reuşise s-o adune, tocmai din pricina durerii pricinuite de 
prinderea fratelui său. Ars de mânie ca de un foc, a sărit în şa şi, 
împreună cu el, mulți alți călăreţi; s-au hiat după solii din Angband şi i- 
au răpus; şi toți oştenii din Nargothrond l-au urmat şi au pătruns adânc în 
oastea Angbandului. Văzând aceasta, s-a înfierbântat atunci întreaga 
armie a noldorilor şi Fingon şi-a pus coiful său alb şi a făcut semn să 
răsune trâmbiţele, iar toţi oştenii săi s-au năpustit dinspre dealuri într-un 
atac neaşteptat 

Scăpărarea săbiilor trase din teci de către noldori a părut asemenea 
unui foc pe un câmp acoperit de stuf; şi atât de năprasnic şi fulgerător a 
fost asaltul lor, încât aproape că a răsturnat toate planurile lui Morgoth. 
Înainte ca oastea pe care o trimisese la apus drept momeală să primească 
întăriri, a fost risipită ca pleava şi distrusă. Îar flamurile lui Fingon au 
străbătut pustiul Anfauglith şi s-au înălțat în fata zidurilor Angbandului. 

În frunte se găseau Gwindor şi elfii din Nargothrond, care nici măcar 
acolo, în faţa Angbandului, nu şi-au domolit înaintarea; au forţat porțile 

exterioare şi au ucis străjile chiar în curțile Angbandului. Auzindu-i cum 
izbesc în porţile fortăreței, Morgoth s-a cutremurat de spaimă pe tronul 
său din adânc. Numai că acolo Gwindor a fost luat ostatic, iar elfii săi 
răpuşi fără milă; căci Fingon n-a putut veni în ajutorul lui. Prin multele 
ieşiri tăiate în coasta muntelui Thangorodrim, Morgoth îşi trimisese în 
luptă oastea principală pe care o ţinuse gata pregătită, astfel că Fingon s- 
a văzut nevoit să se retragă cu pierderi mari din faţa zidurilor 
Angbandului. 

În a patra zi a războiului, pe Anfauglith a început Nirnaeth Arnoediad 
ŞI nici o poveste nu poate da glas întregii dureri pe care a pricinuit-o 
această bătălie. Despre tot ce s-a petrecut în bătălia de la răsărit - 
înfrângerea lui Glaurung Dragonul de către gnomii din Belegost, 
trădarea răsăritenilor, înfrângerea armiei lui Maedhros şi fuga fiilor lui 
Fëanor - nu se mai povesteşte aici. În apus, armia lui Fingon s-a retras 
dincolo de nisipuri, iar acolo au căzut Haldir, fiul lui Halmir, şi cei mai 
mulți dintre Oamenii din Brethil. Dar în a cincea zi, la căderea nopții, 
când încă se afla departe de Ered Wethrin, oştirile din Angband au 
împresurat armia lui Fingon şi luptele au ţinut până-n ziuă, cu tot mai 
puţine nădejdi de izbândă. Dar, odată cu venirea dimineţii, s-a arătat şi o 
nouă speranţă, căci au răsunat cornii lui Turgon, care se apropia cu 
armia cea mare din Gondolin. Până atunci, Turgon păzise Trecătoarea 
Sirion şi-şi tinuse oştenii în frâu că să nu pornească la atac. Acum însă se 
grăbea să-i vină în ajutor fratelui său; noldorii din Gondolin erau 
puternici, iar rândurile lor străluceau aidoma unui râu de otel luminat de 
soare, căci sabia şi harnaşamentul celui mai neînsemnat oştean de-al lui 
Turgon prețuiau mai mult decât vistieria oricărui rege de-al oamenilor. 

Falanga formată din străjerii regelui a rupt rândurile orcilor; Turgon, 
aflat în frunte, îşi tăia drum cot la cot cu fratele său. Povestea spune că, 
în ciuda luptei crâncene în care erau încleştați, mare i-a fost bucuria lui 
Turgon când l-a revăzut pe Húrin, care stătea la dreapta lui Fingon. O 
vreme, ostile din Angband au fost respinse, iar Fingon a început din nou 
să se retragă. Dar, cum în răsărit Maedhros fusese înfrânt, Morgoth avea 
acum mult mai multe forte să arunce în luptă şi, înainte ca Fingon şi 
Turgon să apuce să ajungă la adăpostul dealurilor, ei au fost atacați de o 
oştire vrăjmaşă de trei ori mai numeroasă decât armia ce le rămăsese. 
Gothmog, mare căpitan al Angbandului, se afla acolo; în fruntea 
războinicilor săi întunecaţi, şi-a croit un vad negru prin armia elfilor, 
împresurându-l pe Regele Fingon şi împingându-i pe Tur- gon şi Hurin 
spre Smârcurile Serech. Scăpând de aceştia doi, s-a întors la Fingon. 

Cumplită a fost întâlnirea lor. Într-un târziu, Fingon a rămas singur, căci 
toată garda lui zăcea răpusă de jur împrejur; s-a luptat el cu Gothmog 
până când un balrog a venit din spate şi 1-a înconjurat cu un bici de otel. 
lar Gothmog şi-a repezit securea neagră asupra lui, despicându-i coiful 
negru din care a ţâşnit o flacără albă. Astfel a căzut regele noldorilor; şi 
l-au hăcuit în colbul pustietăţii cu ghioagele lor, iar stindardul său 
albastru cu argintiu l-au năclăit în mâzga sângelui său. 

Noldorii pierduseră bătălia; dar Hurin şi Huor, dimpreună cu cei care 
mai rămăseseră în viață din Casa lui Haldor, încă mai rezistau alături de 
Turgon din Gondolin, împiedicându-i pe războinicii lui Morgoth să 
cucerească Trecătoarea Sirion. În acel ceas, Hurin i-a vorbit lui Turgon, 
spunându-i: 

- Pleacă acum, Domnia Ta, cât mai ai vreme! Căci tu eşti ultimul 
vlăstar al Casei lui Fingolfin, în tine zace ultima nădejde a Eldanilor şi, 
atâta veme cât durează Gondolinul, va dura şi spaima în sufletul lui 
Morgoth. 

-  Gondolinul nu mai poate fi tăinuit multă vreme, a spus Turgon; iar 
când va fi descoperit, va pieri şi el. 

- Puțin de-ar mai dura, şi-ar fi de-ajuns, a zis şi Huor. Căci din casa 
ta va fi să vină nădejdea elfilor şi a oamenilor, deopotrivă. Îţi spun 
acestea, Domnia Ta, cu vederea dinaintea morţii; aici ne vom despărți 
pentru totdeauna şi nicicând nu-ţi voi mai privi zidurile albe, dar din 
Domnia Ta şi din mine va răsări o nouă stea. Cu bine! 

A auzit aste vorbe Maglin, fiul surorii lui Turgon, aflat în apropiere, şi 
nu avea să le uite; dar de spus, n-a spus nimic. 

Iar Turgon a ascultat povaţa lui Húrin şi a lui Huor şi a dat poruncă 
armiei sale să-şi strângă rândurile şi să se retragă spre Trecătoarea 
Sirion. Ecthelion şi Glorfindel, căpitanii lui, păzeau flancurile din 
dreapta şi din stânga, pentru ca nici un duşman să nu poată trece pe 
lângă ei, căci singurul drum în acel ţinut era îngust şi înainta de-a lungul 
malului apusean al pârâului tot mai tumultuos al Sirionului. Dar oamenii 
din Dor-lómin formau ariergarda, aşa cum doriseră Húrin şi Huor; în 
sufletele lor, nu vroiau să fugă de pe ținuturile de la miazănoapte şi, dacă 
nu izbuteau să se întoarcă victorioşi la casele lor, aici aveau să rămână şi 
să lupte până la ultimul. Aşa s-a făcut că Turgon a izbutit să-şi croiască 
drum spre miazăzi şi, apărat din urmă de Hurin şi Huor, a traversat 
Trecătoarea şi a scăpat; s-a făcut nevăzut în munți şi ascuns a rămas 
pentru ochii lui Morgoth. În ăst timp, fraţii i-au strâns pe oamenii ce mai 
rămăseseră dintre vitejii Casei lui Hador şi, pas cu pas, s-au retras, până 

au ajuns dincolo de Smârcurile Serech, unde aveau înaintea lor pârâul 
Rivil. Acolo însă s-au oprit şi nu au mai cedat nici o palmă de pământ. 

Oştirile Angbandului s-au îngrămădit pe malul celălalt câtă frunză şi 
iarbă. Din leşurile morților lor au durat un pod peste râu şi apoi au 
împresurat rămăşiţele armiei din Hithlum asemenea apelor ce cresc în 
jurul unei stânci. La ceasul la care soarele a apus şi umbra munților Ered 
Wethrin s-a adâncit, întunecându-se, acolo a pierit Huor, străpuns în ochi 
de o săgeată înveninată, şi toți vitejii bărbaţi ai lui Hador au căzut răpuşi 
până la ultimul în jurul lui; iar orcii le-au retezat capetele şi le-au pus 
morman asemenea unei grămezi de aur în lumina apusului. 

Cel mai de pe urmă a rămas Hurin. Văzându-se singur, şi-a aruncat 
scutul şi, apucând securea unei căpetenii a orcilor, a început s-o 
mânuiască ținând-o cu ambele mâini. Cântecele spun că tăişul securii 
scotea fum când se înmuia în sângele negru al trolilor ce-l apărau pe 
Gothmog şi, la fiecare izbitură, Húrin striga: 

- Aur€ entuluva! Va veni ea, ziua, din nou! 

De şaptezeci de ori a strigat el astfel. În cele din urmă, l-au prins viu, 
aşa poruncise Morgoth, care gândea să-i facă astfel mai mult rău decât 
dacă l-ar fi ucis. Orcii îl apucau cu mâinile, Hurin le reteza braţele, dar 
mâinile rămâneau încleştate de el şi altele li se adăugau, mereu altele, 
până când Húrin s-a prăbuşit sub greutatea lor. Abia atunci 1-a legat 
Gothmog şi l-a târât până în Angband, în bătaia de joc a tuturor. 

Astfel s-a sfârşit Nirnaeth Arnoediad, iar soarele a coborât dincolo de 
mare. Noaptea s-a lăsat peste Hithlum şi, dinspre apus, s-a stârnit un 
vânt năprasnic. 

Mare a fost triumful lui Morgoth, chiar dacă nu toate se împliniseră 
după dorinţa inimii sale. Un gând nu-i dădea pace, îi umbrea victoria cu 
neliniște; Turgon îi scăpase din plasă, tocmai el dintre toți duşmanii lui, 
cel pe care dorise cel mai aprig să-l prindă ori să-l nimicească. Şi asta 
pentru că Turgon, vlăstar al măreţei spiţe a lui Fingolfin, era acum de 
drept rege al tuturor noldorilor; iar Morgoth se temea de spita lui 
Fingolfin şi o ura din pricină că îl batjocorise în Valinor şi legase 
prietenie cu Uimo, vrăjmaşul său, şi din pricina rănilor pe care i le 
făcuse Fingolfin în luptă, cu tăişul săbiei sale. Dintre toţi cei din neamul 
acestuia, cel mai tare îl înspăimânta pe Morgoth Turgon. Încă din 
străvechimea Valinorului, privirile îi fuseseră atrase de el şi, de câte ori 
se afla în preajma lui, o umbră îi întuneca spiritul, prevestindu-i că, la un 
ceas ce încă nu i se dezvăluise, de la acest Turgon avea să i se tragă 
nimicirea. 

Capitolul III 
VORBELE LUI HURIN ȘI ALE LUI MORGOTH 


Acum. la porunca lui Morgoth. orcii au trudit îndelung până au strâns 
leşurile tuturor vrăjmaşilor, precum şi armurile şi armele din care apoi 
au făcut un morman mare în mijlocul câmpiei Anfauglith. Văzut din 
depărtare, mormanul părea un deal, iar Eldarii i-au numit Haudh-en- 
Nirnaeth. Dar n-a trecut mult şi iarba a prins să crească verde şi înaltă pe 
deal - şi numai pe el, în întreg pustiu] acela; şi nici un slujitor de-al lui 
Morgoth n-a mai călcat vreodată pe pământul sub care săbiile Eldarilor 
şi ale Edainilor s-au preschimbat în rugină. Regatul lui Fingon dispăruse 
şi fiii lui Fëanor rătăceau ca frunzele suflate de vânt În Hithlum nu s-a 
mai întors nici un bărbat din Casa lui Hador. cum n-au ajuns nici veştile 
despre bătălie şi despre soarta seniorilor lor. În locul acestora au sosit 
oameni aflați sub stăpânirea lui. oacheşii răsăriteni; Hithlum a devenit 
temniţa lor. căci Morgoth nu le îngăduia să părăsească acel meleag. 
Aceasta le-a fost răsplata, din toate bogăţiile pe care li ie promisese 
pentru a-l trăda pe Maedhros: să-i jefuiască şi să-i hărţuiască pe copiii şi 
pe femeile poporului lui Hador. Pe Eldarii care mai rămăseseră în 
Hithlum, toţi cei care nu scăpaseră în sălbăticie şi în munti, i-a dus în 
minele de la miazănoapte şi i-a pus să trudească acolo ca sclavi. Orcii 
însă hălăduiau fără oprelişte pe ţinuturile de la miazănoapte şi înaintau 
tot mai mult înspre miazăzi. spre Beleriand. Acolo încă se aflau Doriath 
şi Nargothrond; dar lui Morgoth nu de astea îi păsa, poate pentru că nu 
ştia mai nimic despre ele ori ceasul lor încă nu venise în socotelile 
ticăloşiei sale. Gândul său se întorcea tot mereu la Turgon. 

Prin urmare, Hurin a fost adus în faţa lui Morgoth. căci Morgoth ştia, 

mulțumită vrăjitoriilor şi iscoadelor sale, că Hurin se bucura de prietenia 
Regelui din Gondolin; astfel că se gândea să-l facă să mărturisească 
doar prin puterea ochilor săi. Dar Hurin nu putea fi supus cu una cu 
două, ci l-a înfruntat pe Morgoth. Atunci Morgoth a poruncit să fie pus 
în lanţuri şi schingiuit încetul cu încetul. După o vreme, a venit la el şi i- 
a spus să aleagă între a pleca liber oriunde voia şi a 1 se dă putere şi a fi 
uns mai mare peste toți căpitanii lui Morgoth - pentru aceasta nu i se 
cerea altceva decât să dezvăluie unde anume îşi avea Turgon fortăreața 
şi tot ce mai ştia despre planurile regelui. Dar Húrin Neclintitul i-a râs în 
nas: 

- Orb eşti, Morgoth Bauglir, şi orb vei rămâne pe vecie, numai 
întunecime ai în faţa ochilor. N-ai habar cărei pravile se supun inimile 
oamenilor şi, chiar de-ai şti, nu eşti în putere s-o dai. Nebun e acela care 
ar primi vreun dar de la Morgoth. Întâi iei prețul, după care te faci că uiţi 
de făgăduiala; eu m-aş alege doar cu moartea dacă ţi-aş spune ceea ce 
vrei să afli. 

Auzindu-1, Morgoth a izbucnit în râs sí i-a spus: 

- O să te rogi tu mult şi bine să-ți dăruiesc moartea. 

Apoi l-a luat pe Húrin şi l-a dus sus pe Haudh-en-Nirnaeth, gorganul 
ce abia fusese ridicat, şi duhoarea morții stăruia peste el; în vârful 
gorganului l-a pus Morgoth pe Húrin şi l-a poftit să 

privească spre apus. unde se găsea Hithlum, si să se gândească la 
soata sí la fiul său sí la toate celelalte rubedenii ale sale. 

- Căci de-acum în regatul meu sálásluiesc ei, i-a spus Morgoth, si la 
mila mea se află. 

- Milá nu ai, a răspuns Húrin. Îar prin ei tot nu vei ajunge la Turgon; 
eu nu-i cunosc tainele. 

Cuprins de furie, Morgoth i-a zis: 

- Dar pot sá ajung la tine şi la toată blestemata aia de casă a ta; 
voința mea vå va înfrânge, chiar dacă din otel ati fost făcuţi cu toții. 

A luat o sabie lungă ce se afla acolo si a frânt-o în fata ochilor lui 
Húrin; o aşchie i-a crestat lui Húrin obrazul, dar el nici măcar n-a clipit. 
A întins atunci Morgoth brațul spre Dor-lómin şi i-a blestemat pe Húrin 
şi Morwen si pe toate vlăstarele lor, spunând: 

- Ia aminte! Umbra gândului meu se va întinde peste ei, oriunde s-ar 
duce, iar ura mea îi va urmări până la capătul lumii. 

- În pustiu vorbeşti, a zis Húrin. Din depărtare nu-i poti vedea şi nici 
stăpâni; şi n-o poti face atâta vreme cât îţi păstrezi alcătuirea asta şi încă 
mai doreşti a fi un rege în carne şi oase pe acest pământ. 

-  Nebunule, s-a răsucit Morgoth spre Húrin, năpârstoc ce eşti printre 
oameni, seminția asta de nimic printre cele care au glas să vorbească! I- 
ai văzut cumva pe valari ori ţi-ai măsurat puterea cu Manwe sau Varda? 
Ştii până unde poate ajunge gândul lor? Sau poate îţi închipui că asupra 
ta se opreşte şi te poate apăra din depărtare? 

- Nu ştiu. Dar ar putea fi şi aşa, dacă ei ar vrea. Căci Regele mai 
Bătrân nu va fi dat jos de pe tron câtă vreme dăinuie Ardă. 

- Tu ai spus-o, nu s-a lăsat Morgoth. Eu sunt Regele mai Bătrân: 
Melkor, întâiul şi cel mai puternic dintre toți valarii, cel care a fost încă 
dinainte de a fi lumea pe care el a făcut-o. Umbra vrerii mele se întinde 
peste Ardă, iar tot ce se află în ea se supune încet şi nesmintit voinței 
mele. Dar asupra celor pe care tu îi iubeşti gândul meu va apăsa ca un 
nor al Destinului necruţător şi-i va arunca în întunecime şi deznădejde. 
Oniîncotro se vor duce, vor semăna răul. Ori de câte ori vor vorbi, 
păcătoase sfaturi vor aduce vorbele lor. Orice vor face, impotrivă-le se 
va întoarce. Fără speranţă vor muri, blestemând viață şi moarte 
deopotrivă. 

Dar Húrin i-a răspuns: 

-  Uiti cui spui toate astea? La fel le-ai spus şi străbunilor noştri, dar 
uite că noi am scăpat de sub umbra ta. Acum ştim cine eşti, pentru că am 
privit chipurile celor care au văzut Lumina şi-am auzit vocile celor care 
i-au vorbit lui Manwë. Înainte de Ardă ai apărut tu, dar si alţii aşijderea; 
nu tu ai făurit Arda. Si nu eşti nici cel mai puternic, căci ţi-ai irosit 
forțele asupra ta însuţi şi le-ai risipit în propria goliciune. Nu mai esti 
acum decât un sclav fugit de-al va lari lor, lanţul lor încă te mai aşteaptă. 

- Văd că ai învăţat bine lecţiile pe care ti le-au dat stăpânii tăi, a spus 
Morgoth. Dar poveşti din astea copilăreşti nu-ţi vor fi de ajutor, căci de- 
acum cu toţii au fugit. 

- Doar atât îți voi mai spune, sclavule Morgoth, a zis Húrin, şi ceea 
ce-ţi voi spune nu vine de la învăţăturile Eldanilor, ci din inima mea, 
chiar în ceasul acesta. Nu eşti Seniorul oamenilor şi nicicând nu vei fi, 
chiar de-ar fi ca toată Ardă şi întregul Menel să cadă sub stăpânirea ta. 
Dincolo de Cercurile Lumii nu-i vei putea urma pe aceia care te alungă. 

- Dincolo de Cercurile Lumii nu-i voi urma. Căci dincolo de 
Cercurile Lumii nu este nimic. Dar în aceste Cercuri nimeni nu-mi va 
scăpa până vor intra cu toții în Nimicnicie. 

- Minti, a zis Húrin. 

- Singur vei vedea şi singur vei recunoaşte cå nu mint, a spus 
Morgoth. 

Ducându-l pe Húrin înapoi în Angband, l-a aşezat într-un jilt de piatră 
sus de tot, pe Thangorodrim, de unde putea vedea în depărtare tara 
Hithlum, la apus, şi pământurile Beleriandului, la miazănoapte. Acolo 
sus a fost el țintuit de puterea lui Morgoth; iar Morgoth, stând lângă el, l- 
a blestemat încă o dată şi şi-a pogorât puterea sa asupra lui. pentru ca 
Hurin să nu se poată clinti din acel loc şi să nu poată nici muri până când 
Morgoth nu-l va fi eliberat - Aici să şezi, a zis Morgoth, şi de aici să 
priveşti spre pământurile unde râul şi deznădejdea se vor abate asupra 
celor pe care i-ai dat pe mâna mea. Căci ai cutezat să mă iei în derâdere 
şi ai pus la îndoială puterea lui Melkor, Stăpânul ursitelor de pe Ardă. 
Prin urmare, cu ochii mei vei vedea şi nimic nu-ţi va rămâne ascuns. 








Page 43 


Copiii lui Húrin 








Capitolul IV 
PLECAREA LUI TURIN 


Numai trei oameni au găsit în cele din urmă drumul înapoi prin Taur- 
nu-Fuin, un drum tare păcătos; şi când Gloredhel, fiica lui Hador, a auzit 
de moartea lui Haldir, a jelit până a murit. 

În Dor-lómin nu a ajuns nici o veste. Rian, a lui Huor soaţă, a fugit în 
sălbăticie, cuprinsă de deznădejde; dar Elfii Cenuşii din Mithrim au 
venit în ajutorul ei şi, când s-a născut fiul ei, Tuor, l-au luat în grija lor. 
Rian însă s-a dus la gorganul Haudh-en-Nirnaeth şi acolo s-a pus jos şi a 
murit. 

Morwen Eledhvven a rămas în Hithlum, amuţită de durere. Fiul ei 
Turin abia împlinise nouă ani, iar ea era din nou grea. Negre îi erau 
zilele. Răsăritenii năvăliseră în ţară în număr mare; se purtau cu cruzime 
față de poporul lui Hador, îi jefuiau pe oameni de tot ce aveau şi-i 
înrobeau. Pe toți cei de pe pământurile lui Húrin, care puteau munci ori 
puteau fi folositori în orice alt chip, îi luau în sclavie, chiar şi pe 
fetişcane şi flăcăiandri, iar pe bătrâni îi omorau ori îi lăsau să piară de 
foame. Însă de Doamna din Dor-lómin încă nu îndrăzniseră să se atingă 
ŞI nici s-o alunge din casa ei nu cutezau. Se zvonise printre ei că femeia 
asta era primejdioasă, o vrăjitoare, nici mai mult, nici mai puţin, care 
uneltea cu vrăjmaşii cei albi; aşa îi numeau ei pe elfi, pe care îi urau din 
tot sufletul, dar mai aprig se temeau de ei. Aceasta era pricina pentru 
care nu se apropiau de munţi, unde se refugiaseră mulţi dintre Eldari, 
mai ales în partea de miazăzi a ţării: iar după ce au jefuit şi au pustiit 

totul, Răsăriteni s-au retras spre miazănoapte. Casa lui Húrin se găsea în 
partea de sud-est a ținutului Dor-lómin, nu departe de munți. Nen Lalaith 
îşi avea originea într-un izvor din umbra vârfului Amon Darthir, dincolo 
de al cărui umăr se găsea o trecătoare râpoasă. Cine se încumeta putea 
trece pe aici munţii Ered Wethrin şi, coborând pe lângă izvoarele râului 
Glithui, ajungea în Beleriand. Dar acest drum nu le era cunoscut 
Răsăritenilor şi nici Morgoth încă nu aflase de el; căci, atâta vreme cât 
dura Casa lui Fingolfin, acea întreagă ţară era un zid de nctrecut, atât de 
către cei care, fugind de la miazănoapte, căutau să se adăpostească aici, 
cât şi de orice atac venit dinspre miazăzi; şi cu adevărat un alt loc de 
trecere între Serech şi capătul dinspre apus, unde Dor-lómin se unea cu 
Nevrast, nu mai era pentru cei care nu aveau aripi să zboare. 

Aşa s-a întâmplat că, după primele atacuri, Morwen a fost lăsată în 
pace, cu toate că pădurile din preajmă viermuiau de oameni şi era tare 
primejdios să umbli pe drumurile ţării. Împreună cu Morwen rămăseseră 
la adăpostul casei Sador, tâmplarul, şi câțiva bătrâni, femei şi bărbați, 
precum şi Turin, căruia nu 1 se dădea voie să iasă din curte. Dar 
gospodăria lui Hurin a căzut curând în paragină şi, cu toate că Morwen 
se spetea muncind, tot săracă rămânea şi ar fi pierit fără doar şi poate de 
n-ar fi fost Aerin, rubedenia lui Hurin, s-o ajute în taină. Un Răsăritean, 
pe nume Brodda, o silise pe Aerin să-i devină soaţă. Greu îi venea lui 
Morwen să primească de pomană, dar o făcea totuşi de dragul lui Turin 
şi a pruncului încă nenăscut; şi pentru că, spunea ea, venea din partea 
cuiva din neamul ei. Brodda nu era altul decât cel care îi luase în robie 
pe oamenii din ţara lui Hurin şi-i dusese, dimpreună cu tot avutul şi 
vitele lor, în locul unde-şi avea el sălaşurile. Era un bărbat sfruntat, dar 
fără nici un rang printre ai săi înainte de a fi venit în Hithlum; cum însă 
voia să se înavuțească, era gata să pună mâna pe pământuri la care 
ceilalți nu râvneau. Pe Morwen o văzuse o singură dată, când năvălise 
călare în gospodăria lui Hurin, cu gând de prădăciune; dar, dând cu ochii 
de ea, l-a cuprins o mare spaimă. Parcă privea în ochii sălbatici ai unui 
vrăjmaş alb, aşa i se păruse lui, năpădit deodată de o teamă soră cu 
moartea, la gândul că un rău neştiut se va abate asupra lui, încât nu i-a 
jefuit casa şi astfel nu 1-a descoperit pe Turin, altfel scurtă într-adevăr ar 
fi fost viaţa moştenitorului adevăratului Senior. 

Brodda i-a înrobit pe Capete de Paie, cum îi numea el pe cei din 
poporul lui Hador, şi i-a pus să-i ridice o casă de lemn pe pământul aflat 
la miazănoapte de casa lui Húrin. Sclavii erau ţinuţi într-o îngrăditură, 
mánati precum vitele într-un ocol, dar nepăziţi. Și printre aceştia încă se 

mai găseau câţiva netemători, gata oricând să-i vină în ajutor Doamnei 
din Dor-lómin, chiar cu riscul de a-şi pierde viaţa. De la ei primea 
Morwen în taină veşti despre ce se întâmpla în tară, cu toate că nici una 
dintre ele nu era dătătoare de speranţă. Pe Aerin însă Brodda o luase de 
soatá, nu de sclavă, neamul său având puţine femei printre atâţia bărbaţi, 
ŞI nici una nu se asemăna cu fiicele Edainilor; năzuia Brodda, pasămite, 
să devină stăpân al țării aceleia şi să aibă un moştenitor care să-i urmeze 
la cârmă. 

Despre ce se petrecuse şi ar fi putut să se petreacă în zilele ce aveau să 
vină Morwen nu i-a destăinuit aproape nimic lui Turin. Îar el se temea 
să-i tulbure tăcerea cu întrebări. Când Răsăritenii au venit întâia dată în 
Dor-lómin, Túrin s-a dus la mama sa. 

- Când se întoarce tata, să-i alunge pe hoţii ăştia urâţi? a vrut el să afle. 
De ce nu se întoarce? 

- Nu ştiu, i-a răspuns Morwen. Poate că a căzut răpus ori poate a fost 
luat prizonier; sau o fi fost alungat departe şi n-are cum veni înapoi 
printre toți duşmanii ăştia care ne-nconjoară. 

- Îmi vine să cred că a murit, a zis Túrin, înghițindu-şi lacrimile în 
fata mamei sale; căci, dacă ar fi viu, nimeni nu l-ar împiedica să vină 
înapoi să ne ajute. 

- Eu, fiul meu, nu cred aşa ceva, i-a spus Morwen. 

Pe măsură ce vremea trecea, tot mai mult se întuneca inima lui 
Morwen de teamă pentru fiul ei, Turin, moştenitorul ținuturilor Dor- 
lómin şi Ladros; îl şi vedea luat sclav de Răsăriteni, încă înainte de a 
împlini vârsta bărbăţiei. Şi-ntr-o bună zi i-a venit în minte ce vorbise ea 
cu Hurin, iar gândul i s-a îndreptat din nou spre Doriath; într-un târziu, 
s-a hotărât să-l trimită pe Turin de acasă, în taină dacă putea, şi să-l 
roage pe Regele Thingol să-l adăpostească. Şi stând ea aşa, cumpănind 
cum să facă şi să dreagă, a auzit în mintea ei vocea limpede a lui Hurin, 
spunându-i: Pleacă repede! Nu mă aştepta! Numai că sorocul pruncului 
nenăscut se apropia, drumul avea să fie greu şi plin de primejdii şi cu cât 
zăbovea mai mult, cu atât se împuţinau sorții de evadare. Unde mai pui 
că inima încă o amăgea cu o speranţă căreia nu îndrăznea să-i dea glas: 
în străfundul sufletului ei simţea că Hurin nu pierise, iar în nopțile în 
care veghea fără somn aştepta să-i audă paşii ori se trezea încredinţată că 
auzise în ogradă nechezatul lui Arroch, armăsarul lui Hurin. Pe lângă 
asta, cu toate că nu se împotrivea defel obiceiului vremii, anume de a-şi 
trimite fiul spre a creşte la curtea unui alt senior, nu era încă pregătită să- 
şi calce în picioare mândria şi să devină ea însăşi un oaspete milog, nici 

măcar la curtea unui rege. Astfel că a alungat din minte vocea lui Hurin 
ori doar amintirea acelei voci, pecetluind astfel prima jurubitå a ursitei 
lui Turin. Toamna Anului Jelirii aproape că începuse, înainte ca Morwen 
să fi luat o hotărâre; apoi a trebuit să facă totul în grabă. Nu prea mai era 
timp pentru o călătorie atât de lungă, dar pe de altă parte se temea că, 
dacă aştepta să treacă iama, Turin avea să fie luat de Răsăriteni care 
dădeau târcoale gospodăriei, iscodind casa. 

Aşa că într-o bună zi, pe neaşteptate, i-a spus lui Turin: 

- Tatăl tău nu vine. Tu trebuie să pleci cât mai curând cu putinţă. 
Asta ar fi dorinţa lui. 

- Să plecăm? a strigat Turin. Unde să plecăm? Peste munţi? 

- Da, peste munţi, spre miazăzi. La miazăzi s-ar putea să mai fie o 
nădejde. Dar eu nu am spus că noi plecăm, fiul meu. Ci numai tu; eu 
trebuie să rămân. 

-  Nupot să plec singur! Nu te las aici. De ce să nu mergem 
împreună? 

- Eu nu pot să plec. Dar nu vei merge singur. O să-l trimit pe 
Gethron cu tine şi poate şi pe Grithnir. 

- Dar pe Labadal? 

- Nu, pentru că Sador este şchiop, iar drumul va fi greu. Şi pentru că 
tu eşti fiul meu şi vremurile sunt întunecate, nu te voi cruța ascunzându- 
ti adevărul: s-ar putea să mori pe drum. Este târziu în an. Dar, dacă 
zăboveşti aici, vei ajunge şi mai rău: or să te înrobească. Dacă vrei să fii 
bărbat când vei împlini vârsta bărbăției, atunci fă aşa cum te rog eu şi fii 
curajos. 

- Dar asta înseamnă să te las doar cu Sador şi Ragnir cel orb şi cu 
bătrânele. N-a zis oare tata că eu sunt moștenitorul lui Hador? 
Moştenitorul trebuie să stea în casa lui Hador şi s-o apere. Ah, ce mi-aş 
dori să mai am pumnalul acela! 

-  Moştenitorul trebuie să stea, numai că nu poate, a zis Morwen. Dar 
cine ştie dacă nu se va întoarce într-o bună zi. Hai, fii curajos! Te voi 
urma şi cu dacă pe-aici va fi mai rău ca acum; numai să pot. 

- Dar cum ai să mă găseşti, cine ştie pe unde-oi fi în sălbăticie? a 
întrebat Turin şi dintr-odată a simțit că-l părăseşte curajul şi a izbucnit 
în plâns, fără să se mai ferească. 

- Dacă te văicăreşti, or să fie alții care te vor găsi înaintea mea, i-a 
zis Morwen. Dar eu ştiu încotro vei merge, iar dacă vei ajunge şi vei 
rămâne acolo, te voi găsi dac-oi putea. Căci te trimit la Regele Thingol, 
în Doriath. Nu vrei să fii mai curând oaspetele unui rege decât un sclav? 

- Nu ştiu. Nu ştiu ce e aia un sclav. 

- "Te trimit de aici ca să nu fii nevoit să afli, a răspuns Morwen. L-a 
aşezat pe Turin în faţa ei şi 1-a privit în ochi, ca şi când voia să citească 
în ei o taină. Într-un târziu, i-a vorbit: E greu, Turin, fiul meu. Nu-i 
numai pentru tine greu. Mi-e greu şi mie, în zilele astea ticăloşite, să 
judec ce e mai bine de făcut. Dar fac aşa cum cred că e mai bine; căci 
altfel de ce m-aş despărți de singură fiinţă care mi-a mai rămas şi care 
mi-e atât de dragă? 

N-au mai vorbit despre asta, dar Turin a rămas tare îndurerat şi 
descumpănit. A doua zi dimineață, s-a dus să-l caute pe Sador; l-a găsit 
tăind lemne pentru foc - până şi astea abia le ajungeau, căci nu 
îndrăzneau să se aventureze în pădure după altele. Sador s-a sprijinit în 
cârjă şi s-a uitat la jiltul cel mare al lui Húrin, care fusese uitat într-un 
colț, neisprăvit. 

- Trebuie să-l tai, a zis el. În zilele astea nu putem să ne-ngrijim 
decât de nevoile cele mai simple. 

- Mai lasă-1, i-a cerut Turin. Poate că odată şi odată tot se va 
întoarce acasă şi-atunci o să-i pară bine să vadă ce-ai făcut pentru el cât 
a fost plecat. 

-  Speranţele deşarte sunt mai primejdioase decât temerile şi nu ne 
vor tine de cald în iarna asta. Sador şi-a trecut degetele peste ciopliturile 
în lemnul scaunului şi a oftat. Mi-am pierdut vremea, cu toate că atunci 
mi s-a părut că timpul trece mai plăcut. Dar toate astea au viaţă scurtă, 
iar bucuria pe care o simţi când le faci este singurul lor rost adevărat, 
aşa-mi vine să cred. Acum pot să-ţi dau înapoi darul pe care mi l-ai 
făcut. 

Turin a întins mâna, dar în clipa următoare şi-a tras-o îndărăt. 

- Un bărbat nu ia înapoi ceea ce a dăruit, a zis el. 

- Dar, dacă este al meu, nu pot să-l dăruiesc cui vreau eu? a întrebat 
Sador. 

-  Oricui vrei, însă nu mie. Dar de ce vrei să-l dai? 

-Nu mai am speranţă să-mi trebuiască pentru ceva folositor. În 
vremurile ce vor urma, Labadal n-o să mai aibă parte decât de muncă de 
sclav. 

- Ce-i aia un sclav? a întrebat Turin. 

- Un om care a fost om, dar care acum e socotit drept animal. Í se dă 
de mâncare cât să nu moară de foame, e ţinut în viață doar ca să se 
spetească muncind şi se speteşte doar de teama durerii ori a morţii. Îar 
de la jefuitorii ăştia un sclav se alege cu durere ori cu moarte numai 

pentru că aşa le place lor. Am auzit că pe cei luti de picior îi pun să fugă 
şi apoi îi vânează cu câinii. Au deprins obiceiurile orcilor mai cu sârg 
decât le-am deprins noi pe ale Seminţiei Frumoase. 

- Abia acum încep să înţeleg, a zis Turin. 

- Mare păcat că eşti nevoit să înţelegi asemenea lucruri la vârsta 
asta, a zis Sador. Dar, văzând expresia ciudată de pe chipul lui Turin, l-a 
întrebat: Ce anume înţelegi acum? 

- Dece mă trimite mama de-aici. 

Ochii lui Turin s-au umplut de lacrimi. 

- Aha! a făcut Sador, apoi a mormăit pentru sine: De ce-o fi amânat 
atâta?! S-a răsucit către Turin şi i-a spus: Ce-mi zici nu-mi pare să 
merite lacrimile astea. Dar despre ce gânduri are mama ta nu trebuie să 
vorbeşti cu Labadal şi nici cu nimeni altcineva. Toate zidurile şi toți 
pereții au urechi în ziua de azi, urechi ce nu cresc pe capete frumoase. 

- Trebuie să vorbesc cu cineva! Tie întotdeauna ţi-am spus totul. Nu 
vreau să te părăsesc, Labadal. Nu vreau să părăsesc casa asta şi nici pe 
mama. 

- Dacă n-o faci, i-a spus Sador, curând Casa lui Hador se va sfârşi pe 
vecie, cred că înţelegi acest lucru acum. Labadal nu vrea să pleci, dar 
Sador. servitorul lui Húrin, va fi mai fericit când va şti că Răsăritenii nu- 
| mai pot atinge pe fiul lui Húrin. Asta e, n-avem ce face: trebuie să ne 
despărțim. Acum n-ai să iei cuțitul ca dar de despărțire? 

- Nu! a spus Turin. O să mă duc la elfi, la Regele din Doriath, aşa zice 
mama. Acolo poate că am să primesc alte cuțite, asemănătoare cu ăsta. 
Numai că de-acolo n-o să-ţi pot trimite nici un dar, Labadal. O să fiu tare 
departe şi tare singur. Şi Turin a izbucnit în plâns, dar Labadal i-a spus: 
- Hei! Unde-i fiul lui Hurin? Nu de mult l-am auzit spunând: Voi pleca 
soldat cu un rege al elfilor de cum voi fi împlinit vârsta. 

- Prea bine, a spus Turin înghiţindu-şi lacrimile. Dacă astea a fost 
cuvintele fiului lui Hurin, atunci trebuie să şi le împlinească şi să plece. 
Dar, de câte ori zic că voi face una sau alta, altfel arată totul când vine 
vremea să le fac. Acum nu mai vreau să plec. Trebuie să am grijå să nu 
mai spun asemenea lucruri. 

- Ar fi mai bine, cu adevărat, a consimţit Sador. Mulţi sunt gata să 
dea lecții, puţini sunt dornici să înveţe. Ce va fi să se întâmple se va 
întâmpla. Eu mă mulţumesc cu ce este astăzi. 

Turin era gata de drum; şi-a luat rămas-bun de la mânia să şi a plecat 
în taină, însoțit de cei doi tovarăşi de drum. Dar, când ei i-au spus să se 
întoarcă şi să mai privească o dată la casa părintească, chinul despărțirii 

l-a lovit precum tăişul unei săbii şi Turin a strigat: 

-Morwen, Morwen, când te voi mai vedea? 

Morwen, care stătea în prag, a auzit ecoul acelui strigăt rostogolindu- 
se printre munții împăduriţi: şi-a încleştat mâna de uşorul uşii şi a strâns 
până a simțit că degetele i se jupoaie. 

Aceasta era prima dintre durerile pe care avea să le îndure Turin. 

La începutul anului care a urmat plecării lui Turin, Morwen a dat 
naştere unei fetiţe şi i-a pus numele Niënor, adică Bocirea; Turin era 
foarte departe când ea a venit pe lume. Lung şi plin de primejdii îi era 
drumul, căci puterea lui Morgoth se întindea mult dincolo de hotarele 
tării sale; dar Turin îi avea drept călăuze pe Gethron şi pe Grithnir, care 
fuseseră tineri pe vremea lui Hador, şi, cu toate că îmbătrâniseră între 
timp, erau tare viteji şi cunoşteau bine locurile, pentru că pe vremuri 
străbătuseră adesea Beleriandul. Având soarta de partea lor şi inimi 
curajoase, au trecut Munţii Umbroşi, au coborât în Valea Sirionului şi de 
acolo au pătruns în Codrul Bretfail. Într-un târziu, istoviţi şi sălbăticiţi la 
înfăţişare, au ajuns la hotarele Doriathului. Dar aici n-au mai ştiut pe 
unde s-o ia. prinşi în labirinturile Reginei, încât au rătăcit printre copaci, 
fără să găsească vreo potecă, până când li s-a isprăvit şi ultima fărâmă de 
mâncare. Si ar fi murit toţi trei, căci iama venise cu ger mare de la 
miazănoapte; numai că lui Turin nu-i era menit să aibă o soartă atât de 
uşoară. Cum stăteau ei cuprinşi de deznădejde, numai ce au auzit o 
chemare de corn. Beleg Arcul Puternic vâna prin părţile acelea; 
dintotdeauna îşi avusese sălaşul la hotarul Doriathului şi cunoştea 
pădurea ca nimeni altul în acele vremuri. Auzindu-le strigătele, a venit la 
el ŞI, după ce le-a dat să mănânce şi să bea, a aflat cum se numeau şi de 
unde veneau şi tare s-a minunat şi s-a înduioşat S-a uitat la Turin şi i-a 
plăcut chipul lui, căci moştenise frumuseţea mamei sale şi ochii tatălui 
său şi arăta zdravăn la trup şi vânjos. 

- Ce-ai vrea tu să-i ceri Regelui Thingol? I-a întrebat Beleg pe băiat- 

Să fiu unul dintre cavalerii lui şi să lupt împotriva lui Morgoth. ca 
să-mi răzbun tatăl, a răspuns Turin. 

- Se prea poate să fie aşa, după ce vei mai fi crescut un pic, i-a zis 
Beleg. Încă eşti mic. dar dai de pe acum semne că te vei face un bărbat 
viteaz, demn de a fi fiul lui Hurin Neclintitul. 

Din vorbele lui era limpede că numele lui Hurin se bucura de cinstire 
pe toate meleagurile locuite de elfi. Aşa că Beleg i-a călăuzit bucuros, 
ducându-i la un sălaş unde stătea el în zilele acelea împreună cu alți 

vânători, şi i-a găzduit acolo, trimițând în acelaşi timp un sol la 
Menegroth. Îar când solul s-a întors cu vestea că Thingol şi Melian îi 
aşteptau pe fiul lui Húrin şi pe însoțitorii săi. Beleg i-a călăuzit din nou. 
pe poteci tainice, până în Regatul Ascuns. 

Astfel a ajuns Turin la marele pod peste Esgalduin şi a trecut prin 
porțile ce dădeau în sălile lui Thingol. Cu ochi mari s-a uitat copilul la 
minunile din Menegroth. pe care nici un muritor nu le mai văzuse 
înaintea lui, în afară de Beren. Apoi Gethron le-a repetat lui Thingol şi 
lui Melian ce-l rugase Morwen să spună. Thingol i-a primit cu bunătate 
şi l-a aşezat pe Turin pe genunchii săi. În onoarea părintelui său Húrin. 
cel mai măreț dintre toţi oamenii, şi a lui Beren. rubedenia sa. Cei de față 
s-au mirat, căci era semn că Thingol îl primea pe Turin ca pe fiul său 
vitreg; lucru pe care, în acele vremuri, regii nu-l făceau şi nici un alt 
senior elf n-a mai făcut-o de atunci cu vreo odraslă de-a oamenilor. Apoi 
Thingol i-a spus: 

- Aici va fi casa ta, fiu al lui Hurin, şi cât vei trăi vei fi socotit drept 
fiul meu, chiar dacă eşti om. Înţelepciune vei primi mai multă decât 
orice ah muritor, iar în mâini ti se vor pune armele elfilor. Poate că va 
veni timpul cândva să iei înapoi pământurile pe care tatăl tău le-a avut în 
Hirthlum; până atunci, aici vei sălăşlui înconjurat de iubirea noastră. 

Astfel a început viaţa lui Turin în Doriath. O vreme, Gethron şi 
Grithnir au rămas cu el, purtându-i de grijă, cu toate că tånjeau să se 
întoarcă la Doamna lor din Dor-lómin. Dar vârsta înaintată şi suferința 
trupească l-au covârşit pe Grithnir, astfel că el a rămas cu Turin până 
când 1 s-au sfârşit zilele. Gethron însă a plecat, iar Thingol a trimis cu el 
o escortă care să-l păzească şi să-l călăuzească şi totodată să-i ducă lui 
Morwen o solie din partea regelui. Într-un târziu, au ajuns la casa lui 
Hurin şi, când Morwen a aflat că Turin a fost primit cu cinstire de către 
Thingol, a simțit că durerea i se mai îndulceşte. Elfii aduseseră daruri 
bogate din partea lui Melian, care o rugă, prin aceşti soli, să vină 
dimpreună cu ei în Doriath. Înţeleaptă era Melian şi-avea puterea 
prevestirii. Încât nădăjduia că astfel va putea să împiedice râul clocit de 
mintea tui Morgoth. Dar Morwen nu voia cu nici un chip să plece şi să-şi 
lase casa, căci ceea ce simţea în inima ei nu se schimbase şi nici mândria 
nu o părăsise; pe lângă asta, Ni&nor era încă prea mică. Aşa că le-a 
mulțumit elfilor din Doriath fără multă vorbă şi le-a dăruit ultimele 
lucruşoare de aur ce-i mai rămăseseră, ascunzându-şi astfel sărăcia; şi i-a 
rugat să-i ducă lui Thingol Coiful lui Hador. În tot acest timp, Turin 
aştepta nerăbdător întoarcerea solilor lui Thingol; şi, când aceştia s-au 

întors fără mama lui, a fugit în pădure şi a izbucnit în plâns - ştia de 
rugămintea lui Melian şi nădăjduise că Morwen va veni. Aceasta a fost a 
doua durere a lui Turin. Când solii au spus ce răspuns le dăduse 
Morwen, Melian a fost cuprinsă de milă, înțelegându-i gândul; a ştiut 
atunci că soarta pe care o prezisese ea nu putea fi abătută cu una cu 
două. 

Lui Thingol solii i-au dat Coiful lui Hador. Era făcut din oţel cenușiu, 
împodobit cu aur, având gravate pe el numele victoriei. Coiful avea 
puterea de a-l feri pe cel care-l purta de orice rană ori de moarte, căci, 
de-l lovea vreo sabie, aceasta se frângea, iar săgeata țintită asupra lui îşi 
abătea zboruL Fusese făurit de Telchar, fierarul din Nogrod, vestit 
pentru lucrările sale. Avea şi o vizieră (asemănătoare cu acelea pe care le 
purtau gnomii în Fierăriile lor pentru a-şi feri ochii), iar chipul ascuns în 
spatele ei băga frica în inimile tuturor celor care-l priveau, fiind la 
rândul său ferit de atingerea săgeţii ori a focului. În vârful Coifului era 
aşezat a sfidare un cap aidoma celui al Dragonului Glaurung; căci Coiful 
fusese făcut la scurtă vreme după ce Dragonul ieşise pe porțile fortăreței 
lui Morgoth. Adeseori, Hador, iar apoi Galdor au purtat coiful în război; 
iar oştenii din Hithlum îşi simțeau inimile îmbărbătate când îl vedeau în 
bătălie, mai înalt decât toate celelalte, şi strigau: 

- Mai de preţ e Dragonul din Dor-lómin decât viermele de aur din 
Angband! 

Lui Hurin însă îi venea greu să poarte Coiful Dragonului şi, în fapt, 
NICI NU voia. 

- Vreau să-mi privesc duşmanul cu chipul meu adevărat, spunea el. 

Dar coiful se număra printre moştenirile cele mai de preţ ale casei 
sale. 

în Menegroth, Thingol avea în adâncuri cămări pline de arme scumpe: 
fiare lucrate asemenea solzilor de peşte şi lucind precum apa sub clar de 
lună, săbii şi topoare, scuturi şi coifuri, făurite de însuşi Telchar sau de 
cel care-i fusese dascăl într-ale meşteşugului, bătrânul Gamil Zirak, sau 
de încă şi mai pricepuţii fierari elfi. Unele arme le primise în dar din 
Valinor, fiind turnate de Fëanor, meşterul mai mare decât oricare altul de 
când fusese lumea făcută. Cu toate acestea, Thingol s-a uitat la coiful lui 
Hador, pe care-l ţinea în mâini, ca şi când propriul său arsenal era nimic 
pe lângă acesta, şi cu vorbe de curtenie a spus: 

- Mândru a fost capul care-a purtat acest Coif pe care l-au purtat şi 
strămoşii lui Hurin. 

Vorbind astfel, un gând i-a venit dintr-odată şi, chemându-l pe Turin, 

i-a zis că Morwen îi trimisese fiului său un lucru măreț, lăsat moştenire 
de străbunii săi. 

- la Capul Dragonului de la Miazănoape, 1-a zis el. şi când va veni 
vremea poartă-l cu noroc. Dar Turin încă era prea mic să ridice coiful, 
iar pentru că sufletul îi era atât de îndurerat, nici n-a vrut să se uite la el. 

Capitolul V 


TURIN ÎN DORIATH 


În toţi anii în care Turin şi-a petrecut copilăria în regatul Doriath, 
Melian nu l-a scăpat din ochi nici o clipă, cu toate că el arareori o vedea. 
Însă în pădure trăia o fecioară, pe nume Nellas; la rugămintea lui 
Melian, fata îl urmărea pe Turin de câte ori acesta se rătăcea printre 
copaci şi adeseori îi ieşea în cale, ca din întâmplare. Atunci ei se jucau 
împreună sau se plimbau ținându-se de mână; căci el creştea repede, în 
vreme ce ea părea să fie doar o fecioară de aceeaşi vârstă cu el, şi în 
inimă cu adevărat astfel era, în ciuda anilor multi pe care îi avea ca elfa. 
De la Nellas a aflat Turin multe despre potecile şi sălbăticiunile din 
Doriath şi tot ea l-a învăţat să vorbească graiul sindarin al străvechiului 
regat, mai bogat în cuvinte alese şi frumoase şi mai vechi decât erau cele 
ale graiului de-acum. O vreme, Turin s-a mai luminat la chip şi la suflet, 
dar n-a trecut mult şi iarăşi i s-au adumbrit gândurile şi prietenia lor a 
trecut asemenea unei dimineti de primăvară. Căci Nellas nu se ducea la 
Menegroth, nevoind să păşească sub acoperișuri de piatră; iar Turin 
creştea şi, odată cu sfârşitul copilăriei sale. gândurile 1 se îndreptau tot 
mai mult spre faptele pe care le făceau bărbaţii; tot mai rar s-a întâlnit cu 
fata, până când, într-o bună zi. n-a mai vrut s-o vadă. Dar Nellas a 
continuat să-i păzească paşii, fără să 1 se mai arate vreodată. 

Nouă ani a sălăşluit Turin în Menegroth. Sufletul şi gândurile i se 
întorceau mereu la ai săi şi uneori primea veşti despre ei, ceea ce pentru 
el era o mângâiere. Thingol trimitea soli la Morwen ori de câte ori putea, 
iar ei 11 aduceau lui Turin mesaje din partea mamei lui. Astfel a aflat 
Turin că Niënor, sora lui. se făcea tot mai frumoasă pe măsură ce 

creştea, o adevărată floare în cenuşiul de la miazănoapte, iar chinul lui 
Morwen se mai uşurase. Turin creştea şi el; s-a făcut mai înalt decât cei 
din seminţia oamenilor, întrecându-i chiar şi pe elfii din Doriath, iar 
forta şi bărbăţia lui ajunseseră vestite în regatul lui Thingol. În acei ani a 
învățat multe poveşti şi legende, plăcându-i mai cu seamă istoriile despre 
vre- murile şi faptele din străvechime; devenea gânditor şi scump la 
vorbă. Adesea, Beleg Arcul Puternic venea în Menegroth să-l caute, 
apoi plecau amândoi mai departe, iar Beleg îi învăţa să vâneze, să tragă 
cu arcul şi să mânuiască sabia (asta îi plăcea iui Turin cel mai mult). Dar 
meşteşugurile le deprindea mai greu, din pricină că încă nu-şi ştia 
puterea şi adeseori cu o lovitură neașteptată strica tot ceea ce făcuse 
până atunci. Dar nici în alte privinţe soarta nu se arăta prietenoasă cu el - 
adesea, ceea ce plănuia se ducea pe apa sâmbetei, iar ce-şi dorea nu se 
împlinea. Prieteni nu-şi făcea uşor şi. pentru că nu era vesel din fire, 
râdea arar, iar tinerețea îi era întunecată ca de o umbră. Cu toate acestea, 
cei care-l cunoşteau bine îl preţuiau şi-l îndrăgeau; iar ca fiu vitreg al 
regelui, se bucura de multă cinstire. 

Dar era cineva care-l pizmuia pentru asta şi. pe măsură ce se apropia 
de vârsta bărbăției, pizma creştea: Saeros era numele lui. Era un elf tare 
mândru, purtându-se trufaş cu aceia pe care- socotea mai prejos decât el 
si mai neînsemnaţi. Era priceput în arta cântului şi de aceea s-a 
împrietenit cu Daeron bardul; pe oameni nu-i avea deloc la inimă şi cel 
mai puţin pe cei care se înrudeau cu Beren Ciungul. 

- Nu e oare ciudat că ţara asta îşi deschide porțile pentru încă unul din 
neamul acela de nimic? întreba el. N-a pricinuit celălalt destul rău 
Doriathului? 

Pe Turin, prin urmare, îl privea chiondorâş, luând în derâdere tot ce 
făcea el, dar cu şiretenie, ascunzându-şi răutatea. Când însă îl întâlnea pe 
Turin singur, îşi dădea arama pe faţă, vorbindu-i de sus şi purtându-se 
dispreţuitor. Încet, încet, lui Túrin i s-a făcut lehamite, cu toate că 
răspundea cu tăcere vorbelor lui ticăloase, căci Saeron era de rang înalt 
printre locuitorii din Doriath şi sfetnic al regelui. Dar tăcerea lui Turin 11 
displăcea lui Sacros la fel de mult ca vorbele lui. 

În anul în care Turin a împlinit şaptesprezece ani, durerea ce-o avea în 
suflet i-a sporit şi mai mult din pricină că nu mai primea nici o veste de 
acasă. Cu fiecare an care trecuse, puterea lui Mor- goth crescuse şi mai 
mult, iar ținutul Hithlum fusese acoperit de umbra lui. Neîndoios că ştia 
cam tot ce făceau neamul şi rubedeniile lui Húrin, dar până acum nu le 
pricinuise nici un rău, aşteptând să 1 se împlinească planul ticluit. Acum 

însă, tocmai pentru această împlinire a pus să fie păzite toate trecătorile 
din Munţii Umbroşi, ca nimeni să nu poată ieşi din Hithlum ori intra, 
decât primejduindu-şi viaţa, iar orcii erau peste tot la izvoarele Narogu- 
lui şi Teiglinului şi pe valea Sirionului dinspre munte. Astfel s-a 
întâmplat că o dată solii lui Thingol nu s-au mai întors, iar regele nu a 
vrut să trimită alţii. Nu-i plăcuse niciodată când cei din regatul său se 
aventurau dincolo de hotarele bine păzite, încât un semn mai mare de 
preţuire față de Húrin şi de neamul său nici că putea fi ca acela de a-şi 
trimite solii ia Morwen, pe drumurile împânzite de primejdii, ce duceau 
până în Dor-lómin. 

Turin îşi simţea inimă tot mai grea, neștiind ce rău se abătuse asupra 
tării sale şi temându-se că nu cumva Morwen şi Ni&nor să fi påtit ceva. 
Stătea tăcut cu zilele, cu gândul mereu la picirea Casei lui Hador şi a 
oamenilor de la miazănoapte. Într-o bună zi şi-a luat inima-n dinţi şi s-a 
dus să-l caute pe Thingol; I-a găsit şezând cu Melian sub ramurile lui 
Hinilorn, fagul cel mare din Menegroth. 

Thingol s-a uitat mirat la Turin, căci în faţa lui apăruse dintr-o- dată 
nu fiul său adoptiv, ci un bărbat străin parcă; un bărbat înalt, cu părul 
negru, care-l privea cu ochii aceia şi mai adânci din pricina albeţii 
chipului, un bărbat aspru şi mândru; stătea acolo şi tăcea 

- Ce doreşti, fiul meu adoptiv? I-a întrebat Thingol, bănuind că n-o 
să-i ceară ceva lipsit de însemnătate. 

- O cămaşă de zale, o sabie şi un scut pe măsura mea, Domnia Ta, a 
răspuns Turin. Si, cu voia ta, voi cere acum să mi se dea coiful 
dragonului, moştenit de la străbunii mei. 

- Pe toate le vei avea, după cum ceri, a spus Thingol. Dar ce nevoie 
ai tu de asemenea arme? 

- Nevoia unui bărbat, a răspuns Turin, şi a unui fiu care nu-şi uită 
rubedeniile. Pe lângă acestea, îmi trebuie tovarăşi de drum. viteji în 
luptă. 

- Hi voi da un loc printre cavalerii săbiei: căci sabia va fi întotdeauna 
arma ta, a răspuns Thingol. Împreună cu ei vei putea să te lupti la hotare, 
dacă asta-ţi este vrerea. 

- [nima mă îndeamnă să trec dincolo de hotarele Doriathului, i-a 
spus Turin. Vreau să-l atac pe Duşman, nu să păzesc hotarele. 

- Atunci singur va trebui să te duci, a zis Thingol. Când şi cum va 
intra poporul meu în războiul împotriva Angbandului cu hotărăsc, după 
cum socot eu că-i mai bine, Turin, fiu al lui Hurin. La această vreme nu 
trimit nici o armie din Doriath; şi nici în altă vreme, din cât pot eu să 

prezic. 

- Dartu eşti liber să pleci când voieşti, fiu al lui Morwen, a zis 
Melian. Brâul lui Melian nu-i împiedică să plece pe cei care au pătruns 
aici cu voia noastră. 

- Dar poate te va tine în loc un sfat înţelept, a mai spus Thingol. 

- Ce mă sfătuieşti, Domnia Ta? a vrut să ştie Turin. 

-  Caun bărbat arăţi la trup. şi chiar mai bărbat decât mulți, a 
răspuns Thingol, dar încă n-ai ajuns la vârsta deplină a bărbăţiei. Până o 
vei fi împlinit, ar trebui să ai răbdare, să-ți pui la încercare puterea şi să 
ti-o modelezi. Abia atunci vei putea să-ți aminteşti de neamul tău. dar 
mică e nădejdea că împotriva Seniorului întunecimii un singur om să 
izbândească altceva decât să-i ajute pe seniorii elfi în apărarea lor, cát s- 
o mai putea şi asta. 

- Beren, rubedenia mea, a izbândit mai mult. 

- Beren şi Luthren, a zis Melian. Te întreci cu măsura vorbin- du-i 
astfel părintelui lui Luthien. Nu cred că destinul tău e într-atât de mare, 
Turin, fiu al lui Morwen, chiar dacă e măreție în tine şi soarta ţi se 
împleteşte cu cea a seminţiei elfilor, la bine sau la rău. Ía seama şi 
păzeşte-te, altfel rău îţi va fi! A tăcut Melian o vreme, apoi a vorbit din 
nou, spunând: Du-te acum, fiu al nostru adoptiv; şi ascultă de sfatul 
regelui. Întotdeauna va fi mai bun decât ce-ţi şopteşte ţie vrerea ta. Cu 
toate că nu-mi vine a crede că vei mai zăbovi mult printre noi după ce-ai 
împlinit vârsta bărbăţiei. Dacă în zilele ce vor veni îţi vei aminti de 
vorbele Iui Melian, bine îţi va fi: teme-te de fierbinţeala şi de inghetul 
din inima ta şi strădu- ieşte-te să fii răbdător dacă poți. 

Turin s-a înclinat cu o plecăciune în faţa lor şi a plecat. Dar curând și- 
a pus pe cap Coiful Dragonului, şi-a luat armele şi a pornit spre hotarele 
de la miazănoapte. Acolo s-a alăturat celor unsprezece războinici care se 
luptau fără încetare cu orcii şi toți slujitorii, şi toate făptunile lui 
Morgoth. Abia dacă-i mijise mustaţa, şi iată-l pe Turin făcând fapte de 
vitejie şi dovedindu-şi puterea: amintindu-și de suferinţele pe care le 
îndura neamul său, era mereu primul la fapte care cereau cutezanţă şi cu 
multe răni s-a ales de pe urma sulitelor ori săgeților, tăişurilor încovoiate 
ale orcilor. 

Dar soarta ce-i fusese pregătită îl ferea de moarte; iar prin codri se 
dusese vestea, până departe, dincolo de Doriath, că vestitul Coif al 
Dragonului din Dor-lómin era iarăşi văzut pe câmpul de luptă. S-au 
mirat multi auzind această şi s-au întrebat: 

- Poate să se întoarcă din moarte vreun duh de om? Sau cu adevărat 

Húrin din Hithlum o fi scăpat din văgăunile Infernului? 

Unul singur îl întrecea pe Turin în putere şi vitejie printre străjuitorii 
lui Thingol la hotare, şi acela era Beleg Arcul Puternic; iar Beleg şi 
Turin se avântau cot la cot în fiece primejdie şi străbăteau împreună în 
lung şi-n lat neîmblânziţii codri. 

Astfel au trecut trei ani, timp în care Turin arar s-a întors în sălile lui 
Thingol; nu-i mai păsa de cum arăta la înfăţişare ori la veşminte, încât 
părul îi stătea nepieptănat, iar peste za purta o mantă cenuşie, roasă de 
vreme. În cea de-a treia vară după plecarea lui Turin, când el avea 
douăzeci de ani, s-a întâmplat să se întoarcă pe neaşteptate la 
Menegroth, în faptul serii - voia să-şi ia un răgaz de odihnă şi să-şi 
meşteruiască armele la fierărie. Şi a intrat el în sala tronului. Thingol nu 
era acolo, fiind dus împreună cu Melian în crângul verde, aşa cum îi 
plăcea lui uneori să facă în miez de vară. Turin s-a aşezat într-un jilt, 
fără să ia seamă la cei din jur, într-atât era de istovit de drum şi de 
adâncit în gânduri; ghinionul a făcut să nimerească printre bătrânii 
regatului, tocmai în jiltul unde şedea de obicei Saeros. Intrând ceva mai 
târziu, Saeros s-a mâniat, crezând că Turin se aşezase acolo din trufie şi 
pentru a-l desfide pe el; iar mânia i-a sporit şi mai tare când a înțeles că 
nimeni din preajmă nu-l dojenise pe Turin pentru aceasta, ba chiar îl 
întâmpinaseră cu bineţe, ca pe unul care merită să stea alături de ei. 

O vreme, Sacros s-a prefăcut a se bucura că-l vede şi s-a aşezat de 
partea cealaltă a mesei, chiar în faţa lui Turin. 

- Arareori străjerul hotarului ne face onoarea de a fi printre noi, a zis 
el; sunt bucuros să-i dau locul meu şi să mai stăm puţin de poveşti. 

Dar Turin, care tocmai vorbea cu Mablung Vânătorul, nu s-a ridicat, 
ci s-a mulțumit să îi arunce un „Mulţumesc". 

Atunci Sacros s-a apucat să-l descoasă. punându-i întrebări despre ce 
se mai întâmpla la hotare şi despre faptele sale pe cele meleaguri 
sălbatice. Dar. cu toate că vorbele îi păreau frumoase, batjocura din 
glasul său era vădită pentru toată lumea. Lui Turin i s-a făcut lehamite 
să-i mai răspundă şi s-a uitat înjur, simțind în suflet amărăciunea 
surghiunului: căci. cu toată lumina şi hohotele de râs ce umpleau sălile 
elfeşti. gândul lui tot la Beleg se înturna şi la viaţa lor în codri, iar de 
acolo mai departe, la Morwen în Dor-lmin. În casa părintelui său: s-a 
încruntat din pricina gândurilor sale întunecate şi nu i-a mai răspuns lui 
Saeros. Dar Saeros a bănuit că încruntarea aceasta împotriva lui era 
îndreptată, astfel că nu şi-a mai înfrânat mânia, a scos un pieptene de aur 
şi l-a aruncat pe masă. În faţa lui Túrin. strigând: 

-  Neîndoios, omule din Hithlum. că ai venit la masa aceasta în grabă, 
aşa că te iertăm pentru mantaua ferfenițită; dar nu e nevoie să-ți laşi 
capul neîngrijit: parcă-i un rug de muri. Şi poate că, dacă nu ti-ar fi 
acoperite urechile, ai lua mai bine seamă la ce ti se spune. 

Fără să rostească un cuvânt, Turin şi-a întors privirile spre Saeros şi 
Întunecimea lor a scăpărat. Dar lui Saeros nu i-a păsat de sclipirea 
aceasta prevestitoare, ci i-a întors privirea cu dispreţ, zicând astfel ca toți 
să audă: 

- Dacă bărbaţii din Hithlum arată atât de sălbatici şi de fioroşi, ce soi 
or fi femeile din tara aia? Umblă precum ciutele, cu trupurile acoperite 
doar de păr? 

Atunci Turin a hiat o carafă de pe masă şi i-a aruncat-o în față hn 
Saeros. care s-a prăvălit pe spate, lovindu-se rău de tot; Turin a scos sabia 
şi s-ar fi repezit la el dacă nu l-ar fi oprit Mabling. Saeros s-a ridicat de 
Jos, a scuipat sânge pe masă şi printre buzele sparte, a reuşit să îngaime: 

-  Câto să-i mai găzduim aici pe woseul ăsta al pădurii? Cine-i stăpân 
aici în astă-seară? Pravila regească nu-i blândă cu aceia care-i ataca pe 
seniori în sala tronului; iar pentru cei care scot sabia aici surghiunul este 
soarta cea mai uşoară, în afara zidurilor sunt gata să-ţi răspund la 
zădărâre, woseule al pădurii! 

Dar, când Turin a văzut sângele de pe masă, chipul i-a devenit ca de 
piatră; cu o mişcare din umeri, s-a desprins din strânsoarea lui Mablung 
şi a părăsit sala fără un cuvânt. 

- Ce streche te-a apucat în astă-seară? l-a întrebat Mablung pe 
Saeros. Pentru răul de-acum pe tine te învinovăţesc şi nu m-ar mira ca 
regele să judece că buzele tale sparte sunt o dreaptă pedeapsă pentru 
vorbele-ți de ocară. 

- Dacă ţângăul are a se plânge de ceva, să i-o spună regelui şi s- 
aştepte dreapta lui judecată, a răspuns Sacros. Dar nici o pricină nu 
îngăduie a se scoate săbiile aici. În afara zidurilor, dacă necioplitul mă 
întărâtă, îl scurtez de zile. 

- Ar putea fi şi altminterea, nu s-a lăsat Mablung. Aş zice insă că, 
oricare dintre voi ar cădea răpus, tot mârşav ar fi, o faptă potrivită mai 
curând pentru Angband decât pentru Doriath, şi fapta asta ar duce la 
altele şi mai rele. Şi-aş mai zice că în seara asta ne-a atins o umbră de la 
miazănoapte. Fii cu băgare de seamă. Saeros. dacă nu vrei, în tmfia ta. să 
împlineşti vrerea lui Morgoth. şi adu-ţi aminte că eşti un eldar! 

- Nu uit asta, a răspuns Saeros; mânia insă nu şi-a potolit-o, iar în 
timpul nopții răutatea i-a devenit şi mai aprigă, sponadu-i simțământul 

că fusese nedreptăţit. 

A doua zi dimineaţă, l-a atacat pe Turin la scurtă vreme după ce 
acesta plecase din Menegroth fără să mai zăbovească, vrând să se 
întoarcă la hotarul de la miazănoapte. Turin nu apucase să se îndepărteze 
prea mult, când Saeros I-a ajuns din urmă cu sabia scoasă şi scutul prins 
de braţ. Dar Turin, pe care sălbăticia îl învățase să stea cu toate simțurile 
la pândă. l-a văzui cu coada ochiului şi, ferindu-se într-o parte, şi-a tras 
iute sabia din teacă şi s-a răsucit către vrăjmaşul său. 

- Morwen! ai strigat el. Acum cel oare te-a batjocorit va plăti pentru 
disprețul sau! 

Cu o lovitură a despicat scutul lui Saeros, apoi s-au luptat în săbii iuți 
ca fulgerul. Turin însă avusese dascăli neîndurători, încât devenise la fel 
de sprinten ca un elf şi mult mai puternic. Când l-a dovedit pe Saero; 
rănit la mâna ce ţinea sabia, Sacros s-a pomenit la mila lui Turin. care şi- 
a pus piciorul pe sabia scăpată de elf" 

- Saeros, ai cale lungă de alergat, a zis Turin. Hainele or să te încurce; 
părul o să-ți fie deajuns 

Şi, dintr-odată, trântindu-l la pământ, l-a despuiat de veşminte. Îa 
simţit Saeros forţa neînchipuit de mare şi abia atunci 1 s-a făcut frica. 
Dar Turin l-a ridicat de jos. 

- Fugi, fugi, zflemitor de femei! i-a strigat el, Fugi! Şi.,dacă nu fugi 
iute ca o căprioară, o să simţi în dos ascuţişul săbiei mele. 

Şi a înțepat cu vârful săbiei bucile lui Saeros, caro a rupt-o la fugă în 
pădure, strigând îngrozit după ajutor. Turin însă îl urmărea ca un ogar şi 
oricât fugea Sacros de tare ori pe căi ocolite, sabia lui Turin era iu urma 
lui, îmboldindu-l cu vârful. 

Auzindu-i strigătele, multi alții au pornit şi ei pe urmele lui, dar numai 
cei mai luti de picior izbuteau să se țină după cei doi. Mablung era în 
frunte, tulburat de gânduri, căci, dacă zeflemeaua 1 se păruse nefastă, 
„răutatea ce se trezeşte dimineaţa este prilej de bucurie pentru Morgoth 
înainte de a se însera"; încă şi mai dureros oră că un elf ajunsese de 
înşine din pricina propriei îndărătnicii, fără ca sămânţa zâzaniei să fie 
desluşită şi judecată. Nimeni nu ştia atunci că Sacros îl atacase primul pe 
Turin şi că l-ar fi ucis fără să stea pe gânduri, 

- Oprestete, Turin, stai pe loc! a strigat Mablung. Numai orcii fac ce 
faci tu aici, în pădure. 

- Treaba orceasca a fost, acum e doar hârjoana orceasca! a strigat 
Turin peste umăr. 

Înainte să-l audă pe Mablung, tocmai vroise să-l lase pe Saeros în 
plata Domnului, dar acum, cu un strigăt, s-a repezit din nou pe urmele 
lui. Îar Saeros, strigând deznădăjduit după ajutor şi gândind că sfârşitul îi 
era aproape, fugea de mânca pământul până când pe neaşteptate, a ajuns 
la o buză de râpa în fundul căreia un pârâu ce se vărsa în Esgalduin 
curgea printre pereţii înalți de stânca a unei strâmtori adânci şi atât de 
late încât nici o căprioară n-u ar fi putut-o trece ssrind. Dar Sacros, 
înnebunit de frică, a încercat să sura; piciorul i-a alunecat de pe malul 
celălalt şi el s-a prăvălit pe spate, urlând, şi s-a zdrobit de un bolovan 
mare care ieşea din apă . Astfel s-a sfârşit viaţa lui în Doriath; şi multă 
vreme avea Mandos să-l ţină în sălile sale. 

Turin s-a uitat la trupul lui rostogolit în pârâu şi în sinea lui şi-a zis: 
„Nebun nefericit! De aici l-aş fi lăsat s-o ia domol spre Menegroth, 
Acum m-a impovorat cu o vină pe care nu o meritam." S a răsucit şi l-a 
privit întunecat pe Mablung şi pe cei care-l însoțeau; se apropiaseră şi ei 
de marginea prăpastiei. Într-un târziu, Mablung a spus cu tristeţe; 

- Maro păcat! Dar acum, Turin, va trebui să te întorci cu noi, pentru că 
regele să judece aste fapte. 

- Dacă regele ar fi drept m-ar găsi nevinovat, a spus Turin. Oare n-a 
fost acesta unul dintre sfetnicii lui? De ce şi-ar alege un rege drept un 
suflet ticălos să-i fie prieten? Îi desfid pravila şi judecata 

- Prea înfumurate vorbe ai spus, i-a zis Mablung. cu toate ca-n suflet îi 
era milă de Turin. Învață să fii înţelept! Nu o apuca pe calea pribegiei. Îţi 
cer, ca un prieten ce-ţi sunt, să te întorci cu mine. Martor am fost şi sunt 
şi alții, când regele va afla adevărul, poti să te aştepţi la iertare din partea 
sa. 

Dar Turin se săturase de sălaşurile elfilor, iar în sufletul său se 
cuibărise teama că va fi aruncat în temniță, astfel că i-a zis lui Mablung: 
- N-am să-ți dau ascultare. N-am să aştept iertare din partea Regelui 
Thingol iară a fi vinovat; şi voi merge acum unde osânda lui nu mă 
poate ajunge. Alege: fie mă laşi să plec, fie mă răpui, dacă aşa sună 

legea voastră. Căci sunteţi prea puţini să mă prindeţi viu. 

În ochii lui scăpărători au citit adevărul spuselor sale, aşa că s-au dat 
la o parte din calea lui. 

- O moarte e de-ajuns, a zis Mablung. 

- N-am vrut-o, dar nu o plâng, a mai spus Turin. Fie ca Mandos să-l 
judece cu dreptate, dar, de-o fi să se întoarcă vreodată în lumea celor vii, 
poate se va arăta mai înțelept. Rămâneţi cu bine! 

- Eşti liber să pleci, căci asta-ţi este vrerea, i-a zis Mablung. Dar nu- 

ti pot dori cale bătută, dacă pleci astfel. O umbră adastă întunecată 
asupră-ţi. Să nu fie şi mai întunecată când ne-om întâlni din nou. 

Turin nu i-a mai răspuns, ci, întorcându-le spatele, s-a îndepărtat cu 
pas iute spre oareunde. 

Se povesteşte că, atunci când Turin nu s-a întors la hotarul de 
miazănoapte al Doriathului şi nici veşti despre el nu s-au auzit, Beleg 
Arcul Puternic a venit el însuşi la Menegroth să-l caute; pe măsură ce 
auzea ba una, ba alta despre faptele şi fuga lui Turin, inima 1 se îngreuna 
tot mai mult. Curând după aceea, Thingol şi Melian s-au întors acasă, 
căci vara era pe sfârşite; şi, când regele a aflat ce se întâmplase, a spus: 

- Dureroasă poveste pe care trebuie s-o aud d'a fir a' păr. Cu toate ca 
Saeros, sfetnicul meu, a fost răpus, iar Turin, fiul meu adoptiv, a fugit, 
mâine mă voi aşeza în jilţul judecății drepte şi voi asculta încă o dată 
totul de la un capăt la altul. Înainte să rostesc osânda. 

A doua zi, regele s-a aşezat pe tronul său din sala sfatului, iar în jurul 
lui s-au adunat toate căpeteniile şi bătrânii din Doriath. Apoi au fost 
chemaţi pe rând mulți martori şi dintre aceştia Mablung a avut cele mai 
multe de spus şi a vorbit cu limpezime. 

Şi, când a spus despre gâlceava de la masă, regelui i s-a părut că, în 
inima sa, Mablung lua partea lui Turin. 

-  Mărturiseşti aici ca prieten al lui Turin, fiul lui Húrin? l-a întrebat 
Thingol. 

- Prieten i-am fost, dar adevărul îl indrágesc mai presus si de mai 
multă vreme, a răspuns Mablung. Dă-mi ascultare până la capăt, Domnia 
Ta! 

Când toate au fost spuse, până la ultimele cuvinte de despărțire ale lui 
Túrin, Thingol a oftat; i-a cuprins cu privirea pe cei care sedeau în fata 
lui si a zis: 

- Vai şi-amar! O umbră văd pe chipurile voastre. Cum de s-a putut 
furişa în regatul meu? Aici ticăloşia şi-a vârât coada. Credincios şi 
înțelept îl credeam pe Saeros; de-ar trăi, ar simți mânia mea, căci 
sfruntarea lui a fost mârşavă şi pe el îl socotesc vinovat pentru cele 
petrecute aici în sală. Până aici, pe Turin îl iert. Dar nu pot face uitate 
faptele sale de pe urmă, când mânia ar fi trebuit să i se stâmpere. 
Ruşinarea lui Saeros şi hărţuirea care 1-a adus moartea au fost păcate mai 
mari decât ocara pe care 1-a adus-o el lui Turin, iar peste ele nu pot trece. 
Ele arată o inimă crudă şi trufie. 

A stat o vreme Thingol cufundat în gânduri şi-ntr-un târziu a rostit cu 
glas plin de tristeţe: 

- Un fiu vitreg nerecunoscător şi, în adevăr, un om prea trufaş pentru 
rangul lui. Cum să mai găzduiesc pe cineva care mă batjocoreşte şi-mi 
nesocoteşte pravila, cum să iert pe cineva care nu se căieşte? Osânda pe 
care o dau această va fi. Íl voi izgoni pe Turin din Doriath. De va căuta 
să intre aici, în fata mea să fie adus, să-l judec; şi până nu-şi va cere 
iertare în genunchi, la picioarele mele, nu-l mai privesc drept fiu. Dacă 
cineva aici de față socoteşte că n-am judecat cu dreptate, acum să 
vorbească! 

S-a lăsat tăcerea în sală, iar Thingol şi-a înălțat mâna pentru a 
consfinți osânda. Dar în acea clipă Beleg s-a năpustit în sală şi a strigat: 

- Domnia Ta, mai pot vorbi? 

- Vii târziu, a spus Thingol. N-ai fost poftit odată cu ceilalți? 

- Aşa e. Domnia Ta, a răspuns Beleg, dar a trebuit să zăbovesc pe 
drum încoace. Am căutat pe cineva pe care-l cunosc de mult. lată că am 
adus cu mine un martor care trebuie ascultat înainte să dai osânda. 

- Toți cei care au avut ceva de spus au fost chemaţi aici, a zis regele. 
Ce-ar putea spune martorul tău, care să aibă mai multă greutate decât cei 
pe care i-am ascultat până acum? 

- Singur vei judeca după ce-l vei fi auzit, a răspuns Beleg. Dacă sunt 
demn de grația Domniei Tale, îngăduie-i să vorbească. 

- O fac pentru tine, s-a înduplecat regele. 

Atunci Beleg a ieşit şi s-a întors cu fecioara Nellas, care sălăşluia în 
pădure şi nu păşea niciodată în Menegroth; s-a înspăimântat ca văzând 
sala aceea uriaşă, cu pilaştri şi cu tavanul de piatră, şi toţi ochii aceia 
îndreptaţi asupra ei. Îar când Thingol a poftit-o să vorbească, ea a zis: 

- Domnia Ta, şedeam într-un copac... dar glasul i-a tremurat, căci se 
pierduse cu firea în faţa regelui, şi n-a mai putut vorbi. 

- Au mai făcut-o şi alții, a zâmbit regele, dar n-au simţit nevoia să 
mi se destăinuie. 

- Aşa e, a spus fata. Zâmbetul regelui îi dădea curaj. Chiar şi Luthlen 
a stat! Tocmai la ea mă gândeam, în dimineaţa cu pricina, şi la Beren 
Omul. 

Thingol n-a scos un cuvânt; zâmbetul i s-a şers de pe chip. Aştepta ca 
Nellas să vorbească mai departe. 

- Căci Turin îmi amintea de Beren, a spus ea în sfârşit. Sunt înrudiţi, 
aşa mi s-a spus, unii bagă de seamă acest lucru - cei care privesc cu 

luare-aminte. 

Regele îşi pierdea răbdarea. 

- Aşa o fi, a zis el. Dar Turin, fiul lui Húrin, a plecat în semn de 
dispreţ faţă de mine şi nu-l vei mai vedea ca să ştii cu cine se-nrudeşte. 
Căci acum îi voi rosti osânda. 

- Domnia Ta! a strigat fata. Fii îngăduitor cu mine şi lasă-mă să 
vorbesc mai întâi. Stăteam într-un copac, să-l văd pe Turin cum pleacă; 
şi l-am văzut pe Saeros ivindu-se din pădure cu sabie şi scut şi 
năpustindu-se pe neaşteptate asupra lui Turin. 

La aceste vorbe, sala s-a umplut de murmur. Regele şi-a înălțat mâna 
ŞI a spus: 

- Îmi aduci veşti mai tulburătoare decât mi-am închipuit. Ai grijă ce- 
mi spui, pentru că aici te găseşti într-o sală de judecată. 

- Aşa mi-a zis şi Beleg, a răspuns ea, şi numai de aceea am îndrăznit 
să vin, pentru ca Turin să nu fie judecat cu nedreptate. E viteaz, dar şi 
îndurător. Stăpâne, s-au luptat cei doi până când Turin 1-a lăsat pe 
Saeros şi fără sabie, şi fără scut; dar nu l-a răpus. Şi de aceea gândesc că 
nu i-a dorit moartea. Dacă Saeros a fost umilit, umilire a şi meritat. 

- Eu judec faptele, a spus Thingol. Dar ceea ce mi-ai zis va atârna 
greu în balanţă. 

Regele a descusut-o pe Nellas cu de-amănuntul; în cele din urmă, s-a 
întors spre Mablung: 

- Ciudat îmi pare că Turin nu ţi-a vorbit despre toate astea. 

- Şi totuşi n-a făcut-o, căci altfel v-aş fi repetat vorbele sale aici. s-a 
apărat Mablung. Şi altele mi-ar fi fost cuvintele la despărțire. 

- Si alta îmi va fi hotărârea acum, a spus Thingol. Ascultati! îl iert pe 
Turin de orice păcat, socotind că a fost nedreptăţit şi zădărât. ŞI, întrucât 
cu adevărat unul dintre sfetnicii mei - cum a zis şi Turin - a fost cel care 
s-a purtat astfel cu el, nu trebuie să-şi mai ceară el iertare, ci cu o să-i cer 
să mă ierte, oriunde s-ar afla; şi-l voi ruga să se întoarcă în casa mea, cu 
cinstirea ce 1 se cuvine. 

După ce regele a rostit aceste cuvinte, Nellas a izbucnit în plâns. 

- Unde poate fi găsit? a întrebat ea. A plecat din tara noastră, iar 
lumea e mare. 

- Íl vom căuta, a zis Thingol. 

S-a ridicat regele de pe tron, iar Beleg a luat-o pe Nellas şi a însoțit-o 
afară din Menegroth. 

-  Nuplânge, a rugat-o el. Căci, dacă Turin mai e în viaţă ori 
pribegeşte prin lumea largă, eu îl voi găsi, chiar dacă toți ceilalţi vor da 

greş. 

A doua zi, Beleg s-a înfățișat la Thingol şi Melian, iar regele i-a spus: 

- Dă-mi un sfat, Beleg, căci sunt tare îndurerat. L-am primit pe fiul 
lui Hurin drept fiu al meu şi aşa va rămâne, numai dacă nu se întoarce 
Hurin dintre umbre să-mi ceară înapoi ce-i al său. Nu vreau să umble 
vorba că l-aş fi alungat pe nedrept pe Turin în sălbăticie; bucuros l-aş 
primi înapoi, pentru că mi-a fost tare drag. 

- Îngăduie-mi, Domnia Ta, a zis Beleg, ca în numele Domnie: Tale 
să îndrept, dacă pot, răul ce s-a făcut. Căci o asemenea mân- dreţe de 
flăcău ce se ghicea în el nu trebuie să se irosească zadarnic în pustietate. 
Doriath are nevoie de el, iar nevoia asta tot sporeşte. Şi mie mi-e drag. 

- Acum chiar am nădejde în această căutare! i-a zis Thingol lui 
Beleg. Te du cu binecuvântarea mea, iar de-l găseşti, ai grijă de el 1 şi 
călăuzeşte-l cum te-oi pricepe mai bine. Beleg Cuthalion, de multă 
vreme eşti cel mai aprig apărător al Doriathului şi pentru f multe fapte de 
vitejie şi de înțelepciune ale tale îţi sunt recunoscător. Îar de-1 găseşti pe 
Turin, aceasta va fi dintre ele cea mai de seamă pentru mine. Şi-acum, că 
ne despărțim, cere-mi orice şi-ţi voi da. 

- Atunci îţi cer o sabie din cele mai straşnice, a spus Beleg, căci orcii 
s-au înmulțit peste măsură, încât arcul singur nu-mi mai face trebuinţă, 
iar tăişul ce-l am nu-i pe măsura armurilor lor. 

-  Alege-o pe care vrei dintr-ale mele, numai pe Aranruth, sabia mea, 
să n-o iel. 

Atunci Beleg a ales-o pe Anglachel; era o sabie de mare faimă şi se 
numea astfel pentru că fusese făurită dintr-un fier ce căzuse din ceruri, 
asemenea unei stele căzătoare. Tăişul ei străpungca orice metal scos din 
adâncul pământului. O singură sabie din Pfimântul de Mijloc îi era 
aidoma. Dar locul ei nu este în povestea asta, cu toate că din acelaşi 
metal a fost şi ea bătută şi de către acelaşi fierar, pe nume Eol, Elful 
întunecat, care a luat-o de soaţă pe Aredhel, sora lui Turgon. Cu părere 
de rău i-a dat-o el pe Anglachel lui Thingol, drept plată pentru a i se 
îngădui să-şi ducă traiul în Nan Elmoth. Pe Anguirel, surata lui 
Anglachel, a păstrat-o pentru sine, până când i-a fost furată de Maeglin, 
fiul său. 

Dar, când Thingol a întors sabia Anglachel cu plăselele către Beleg, 
Melian s-a uitat la tăişul ei şi a spus: 

- În sabia asta zace răutate. Inima întunecată a fierarului încă 
sălăşluieşte în ea. Nu va iubi mâna ce-o va mânui şi nu va rămâne la tine 
multă vreme. 

- Cu toate acestea, o voi mânui atât cât voi putea, a zis Beleg şi, 
multumind regelui, a luat sabia şi a plecat. 

În lungul şi-n latul Beleriandului a căutat în zadar să afle veşti despre 
Turin şi multe primejdii a-nfruntat; astfel a trecut iama. Apoi, şi 
primăvara. 

Capitolul VI 


TÚRIN PRINTRE PROSCRIŞI 


Povestea se întoarce acum din nou la Turin. Crezându-se un proscris 
căruia regele avea să-i ia urma, Turin nu s-a mai dus la Beleg, la hotarul 
de la miazănoapte, ci s-a îndreptat spre apus şi, ieşind în taină din 
Regatul Străjuit, a pătruns în ţinuturile împădurite aflate la miazăzi de 
Teiglin. Înainte de bătălia Nirnaeth, acolo-şi avuseseră nenumărați 
oameni gospodăriile, risipite care-ncotro; cei mai mulți dintre ci ţineau 
de poporul lui Haleth, dar nu aveau nici un stăpân. Ca să-şi ducă zilele, 
vânau, creşteau porci pe lângă casă şi plugăreau poieni în păduri, pe care 
apoi le înconjurau cu garduri, să le ferească de sălbăticiuni. Puţini mai 
rămăseseră dintre ei, ceilalți pierind răpuşi ori fugind în Brethil, şi toată 
acea regiune trăia cu spaimă de orei şi de proscrişi. Căci, în acele vremi 
de prăpăd, oameni ajunşi fără adăpost şi deznădăjduiți o apucau unde 
vedeau cu ochii: erau cei care scăpaseră din bătălii şi înfrângeri ori 
fuseseră alungați de pe pământurile pustiite; alţii fugiseră în sălbăticie 
din pricina nelegiuirilor. Se hrăneau din ce vânau şi din ce izbuteau să 
culeagă din pădure; dar mulţi sc apucaseră de furat şi se dovedeau plini 
de cruzime când îi muşcau colții foamei ori îi chinuiau alte nevoi. Mai 
cu seama iarna răspândeau groaza în jurul lor, ca lupii sângeroşi, iar cei 
care încă îşi apărau avuturile îi numeau gaurwaithi, adică oamcenii-lupi. 

Vreo şaizeci dintre aceşti oameni se uniseră într-o bandă care pribegea 
prin pădurile aliate dincolo de hotarele apusene ale Dorniathului. 
Sălăşluitorii acelor meleaguri îi urau aproape la fel de mult ca pe orei, şi 
asta pentru că unii proscrişi îşi aveau sufletele încrâncenate, 
duşmănindu-şi semenii. 

Cel mai neîndurător dintre ei era unul pe nume Androg, gonit din Dor- 
lómin pentru că ucisese o femeie; mai erau câţiva veniţi din acelaşi ținut, 
bătrânul Algund, cel mai împovărat de ani dintre ei, care fugise din 
Nirnaeth, şi Forweg, cum singur se numise, un bărbat cu păr bălai şi ochi 
scăpărători, care iscodeau în toate părțile, mătăhălos şi îndrăzneţ, dar 
care se îndepărtase mult de felul de a fi al Edainilor din poporul lui 
Hador. Uneori însă sc arăta înţelept şi generos; în plus, era căpetenia 
cetei. Pe unii restriştile ori încăierările îi răpuseseră, încât numărul lor se 
împuţinase la vreo cincizeci; iar cei rămaşi deveniseră prevăzători, 
mereu puneau pe câte unul de strajă şi când umblau, şi când se odihneau. 
Astfel că au prins iute de veste că Turin se apropiase de bârlogul lor. Î- 
au luat urma şi i-au împresurat. Dintr-odată, când Turin a ajuns într-o 
poiană, lângă un pârâu, s-a pomenit în mijlocul unui cerc de oameni 
care-şi încordaseră arcurile şi-şi scoseseră săbiile din teci. 

Turin s-a oprit locului, dar nu dădea semn că i-ar fi fost teamă. 

- Cine sunteţi? a întrebat el. Credeam că numai orcii îi atacă pe 
oameni, dar văd că am greşit. 

-  Amarnic ai să te căieşti pentru greşeala asta, a zis Forweg; aici sunt 
locurile noastre de sălăşluire şi oamenii mei nu lasă nici un alt om să se 
apropie. Drept pedeapsă pentru cel care-l face, îi luăm viaţa doar dacă 
nu are cum să și-o răscumpere. 

Turin a izbucnit într-un râs amar: 

- N-o să vă alegeţi cu nici o răscumpărare de la unul ca mine. proscris 
si surghiunii. N-aveţi decât să mă scotociți când oi fi mort dar vă va 
costa foarte scump dacă vreţi să vedeţi de-am spus adevărul ori nu. Mulţi 
dintre voi or să moară înaintea mea. 

Moartea insă părea să-i fie aproape, cu toate săgețile acelea puse în 
arcuri, aşteptând doar o vorbă de la căpetenie şi. cu toate că Turin purta 
zale elfice sub tunică cenuşie şi mantie, vreo săgeată tot ar fi găsit un 
cotlon ucigător. Nici unul dintre vrăjmaşii lui nu stătea îndeajuns de 
aproape ca, dintr-un salt, Turin să-l poată răpune cu sabia. Dar. zărind 
nişte pietre chiar la picioarele sale. pe malul pârâiaşului, el s-a aplecat 
dintr-odată. În aceeaşi clipă, unul dintre bărbaţi, mâniat de vorbele 
semeţe ale lui Turin. a tras o săgeată ţintindu-i chipul: numai că aceasta 

a zburat peste capul lui Túrin. care. În clipa următoare, a sărit în picioare 
ca un arc slobozit şi a aruncat o piatră drept în arcaş, nimerindu-l în plin: 
arcaşul s-a prăvălit la pământ cu ţeasta crăpată. 

-  V-aş putea fi mult mai de folos viu. În locul nenorocosului ăstuia, a 
zis Túrin: răsucindu-se spre Forweg. a adăugat: Dacă tu eşti căpetenia, 
n-ar trebui să le îngădui oamenilor tăi să tragă fără poruncă. 

- Nu le îngădui, a zis Forweg: ăsta şi-a primit pedeapsă destul de 
iute. Te voi lua pe tine în locul lui dacă-mi vei da mai multă ascultare 
decât el. 

- Iti voi da, a răspuns Turin. câtă vreme eşti căpetenie şi în toate cele 
ce tin de o căpetenie. Dar a alege un nou fârtat nu tine doar de vrerea 
căpetenici, aşa judec cu. Vocile tuturor trebuie auzite. E vreunul dintre 
voi care nu mă vrea? 

Doi proscrişi, dintre care unul - Ulrad pe nume - era prieten cu cel 
căzut, au strigat împotrivindu-se, iar Ulrad a zis: 

- Ciudat fel de a-ţi câştiga dreptul să intri într-o frăție, răpunându-l 
pe unul dintre cei mai buni. 

- Nu fără temei, a spus Turin. Dar veniţi! O să vă tin piept la 
amândoi o dată. ne batem în arme. dacă vreţi, ori ne luăm la trântă. 
Atunci o să vedeti dacă-s potrivit să iau locul unuia dintre cei mai buni 
de-ai voştri. Dar. dacă în această încercare veți folosi arcuri, atunci 
trebuie să-mi dati şi mie unul. 

Din doi paşi a fost lângă ei: dar Ulrad s-a tras îndărăt, nevrând să 
lupte. Celălalt şi-a aruncat arcul la pământ şi s-a îndreptat către Turin. 
Andr6g era omul ăsta. din Dor-lómin de loc. S-a oprit în faţa lui Turin şi 
l-a măsurat din cap până-n picioare. 

- Nu. a zis el într-un târziu, clătinând din cap. Nu-s fricos de felul 
meu. după cum prea bine mă ştiu târtații. dar nu mă pot măsura cu tine. 
Şi nu gândesc că-i vreunul printre noi s-o tacă. Din partea mea. ni te poti 
alătura. Dar nu'ş ce sclipire ciudată ai în ochi; eşti un om primejdios. 
Cum zici că te cheamă? 

-  Neithan, Nedreptăţitul, aşa mi-e numele, a zis Turin. şi Neithan i-a 
rămas mai apoi numele printre proscrişi; dar. cu toate că le-a spus că 
fusese nedreptăţit (şi de atunci Turin şi-a aplecat urechea la oricine se 
plângea de nedreptate), n-a vrut să le mai zică nimic altceva legat de 
viaţa ori locul lui de baştină. Era limpede totuşi pentru ei că odată fusese 
de rang înalt şi că. deşi nu avea altceva la el decât armele, acestea erau 
făcute în fierării elfeşti. N-a trecut mult şi toți au ajuns să-l laude, pentru 
că era puternic şi viteaz şi se descurca mult mai bine în pădure decât ei; 

aveau încredere în el pentru că nu se lăcomea şi nu se gândea în primul 
rând la sine; dar se şi temeau de el. din pricina răbufnirilor sale de 
mânie, pe care arareori le înțelegeau. 

În Doriath, Turin nu se putea întoarce ori poate mândria îl oprea să o 
facă. În Nargothrond, după căderea lui Felagund. nimeni nu avea cum să 
pătrundă. La micul popor al lui Haleth. din Brethil. nu găsea de cuviinţă 
să se ducă, iar în Dor-lómin nu îndrăznea, căci ținutul era împresurat din 
toate părțile şi un om singur nu avea nădejde, la acea vreme, să poată 
răzbate prin trecătorile Munţilor 

Umbrei aşa gândea Turin. Aşa că a rămas cu proscrişii. pentru că îi 
venea mai uşor să îndure sălbăticia în tovărăşia altor oameni. Îar pentru 
că dorea să trăiască şi nu putea să fie tot timpul în sfadă cu ei, nu făcea 
mai nimic să-i abată de la fărădelegile pe care le puneau la cale. Astfel s- 
a făcut că în curând s-a deprins cu o viaţă josnică şi adeseori crudă şi. cu 
toate acestea, milă şi dezgustul sc deşteptau în el. Îar atunci mânia ce-l 
cuprindea se dovedea primejdioasă. În ticăloşie şi primejdii a trăit el 
până la sfârşitul acelui an şi a îndurat frigul şi foamea din timpul ternii, 
până ce-a venii Dezmorţirea. ȘI apoi o primăvara minunată. 

Aşa cum s-a mai povestit, în pădurile din Teiglin se mai găseau câteva 
gospodării ale unor oameni care se dovedeau pe cât de temerari, pe atât 
de prevăzători, mai cu seamă că erau puţini la număr. Nu-i aveau câtuşi 
de puţin la inimă pe proscrişi şi nu le era milă de ei. Cu toate acestea. În 
iernile crunte sc lipseau de merindele ce le prisoseau şi le aşezau în 
locuri unde bănuiau ei ca oamenii-lupi le vor putea găsi: astfel 
nădăjduiau să sc pună la adăpost de atacurile cetelor de flămânzi. Dar 
mai curând Ic arătau recunoştinţă păsările Si sălbăticiunile decât 
proscrişii de care îi apărau câinii şi gardurile. Căci pământurile le erau 
împrejmuite cu garduri de scaieţi înalte şi dese. Îar în jurul caselor 
săpaseră şanţuri şi ridicaseră palisade; de la o gospodărie la alta bătuseră 
poteci şi. când aveau nevoie de ajutorul vecinilor, suflau în corni. 

Dar, când venea primăvara, pentru gaurwaithi era primejdios să se 
apropie prea mult de casele Pădurenilor. care puteau să se strângi şi ei în 
cete şi să-i vâneze. Lucru ce-l făcea pc Turin să se întrebe mirat de ce 
oare Forweg nu-şi ducea fârtaţii din locurile odea. Doar la miazăzi, unde 
nu se mai afla picior de om. ar fi găsit şi hrană mai multă, şi vânat. Într-o 
buni zi, Turin nu i-a mai văzut pe Fowtg şi pe prietenul său Androg; 
când a întrebat unde se duseseră. fârtaţii au râs. 

- Au ei treburile lor, aşa cred, a răspuns Ulrad. N-or să lhipscasca 
mult, şi-atunci o s-o luăm cu toții din loc. Poate că în grabă; mare noroc 

de n-or veni cu tot stupul după ei. 

Soarele strălucea, frunzele tinere erau de-un verde crud: sătul până-n 
gât de tabăra sărăcăcioasă a proscrişilor. Turin a pornit de unul singur 
prin pădure. Fără să vrea, gândurile i s-au întors la Regatul Ascuns şi i se 
părea că aude numele florilor din Doriath ca nişte ecouri ale unei limbi 
străvechi, aproape uitate. Dar. pc neaşteptate chiar, a auzit țipete şi dintr- 
un aluniş numai ce a văzut ieşind în fugă o femeie tânără, cu veşmintele 
toate sfâşiate de spini: atât de înspăimântată era încât s-a împiedicat şi a 
căzut la pământ. Dintr-un salt. Turin a şi ajuns la desiş şi. scoțând sabia, 
a înfipt-o tară să stea pe gânduri într-un bărbat care se repezise dintre 
copaci pe urmele femeii; dar în aceeaşi clipă a văzut că omul pe care-l 
răpusese nu era altul decât Forweg. 

Şi, cum stătea el şi se uită uluit la sângele ce se scurgea în iarbă, din 
aluniş a ieşit Andróg. S-a oprit locului la tel de uluit. 

- Rea treabă. Neithan! a strigat el scoțând sabia. 

Dar Turin l-a privit cu ochi de gheaţă şi l-a întrebat: 

- Ei? Unde-s orcii? Să-nţeleg că le-aţi luat-o înainte ca s-o ajutați pe 
femeie? 

- Orci, a pufnit Androg. Neghiobule! Şi mai zici că eşti proscris. 
Singura pravilă a proscrişilor sunt nevoile lor. Vezi-ţi de-ale tale, 
Neithan. şi lasă-ne pe noi să ne vedeam de-ale noastre! 

- Aşa vol face, a zis Turin. Dar azi potecile noastre s-au încrucişat. 
Ori mi-o laşi pe femeia asta, ori te trimit alături de Forweg 

Androg a izbucnit în râs. 

- Dacă aşa voieşti. aşa să fie. a spus el. Singur nu-ţi pot ţine piept, 
dar fârtaţii n-or să privească răpunerea noastră cu ochi buni. 

Atunci femeia s-a ridicat în picioare şi şi-a pus o mână pe braţul lui 
Turin. S-a uitat la sânge, apoi la Turin şi-n ochii ei se citea că era 
bucuroasă de ceea ce vedea. 

-  Omoară-l, domnul meu! a zis ea. Omoară-l şi pe el! Şi-apoi vino cu 
mine. Dacă le aduci capetele, Larnach, tatăl meu, se va bucura. Pentru 
două „capete de lupi" i-a răsplătit pe oameni cu prisosință. 

Dar Turin 1-a întrebat pe Androg: 

- Câte până la casa ei? 

Vreo milă şi ceva, a răspuns acesta; gospodăria aia împrejmuită, care 
se vede colo. Femeia ieşise de una singură. 

- Du-te iute înapoi, s-a întors Turin către femeie. Spune-i tatălui tău 
să te păzească mai bine. Dar nu-mi voi scurta de cap fârtaţii ca să-i 
câştig bunăvoința ori să fiu răsplătit. Apoi. băgând sabia în teacă, i-a zis 

lui Andróg: Vino! Ne vom întoarce la ai noştri. Dar, de vrei să-ți îngropi 
căpetenia, o vei face de unul singur. Şi cât mai iute. să nu ne pomenin că 
se dă alarma. Adu-i şi armele! 

Femeia a pornit-o printre copaci, uitându-se de multe ori în urmă. 
Înainte să dispară în pădure. Îar Turin şi-a văzut de drumul său. Iară să 
mai spună nimic. Andróg l-a privit cum se îndepărtează încruntat, ca şi 
când se străduia să dezlege o ghicitoare. 

Întorcându-se în bârlogul proscrişilor, Turin i-a găsit cuprinşi de 
neastâmpăr şi nelinişte; stătuseră prea mult într-un singur loc, prea 
aproape de gospodăriile bine păzite şi-acum cârteau între ei împotriva lui 
Forweg. 

- Se joacă cu focul pe pielea noastră, ziceau ei. Or să plătească alții 
pentru plăcerile lui. 

- Atunci alegeţi-vă o căpetenie nouă! a zis Turin, oprindu-se în fata 
lor. Forweg nu vă mai poate conduce; e mort. 

- De unde ştii? a vrut să afle Ulrad. Ai căutat miere în acelaşi stup? 
L-au înţepat albinele? 

- Nu, a răspuns Turin. O singură înțepătură a fost de-ajuns. Eu l-am 
răpus. Dar l-am cruțat pe Andróg, care o să fie aici în curând. 

Apoi le-a povestit tot ce se întâmplase, având numai cuvinte de ocării 
pentru toți cei care făceau asemenea lui Forweg,; încă nu terminase ce 
avea de spus, când s-a întors şi Androg. aducând armele fostei lor 
căpetenii. 

- Vezi, Neithan! a strigat el. N-a dat nimeni alarma. Poate că femeia 
gândeşte că te va întâlni oarecândva. 

- Dacă mă iei peste picior, a spus Turin, o să-mi pară rău că nu i-am 
dat scăfârlia ta. Hai, îndrugă-ţi povestea, dar nu te lungi cu vorba. 

Andróg le-a zis cele petrecute, fără să se abată prea mult de la adevăr. 

- Acum stau şi mă-ntreb ce treabă avea Neithan prin locurile alea, a 
spus el la urmă. Alta decât a noastră, aş zice eu. Căci. atunci când am 
apărut eu, Forweg zăcea mort de mâna lui. Tare i-a mai plăcut femeii ce 
vedea şi 1-a chemat cu ea pe Neithan. cerând capetele noastre drept pret 
pentru a-i deveni femeie. Dar Turin n-o dorea pe femeie şi i-a zis să-şi ia 
tălpăşiţa de-acolo. Deci ce-o fi avut de împărțit cu căpitanul nostru nu 
pot pricepe. Mi-a lăsat capul pe umeri şi pentru asta-i sunt recunoscător, 
dar nu mă dumiresc. 

- Atunci nu te mai cred că te tragi din Poporul lui Hador, i-a 
înfruntat Turin. Mai curând eşti dintr-ai lui Uldor Blestematul şi-a trebui 
să te duci să slujeşti în Angband. Dar acum ascultaţi-mă bine! a strigat 

Turin ca să-l audă toţi. Vă pun să alegeți. Ori mă luaţi drept căpetenie în 
locul lui Forweg. ori mă lăsaţi să plec. Ori conduc frátia de-acum încolo, 
ori o părăsesc. Dar, de puteţi să mă răpuneţi, dați-i bătaie! Mă lupt cu voi 
toți până cad mort. ori cádeti voi. 

Auzindu-l, mulţi bărbaţi au pus mâna pe arme, dar Androg le-a 
strigat: 

- Nu! Capul cruțat nu-i chiar prost. Dacă ne luptăm, mai mulți de 
unul or să piară fără rost înainte să apucăm să-l răpunem pe cel mai bun 
dintre noi. 

Apoi a izbucnit în râs: 

- Aşa a fost şi când ni s-a alăturat. Ucide ca să-şi facă loc. Dacă a 
dovedit prima dată că a avut dreptate, la fel poate să se întâmple şi acum; 
şi poate că ne va duce spre o soartă mai bună decât aceea de a răscoli 
prin bălegarul altora. 

- Cel mai bun dintre noi, a zis şi bătrânul Algund. A fost o vreme 
când şi noi am fi făcut la fel dacă am fi îndrăznit, dar de-atunci multe am 
dat uitării. Poate că până la urmă ne va duce înapoi la casele noastre. 

La aceste vorbe, un gând i-a venit lui Turin, anume că din această 
ceată mică ar putea să-şi alcătuiască o obşte liberă, sub cârmuirea sa. Î-a 
privit pe Algund şi pe Andróg şi a zis: 

- La casele voastre, ziceţi voi? Înalţi şi friguroşi vă taie calea Munţii 
Umbrei. Dincolo de ei se află neamul lui Uldor, iar împrejurul lor 
oştirile din Angband. Dacă toate acestea nu vă înspăimântă pe voi, de 
şapte ori câte şapte, atunci v-aş putea duce până la casele voastre. Dar 
cât de departe am ajunge înainte să pierim? 

Tăceau cu toţii. Îar Turin le-a vorbit din nou: 

-  Vreţi să vă fiu căpitan? Atunci vă voi duce mai întâi în sălbăticie, 
departe de locurile de sălăşluire ale oamenilor. Poate om da acolo de-o 
soartă mai bună, poate nu; batăr ne vom alege cu mai puţină ură din 
partea semenilor noştri. 

Atunci toţi cei care se trăgeau din Poporul lui Hador s-au strâns în 
jurul său şi l-au ales drept căpetenie; ceilalți n-au avut încotro, au trebuit 
ŞI ei să se supună. ŞI, fără să mai zăbovească, Turin i-a scos din acea 
țară. 

Multi soli fuseseră trimişi de Thingol ca să dea de urma lui Turin intre 
hotarele Doriathului şi pe meleagurile vecine; dar în anul fugii sale l-au 
căutat zadarnic, căci nimeni nu ştia sau nu sc gândea că s-ar fi putut 
alătura proscrişilor şi duşmanilor oamenilor lar când a venit iarna, s-au 
întors cu toții, în afară de Beleg. El singur a rămas să-l caute mai 

departe. 

Dar în Dimbar şi de-a lungul hotarelor de la miazănoapte lucrurile 
mergeau din ce în ce mai rău. Coiful Dragonului nu mai fusese zărit în 
luptă; se simţea şi lipsa Arcului Puternic; au prins astfel curaj servitorii 
lui Morgoth, care-şi sporeau numărul şi sc făceau tot mai îndrăzneți. 
Iarna a venit şi a trecut şi, odată cu primăvara, şi-au întețit şi ei atacurile: 
Dimbar a fost cucerit, iar în Oamenii din Brethil se cuibărise spaimă din 
pricină că răul ajunsese de-acum chiar la hotarele meleagului lor, nu insă 
şi în partea dinspre miazăzi. 

Trecuse aproape un an de când fugise Turin, iar Beleg încă îl căuta, cu 
nădejde tot mai mică de a-i da de urmă. În peregrinările sale a apucat-o 
spre miazănoapte, unde se găsea Trecerea peste Teiglin, dar acolo, 
auzind veştile rele despre o nouă năvală a orcilor dinspre Taur-nu-Fuin, 
s-a întors din drum. Întâmplarea a făcut să ajungă la gospodăriile 
Pădurenilor la scurtă vreme după ce Turin părăsise acel meleag. De la 
Pădureni i-a fost dat să audă o poveste ciudată. Un om înalt, de stirpe 
aleasă, ori poate un războinic elf - spuneau unii - apăruse în pădure şi-l 
răpusese pe unul dintre gaurwaithi, salvând-o pe fiica lui Larnach, pe 
care aceştia o urmăreau. 

- Mândru mai era, i-a spus lui Beleg fiica lui Larnach, cu ochi 
luminoşi care se fereau să mă privească. Cu toate acestea, spunea că 
oamenii-lupi erau tovarăşii săi şi n-a vrut să-l răpună pe altul care stătea 
acolo şi care îi zicea pe nume. Neithan, aşa-i zicea. 

- Poți să desluşeşti taina asta? I-a întrebat Larnach pe elf 

- Pot din păcate, a răspuns Beleg. Omul despre care-mi vorbiţi este 
cel pe care-l caut. 

Mai mult nu le-a spus el Pădurenilor despre Turin; dar i-a prevenit că 
la hotarul de la miazănoapte se strângea răul. 

- Curând orcii vor năvăli în ţara asta şi vor fi atât de multi încât voi 
nu veţi putea să le ţineţi piept, le-a spus el. Anul ăsta vă veţi pierde fie 
libertatea, fie viaţa. Duceţi-vă în Brethil cât mai aveţi vreme! 

Apoi Beleg a plecat în mare grabă pe drumul său. căutând 
ascunzişurile proscrişilor şi orice semn care i-ar fi putut arăta încotro o 
apucaseră. Până la urmă a găsit asemenea semne; dar Turin se găsea 
acum la câteva zile depărtare. Înainta cu repeziciune, temându-se să nu 
fie urmărit de Pădureni, şi folosea toate vicleşugurile pe care le cunoştea 
pentru a zăpăci ori a amăgi pe oricine încerca să se ia după el. Şi-a dus 
ceata spre apus. cât mai departe de Pădureni şi de fruntariile Doriathului, 
până au ajuns la capătul dinspre miazănoapte al mărilor podişuri ce se 

înălţau intre văile Sirionului şi Narogului. Pământul era mai uscat acolo, 
iar pădurea se isprăvea pe neaşteptate chiar la buza unei coame. La 
poalele acesteia se zărea străvechiul Drum de la Miazăzi, urcând dinspre 
Trecerea peste Teiglin. ca să tivească marginea apuseană a ținutului 
mlăştinos şi să se îndrepte spre Nargothrond. Acolo şi-au dus o vreme 
proscrişii traiul hăituit, arar rămânând două nopţi într-o tabără şi lăsând 
puţine urme ale zăbovirii ori înaintării lor. Astfel s-a făcut că până şi 
Beleg i-a căutat în zadar. Luându-se după semne pe care le putea desluşi 
ori după zvonurile despre trecerea proscrişilor, aflate de la sălbăticiunile 
ale căror graiuri le înțelegea, Beleg se apropia adesea de ei. dar. de câte 
ori ajungea la bârlog. Íl găsea părăsit, căci proscrişii puneau de strajă 
dintre ei, zi şi noapte, şi, când prindeau de veste despre apropierea cuiva, 
pe dată strângeau tabăra şi o luau din loc. 

- Vai şi-amar! strigă Beleg. Prea bine l-am deprins pe puiul ăsta de om 
cu tainele pădurii şi ale şesului! Mai că-mi vine să cred că urmăresc o 
ceată de elfi. 

Cât despre proscrişi, ei au înţeles că aveau de-a face cu un urmăritor 
ce nu cunoştea oboseala, pe care nu-l puteau vedea, dar de care nici nu 
se puteau descotorosi cu una cu două; şi i-a cuprins neliniştea. 

Nu mult după aceea, temerile lui Beleg s-au adeverit, orcii au trecut 
răul Brithiach. dar, fiind stăviliţi în înaintarea lor de Handir din Brethil şi 
de toți cei pe care acesta reuşise să-i cheme la arme. orcii au apucat-o 
spre miazăzi, pe la Trecerea peste Teiglin. cu gând să prade tot ce găseau 
în cale. Mulţi dintre Pădureni au urmat sfatul lui Beleg şi şi-au trimis 
soaţele şi copiii să ceară adăpost în Brethil. Astfel au scăpat ei şi toți cei 
care-i însoțeau, luând-o la timp înaintea orcilor. pe la trecere; dar 
bărbaţii înarmaţi, care veneau în urma lor, s-au pomenit față în faţă cu 
orcii. care i-au biruit. Câţiva bărbaţi s-au luptat cu îndârjire şi au izbutit 
să răzbească până în Brethil. dar cei mai mulți au căzut răpuşi ori au fost 
luaţi în captivitate; după care orcii au ajuns la gospodăriile lor şi le-au 
jefuit şi le-au pârjolit. Fără să mai piardă vremea, au apucat-o către apus. 
căutând Drumul, căci acum voiau să se întoarcă pe meleagurile de la 
miazănoapte cât mai repede cu putinţă, dimpreună cu prăzile şi cu 
captivi. 

Numai că iscoadele proscrişilor i-au mirosit la vreme: şi, cu toate că 
nu se prea sinchiseau de captivi, tâlhărirea Pădurenilor le-a atátat 
lăcomia. Turin gândea că era primejdios a se arăta orcilor, înainte de a 
şti câți numărau aceştia; dar proscrişii n-au vrut să-i dea ascultare - 
aveau trebuință de multe lucruri acolo în sălbăticie, iar unora dintre ei 

începuse să le pară rău că-l aleseseră pe Turin drept căpetenie. Aşa s-a 
făcut că Turin a pornit înainte, luându-şi-l doar pe Orleg drept tovarăş, 
ca să iscodească oastea orcilor. 

Lăsându-l pe Andr6g drept căpetenie în lipsa lui. l-a dăscălit ca în tot 
acest timp să nu-i lase să se răzleţească unii de alţii şi să stea bine 
ascunși. 

Ostirea racilor întrecea cu mult ceata proscrisilor, dar se afla pe un 
meleag unde rareori cutezaseră să vină şi mai ştiau că dincolo de Drum 
se afla Taiath Dimen. Câmpia Străjuită, unde stăteau de pază iscoadele 
din Nargothrond; mirosindu-le a primejdie, erau cu ochii-n patru, iar 
propriile iscoade se furisau printre copaci, de-o pane Si de alta a sirurilor 
care înaintau. .Astfel au dat ei peste Turin şi Orieg. când trei iscoade s- 
au împiedicat de cei doi pititi la pândă. ȘI cu toate că doi dintre raci au 
căzut răpuşi, al treilea a scăpat fugind şi-n timp ce fugea a strigat Golug! 
Golug!. Aşa-i numeau ei pe noldori. Pe neaşteptate, pădurea s-a umplut 
de orei. Împrăştiaţi peste tot aproape neauziţi, amuşinând în lung şi-n lat. 
Văzând că aveau puţină nădejde să scape. Turin s-a gândit că măcar să-i 
amăgească şi să-i îndepărteze de bârlogul alor săi; înțelegând din 
strigătul orcului că aceştia se temeau de iscoadele din Nargothrond. a 
rupt-o ia fugă împreună cu Orieg, spre apus. Hăitaşii s-au luat de îndată 
după ei. până când. tot căutând şi ferindu-se din calea lor. Turin şi Orieg 
au ieşit din pădure: acolo au fost de îndată zăriți şi, tocmai când să treacă 
Drumul. Orieg a căzut doborât de nenumărate săgeți. Turin însă a scăpat 
mulțumită cămăşii de zale elfeşti şi a fugit de unul singur în sălbăticiile 
de dincolo de Drum. Îute şi viclean cum era. a izbutit să-i ducă de nas pe 
duşmani, adâncindu-se într-un meleag ce-i era străin, iar orcii. care se 
temeau să nu-i stârnească pe elfii din Nargothrond. Î-au răpus pe captivi 
şi au pornit în grabă spre miazănoapte. 

După ce au trecut trei zile fără ca Turin şi Orieg să se întoarcă, unii 
proscrişi au vrut să iasă din peştera în care stătuseră ascunşi: iar Androg 
nu i-a lăsat. Şi- tocmai când se sfădeau ei din această pricină, numai ce 
se iveşte în faţa lor o arătare cenușie. Beleg îi descoperise în cele din 
urmă. S-a apropiat fără să aibă vreo armă la el, cu palmele întoarse spre 
el; dar ei au sărit cuprinşi de teamă, iar Androg, venind pe la spate, a 
aruncat în jurul lui un lat şi a smucit legându-i astfel braţele. 

- Dacă n-aveţi poftă de oaspeţi, ar trebui să vă păziți mai bine. a zis 
Beleg. De ce mă primiţi astfel? Eu vin ca un prieten, ca să-mi caut 
prietenul. Am auzit că voi îi ziceți Neithan. 

- Nu-i aici, a spus Ulrad. Dar cum se face că-i ştii numele? Doar nu 

ne-ai iscodit? 

- Ba ne-a iscodit, şi-ncă de mult a zis Androg. Asta-i umbra care s-a 
tinut după noi. Acum poate vom afla care-s adevăratele lui gânduri. 

Apoi le-a cerut ortacilor săi să-l lege pe Beleg de-un copac, lângă 
peşteră. Şi. după ce l-au legat fedeleş de mâini şi de picioare, l-au luat la 
întrebări. Dar la toate întrebările lor Beleg dădea un singur răspuns: 

- Prieten i-am fost lui Neithan ăsta. de când l-am întâlnit prima oară 
în codru; era pe-atunci un copilandru. Îl caut cu iubire, pentru a-i aduce 
veşti bune. 

-  Să-l ucidem, să scăpăm de iscodirile sale. a izbucnit mânios 
Andr6g, uitându-se la arcul cel mare al lui Beleg şi râvnind la el, căci el 
însuşi era arcaş. 

Dar câţiva mai cu suflet i s-au împotrivit iar Algund i-a spus: 

- Căpitanul o să se întoarcă; şi-atunci o să te căieşti dacă o afla că l- 
ai lăsat şi fără prieten, şi fără veştile cele bune. 

- Nu-mi vine a crede în povestea elfului ăstuia, a zis Androg. E-o 
iscoadă de-a Regelui din Doriath. Dar. dacă are cu adevărat veşti, ni le 
va spune nouă; iar noi vom judeca dacă ele sunt destulă pricină pentru a- 
1 lăsa în viaţă. 

- Íl voi aştepta pe căpitanul vostru, a spus Beleg. 

- Acolo ai să rămâi până vorbeşti, 1-a ameninţat Androg. 

Apoi, întărâtați de Andr6g. proscrişii l-au lăsat pe Beleg legat de 
copac, fără hrană ori apă. Îar ei s-au aşezat în preajma lui, ca să mănânce 
şi să bea; dar el nu a mai scos nici un cuvânt. Si au mai trecut două zile 
si două nopţi, în acelaşi fel, iar proscrişii au fost cuprinşi de teamă şi 
totodată de mânie şi tare ar fi vrut să plece de acolo; mulţi se arătau 
dornici să-l omoare pe elf. La lăsarea nopţii, s-au strâns cu toții în jurul 
lui şi Ulrad a adus un tăciune aprins din focul mic ce ardea în gura 
peşterii. Dar chiar în clipa aceea s-a întors Turin. Apropiindu-se încet, 
după cum îi era obiceiul, s-a oprit în umbrele din spatele cercului de 
oameni sl, în lumina tăciunelui, a văzut chipul supt al lui Beleg. 

Parcă l-a lovit o săgeată în acea clipă şi, ca şi când o gheaţă s-ar fi 
topit brusc, lacrimi de mult înfrânate i-au umplut ochii. S-a repezit la 
copac. 

- Beleg! Beleg! a strigat el. Cum ai ajuns aici? Şi de ce esti legat 
astfel? 

De îndată a tăiat frânghia ce-l pironea pe prietenul său şi Beleg s-a 
prăbuşit în braţele lui Turin. 

Auzind tot ceea ce avuseseră de spus ciracii săi, mânia şi durerea l-au 

cuprins pe Turin; dar mai întâi s-a îngrijit de Beleg. Şi-n timp ce-i ostoia 
suferința cum se pricepea el mai bine, s-a gândit la viate lui în pădure şi 
mânia 1 s-a îndreptat asupra lui însuşi. Adesea străinii care se 
apropiaseră prea mult de bârlogurile proscrişilor fuseseră ucişi ori atraşi 
în capcană, iar el nu împiedicase niciodată asemenea fapte; ba. mai mult, 
nu o dată îi ponegrise pe Regele Thingol şi pe Elfu Cenuşii, încât avea şi 
el partea lui de vină dacă aceştia erau socotiți duşmani. 

- Ați fost cruzi, s-a întors el cu amărăciune spre proscrişi, cruzi fără 
să fie nevoie. Până acum încă n-am chinuit niciodată un prizonier: dar 
pricina pentru asemenea purtare orcească este însăşi viaţa pe care o 
ducem. Nelegiuite şi sterpe ne-au fost toate faptele noastre, numai la noi 
ne-am gândit, umplându-ne inimile de ură. 

- Păi, la cine să ne gândim dacă nu la noi? l-a luat Andrâg în răspăr. 
Pe cine să iubim dacă toți ne urăsc? 

- Batăr eu unul nu voi mai ridica nicicând mâna împotriva elfilor sau 
a oamenilor, a zis Turin. Angbandul are şi aşa destui slujitori. Dacă nu 
vreţi să juraţi alături de mine, voi merge de aici încolo de unul singur. 

Atunci Beleg a deschi ochii şi şi-a înălţat capul. 

- Singur nu! a zis el. Acum pot în sfârşit să-ți spun veştile cele bune. 
Nu eşti proscris şi Neithan e un nume ce nu ti se potriveşte. Eşti slobozit 
de orice învinuire ce ţi s-a adus. De un an de zile eşti căutat pentru a fi 
dus înapoi cu cinstire şi pentru a-i fi de ajutor regelui. Prea mult timp am 
simțit lipsa Coifului Dragonului. 

Dar Turin nu s-a arătat bucuros la auzul acestor veşti, ci a stat 
îndelung fără să scoată o vorbă, căci cele spuse de Beleg readuseseră o 
umbră în sufletul lui. 

- Să lăsăm noaptea asta să treacă, a zis el într-un târziu. Mâine îţi voi 
spune ce-am hotărât. Dar, oricare ar fi hotărârea mea, mâine trebuie să 
părăsim ascunzătoarea asta, căci nu toţi cei care ne caută ne vor şi 
binele. 

- Ba chiar nimeni, a zis Androg, aruncându-i o privire haină lui 
Beleg. 

A doua zi dimineaţă, Beleg, care, asemenea elfilor din străvechime, se 
întremase iute de pe urma chinurilor îndurate, I-a tras pe Turin deoparte, 
pentru a-i vorbi între patru ochi. 

- Mă aşteptam că veştile mele să te bucure, i-a zis el. Te vei întoarce 
în Doriath, nu-i aşa? 

Cu cerul şi pământul l-a implorat pe Turin să facă astfel; dar cu cât 
stăruia el mai mult, cu atât Turin bătea în retragere. Totuşi a vrut să afle 

de la Beleg cu de-amănuntul cum îl judecase Thingol. Îar Beleg i-a spus 
tot ce ştia, iar în cele din urmă Turin a spus: 

- Înţeleg Mablung s-a dovedit cu adevărat a-mi fi prieten, aşa cum 
părea odată? 

- Prietenul adevărului, aş zice cu, a răspuns Beleg, şi până la urmă a 
fost bine aşa; cu toate că soartă ar fi fost mai puţin dreapta dacă Nellas 
n-ar fi venit să mărturisească.De ce, Turin de ce nu i-ai spus nimic lui 
Mablung despre atacul lui Saeros? Cu totul altfel s-ar fi petrecut 
lucrurile atunci. Şi a adăugat el, privind la bărbaţii întinşi pe Jos, în gura 
peşterii - ţi-ai fi ținut încă la rang înalt coiful, n-ai fi căzut atât de Jos, ca 
acum 

- Aşa o fi, dacă tu numeşti asta cădere, a zis Turin. Aşa o fi. Dar aşa a 
fost să fie; vorbele nu-mi ieşeau cu nici un chip pe gură. În ochii lui am 
citit dojana, fără să-mi fi pus vreo întrebare, pentru o faptă pe care n-o 
tăcusem. Inima mea de om a fost mândră, aşa cum a zis regele elf. Sí 
incă mai este aşa. Beleg Cúthalion. Încă nu mă lasă să mă întorc în 
Menegroth şi să indur privirile lor pline de milă şi îngăduinţă, ca pentru 
un băictan iertat pentru năbădăile sale. Eu ar trebui să iert. Nu să fiu 
iertat. Și nu mai sunt băietan. Ci bărbat, după socoteala seminţiei mele; 
şi soarta m-a făcut să fiu un bărbat neiertător. 

Beleg l-a privit plin de tulburare . 

- Şi-atunci ce vei face? 

- O să-mivad de drumul meu în libertate Asta mi-a ingrâduit Mablung 
să fac la despărțire Şi mă gândesc ca iertarea lui Thingol nu-i chiar atât 
de mare încât să-i încapă pe toți aceşti tovarăşi ai mei intru cădere Nu 
mă voi despărţi de ei acum dacă ci nu vor să se despartă de mine. Îi 
îndrăgesc în felul meu, câte puţin chiar şi pe cei mai netrebnici dintre ei 
Sunt din seminția mea şi-n fiecare zace ascuns ceva bun, care ar putea da 
rod, Cred că-mi vor sta alături. 

- Tu priveşti cu alți ochi decât mine, a spus Beleg. Dacă încerci să-i 
lecuieşti de rău. nu vei izbândi N-am încredere în ei, mai cu seamă în 
unul dintre ei. 

Cum poate un elf să-i judece pe oameni'? 

- Aşa cum judecă toate faptele, oricine le-ar fi făptuit, a răspuns Beleg 
fără să spună mai mult, aşa că nu i-a vorbi despre răutatea lui Androg, 
din a cărui pricină mai cu scamă indurase el atâtea; înțelegea 
simţămintele lui Turin şi se temea că nu-i va da crezare şi ca, spunând 
prea multe, va dăuna vechii lor prietenii, făcându-l pe Turin să se 
întoarcă la nelegiuirile sale. 

- Să-ţi vezi de drum în libertate, Turin, prietene. Ce vrei să zici cu 
asta? 

- Îi voi conduce pe oamenii mei şi mă voi război aşa cum cred cu de 
cuviință, a răspuns Turin. Dar ceva tot s-a schimbat de-acum în sufletul 
meu: mă căiesc pentru toate loviturile pe care le-am dat, în afară de cele 
asupra Duşmanului oamenilor şi al elfilor. Şi. mai presus de toate, aş 
vrea să te am alături. Rămâi cu mine! 

-  De-arfi să rămân cu tine. din dragoste aş face-o, nu din 
înţelepciune, a zis Beleg. Înima-mi spune că mai bine ar fi să ne 
înturnăm în Doriath. Oriunde altundeva o umbră se aşterne înaintea 
noastră. 

- Eu acolo nu mă duc, orice-ar fi, i-a spus Turin. 

- Mare păcat! a spus Beleg. Dar. asemenea unui tată care împlineşte 
dorinţa fiului său, împotriva propriilor presimţăminte, iți voi face pe 
voie. Mai rugat, aşa că voi rămâne. 

- Bine faci! a consimțit Turin şi. parcă simțind el însuşi umbră, 
dintr-odată a rămas tăcut, luptându-se cu mândria din el, care nu-l lăsa să 
se întoarcă; şi gândul i-a zburat la anii ce trecuseră. 

Scuturându-sc deodată de gânduri, i-a spus lui Beleg: 

Ai pomenit de fecioara aceea elfă, i-am uitai numele; îi rămân dator 
pentru că mi-a fost martoră când trebuia, dar nu mi-o amintesc. De ce 
mă urmărea? 

Beleg l-a măsurat cu o privire ciudată. 

- Cum adică de ce te urmărea? a zis el. Turin, oare chiar trăieşti 
mereu cu sufletul şi cu jumătate din minţile tale în altă parte? Doar ai 
hălăduit ca băietan împreună cu Nellas prin pădurile din Doriath. 

- Asta trebuie să fi fost demult. Aşa-mi pare acum copilăria mea şi 
parcă-i învăluită în ceață - nu-mi amintesc decât de casa tatălui meu din 
Dor-lómin. De ce să fi hălăduit eu cu fecioara elfa? 

- Poate ca să deprinzi ceea ce te putea ea învăţa, a răspuns Beleg. chiar 
şi numai câteva cuvinte în elfică, numind florile pădurilor. Măcar 
numele acestea nu le-ai uitat. Vai, vai, vlăstar al oamenilor, alte suferinţe 
îndură Pământul de Mijloc, nu pe ale tale, iar rănile sale nu de arme-s 
pricinuite! Chiar că încep să cred că elfii şi oamenii n-ar trebui să se 
întâlnească ori să se amestece unii cu alții. 

Fără să spună un cuvânt, Turin l-a privit îndelung pe Beleg, ca şi când 
ar fi vrut să desluşească pe chipul lui înţelesul tainic al vorbelor sale. 
Dar lui Nellas din Doriath nu i-a mai fost dat să-l vadă pc Turin şi 
umbra lui a părăsit-o. Îar Beleg şi Turin au început să vorbească despre 

altele, cumpănind unde ar trebui ei să sălăşluiască. 

- Hai să ne întoarcem în Dimbar, la hotarul de la miazănoapte, pe unde 
umblam noi doi odată! a zis Beleg cuprins de neastâmpăr. E nevoie de 
noi acolo. Căci în ultima vreme orcii au găsit o cale să coboare din Taur- 
nu-Fuin, anume şi-au tăiat un drum prin Trecătoarea Anach. 

- Nu-mi amintesc de trecătoarea asta, a spus Turin. 

- Nici nu ne-am depărtat vreodată atât de mult de hotare, aşa e. Dar 
piscurile Crissaegrim le-ai zărit în depărtare. Îar la răsărit, pereţii 
întunecaţi ai munţilor Gorgoroth. Anach se află între masivele astea 
două şi mai sus de izvoarele râului Mindeb. O trecătoare greu de 
străbătut şi primejdioasă; şi totuşi este bătută de mulţi, iar Dimbarul, un 
meleag liniştit până deunăzi, aproape că a ajuns sub stăpânirea Mâinii 
întunecate. Oamenii din Brethil sunt înspăimântați. Înspre Dimbar te 
chem să mergem! 

- Nu, nu o apuc înapoi pe nici un drum al vieţii, a spus Turin. Si nici 
în Dimbar nu mi-e uşor să ajung. Sirionul îmi stă în cale, fără pod şi fără 
văd dincolo de Brithiach, departe la miazănoapte; îti primejduicşti viața 
dacă încerci să treci râul. Doar în Doriath sc poate trece. Eu însă nu voi 
păşi în Doriath şi nu mă voi folosi de iertarea şi îngăduinţa pe care mi le- 
ar arăta Thingol. 

- Singur ai spus că eşti neiertător, Turin. Îar dacă asta înseamnă 
încăpățânare, atunci ai dreptate. Acum e rândul meu. Cu îngăduinţa ta, 
cu unul voi pleca fără să mai zăbovesc şi-mi voi lua rămas-bun de la 
tine. Dacă vrei cu adevărat să-l ai pe Arcul Puternic alături de tine, 
caută-mă în Dimbar. 

Turin n-a mai spus nimic la aceste vorbe. 

A doua zi, Beleg a pornit-o la drum şi Turin l-a însoţit cât de-o 
aruncătură de săgeată din tabără; în tot acest timp nu a scos un singur 
cuvânt. 

- Să însemne că ne luăm rămas-bun, fiu al lui Húrin? l-a întrebat 
Beleg. 

- Dacă vrei cu adevărat să-ţi tii vorba şi să rămâi cu mine, atunci 
caută-mă pe Amon Rûdh! Astfel a răspuns Turin, apăsat de presimţiri şi 
fără a şti ce soartă îl aştepta. Altfel, ne luăm rămas-bun aici, pentru 
totdeauna. 

- Poate că aşa e cel mai bine, a spus Beleg şi duş a fost. 

Se povesteşte că Beleg s-a întors în Menegroth şi s-a înfățișat lui 
Thingol şi Melian, istorisindu-le tot ce se întâmplase, lăsând la o parte 
doar cruzimea cu care se purtaseră tovarăşi lui Turin. La urmă, Thingol 

a oftat şi a spus: 

- L-am luat pe fiul lui Húrin drept fiu al meu şi aşa va rămâne, cu 
bune şi rele, cu iubire şi ură, dacă nu se întoarce Hurin Viteazul însuşi. 
Ce mai vrea să fac pentru el? 

Dar Melian a spus: Pentru ajutorul ce ni l-ai dat şi pentru onoarea ta, 
Cuthalion, un dar vei primi de la mine şi nici că am altceva mai de pret 
să-ți dăruiesc. 

I-a dat atunci o grămadă de lembas, turlele elfilor, învelite în foite de 
argint cu fire înnodate şi sigilate cu sigiliul reginei — o bucată de ceară 
albă având formă unei flori de Teperion. Căci, după cum era tradiția 
Eldalicnilor, numai regina putea să păstreze şi să dăruiască lembas. 

- Turtele acestea, Beleg, a spus ea, de ajutor pe meleagurile celea 
sălbatice şi în vreme de iarnă vă vor fi tie şi celor pe care-i vei alege 
alături de tine. Tie ţi le dau acum, să le împărți în numele meu aşa cum 
vei socoti de cuviință. 

Nicicând Melian nu-i făcuse lui Turin o favoare mai mare ca acum, 
dăruindu-i aceste turte, căci nicicând înainte Eldarii nu le îngăduiseră 
oamenilor să se folosească de ele şi rareori aveau după aceea să mai fie 
atât de darnici. 

A plecat apoi Beleg din Menegroth şi s-a îndreptat spre hotarele de la 
miazănoapte, unde-şi avea el sălaşul şi prietenii; dar, odată cu venirea 
iernii şi cu domolirea luptelor, numai ce s-au pomenit tovarășii lui Beleg 
că acesta nu se mai găsea printre ei şi nici că s-a mai întors. 

Capitolul VII 
DESPRE MÍM GNOMUL 


Acum povestea se întoarce la Mim Gnomul Scundac. Despre Gnomii 
Scundaci nu se mai ştie de mult nimic, căci Mim fusese ultimul dintre ei. 
Şi chiar în vremurile trecute se ştiau puţine despre seminţia lor. Nibin- 
nogrim îi numeau în cele timpuri elfii din Beleriand, însă la suflet nu-i 
aveau; cât despre gnomi, ei nu iubeau pe nimeni, ci numai pe ei înşişi. 
Îar dacă îi urau pe orei şi se temeau de ei, la fel de mult îi urau pe Eldari, 
mai cu seamă pe Surghiuniţi, căci noldorii le furaseră pământurile şi 
locurile de sălăşluire, aşa ziceau ei. Gnomii Scundaci fuseseră cei care 
descoperiseră peşterile Nar- gothrond şi tot ei începuseră să le 
transforme în sălile acelea uriaşe, cu mult înainte ca Fingon Felagund să 
fi venit de peste mare. 

Se zvoneşte că Scundaci i se trăgeau dintr-un neam de gnomi ce 
fuseseră alungați din oraşele lor aflate la răsărit, în evuri apuse. Cu mult 
înainte de venirea lui Morgoth, porniseră în bejenie spre apus. Neavând 
gnomi pricepuţi printre ei şi nefiind nici multi la număr, le fusese greu să 
ajungă la filoanele de metale, încât încet-încet îşi pierduseră măiestria 
de fierari, iar armele li se împuţinaseră. S-au apucai de jafuri, ca să aibă 
cu ce-şi duce viața, iar la trup parcă nu mai erau la fel de înalți ca 
rubedeniile lor de la răsărit, din pricină că umblau mereu îndoiți de spate 
ti cu paşi iuți, furişaţi. Si totuşi, asemenea celor din spita genomilor, erau 
mult mai vânjoşi decât lăsa să se întrevadă în statura lor, şi se țineau cu 
dinții de viață chiar şi în cele mai cumplite încercări. Dar, până la urmă, 
neamul lor s-a stins cu totul, pierind din Pământul de Mijloc. N-au mai 








Page 85 


Copiii lui Húrin 





rămas decât Mîm şi cei doi fu ai săi, iar Mîm era bătrân chiar şi după 
socoteala gnomilor, bătrân şi uitat de soartă. 

După plecarea lui Deleg (asta se întâmpla în a doua vară de la fuga lui 
Turin din Doriath), proscrişii au început s-o ducă rău. Plouă când se 
aşteptau mai puţin, iar orcii, mai mulți decât oricând, veneau de la 
miazănoapte, de-a lungul vechiului Drum spre Miazăzi, trecând râul 
Teiglin şi tulburând toţi codrii de la hotarul apusean al Doriathului. 
Proscrişii nu prea mai aveau unde să se ascundă fără teamă, nici măcar 
răgaz de odihnă nu mai găseau, căci se preschimbaseră din vânători În 
vânat. 

Într-o noapte, pe când stăteau la pândă în întunericul neluminat de foc, 
Turin şi-a cernut în minte viaţa şi şi-a spus în sinea lui că nu i-ar strica s- 
o facă niţel mai bună. „Trebuie să găsesc o ascunzătoare ferită de 
primejdii, gândea el, şi-acolo să strâng provizii pentru când vor veni 
iarna şi foametea" Dar încotro s-o apuce nu ştia. 

Astfel că a doua zi şj-a dus oamenii din acel loc, mai departe ca 
niciodată de Teiglin şi de hotarul Doriathului. Şi-au mers ei fără odihnă 
trei zile încheiate şi abia la sfârşitul celei de-a treia s-au oprit la poala 
apuseană a pădurilor din Valea Sirionului. Acolo pământurile erau mai 
uscate şi mai sterpe, căci începeau să urce spre platourile acoperite cu 
iarba-rea. 

Nu mult după aceea, la ceasul la care prinsele să pălească lumina unei 
zile ploioase, Turin şi oamenii săi s-au adăpostit într-un desiş de stejari- 
de-piatra; dincolo de desiş, copacii dispăreau, lăsând locul multor 
bolovani uriaşi, rezemaţi unii de alții ori prăbuşiţi de-a valma. Peste tot 
tăcerea era stăpână, nu se auzea decât picurul ploii de pe frunze. 

Dintr-odată, pândarul a scos un strigăt; sărind în picioare, proscrişii au 
zărit trei forme înglugate şi învelite în mantii cenușii, cârc se furişau 
printre bolovani. Fiecare ducea în cârcă un sac greu, dar. În ciuda 
poverilor, sc mişcau cu sprinteneală. TGrin le-a strigat să se oprească, 
iar oamenii au ţâşnit pe urmele lor ca nişte ogari, dar formele şi-au văzut 
mai departe de drum şi, cu toate ca Andrâg a tras asupra lor, două s-au 
făcu! nevăzute în umbrele serii. A treia rămăsese ceva mai în urmă, 
poate din pricină că era mai înceată în mişcări ori mai împovărată decât 
celelalte; curând, proscrişii au ajuns-o şi au trântit-o la pământ, pironind- 
o acolo cu mâinile lor neîndurătoare, cu toate că vietatea sc zbătea şi 
muşca asemenea unei sălbăticiuni. Apropiindu-se, Turin s-a stropşit la 
oameni, întrebându-i: 

- Ce-aţi prins acolo? De ce sunteți atât de fioroşi? E o ființă bătrână şi 








Page 86 


Copiii lui Húrin 





mică. Ce rău v-a făcut? 

- Muşcă, i-a răspuns Andróg, oblojindu-şi mâna sângerândă. E-un orc 
sau vreo spurcăciune de soiul ăsta. Să-l omorâm! 

- O merită din plin, pentru că ne-a dus de nas, a zis altul cârc luase 
sacul. N-are aici decât rădăcini şi pietriş. 

- Ba uite că are barbă, a zis Turin. E-un gnom, aşa cred. Ridicaţi-l şi 
lăsaţi-l să vorbească. 

Astfel a apărut Mîm în Povestea Copulor lui Hurin. S-a ridicat cu greu 
în genunchi, la picioarele lui Turin, şi l-a rugat să-i cruţe viaţa.- Sunt 
bătrân şi sărac. Sunt un biet gnom, aşa cum ai zis, nu-s orc, Mîm este 
numele meu. Stăpânc, nu-i lăsa să mă răpună fără pricină, aşa ca orcii. 

Cu toate că 1 se făcuse milă de fiinţa asta. Turin i-a zis; 

- Cu adevărat pari sărac, Mîm, cu toate că tare ciudat e lucrul ăsta la 
un gnom; dar îmi vine să cred că noi suntem şi mai săraci: oameni fără 
adăpost şi fără prieteni. Dacă ti-as spune că nu cruțăm numai din milă, 
căci la mare ananghie suntem, ce ne-ai da drept răscumpărare? 

- Nu ştiu ce v-ar trebui, stăpâne, a zis Mîm prevăzător, 

- La ceasul ăsta, nu mare lucru, i-a răspuns Turin uitându-se amărât 
înjur, în timp ce ploaia îi cădea în ochi. Un loc ferit de primejdii, unde să 
putem dormsi astfel să scăpăm de pădurile astea mustind de apă. Nu mă 
îndoiesc că tu ai un asemenea loc unde te adăposteşti. 

Mim s-a codit. 

- Am, numai că nu-l pot da drept răscumpărare. Sunt prea bătrân ca să 
trăiesc sub cerul liber. 

- Te-ai mătorit destul. Andr6g a făcut un pas înainte, cu un cuţit în 
mâna nevătămată. Pe loc iti scurtez zilele. 

- Stăpâne! a strigat Mîm înspăimântat peste poate, încleştându-se de 
genunchii lui Turin. De-mi pierd cu viaţa, s-a dus şi adăpostul vostru; 
fără Mîm, n-o să-i găsiți în veci. Să-i dau mi-e peste poate, dar l-oi 
împărți cu voi. E mai încăpător acum decât a fost odată; atâţia s-au dus 
pentru totdeauna. 

Spunând acestea, genomul s-a pus pe plâns. 

- Îți cruţ viaţa, Mîm, a hotărât Turin. 

- Măcar până ajungem la bârlogul lui, nu s-a lăsat Androg. 

Dar Turin s-a răsucit spre el şi i-a zis; 

- Dacă Mîm ne duce la casa lui fără vicleşuguri şi casa e bună, 
înseamnă că şi-a răscumpărat viaţa; şi nu va fi răpus de nici un om care 
mă urmează pe mine. Jur.Atunci Mîm 1-1 sărutat lui Turin genunchii şi a 
spus : 

- Mîm va fi prietenul tău, stăpâne. A crezut întâi că eşti elf, aşa i s-a 
părut după cum îţi sunt vorba şi glasul. Dar, de eşti om, cu atât mai bine. 
Mim nu-i iubeşte pe elfi. 

- Şi unde, mă rog, e casa aia a ta? a dorit să ştie Androg. Dacă e ca 
Andr6g s-o împartă cu un gnom, trebuie să fie o casă bună, Pentru că lui 
Andr6g nu-i plac gnomii. Neamul meu venit din răsărit n-a prea avut 
lucruri bune de povestit despre semintia asta. 

- Poveştile ce au rămas după neamul ăsta au fost şi mai urâte. Judecă 
singur după ce vei fi văzut-o, i-a zis Mîm, Numai că aveţi nevoie de 
lumină pe drum, oameni împiedicaţi ce sunteți! Mă duc şi mă-ntore cât 
ai clipi, ca să vă călăuzesc într-acolo. 

- Nu, nu! a strigat Andróg. Doar n-o să-i laşi să facă asta, căpitane? N- 
o să-l mai vezi pe pişicherul ăsta bătrân. 

- Se-ntunecă, a zis Túrin. Să zicem că ne lasă ceva drept zălog. Tu ce 
zici, Mîm, rămâne sacul ăsta la noi, cu tot ce-i în el? 

Dar, la aceste vorbe, gnomul a căzut din nou în genunchi, vădit 
tulburat, şi le-a spus: 

- Dacă Mîm n-ar avea de gând să se întoarcă, nu s-o întoarce după un 
sac plin cu rădăcini. O să mă întorc. Lăsaţi-mă să plec! 

- Nu te las, i-a retezat-o Turin. Dacă nu vrei să te desparti de sacul tău, 
atunci rămâi aici cu el. Poate că, dacă-ţi petreci o noapte cu noi sub 
frunziş, o să ne plângi şi tu de milă. 

Dar lui Turin nu-i scăpase, cum nu le scăpase nici celorlalți, că Mim 
punea pe sac şi povara dinăuntru un preţ mult mai mare decât părea să 
merite la o primă vedere. 

L-au dus pe bătrânul gnom la tabăra lor jalnică şi, în timp ce mergeau, 
I-au auzit bolborosind Într-un grai ciudat, că parcă înăsprit de o ură 
străveche, dar, când i-au legat picioarele, Mîm a tăcut dintr-odată. Îar cei 
care au stat de strajă în noaptea aceea I-au văzut cum a șezut tot timpul 
tăcut şi nemişcat ca o stană; doar ochii fără somn ii sclipcau cercetând 
neliniştiţi întunericul. Înainte să se crape de ziuă, ploaia a încetat şi 
vântul a tulburat frunzişul. Zorile au venit mai strălucitoare decât în 
multe alte dimineţi din urmă şi suflări uşoare de la miazăzi au limpezit 
cerul care arăta palid şi senin în aşteptarea răsăritului. Mîm continua să 
şadă neclintit, de-ai fi zis că-i mort, căci acum pleoapele lui grele îi 
coborâseră peste ochi, iar lumina dimineţii îl tăcea să pară zbârcit şi 
sfrijit de bătrâneţe. Turin s-a apropiat şi a privit în jos spre el. 

- Acum e destulă lumină, i-a zis el. 

Atunci Mîm a deschis ochii şi a arătat spre legături, iar când i le-au 

scos, s-a stropşit la ei: 

- TȚineți minte ce vă spun, descreieraților! Niciodată să nu-l legați 
pe-un gnom! N-o să v-o ierte. Nu vreau să mor. Dar pentru ce mi-aţi 
făcut inima mea clocoteşte. Mă căiesc pentru ce v-am făgăduit. 

- Eu nu mă călesc, i-a întors-o Turin. Mă vei duce la casa ta. Până 
atunci, nu mai vorbim de moarte. Aşa voiesc eu. 

Şi-a atintit privirile în ochii genomului, dar acesta nu le-a putut îndura; 
puțini erau cei care puteau înfrunta privirile lui Turin când îşi punea în 
gând ceva ori când era mânios. Gnomul şi-a ferit privirea şi s-a ridicat în 
picioare. 

-  Urmează-mă, stăpâne! a zis el. 

- Prea bine! Dar întâi să-ţi mai spun ceva: îţi înţeleg mândria. Mai 
bine mori decât să mai fu legat vreodată. 

- Aşa este! a spus Mîm. Dar acum vino! 

Şi, cu acestea, gnomul i-a dus până la locul unde-l prinseseră cu o 
seară înainte şi a arătat spre apus. 

-  Acolo-i casa mea! Aş zice că ati văzut-o adesea, pentru că este 
înaltă. Îi ziceam Sharbhund înainte ca elfii să fi schimbat numele la toate 
cele. 

Atunci au văzut că genomul arăta spre Amon Rûdh, Dealul Pleşuv, al 
cărui creştet golaş străjuia peste multe leghe ale pustici. 

- L-am zărit, dar niciodată atât de aproape, a zis Androg. Ce sălaş 
neprimejdios se poate găsi acolo? Apă e? Sau orice altceva de care avem 
trebuință? Îmi vine să cred că-i un vicleşug la mijloc. Cine-a pomenit de 
oameni care se ascund pe creştetul unui deal? 

- Uneori e mai bine să priveşti până departe decât să pândeşti de- 
aproape, a zis Turin. Amon Rûdh vede în lung şi-n lat. Ei bine, Mîm, voi 
veni să văd şi eu ce-ai să-mi arăţi. Cât ne va lua nouă, oamenilor ăstora 
împiedicaţi, să ajungem acolo? 

-  Ziua-ntreagă, până-n înserare, dacă pornim acum, a răspuns Mîm. 

Curând, ceață a pornit spre apus. Turin mergea în frunte, cu Mîm 
lângă el. După ce-au ieşit din pădure, au mers cu fereală, dar ţinutul 
părea pustiu şi tăcut. Au trecut peste bolovanii rostogoliți şi au început 
să urce. Amon Rûdh se găsea la marginea răsăriteană a înaltului podiş 
cuprins între văile Sirionului şi Narogului, iar de la bărăganul pietros de 
la poale până-n creştet măsura mai bine de o mie de picioare. Pe partea 
sa răsăriteană, clina hârtopită urca încet spre crestele înalte, printre 
pâlcuri de mesteceni şi scoruşi. Mărăcini vechi de când lumea atârnau 
din stâncă, spânzurați în rădăcinile lor. Dincolo de ei, spre platourile cu 
iarbă-rea şi spre poale, povârnişurile dealului erau împrejmuite cu 
desişuri de aeglos: dar capul cenușiu şi abrupt nu era acoperit decât de 
seregonul roşu care învelea stânca. 

În după-amiaza târzie, proscrişii au ajuns aproape de poalele dealului. 
Veneau dinspre miazănoapte, aşa-i dusese Mîm; lumina soarelui aflat la 
scăpătat cădea pe creștetul Amon Rădhului, iar seregonul era înflorit. 

- Ta uitați-vă! Sus e numai sânge, a strigat Androg. 

- Încă nu, a zis Turin. 

Soarele apunea, iar lumina dispărea din vâlcele. Dealul se semeţea 
acum înaintea şi deasupra capetelor lor; proscrişii se întrebau ce rost 
avea o călăuză când ținta era chiar acolo, în fata ochilor. Dar, pe măsură 
ce urcau ultimele povârmnişuri abrupte, avându-l pe Mîm în frunte, au 
băgat de seamă că gnomul urma o anumită potecă pe care o desluşea 
după semne tainice sau poate după deprinderi străvechi. Ba o lua într-o 
parte, ba în cealaltă şi, privind înjur, proscrişii vedeau că în dreapta şi-n 
stânga lor se căscau vâlcele şi strungi întunecate sau că pripoarele se 
prăvăleau în grohotişuri de bolovani mari, iar prăpăstiuile şi rupturile se 
ascundeau sub rugi şi mărăcinişuri. Fără călăuză, s-ar fi opintit şi s-ar fi 
căţărat zile întregi ca să dea de-un drum. 

Într-un târziu, au ajuns la o pantă mai abruptă, dar mai netedă. Au 
trecut pe sub umbra unor scoruşi bătrâni, apoi prin crânguri de aeglos 
târâtori: umbrele de-aici erau pline de-o aromă dulce. Pe neaşteptate, s- 
au pomenit în fata unui perete de stâncă, drept, neted, înălțându-se preţ 
de vreo patruzeci de picioare, dacă nu şi mai mult, dar amurgul 
întunecase cerul deasupra lor, încât nu puteau decât să-şi dea cu 
presupusul. 

- Asta-i uşa casei tale? a întrebat Turin. Se spune că gnomii iubesc 
piatra. 

S-a dat mai aproape de Mîm, că nu cumva gnomul să-i păcălească 








Page 91 


Copiii lui Húrin 





tocmai acum. 

- Nu-i uşa casei, ci poarta ogrăzii, a răspuns Mîm. 

Apoi a luat-o la dreapta, spre piciorul stâncii, şi după douăzeci de paşi 
s-a oprit brusc: Turin a văzut o crăpătură în aşa fel tăiată de mâna cuiva 
ori de trecerea timpului încât cele două feţe ale peretelui „se încălecau, 
iar între ele se găsea o despicătură ce se adâncea în stâncă, înspre stânga. 
Întrarea era acoperită de plante care atârnau prinse în spărturile de 
deasupra, dar înăuntrul deschizăturii o potecă de piatră urca abrupt în 
beznă. Se auzea picurând apa, iar aerul era jilav. 

Înaintau în şir. În partea de sus, poteca a cotit la dreapta, apoi spre 
miazăzi, scotándu-i printr-un hátis de mărăcini, pe un platou verde, unde 
se pierdea în umbre. Ajunseseră la casa lui Mîm, Bar-en-Nibin-noeg, de 
care numai străvechile poveşti din Doriath şi Nargothrond mai aminteau 
şi pe care nici un om n-o văzuse vreodată. Dar noaptea cădea, la răsărit 
cerul se umpluse de stele, încât proscrişii nu-şi puteau da seama ce 
formă avea acest loc ciudat. 

Amon Rûdh avea un crestet: un ditamai dealul, ce se asemăna cu o 
căciulă de piatră înaltă, cu vârful tesit si golas. În partea dinspre 
miazănoapte, din el se desprindea un fel de prag, drept si aproape pătrat, 
ce nu putea fi văzut de jos. În spatele pragului, creștetul dealului arăta ca 
un zid, iar de la marginile sale de la apus şi răsărit porneau în jos stânci 
prăpăstioase. Aici, sus, se ajungea uşor doar dinspre miazănoapte, aşa 
cum veniseră el, şi numai cei care cunoşteau drumul puteau s-o facă. De 
la „poartă" pornea o potecă ce dădea curând într-o pădurice de mesteceni 
pitici care creşteau în jurul unui iaz limpede, aflat într-o copaie scobită 
în stâncă. Apa curgea dintr-un pârâiaş izvorând din peretele din spatele 
pragului, şi printr-un canal se vărsa asemenea unui fir alb de tort peste 
buza apuseană a pragului. Dincolo de cortina copacilor, aproape de 
pârâiaş, între două steiuri înalte, se găsea o peşteră. Părea o grotă micuță, 
nimic altceva, cu o intrare joasă, arcuită şi crăpată; dar dincolo de prag 
fusese adâncită şi sfredelită, mult înăuntrul dealului, de mâinile 
migăloase ale Gnomilor Scun- daci, în lungii ani în care viețuiseră acolo, 
netulburați de Elfii Cenuşii din păduri. 

Prin noaptea adâncă, Mîm i-a dus pe proscrişi lângă iazul în care, 
printre umbrele ramurilor de mesteceni, prinseseră a se oglindi stelele. 
La gura peşterii, s-a întors şi a făcut o plecăciune în fata lui Turin. 

- Intră, stăpâne, I-a poftit el. Bar-en-Danwedh, Casa Răscumpărării, 
căci astfel se va numi de-acum încolo. 

Turin însă nu s-a lăsat convins cu una, cu două. 

- Poate că aşa se va numi. Mai întâi să arunci o privire înăuntru. 

A intrat împreună cu Mím, iar ceilalți, văzându-şi căpitanul netemător, 
i-au urmat, chiar şi Andróg, cel care avea cel mai puţin încredere în 
gnom. Curând, întunericul a devenit ca de smoală, dar Mîm a bătut din 
palme şi pe loc a apărut o luminiţă venind de după un colț: dintr-un 
coridor din spatele grotei de la intrare, s-a ivit un alt gnom aducând o 
torță mică. 

- Ha! a făcut Androg. Nu l-am nimerit. De-asta m-am temut! 

Dar Mim a schimbat câteva vorbe cu celălalt gnom, în graiul 

acela aspru al lor, şi, părând mânios ori tulburat de cele auzite, s-a 
repezit spre coridor şi a dispărut. A fost destul ca să-l convingă pe 
Androg. 

-  Atacaţi primii! a strigat el. O fi pe-aici vreun viespar de fiinţe din 
astea; noroc că-s mici. 

- Eu zic că-s numai trei, a spus Turin şi a pornit în urma lui Mîm. 

În spatele lui, proscrişii înaintau bâjbâind şi pipăind cu mâinile pereţii 
aspri. Erau nevoiţi s-o ia brusc ba într-o parte, ba în cealaltă, până când, 
în cele din urmă, o lumină palidă a lucit în faţă şi iată-i ajunşi într-o sală 
mică, dar înaltă, slab luminată de felinare ce erau aninate de lanţuri 
subțiri atârnând din umbra tavanului. Mîm nu era acolo, numai vocea i 
se auzea şi, luându-se după ca, Turin a dat de usa unei încăperi aflate în 
partea cealaltă a sălii. A privit înăuntru şi 1-a văzut pe Mîm 
îngenuncheat pe podea. Lângă el stătea tăcut genomul cu torta; pe lavita 
de piatră lipită de peretele opus zăcea un al treilea. 

- Khîm, Khîm, Khîm! se tânguia bătrânul gnom, smulgându- şi 
barba. 

- Văzcă n-ai tras numai în vânt, i-a zis Turin lui Androg. Doar că n- 
ai nimerit unde trebuia. Prea uşor te descotoroseşti de săgeți: poate că n- 
ai să trăieşti îndeajuns de mult să apuci să înveţi să fii înţelept. 

Lăsându-i pe ceilalți în sală, a intrat încet şi s-a oprit în spatele lui 
Mim, vorbindu-i: 

- Care-i necazul, jupâne? Mă pricep cât de cât să tămăduiesc. Îţi pot 
fi de folos? 

Mim şi-a întors capul spre el; în ochi îi ardea o lumină roşie. 

- Numai dacă poti da timpul înapoi şi reteza mâinile crude ale 
oamenilor tăi, a răspuns el. Acesta e fiul meu. O săgeată i-a străpuns 
pieptul. Acum nu mai poate vorbi. A murit la apusul soarelui. Legăturile 
voastre m-au împiedicat să-l pot tămăduli. 

Din nou milă de mult împietrită a năvălit în inima luil Turin, 

asemenea apei din stâncă. 

- Vai, vai! Dacă mi-ar sta în puteri, aş opri din zbor săgeata. De- 
acum, casa aceasta cu adevărat se va numi Bar-en-Danwedh, Casa 
Răscumpărării. De-o fi sau nu să ne statornicim aici, eu îți rămân 
îndatorat şi, dacă va fi vreodată să strâng avere, voi plăti o danwedh în 
aur greu pentru moartea fiului tău şi durerea ta, cu toate că nu-ţi va mai 
bucura inima. 

S-a ridicat Mîm şi 1-a privit pe Turin îndelung. Într-un târziu, a spus: 

- Să fie precum spui! Vorbeşti ca un senior gnom din străvechime şi 
tare mă minunez. Mi s-a răcorit inima, chiar dacă nu e bucuroasă. Eu 
unul îmi voi plăti răscumpărarea: puteţi sălăşlui aici dacă voiţi. Un 
singur lucru cer: acela care a slobozit săgeata să-şi frângă arcul şi 
săgețile şi să le pună la picioarele fiului meu şi nicicând să nu mai pună 
mâna pe vreo săgeată ori să poarte arc. De-o va face, de ele să piară. 
Altfel îl blestem. 

L-a cam luat cu frig pe Andrâg auzind blestemul; fără nici o tragere de 
inimă, şi-a rupt arcul şi săgețile şi le-a aşezat la picioarele genomului 
mort. Dar, când a ieşit din încăpere, i-a aruncat o privire rea lui Mîm şi a 
mârâit: 

- Blestemul unui gnom nu piere niciodată, aşa se zice; dar şi omului 
o să-i vină apa la moară. Fie ca genomul să moară cu o săgeată în 
grumaz! 

În acea noapte s-au culcat în sală şi au dormit chinuit din pricina 
vaierelor lui Mîm şi ale lui Ibun, celălalt fiu al său. Când au încetat 
acestea n-ar fi putut spune, dar când s-au trezit, în cele din urmă, gnomii 
dispăruseră şi încăperea avea un bolovan pus în dreptul uşii. Ziua era 
senină şi-n soarele dimineții proscrişii s-au îmbăiat în iaz şi au pregătit 
ceva de-ale gurii din merindele pe care le aveau. ȘI, în timp ce mâncau, 
numai ce apare Mim în faţa lor. 

Gnomul a făcut o plecăciune în faţa lui Turin. 

- L-am dus de-aici şi-am împlinit toate datinile, a zis el. Acum zace 
alături de străbunu săi. Ne întoarcem la viaţa ce ne-a mai rămas, măcar 
că scurte-s zilele ce ne stau dinainte. Vă place sălaşul lui Mîm? 
Răscumpărarea e plătită şi primită? 

- Da, a răspuns Turin. 

- Atunci totul e al vostru, statorniciți-vă aici după cum vă este voia. 
Un singur lucru vă cer: nimeni n-are voie să deschidă încăperea închisă, 
în afară de mine. 

- Să fie precum spui, a zis Turin. Din cât îmi pare mie, aici suntem 

în siguranță; nu ne-ar prisosi însă nişte hrană şi câteva lucruri. Cum vom 
putea ieşi? Dar, mai ales, cum ne vom putea întoarce? 

Spre neliniştea lor, Mîm a scos un hohot de râs gâlgâit, din fundul 
gâtlejului. 

- Te pomeneşti că vă temeţi că v-aţi luat după un păianjen? a întrebat 
el. Nu, Mîm nu mănâncă oameni! Şi un păianjen ar avea mult de furcă 
de s-ar înfrunta cu treizeci de viespi în acelaşi timp. Vedeţi doar că voi 
sunteți înarmați, câtă vreme eu stau aici cu mâinile goale. Nu, voi şi cu 
mine trebuie să împărțim sălaşul, hrana, focul şi, poate, alte lucruri. 
Casă, gândesc cu, o veţi păzi şi păstra drept o taină pentru binele vostru, 
chiar şi când veţi şti să ieşiţi şi să veniţi înapoi. Cu timpul, veţi învăţa 
drumurile. Până una-alta, vă va călăuzi Mîm ori Ibun, fiul său, atunci 
când veţi ieşi; şi unul dintre ei va merge cu voi oriunde veţi merge şi se 
va întoarce când vă întoarceţi şi voi sau vă va aştepta într-un loc anume 
pe care-l ştiţi şi voi şi la care vă veți putea întoarce şi singuri. Tot mai 
aproape de casă va fi locul ăsta, aşa gândesc. 

Turin a consimţit, i-a mulțumit lui Mîm şi mulți dintre ciracii săi au 
fost bucuroşi, căci în soarele dimineţii, şi cu vara în toi, sălaşul genomului 
părea de-a dreptul frumos. Numai Androg era neîmpăcat. 

- Cu cât ne vom cunoaşte drumurile mai repede, cu atât va fi mai 
bine, a spus el. Nicicând n-am luat cu noi în aventurile noastre un 
prizonier care să aibă atâtea păsuri. 

În acea zi s-au odihnit, şi-au curățat armele, şi-au cârpit veşmintele; 
merinde mai aveau pentru o zi sau două, plus ce mai punea şi Mîm dintr- 
ale sale. Le-a dat trei oale mari şi lemne de foc; a mai scos şi un sac din 
peşteră. 

-  Pleavă, a zis el. Nu merită nici măcar să le şterpeleşti. Rădăcini 
sălbatice, nimic altceva. 

Dar, după ce le-au spălat, rădăcinile au apărut albe şi cu o coajă 
cărnoasă, iar gătite erau bune de mâncat, având gust de pâine; s-au 
bucurat proscrişii, pentru că de multă vreme nu mai puseseră gura pe 
pâine, doar ce mai apucaseră să şterpelească de ici, de colo. 

-  Elfu Sălbatici nu ştiu de ele, Elfii Cenuşii încă nu le-au descoperit; 
iar cei de peste mare, care se tin mândri, sunt prea mândri să le caute, a 
zis Mim. 

- Care le e numele? a vrut să ştie Turin. 

Mîm l-a privit chiondorâş. 

- N-au nume decât în graiul gnomilor, pe care nu-l dezvăluim 
nimănui. Îar pe oameni nu-i învăţăm cum să dea de ele, căci sunt lacomi 

şi necumpătați şi nu s-ar opri din cules decât după ce vor fi pierit toate, 
câtă vreme acum, când merg, trec pe lângă ele ca orbeţii prin pustie. Alta 
nici că mai aflaţi de la mine, dar vă puteţi înfrupta din pradă mea, numai 
să vorbiţi frumos şi să nu iscodiţi sau să nu şterpeliți. Din nou a scos 
hohotul acela gâlgâit din gâtlej. Sunt nepreţuite, a mai zis el. Mai de pret 
ca aurul în iarna flămândă, căci pot fi puse la păstrare precum alunele în 
scorbura veveriţei, iar noi tocmai începusem să ne facem provizii din 
cele care au apucat să se coacă. Numai că voi sunteţi neghiobi de vă 
închipuiți că n-o să mă lipsesc de un tain mic de-ar fi ca astfel să-mi 
salvez pielea. 

- I-auzi, a spus Ulrad, care scotocise în sac când Mîm fusese luat 
captiv. Da' când a fost s-o faci, n-ai făcut-o; vorbele tale mă minuncază 
cu atât mai mult. 

Mîm s-a răsucit spre el şi 1-a aţintit cu priviri întunecate. 

- Tu eşti unul dintre neghiobii după care primăvara n-ar jeli dacă ai 
pieri iama, i-a spus el. Eu făcusem o făgăduiala, prin urmare trebuia să 
mă întorc, de bunăvoie sau nu, cu sac sau făr' de el, şi un om fără de lege 
şi fără de credinţă n-are decât să creadă ce-o vrea! Dar nu-mi place ca un 
ticălos să mă despartă cu forța de ce-i al meu, chiar şi de-i numai o 
nojiță. Crezi că nu-mi aduc aminte că mâinile tale au fost printre cele 
care m-au legat, împiedicându-mă să mai pot vorbi cu fiul meu? De câte 
ori voi lua pâinea pământului din proviziile mele, tu nu vei fi pus la 
socoteală, iar de vei mânca, o vei face din tainul tovarăşilor tăi, nu din al 
meu. 

Zicând acestea, Mîm a plecat, dar Ulrad, care se pierduse cu firea în 
fata mâiniei lui, atât a aşteptat ca să spună: 

- Ce vorbe mårete! Numa' că pişicherul ăsta bătrân are şi altele în 
sacul ăla al lui, asemenea la formă cu rădăcinile, dar mai tari şi mai 
grele. Te pomeneşti că s-o mai găsi în sălbăticie şi altceva pe lângă 
pâinea pământului, nedescoperit de elfi şi despre care oamenilor nu le 
este îngăduit să afle! 

- Poate, a zis Turin. Măcar un lucru tot 1-a spus adevărat genomul, 
anume că eşti neghiob. De ce trebuie să dai glas gândurilor tale? Dacă 
vorbele frumoase îţi stau în gât, mai de folos ne este la toți să-ți ţii gura. 

Ziua a trecut liniştită, fără ca vreunul dintre proscrişi să dorească să se 
depărteze de sălaş. Turin s-a tot plimbat pe pajiştea verde a pragului, 
măsurând-o dintr-o margine în alta; se uita ba spre răsărit, ba spre apus, 
minunându-se de cât de departe puteau desluşi privirile sale în văzduhul 
acela limpede. La miazănoapte când căta, zărea, ciudat de aproape, 

Codrul Brethil acoperind cu verdeaţa sa pantele dealului Amon Obel, 
aflat în mijlocul său; într-acolo îşi simţea privirile atrase mai ades decât 
şi-ar fi dorit, fără să ştie de ce; căci inima lui tânjea mai curând după 
meleagurile aflate ceva mai la apus, unde i se părea că, la multe leghe 
depărtare, unde cerul se îngemăna cu pământul, desluşeşte Munţii 
Umbrei şi hotarele locului său de baştină. În amurg, Turin şi-a întors 
privirile către apus, la ceasul în care soarele se rostogolea roşu peste 
coastele îndepărtate, iar Valea Narog se adâncea în neguri. 

Astfel a început viaţa lui Turin, fiul lui Hurin, în sălile lui Mîm, în 
Bar-en-Danwedh, Casa Răscumpărării. 

Vreme îndelungată, proscrişii au dus o viaţă pe placul lor. De hrană nu 
duceau lipsă, adăpost bun aveau, cald şi uscat, larg cât să le ajungă lor şi 
să mai încapă şi alții; căci au descoperit că peşterile ar fi putut găzdui, la 
nevoie, mai bine de o sută de suflete. În adâncul stâncii se mai afla o 
sală, ceva mai mică. De o parte avea o vatră deasupra căreia un horn 
urca prin stâncă până la o răsuflătoare ascunsă cu dibăcie într-o 
despicătură din coasta dealului. Mai erau şi alte încăperi, multe la 
număr, ce se deschideau din săli sau din coridoarele dintre ele, unele 
folosite drept locuinţă, altele ca ateliere sau cămări. Când era vorba de a 
pune ceva la păstrare, Mîm se pricepea mai bine ca ei şi avea multe vase 
şi cufere din piatră şi lemn ce arătau a fi foarte vechi. Dar cele mai multe 
din încăperile astea erau goale acum: în cele pentru arme atârnau topoare 
şi harnaşamente colbuite şi ruginite, rafturile şi scrinurile erau goale, iar 
în fierării focul nu mai ardea de mult. Decât în una singură: o încăpere 
mică, ce dădea în holul interior şi a cărei vatră împărțea hornul cu vatra 
din hol. Acolo lucra Mîm la răstimpuri, dar nu lăsa pe nimeni altcineva 
să intre; şi nu le-a spus despre scara tainică ce ducea din casa lui până pe 
creştetul teşit al dealului Amon Rúdh. A descoperit-o în schimb Andrâg, 
pe când, mişunând flămând ca să găsească proviziile de mâncare ale lui 
Mîm, se pierduse în peşteri; dar nici el nu a spus nimănui despre 
descoperire. 

Cât a mai durat anul acela, proscrişii n-au mai dat iama pe nicăieri, iar 
dacă totuşi părăseau dealul ca să vâneze ori să caute de-ale gurii, se 
duceau îndeobşte în cete mici. Dar, aproape de fiecare dată, cetele se 
chinuiau la întoarcere să regăsească drumul, astfel că până la urmă, în 
afară de Túrin, doar şase dintre ei îl nimereau fără să mai dea greş. Cu 
toate acestea, văzând că aceia care se pricepeau la a citi urmele puteau 
ajunge la bârlogul lor fără ajutorul lui Mîm, s-au hotărât să pună pândari 
zi ŞI noapte, în apropierea crăpăturii din peretele dinspre miazănoapte. 

Dinspre miazăzi nu se aşteptau să fie atacați de duşmani şi nu se temeau 
că s-ar fi încumetat careva să se caţere pe Amon Rûdh dinspre acea 
parte, dar ziua, aproape tot timpul, se găsea câte un străjer în punctul cel 
mai înalt al creştetului dealului, care putea vedea până hăt departe de jur 
împrejur. Oricât erau de abrupte pantele creştetului, acolo în vârf se 
putea ajunge, căci la răsărit de gura peşterii fuseseră săpate în piatră 
nişte trepte ce duceau până la cline pe care orice om le putea urca uşor, 
fără ajutor. 

Şi astfel a trecut anul, fără necazuri ori temeri. Dar, pe măsură ce 
zilele se scurtau şi apa iazului devenea cenușie şi tot mai rece, iar 
mestecenilor le cădeau frunzele şi ploile cele mari se reîntorceau, 
proscrişii erau nevoiți să-şi petreacă tot mai mult timp în adăpost. 
Curând a început să li se urască de întunericul de sub deal sau de 
penumbra sălilor, iar cei mai mulți gândeau că viaţa ar fi fost mai bună 
dacă n-ar fi trebuit s-o împartă cu Mîm. Prea adesea apărea din vreun 
cotlon umbros ori se ivea în vreun prag tocmai când ei îl credeau a fi în 
cu totul altă parte, iar când Mîm se afla în preajma lor le venea greu să 
mai vorbească între ei. Din care pricină s-au obişnuit să vorbească numai 
în şoaptă. 

Cu Turin însă lucrurile stăteau taman pe dos, lucru ce lor li se părea 
ciudat; se arăta din ce în ce mai prietenos cu bătrânul gnom şi îi urmă tot 
mai mult sfaturile. În iama aceea, a stat ore întregi cu Mîm şi i-a ascultat 
istorisirile şi peripeţiile vieții, iar când avea vorbe de ocară despre 
Eldari, nu-l dojenea. Mîm părea pe deplin mulţumit şi la rândul său îi 
arăta multă bunăvoință lui Turin; numai pe el îl îngăduia în fierărie din 
când în când, unde stăteau de vorbă cu glasuri şoptite. 

Dar, odată cu trecerea toamnei, iarna a început să-i chinuie. Înainte de 
Sărbătoarea sfârşitului de an, dinspre miazănoapte s-au abătut ninsorile, 
mai grele decât le fusese dat să cunoască pe văile râurilor. La acea 
vreme, pe măsură ce sporea puterea Angbandu- lui, iernile se înăspreau 
în Beleriand. Amon Rûdh a fost acoperit de o pătură groasă de nea şi 
numai cei mai vânjoşi dintre proscrişi îndrăzneau să iasă din bârlog. Unii 
au căzut bolnavi şi cu toții sufereau de foame. 

În amurgul întunecat al unei zile din mijlocul iemii, printre ei s-a ivit 
dintr-odată un om - aşa părea - mătăhălos, burduhănos, acoperit din cap 
până-n picioare cu o pelerină albă. Cum-necum, trecuse nebăgat în 
seamă de cei puşi să facă de strajă; s-a apropiat de foc fără a spune un 
cuvânt. Proscrişii au sărit în picioare, dar el a izbucnit în râs şi s-a 
descoperit, iar ei au văzut că în fata lor se afla Belcg Arcul Puternic. Sub 








Page 98 


Copiii lui Húrin 





mantia largă ascunsese o legătură marc, în care adusese multe lucruri 
menite a-i ajuta. 

Astfel s-a întors Beleg la Turin, dând ascultare iubirii ce 1-0 purta, şi 
nu înțelepciunii sale. Mult s-a bucurat Turin, căruia nu o dată îi păruse 
rău că se arătase atât de îndărătnic, dar, iată, acum dorinţa inimii sale îi 
fusese împlinită, fără ca el să se umilească ori să fie nevoit să-şi calce 
hotărârea. Androg însă nu împărtăşea bucuria lui Turin şi nici alţi câțiva 
dintre tovarăşii lor. Te pomeneşti că Beleg şi căpetenia lor puseseră la 
cale ceva, îşi ziceau el, o înţelegere pe care Turin o tăinuise de ei; iar 
Andr6g îi privea pizmaş cum stau deoparte şi vorbesc. 

Beleg adusese cu sine Coiful lui Hador, nădăjduind că astfel îl va face 
pe Turin să renunţe la a mai hălădui prin sălbăticie, în fruntea unei cete 
atât de jalnice. 

- Al tău este, drept care ţi l-am adus, i-a spus el lui Turin, scoțând 
Coiful din legătură. Mi-a fost dat în grijă la hotarul de Ia miazănoapte, 
dar de uitat nu l-a uitat nimeni, aşa zic cu. 

-  Măi-măi că a fost dat uitării, ceea ce nu se va mai întâmpla 
vreodată, a spus Turin şi a tăcut, ațintindu-şi privirile gânditoare undeva 
în zare, până când atenţia i-a fost atrasă de ceva strălucitor în mâna lui 
Beleg. 

Era darul de la Melian, dar frunzele de arginţ luceau roşii în lumina 
focului şi, când Turin a văzut pecetea, privirile i s-au înnegurat. 

- Ce-ai tu acolo? a întrebat el. 

- Cel mai de preţ dar pe care ţi-l trimite cineva care încă te mai 
iubeşte, i-a răspuns Beleg. Am aici lembas in-Elidh, turta Eldarilor, din 
care încă nici un om nu a gustat. 

- Coiful străbunilor mei îl iau ca semn de recunoştinţă pentru că ai 
avut grijă de el, a spus Turin. Însă nu voiesc a primi daruri din Doriath. 

- Atunci trimite-ti înapoi sabia şi celelalte arme, a zis Beleg. Trimite 
înapoi şi toată învățătura şi grijă ce ti s-a purtat în tinereţe. Și lasă-ţi 
oamenii, care (spui tu) ti-au fost credincioşi, să moară în pustie, ca să-ţi 
faci toanele. Numai că turtele astea nu tie ti-au fost dăruite, ci mie, iar eu 
fac cu ele ce poftesc. N-ai decât să nu Ic mănânci dacă-ți stau în gât, dar 
poate că alții or fi mai flămânzi şi mai puţin fuduli. 

I-au scăpărat lui Turin ochii, dar, uitându-se la chipul lui Beleg, focul 
lor s-a stins, lăsându-i cenuşii, iar el a glăsuit cu o voce abia auzită: 

- Mă minunez, prietene, că ai binevoit a te întoarce la un om atât de 
necioplit. De la tine primesc orice, chiar şi sudalmă. De acum încolo mă 
vei povăţui în toate cele, mai puţin spre calea de întoarcere în Doriath. 

Capitolul VIII 
TARA ARCULUI SI A COIFULUI 


În zilele care au urmat, Beleg a trudit mult ca să-i ajute pe soţii lui 
Turin în toate cele. Pe cei bolnavi ori răniți i-a îngrijit şi iute s-au 
tămăduit. Căci în acele vremuri Elfii Cenuşii erau încă un popor ales, ei 
având puteri nebănuit de mari. Cunoşteau tainele vieții, ca nimeni alţii, 
si pe cele ale făpturilor vii; şi, cu toate că erau mai puţin învăţaţi şi 
pricepuți decât Surghiuniţii din Valinor, harurile lor erau neştiute 
oamenilor. Unde mai pui că Beleg Arcaşul era osebit cu totul printre cei 
de-un neam cu el din Doriath; puternic şi răbdător, cu ochi şi minte care 
vedeau departe, iar la nevoie se dovedea viteaz în bătălie, punând temei 
nu numai pe iuțile săgeți trimise de arcul său puternic, ci şi pe straşnica 
lui sabie Anglachel. Tocmai de aceea sporea mereu ura în inima lui 
Mîm, care-i pizmuia pe toţi elfii deopotrivă, după cum s-a mai spus, şi 
privea cu ochi ciudoşi dragostea pe care Turin i-o purta lui Beleg. 

Dar iarna a trecut, totul prindea viaţă odată cu venirea primăverii, iar 
proscrişii s-au pomenit curând prinşi de treburi mult mai apăsătoare. 
Morgoth îşi punea din nou în mişcare puterea şi, asemenea degetelor 
lungi ale unei mâini hrăpăreţe, iscoadele oştirilor sale cercau drumurile 
spre Beleriand. 

Cine poate şti ce socoteli îşi făcea Morgoth? Cine poate măsura până 
unde ajungea gândul celui care fusese Melkor, măreț printre ainurii 
Marelui Cânt, şi care acum şedea că stăpân întunecat pe un tron la fel de 
întunecat, la miazănoapte, cântărind în cumpăna răutăţii sale toate veştile 
pe care le primea, de la iscoadă ori trădător, cercetând cu ochii minții şi 
înțelegând faptele şi gândurile tainice ale duşmanilor mai în adânc decât 

se temeau până şi cei mai înţelepţi dintre ei, dar nu şi Melian Regina. 
Spre ea se îndrepta adesea gândul lui, dar nu izbutea s-o desluşească. 

În anul acela anume, răutatea sa s-a îndreptat spre şesurile de pe malul 
apusean al Sirionului, unde se mai aflau puteri ce-i țineau piept. 
Gondolinul, bunăoară, care însă îi era tăinuit. Avea cunoştinţă de 
Doriath, dar acolo încă nu putea pătrunde. Mai departe era Nargothrond, 
spre care nici unul dintre slujitorii săi nu găsise drumul, iar numele 
însuşi băga spaima în ei; acolo, poporul lui Finrod sălăşluia într-o 
fortăreață puternică şi bine ascunsă. Şi de foarte departe de la miazăzi, 
de dincolo de pădurile de mesteceni din Nimbrethil, dinspre coasta 
Arvernien şi gurile Sirionului răzbăteau veşti despre Limanul Corăbiilor. 
Până acolo Morgoth nu putea ajunge până nu cădeau toate celelalte 
piedici. 

Aşadar, orcii veneau dinspre miazănoapte în număr tot mai mare. Prin 
Anach au pătruns, au cucerit Dimbarul şi au împânzit hotarele de la 
miazănoapte. Coborau orcii pe drumul străvechi, cel ce străbătea lungul 
defileu al Sirionului, treceau de insulă pe care se aflase odată Minas 
Tirith, tumul lui Finrod, apoi prin ţinutul dintre Malduin şi Sirion şi, mai 
departe, pe sub poala Codrului Brethil, până la Trecerea peste Teiglin. 
De-acolo, drumul ducea, ca de la începutul începuturilor, până hăt în 
Câmpia Străjuită şi, dinspre podişul vegheat de Amon Rûdh, o apuca în 
Jos, înspre Valea Narogu- lui, şi tot aşa până-n Nargothrond. Dar orcii n- 
au urmat drumul până la acel capăt - nu atunci; pândea în sălbăticie o 
spaimă tăinuită, iar de pe dealul roşu iscodeau ochi mereu la pândă 
despre care nimeni nu Ie dăduse lor de veste. 

În acea primăvară, spre bucuria lui Beleg, Turin şi-a pus încă o dată pe 
cap Coiful lui Hador. La început, ceata lor număra mai puţin de cincizeci 
de ortaci, dar măiestria lui Beleg şi vitejia lui Turin îi făceau să pară, în 
ochii dușmanului, o adevărată armată. Îscoadele orcilor erau vânate, 
taberele le erau privegheate, iar dacă orcii strângeau rândurile ca să 
străbată în marş vreo strungă, dintre stânci ori din umbra copacilor 
numai ce săreau asupra lor Coiful Dragonului şi oamenii săi, înalți şi 
fioroşi. În curând, doar ce auzeau răsunetul cornului său între dealuri, şi 
căpeteniile orcilor se făceau mici de frică, iar orcii făceau stânga- 
mprejur şi o rupeau la fugă înainte să zbârnâie vreo săgeată ori să sară o 
sabie din teacă. 

După, cum s-a mai spus, când Mîm a primit să-şi dea sălaşul de pe 
Amon Rúdh pe mâinile lui Turin şi ale ciracilor săi, a cerut ca acela care 
trăsese săgeata ce-i răpusese fiul să-şi frângă arcul şi săgețile şi să le 

pună, aşa frânte, la picioarele lui Khîm; acel om era Androg. Cu multă 
obidă i-a dat Andr6g ascultare lui Mîm. Şi a mai cerut gnomul atunci ca 
Andr6g să nu mai poarte niciodată arc şi săgeată şi 1-a blestemat ca, de- 
o fi să facă altminteri, de săgeată şi arc să fie răpus. 

Dar, în primăvara acelui an, Andróg a luat în răspăr blestemul lui Mim 
si s-a înarmat cu un arc nou când ceața de pe Bar-en- Danweth a coborât 
la atac; şi-n acel atac el a fost rănit de o săgeată orcească otrăvită şi a 
fost adus înapoi în chinuri, mai mult mort decât viu. Dar Beleg i-a 
tămăduit rana. Ceea ce a sporit însutit ura pe care 1-0 purta Mim lui 
Beleg, căci elful îl dezlegase pe Andróg de blestem; dar „o să-l muşte 
din nou", a zis scundacul. 

În acel an, în lungul şi-n latul Beleriandului, prin codri şi peste 
izvoare, străbătând trecătorile dintre dealuri, mersese vestea că Arcul şi 
Coiful care căzuseră în Dimbar (aşa se credea la acea vreme) se 
înălţaseră iarăşi, mai presus de orice speranţă. Încât mulţi elfi şi oameni 
deopotrivă, care rătăciseră fără căpetenie şi fără nici un rost, dar nu şi 
descurajaţi, rămaşi în viaţă după bătălii, înfrângeri şi pustiuri de 
pământuri, s-au înflăcărat din nou şi au pornit să-i caute pe cei Doi 
Căpitani, cu toate că nimeni nu ştia unde li se află fortăreaţa. Turin 11 
primea cu bucurie pe toți cei care veneau la el, dar, sfătuit de Beleg, nu îi 
lăsa să urce în adăpostul său de pe Amon Rúdh (care acum se numea 
Achad i Sedryn, Tabăra Credincioşilor); drumul până acolo nu-l ştiau 
decât cei din vechea lui ceată şi nimănui altcuiva nu-i era îngăduit să-l 
urmeze. În schimb, au fost întemeiate alte tabere şi forturi în jurul 
dealului; în pădurea de la răsărit, pe podiş, sau chiar în smârcurile de la 
miazăzi, de la Methed-en-glad (Capătul Pădurii) până la Barerib, la 
câteva leghe spre miazăzi de Amon Rûdh, pe pământul mănos pe 
vremuri dintre Narog şi Heleşteiele Sirionului; şi din toate locurile astea 
oamenii puteau vedea creştetul dealului Amon Râdh. Îar prin semnale 
primeau veşti şi porunci. 

Astfel, încă înainte să se fi sfârşit vara, ceata lui Turin s-a preschimbat 
într-o adevărată armie, iar puterea din Angband a fost împinsă înapoi. 
Vestea a ajuns până în Nargothrond şi mulţi dintre cei care sălăşluiau 
acolo au început să se agite, zicând că. dacă un proscris putea să-l 
pricinuiască atâtea necazuri Duşmanului, Seniorul râului Narog ar fi 
putut face mult mai mult. Dar Orodreth. Regele din Nargothrond, nu 
voia să-şi schimbe planurile. Îi dădea ascultare numai lui Thingol, de la 
care primea şi căruia îi trimitea solii pe căi tainice; se dovedea un senior 
înțelept, aşa cum erau toți cei care puneau soarta popoarelor lor mai 

presus de orice şi care se îngrijeau să-şi apere cât mai mult timp viaţa şi 
averile de pofta nesătulă a puterii de la miazănoapte. Din această pricină, 
nu a îngăduit nici unuia dintre supuşii săi să 1 se alăture lui Turin, 
trimiţându-i vorbă acestuia ca, în tot ceea ce făcea ori punea la cale în 
războiul său, să se ferească să pună piciorul pe pământul 
Nargothrondului ori să-i împingă pe orei într-acolo. Totuşi, era gata să-i 
ajute pe cei Doi Căpitani de vor fi avut nevoie (se crede că Thingol şi 
Melian îl sfătuiseră astfel), dar nu cu oştire. 

La ceasul acela, Morgoth şi-a înfrânat mâna, cu toate că punea adesea 
la cale atacuri părelnice astfel ca, prin victorii uşoare, răzvrătiții ăştia să 
nu-şi mai încapă în piele de-atâta încredere în ei. Aşa cum s-a şi dovedit 
curând. Căci Turin a dat numele de Dor-Cuarthol întregii întinderi dintre 
Teiglin şi hotarul apusean al Doriathului; iar sieşi, ungându-se drept 
stăpân al ţării, şi-a spus Gorthol, un nume nou ce însemna Coiful 
Groazei; şi se simţea de parcă avea aripi noi. Lui Beleg însă i se părea că 
alta ar fi trebuit să fie înrâurirea Coifului asupra lui Turin; şi, întrezărind 
zilele ce aveau să vină, gânduri tulburi au început să-l frământe. 

Într-un rând, pe la sfârşitul verii, şedea împreună cu Turin în Echad, 
odihnindu-se după o lungă hărțuire şi un marş la fel de lung. Si i-a spus 
Turin lui Beleg: 

- De ce eşti amărât şi gânditor? Oare nu merg toate bine de când te- 
ai întors la mine? Nu s-a dovedit a fi bun planul meu? 

- Toate-s bune acum, a răspuns Beleg. Duşmanii noştri încă nu s-au 
dezmeticit şi-s tot speriaţi. Şi-n faţă ne stau încă zile bune - o vreme. 

- Şi după aceea? a întrebat Turin. 

- Vine iarna, a răspuns Beleg. Şi-apoi un alt an, pentru cei ce-or mai 
trăi să-l prindă. 

- Si după aceea? 

- Mânia Angbandului. Am ars doar vârfurile degetelor de la Mâna 
Neagră - nimic mai mult. Ea nu se va retrage. 

- Dar oare nu este tocmai mânia Angbandului ținta şi bucuria 
noastră? a întrebat Turin. Ce altceva te-ai aştepta să fac? 

- Ştii prea bine. Dar despre acea cale m-ai oprit să mai vorbesc. 
Acum însă ascultă-mă cu luare-aminte. Căpetenia unei armii numeroase 
are multe nevoi. Întâi îi trebuie un refugiu sigur; apoi avere şi mulţi a 
căror treabă să nu fie războiul. Când sporeşte numărul oştenilor, e nevoie 
de hrană, mai multă decât pot vânătorii să găsească în sălbăticie; şi-apoi, 
cu atât de multi, se duce şi vorba mai iute. Amon Rûdh e un loc bun 
pentru o mână de oameni - are şi ochi, şi urechi. Dar n-are nimic 

împrejur şi poate fi văzut de la depărtare; nu-i nevoie de cine ştie ce 
oştire să-l împresoare dacă nu e păzit de o oaste mult mai numeroasă 
decât este a noastră acum sau va fi vreodată. 

-  Orice-ai zice, eu voi fi căpetenia armiei mele, nu s-a lăsat Turin. 
Şi, dacă ea piere, voi pieri şi eu. Stau aici, în calea lui Mor- goth, şi, câtă 
vreme stau aici, el nu poate folosi drumul spre miazăzi. 

Veşti desluşite despre Coiful Dragonului, care se afla în tărâmul de pe 
malul apuscan al Sirionului, au ajuns iute la urechile lui Mor- goth şi, 
auzindu-le, el a izbucnit în râs, căci, iată, Turin 1 se arăta din nou, cel 
îndelung pierdut în umbre şi sub vălurile lui Melian. Dar îi dădea 
târcoale şi teama că Turin va ajunge atât de puternic încât blestemul pe 
care-l abătuse asupra lui nu se va mai împlini, iar el va scăpa de soarta 
ce-i fusese hărăzită ori poate se va refugia în Doriath, unde ochii lui 
Morgoth nu-l vor mai putea vedea. Chitea să-l prindă pe Turin şi să-l 
facă să sufere, ca şi pe tatăl său, să-l supună la cazne şi să-l înrobească. 

Beleg adevăr grăise când îi spusese lui Turin că nu izbutiseră decât să 
ardă degetele Mâinii Negre, care cu nici un chip nu se va retrage. Dar 
Morgoth îşi ţinea bine ascunse socotelile pe care şi le făcea şi, până una- 
alta, se mulțumea să-şi trimită într-acolo cele mai iscusite iscoade; n-a 
trecut mult până când Amon Râdh a fost înconjurat de ochi 
supraveghetori, pândind din sălbăticie nebăgaţi în seamă, fără să se 
apropie de cetele de oameni care veneau şi plecau. 

Doar Mîm ştia că orcii adăstau pe pământurile ce înconjurau Amon 
Rûdh, iar ura pe care i-o purta lui Beleg i-a îmboldit sufletul smolit să ia 
o hotărâre ticăloasă. Într-o bună zi, când anul era pe sfârşite, le-a spus 
oamenilor din Bar-en-Danweth că pleca împreună cu fiul său Ibun să 
caute rădăcini, pentru proviziile de iarnă; dar adevăratul său gând era 
acela de a-i găsi pe slujitorii lui Morgoth şi de a-i duce la ascunzătoarea 
lui Turin. 

Cu toate acestea, Mim a încercat să se tocmească; orcii au râs, dar 
Mim le-a spus că habar n-aveau dacă-şi închipuiau că puteau scoate ceva 
prin tortură de la un gnom scundac. Atunci au vrut să ştie ce anume le 
cerea în schimb, iar Mîm le-a zis: ei să-i plătească greutatea în fier a 
fiecărui om pe care-l prindeau ori îl răpuneau, în afară de Turin şi 
Beleg, pentru care cerea aur; sălaşul lui Mîm, după ce îl vor fi scăpat de 
Turin şi ai săi ciraci, să-i fie lăsat lui, iar el să scape nevătămat; Beleg să 
fie lăsat acolo, legat fedeleş, ca să-i facă Mîm de petrecanie; iar pe Turin 
să-l lase să plece. 

Trimişii lui Morgoth s-au învoit pe dată cu tot ceea ce le ceruse Mîm, 

fără însă a avea de gând să împlinească nici prima, nici a doua condiţie. 
În sinea lui, căpitanul orcilor şi-a zis că soarta lui Beleg o puteau lăsa în 
grija lui Mîm; cât despre a-l lăsa pe Turin să plece liber, el unul primise 
altă poruncă: să fie dus „viu în Angband". Se învoise, nu-i vorbă, cu cele 
cerute de Mîm, dar pe Ibun avea să-l țină ostatic, asta nu se negocia; 
atunci Mím s-a înspăimântat şi a încercat să bată în retragere ori să scape 
în vreun fel. Însă fiul său era în mâinile orcilor, încât Mîm s-a văzut 
nevoit să-i călăuzească până la Bar-en-Danweth. Şi uite aşa a fost trădată 
Casa Răscumpărării. 

S-a mai spus că suprafața pietroasă ce alcătuia coroana ori căciula 
dealului Amon Rúdh avea vârful pleşuv, retezat, dar, oricât de abrupte îi 
erau laturile, oamenii puteau ajunge până sus urcând nişte trepte tăiate în 
stâncă, ce porneau de la pragul ori terasa din dreptul intrării în sălaşul lui 
Mim. Chiar în vârf vegheau oameni puşi de strajă, iar aceştia au dat 
alarmă că se apropiau duşmanii. Dar, călăuziți de Mîm, orcii au ajuns 
până pe terasa din faţa intrării, iar Turin şi Beleg au fost nevoiţi să se 
retragă pe pragul sălaşului Bar-en-Danwedh. Câţiva dintre oamenii care 
au încercat să urce treptele tăiate în stâncă au fost doborâţi de săgețile 
orcilor. 

Turin şi Beleg s-au refugiat în peşteră şi au rostogolit o piatră mare în 
dreptul intrării. Abia acum, aflându-se ei la mare ananghie, le-a 
dezvăluit Androg scara tainică ce ducea pe culmea teşită a lui Amon 
Rûdh, scara peste care dăduse când se pierduse în peşteră - dar despre 
asta s-a mai povestit. Atunci Turin şi Beleg au urcat împreună cu mulți 
dintre oamenii lor această scară şi au ajuns sus, pe vârf, luându-i prin 
surprindere pe puţinii orei care urmaseră poteca de pe povârniş, şi i-au 
împins în abis. O vreme - nu lungă le-au ţinut piept orcilor care urcau 
stânca, dar adăpost nu aveau pe acel creştet pleşuv şi multi au fost 
săgetaţi trăgându-se asupra lor de jos. Cel mai viteaz s-a dovedit 
Andr6g, care a căzut în capul scării, rănit de o săgeată, fără nădejde de 
scăpare. 

Turin şi Beleg au rămas doar cu zece oameni şi împreună s-au retras 
în mijlocul creştetului, unde se găsea un ştei, şi, aşezându-se de jur 
împrejurul lui, s-au apărat până ce toți au căzut ucişi, în afară de Beleg şi 
Turin, asupra cărora orcii au aruncat nişte plase. Turin a fost legat 
fedeleş şi dus de-acolo; l-au legat orcii şi pe Beleg, care era rănit, dar pe 
el l-au lăsat pe pământ, cu încheieturile mâinilor şi gleznele priponite în 
piroane de fier înfipte în stâncă. 

Descoperind şi ei scara tainică, orcii au coborât de pe vârf şi au intrat 

în Bar-en-Danwedh, pângărindu-l şi jefuindu-l. Nu l-au găsit pe Mîm, 
care pândea în cine ştie ce cotlon al peşterii; dar, după ce aceştia au 
plecat de pe Amon Rûdh, Mîm a urcat pe vârful dealului şi, îndreptându- 
se spre locul unde Beleg zăcea țintuit, nemişcat, i-a dat târcoale în vreme 
ce-şi ascutea pumnalul. 

Dar Mîm şi Beleg nu erau singurele fiinţe vii de pe acea înălțime de 
piatră. Andr6g, deşi el însuşi rănit de moarte, s-a târât printre leşuri spre 
el, şi apucând o sabie a azvârlit-o spre gnom. Scoţând un țipăt de 
spaimă, Mîm a rupt-o la fugă spre buza stâncii şi a dispărut: a tulit-o în 
Jos, pe o bârnă de capre, abruptă, pe care o ştia doar el. Cu ultimele 
puteri, Androg a retezat funiile ce-l țineau legat pe Beleg, redându-i 
libertatea. 

Iar Andróg a mai apucat så îngaime: 

- Ránile mele sunt prea adânci, chiar şi pentru putinţa ta de a le 
tămădui. 

Si, cu aceste vorbe, şi-a dat sufletul. 

Capitolul IX 


MOARTEA LUI BELEG 


Printre morți l-a căutat Beleg pe Turin, ca să-i îngroape; dar leşul nu i 
l-a găsit. Atunci a înţeles că fiul lui Hurin era încă în viață şi dus ca 
prizonier în Angband; însă el s-a văzut nevoit să rămână în Bar-en- 
Darwedh, până i se vor fi tămăduit rănile. Abia atunci s-a aşternut la 
drum, fără multă speranţă, încercând să găsească urmele orcilor - a dat 
peste ele aproape de Trecerea peste Teiglin. Acolo acestea se împărțeau, 
unele trecând pe sub poala Codrului Brethil, spre Vadul Brithiach, iar 
celelalte apucând-o spre apus. Beleg s-a dumirit de îndată că trebuia să 
se ia după acelea care se îndreptau întins spre Angband, străbătând 
Trecătoarea Anach. Astfel, şi-a continuat drumul prin Dimbar, a urcat 
spre trecătoarea Anach din Ered Gorgoroth, Munţii Groazei, şi a ajuns în 
podişul Taur-nu-Fuin, Pădurea de sub Umbra Nopţii, un ţinut al spaimei 
şi al vrăjitorilor întunericului, al rătăcirilor şi deznădejdii. 

L-a apucat noaptea pe acel pământ ticăloşit şi, pe neaşteptate, Beleg a 
văzut o lumină firavă printre copaci; îndreptându-se într-acolo, a dat 
peste un elf care dormea la rădăcina unui copac înalt şi uscat: lângă 
capul acestuia se găsea un lămpaş de pe care căzuse acoperământul. L-a 
trezit Beleg din somn. Î-a dat o bucată de lambas şi l-a întrebat ce vânt îl 
adusese în locul acela cumplit; iar elful i-a răspuns că se numea 
Dwindor. fiul lui Guilin. 

Beleg s-a uitat îndurerat la el: în faţa lui se găsea doar o umbră 
cocârjată şi nevolnică a celui care fusese Seniorul din Nargothrond, iar 

în Bătălia Lacrimilor Făr de Număr călărise până la porţile Angbandului. 
unde căzuse prizonier. Puţini dintre noldorii prinşi de Morgoth erau 
ucişi, şi asta din pricină că erau neîntrecuţi în a scoate din măruntaiele 
pământului metale şi nestemate; din aceeaşi pricină a scăpat şi Gwindor 
cu viață şi a fost pus la muncă în minele de la miazănoapte. Noldorii 
aceştia aveau multe lămpaşe F&anoriene. nişte cristale atârnate într-o 
plasă fină de inele, care luceau etern cu o radiere albastră ce venea din 
lăuntrul lor, numai bună pentru a găsi drumul în întunecimea nopţii sau 
în tuneluri; nici măcar ei, noldorii, nu cunoșteau taina acestor lămpaşe. 
Astfel au izbutit multi dintre elfii truditori în mine să scape din bezna 
adâncurilor, bortelindu-şi drumul până afară. Gwindor însă primise şi o 
sabie scurtă de la un elf care muncea în fierărie şi, odată, în timp ce 
muncea din greu într-o galerie săpată în stâncă, numai ce s-a năpustit 
asupra păzitorilor. A scăpat el, nu-i vorbă, doar că ciung de-un braţ, iar 
acum zăcea sfârşit sub cetinile marilor pini ai codrului Taur-nu-Fuin. 

De la Gwindor a aflat Beleg că mică ceată de orei aflați undeva în fata 
lor. de care el unul se ascunsese, nu ducea nici un prizonier şi înainta în 
grabă; vreo ariergardă, te pomeneşti, ducând veşti în Angband. L-a 
cuprins disperarea pe Beleg auzind acestea: bănuia acum că urmele pe 
care le văzuse apucând-o spre apus, după Trecerea peste Teiglin, erau 
ale unei oştiri mai mari, care, după obiceiul orcilor, se dedase la 
prădăciuni peste tot pe unde trecuseră, în căutare de hrană şi lucruri de 
preț, iar acum pesemne se întorceau 

În Angband prin „Gâtuitură", lungul defileu al Sirionului. aflat mult 
mai departe la apus. Dacă aşa stăteau treburile, singura lui nădejde era 
aceea a se înturna la Vadul Brithiach şi apoi s-o apuce spre miazănoapte, 
spre Toi Sirion. Dar abia de hotărâse astfel, că au şi auzit zgomotele 
făcute de o oaste numeroasă, care se apropia prin pădure dinspre 
miazăzi; ascunzându-se în rămurişul unui copac, i-au zărit trecând pe 
slujitorii lui Morgoth. abia mergând, atât erau de îngreunaţi de 
prădăciuni şi prizonieri şi înconjurați de lupi. Şi l-au văzut pe Turin cu 
mâinile prinse în lanţuri, mânat cu biciul. 

Abia atunci 1-a spus Beleg lui Gwindor ce anume căuta el în Taur-nu- 
Fuin; Gwindor a încercat să-i schimbe gândul, zicându-i că nu va izbuti 
decât să 1 se alăture lui Turin în chinurile care-l aşteptau. Dar Beleg nu 
voia să-l părăsească pe Turin şi, cu toate că el însuşi se simţea cuprins 
de deznădejde, hotărârea lui a retrezit speranţa în inima lui Gwindor; aşa 
că au plecat împreună, urmându-i pe orei, până când au ieşit din codru 
pe povârnişurile înalte la poalele cărora se aflau dunele pustietății 

Anfauglith. Acolo îşi făcuseră orcii tabăra, într-o văloagă stearpă, de 
unde se vedeau tancurile Thangorodrimului, punându-i pe lupi drept 
strajă de jur împrejurul malurilor sale. Și numai ce-au pornit ei să 
benchetuiască şi să se înfrupte din bunătățile prădate; iar după ce şi-au 
supus prizonierii la cazne, cei mai multi dintre ei au căzut morți de beti 
şi au adormit. Lumina zilei se stinsese de-acum, iar întunericul se 
adâncea. O furtună cumplită se apropia cu repeziciune de la apus şi 
duduituri se auzeau în depărtare când Beleg şi Gwindor s-au furişat pe 
brânci spre văioagă. 

După ce tabăra s-a cufundat în somn. Beleg şi-a luat arcul şi. În 
întuneric, a săgetat patru dintre lupii-străjeri, aflaţi pe clina dinspre 
miazăzi, unul câte unul, fără să scoată cel mai mic zgomot. Apoi cei doi 
au intrat în tabără, înfruntând primejdia de a fi prinşi, şi l-au găsit pe 
Turin, cu lanţuri la mâini şi la picioare, legat de un copac. În jurul lui 
erau cuțite aruncate spre el de schingiuitorii lui şi înfipte în trunchi, dar 
el nu era rănit; fără simțire zăcea, poate căzut într-o stare de sfârşeală 
pricinuită de cinc ştie ce licoare sau poate adormit, răpus de istovire. 
Beleg şi Gwindor au tăiat legăturile cc-l ţineau țintuit de copac şi l-au 
scos pe Turin din tabără. Era însă mult prea greu ca să-l poată duce 
departe, încât n-au izbutit să ajungă decât până la un desiş de scaieţi, 
spre creasta povârnişurilor ce străjuiau tabăra. Acolo l-au lăsat jos; în ăst 
timp, furtuna se apropia, iar fulgerele scăpărau peste Thangorodrim. 
Beleg şi-a scos sabia Anglachel şi cu ea a retezat fiarele ce-l legau pe 
Turin. Dar soarta din acea zi s-a dovedit mai puternică, făcând că tăişul 
lui Eol, Elful întunecat, să-i alunece din mână şi să-i cresteze lui Turin 
laba piciorului. 

Atunci Turin s-a trezit cuprins brusc de furie şi spaimă şi, când a dat 
cu ochii de o umbră aplecată în întuneric asupra sa, cu un tăiş în mână, a 
sărit în sus țipând, încredinţat că orcii veniseră iarăşi să-l chinuie; s-a 
luptat cu umbră în întuneric, a smuls-o pe Anglachel şi a înfipt-o în 
Beleg Cúthalion, gândind că e unul dintre duşmani. 

Dar, cum stătea el aşa, descătuşat şi gata să-şi vândă scump pielea în 
lupta cu vrăjmaşii pe care-i închipuia peste tot în jur, un fulger cumplit a 
brăzdat cerul deasupra lor şi în lumina aceea s-a uitat în jos şi a văzut 
chipul lui Beleg. Ca trăsnit a rămas Turin, mut, cu ochii atintiti la 
moartea aceea nemiloasă, înțelegând ce făcuse; iar chipul său era atât de 
încrâncenat în lumina fulgerelor ce scăpărau peste tot, încât Gwindor s-a 
ghemuit la pământ, fără să cuteze a-şi ridica ochii. 

În tabăra din vale, orcii se treziseră şi ei, din pricina furtunii dar şi a 

strigătului lui Turin, şi au descoperit că prizonierul lor dispăruse; n-au 
pornit însă în căutarea lui, cotropiţi cum erau de groaza ce le-o stârnea 
tunetul de la apus, încredințaţi că era trimis împotriva lor de puternicii 
Duşmani de dincolo de Mare. Apoi s-a pornit vântul, baierile cerului s- 
au rupt şi de pe coamele podişului Taur-nu-Fuin se prăvăleau torente. 
Dându-şi seama în ce primejdie se aflau, Gwindor i-a strigat lui Turin să 
plece de-acolo, dar flăcăul continua să şadă nemişcat în furtună, cu 
chipul împietrit, lângă trupul lui Beleg Cuthalion, care zăcea în crângul 
întunecat, ucis de propria lui mână tocmai când acesta îi tăiase lanţurile 
ce-l înrobiseră. 

Până dimineaţă, furtuna se îndepărtase spre răsărit, peste Loth- lam, 
făcând loc soarelui de toamnă, fierbinte şi strălucitor; dar orcii urau 
soarele la fel de mult ca şi tunetul şi, pe lângă asta, credeau că Turin 
fugise departe de locul acela, iar ploaia îi ştersese urmele, aşa că au luat- 
o din loc în mare grabă, nerăbdători să se întoarcă în Angband. Gwindor 
i-a zărit în zare, mărşăluind spre miazănoapte, peste nisipurile aburinde 
ale pustiului Anfauglith. Carevasăzică, orcii se întorceau la Morgoth cu 
mâinile goale, lăsându-l în urmă pe fiul lui Hurin, care şedea cu un aer 
buimac, ca de nebun, pe un povârniş al podişului Taur-nu-Fuin, apăsat 
de o povară mult mai grea decât lanţurile orcilor. 

Cu chiu, cu vai, Gwindor a reuşit să-l scoată pe Turin din împietrire, 
ca să-l ajute să-l îngroape pe Beleg. S-a ridicat Turin ca prin vis; 
împreună l-au întins pe Beleg într-o scobitură, iar alături l-au pus pe 
Belthronding, marele său arc, făcut din lemn negru de tisă. Dar pa 
Anglachel, temuta sabie, a luat-o Gwindor, spunând că, decât să zacă 
nefolositoare în pământ, mai bine să se răzbune pe slujitorii lui Morgoth; 
şi a mai luat Gwindor şi turtele lembas ale lui Melian, să le dea puteri în 
sălbăticie. 

Astfel a pierit Beleg Arcul Puternic, cel mai credincios prieten, cel 
mai priceput şi mai destoinic dintre toți cei ce sălăşluiau în Codrii 
Beleriandului în Zilele de Odinioară, răpus de mâna celui pe care l-a 
iubit mai presus decât pe oricine altcineva; iar durerea pentru pierderea 
lui i s-a întipărit lui Turin pe chip pentru totdeauna. 

În schimb, elful din Nargothrond simţea în el o nouă putere şi, plin de 
curaj, l-a călăuzit pe Turin departe de Taur-nu-Fuin. Tot timpul cât au 
străbătut ei drumuri şi poteci lungi, presărate de primejdii, Turin nu a 
scos o vorbă; mergea ca unul care nu mai are nici o dorinţă sau nădejde 
în suflet. Anul se apropia de sfârşit. [arna se abătuse de-acum peste 
meleagurile de la miazănoapte. Dar Gwindor era tot timpul acolo, lângă 

el, să-l păzească şi să-l călăuzească; aşa au trecut ei Sirionul spre apus 
ŞI, într-un târziu, au ajuns la Frumosul Heleşteu şi la Eithel Ivrin, 
izvoarele Râului Narog, la poalele Munţilor Umbrei, şi i-a vorbit 
Gwindor lui Turin astfel: 

-  Trezeşte-te, Turin, fiu al lui Húrin! Pe Lacul Ivrin este numai râset. 
Din fântâni de cleştar nesecate îşi ia el apele şi nimic nu-l poate întina, 
căci e păzit de Ulmo, Domnul Apelor, care i-a săvârşit frumuseţea în 
străvechime. 

Turin a îngenuncheat şi a băut din apa lacului; pe neașteptate, s-a 
aruncat la pământ şi lacrimile au prins să curgă slobode, tămăduindu-l de 
nebunia ce-l cuprinsese. 

Acolo a făcut el un cântec pentru Beleg; 1-a numit Laer Cu Beleg, 
Cântecul Marelui Arc; îl cânta cu voce tare, fără să-i pese de primejdii. 
Gwindor i-a pus sabia Anglachel în mână. Turin ştia că era grea şi aprigă 
şi că avea puteri mari, dar lama îi era neagră, fără strălucire, cu tăişul 
tocit. 

-  Ciudată e lama asta, a spus Gwindor, nu seamănă cu nimic din ce 
mi-a fost dat să văd în Pământul de Mijloc. Íl jeleşte pe Beleg, aidoma 
tie. Fii însă pe pace; eu mă întorc în Nargothrond, fortăreaţa Casei lui 
Finarfin, unde m-am născut şi am trăit înainte de nenorocirea ce s-a 
abătut asupră-mi. Îar tu vei veni cu mine şi acolo te vei întrema şi vei 
prinde puteri. 

- Cine eşti? 1-a întrebat Turin. 

- Un elf rătăcitor, un sclav fugit, pe care I-a întâlnit Beleg şi i-a dat 
nădejde. Odată am fost Gwindor, fiul lui Guilin, Senior în Nargothrond, 
până am plecat să mă lupt în bătălia Nirnaeth Arnoediad şi am ajuns 
sclav în Angband. 

- Înseamnă că l-ai văzut pe Húrin, fiul lui Galdor. războinicul din 
Dor-lomin! a întrebat Turin. 

- De văzut nu l-am văzut, a răspuns Gwindor. Dar prin Angband se 
povesteşte cum că el încă îl mai înfruntă pe Morgoth, iar acesta i-ar fi 
blestemat pe el şi pe tot neamul său. 

-  Aşa-mi vine să cred, a zis Turin. 

S-au ridicat de pe mal şi, lăsând în urmă Eithel Ivrin, s-au îndreptat 
spre miazăzi, de-a lungul Narogului, până au fost prinții de iscoadele 
elfilor şi duşi ca prizonieri în fortăreața ascunsă. Astfel a ajuns Turin în 
Nargothrond. 

Capitolul X 


TURIN ÎN NARGOTHROND 


La început, Gwindor n-a fost recunoscut de-ai săi, căci plecase tânăr şi 
vânjos si se întorsese ca un bătrân de-al oamenilor muritori, într-atât îl 
măcinaseră chinurile şi truda din mină; iar acum era şi olog. Dar 
Finduilas, fiica Regelui Orodreth, a ştiut cine este şi i-a dat binete; îl 
iubise pe Gwindor şi chiar fuseseră juruiți unul altuia înainte de bătălia 
Nirnacth, iar el o iubise pentru frumuseţea ei într-atât de mult încât o 
numise Faelivrin, ceea ce înseamnă strălucirea soarelui în iazurile 
Ivrinului. 

S-a întors dară Gwindor acasă şi, de hatârul lui, Turin a fost lăsat să 
intre împreună cu el în Nargothrond; căci era om viteaz, a spus Gwindor, 
şi prieten drag al lui Beleg Cuthalion din Doriath. Dar, când Gwindor a 
dat să-i spună pe nume, Turin l-a oprit: 

- Sunt Agarwaen, a zis el, fiul lui Umarth (adică Pătat-de-Sân- ge, Fiul 
Ghinionului), vânător în codri. 

Dar, cu toate că elfii bănuiau că-şi luase aceste nume din pricină că-şi 
ucisese prietenul (neștiind ei de alte pricini), nu l-au mai iscodit. 

Fierari pricepuţi din Nargothrond au bătut din nou tăişul săbiei 
Anglachel, dându-i-o lui Turin ca nouă şi, cu toate că lama avea să-i fie 
întotdeauna neagră, tăişurile îi luceau ca focul mocnit. Lui Turin însuşi i 
s-a dat în Nargothrond numele de Mormegil, Sabia Neagră, mergându-i 
vestea pentru faptele sale cu acea armă; iar sabia el şi-a numit-o 
Gurthang, Fierul Mortii. 

Atât de mari îi erau vitejia şi destoinicia în luptele cu orcii, încât Turin 
se bucura de tot mai multă preţuire din partea lui Orodreth, care 1-a 
primit în sfatul său. Lui Turin nu-i plăcea felul în care se luptau elfii din 
Nargothrond, cu atacuri neaşteptate, finisări şi săgeți trase din 
ascunzişuri, astfel că îi îndemna să uite de ele şi să-şi folosească mai 
curând forţa pentru a-i ataca pe slujitorii Duşmanului, să pornească lupta 
la câmp deschis şi să le ia urma celor ce spălau putina. Dar Gwindor 
mereu vorbea împotriva lui Turin la Sfatul Regelui, spunând că fusese în 
Angband şi ştia câte ceva despre oştirile lui Morgoth şi îi ghicise şi 
planurile. 

- Victoriile mărunte se vor dovedi păguboase până la urmă, zicea el; 
căci astfel Morgoth va afla unde se găsesc cei mai curajoşi dintre 
duşmanii lui şi va strânge oştire îndeajuns de mare să-i distrugă. Întreaga 
putere unită a elfilor şi a Edainilor nu va ajunge decât pentru a-l tine în 
loc şi a se alege cu liniştea unui asediu; lung, nu-i vorbă, dar numai atât 
de lung cât să-i dea răgaz lui Morgoth să-l spargă; şi nicicând o 
asemenea unire nu va mai putea fi făptuită. Tăinuirea este singura 
noastră nădejde de supraviețuire. Până la venirea valarilor. 

-  Valaru! a izbucnit Turin. Pe voi v-au părăsit, iar pe oameni îi 
disprețuiesc. Ce rost are să privim spre apus, peste Marea fără Sfârşit, 
spre scăpătarea muribundă de la apus? Noi n-avem treabă decât cu un 
singur vala, anume cu Morgoth; şi, dacă până la urmă nu-l putem 
înfrânge, batăr îi rănim şi-i oprim. Victoria e victorie, oricât ar fi de 
mică, iar valoarea nu-i stă doar în ceea ce urmează după ea. Dar este şi 
folositoare. Lupta din umbră n-are sorți de izbândă până la urmă: 
singurul zid în calea lui Morgoth sunt armele. Dacă nu faceți nimic să-l 
împiedicaţi, întregul Beleriand va cădea sub umbra lui, mai curând decât 
gândiţi, şi-atunci rând pe rând vă va forţa să ieşiţi din vizuină. Şi-apo1? 
Câţiva supraviețuitori demni de milă vor fugi spre miazăzi şi spre apus şi 
se vor tupila pe țărmurile mării, prinşi la mijloc, între Morgoth şi Ossă. 
Mai bine atunci să ne câştigăm gloria, chiar dacă scurtă; sfârşitul n-are 
cum fi mai rău. Vorbeşti de tăinuire, spui că doar în ca zace nădejdea 
noastră; dar, chiar de-ar fi să atacați prin surprindere şi să răpuneţi toate 
iscoadele lui Morgoth până la ultima, ca nici una să nu se poată întoarce 
vreodată cu veşti în Angband, el taman astfel va afla că trăiţi şi va ghici 
şi unde anume. Şi vă mai spun: chiar dacă oamenii muritori au viața 
scurtă pe lângă cea a elfilor, mai curând şi-o petrec în bătălie decât 
fugind sau supunându-se: nesupunerea lui Húrin Thalion este o faptă 
măreaţă. Si, chiar dacă Morgoth îl răpune pe făptuitor, nu poate şterge 

fapta ca şi când n-ar fi fost. Chiar şi stăpânii Apusului o vor cinsti. Oare 
nu stă scris în istoria Ardei, de unde nici Morgoth şi nici Manwe n-o pot 
face să dispară? 

- Vorbeşti de lucruri măreţe, a răspuns Gwindor, şi-mi este limpede că 
ai trăit printre Eldari. Dar de întunecime ţi-e cuprinsă mintea dacă-i pui 
alături pe Morgoth şi pe Manwë ori dacă vorbeşti despre valari ca despre 
vrăjmaşii elfilor şi ai oamenilor; căci valarii nu disprețuiesc nimic, cu 
atât mai puţin pe Copiii lui Iluvatar. Nici n-ai habar de toate nădejdile 
Eldarilor. Ştim toţi de prorocirea cum că într-o bună zi un sol din 
Pământul de Mijloc va străpunge negurile şi va ajunge în Valinor, iar 
Manw& va auzi şi Mandos se va îndupleca. Oare pentru acea vreme nu 
se cade să păstrăm sămânţa noldorilor şi a Edainilor? Iar Círdan 
sălăşluieşte acum la miazăzi şi acolo se făuresc corăbii; dar ai tu ştiinţă 
de corăbii şi de mare? Tu te gândeşti la tine şi la gloria ta şi ne 
îmboldeşti să facem la fel; dar mai trebuie să ne gândim şi la alții pe 
lângă noi înşine, căci nu toţi pot să lupte şi să piară, iar pe aceştia trebuie 
să-i ferim de război şi de nimicire, atât cât mai putem. 

- Atunci trimite-i la corăbiile voastre, cât mai este vreme, a zis 
Turin. 

- Nu vor sá se despartă de noi, a răspuns Gwindor, chiar dacă Círdan 
i-ar putea adăposti pe toți. Trebuie să rămânem împreună cât mai 
îndelung cu putinţă şi nu să ne jucăm cu moartea. 

- Tocmai la asta am găsit răspuns, a zis Turin. Apărare curajoasă a 
hotarelor şi lovituri nemiloase, înainte ca duşmanul să-şi strângă 
rândurile: numai astfel aveţi nădejde să rămâneți împreună multă vreme. 
Şi oare aceia despre care vorbeşti cu drag, cei care se furişează prin 
păduri şi-i vânează asemenea lupilor pe cei rătăciţi de oaste, fac mai 
mult decât cel care-şi pune coiful, îşi ia scutul şi-i alungă pe vrăjmaşi, 
chiar de-s mai mulți decât întreaga lui armie? Măcar femeile Edainilor 
nu şi-au împiedicat bărbaţii să lupte în Nirnaeth Arnoediad. 

- Darau îndurat mai multă durere decât dacă nu s-ar fi dus acea 
bătălie, a zis Gwindor. 

Turin avea tot mai multă trecere pe lângă Orodreth şi într-o bună zi a 
fost numit sfetnicul de frunte al regelui, care-i cerea sfatul în toate cele. 
În acele vremuri, elfii din Nargothrond au uitat de felul lor ascuns de a fi 
si au umplut arsenalele cu arme; sfătuiți de Turin, noldorii au durat un 
pod mare peste Narog, care pornea chiar de la Porţile lui Felagund, 
pentru ca armiile lor să poată trece râul mai iute, căci războiul se întețise 
între timp, mai cu seamă pe malul răsăritean al Narogului, pe Câmpia 

Străjuită. Ca hotar de la miazănoapte, Nargothrondul stăpânea acum 
Pământul Discordiei, aproape de izvoarele râurilor Ginglith şi Narog şi 
de poalele Codrilor Nuath. Între Nenning şi Narog orcii nu pătrundeau; 
la răsărit de Narog, regatul se întindea până la Teiglin şi la marginile 
Bărăganurilor stăpânite de Nibin-noeg. 

Curând, nimeni nu mai lua seamă la vorbele lui Gwindor, nemaifiind 
cel mai priceput în mânuirea armelor, iar puterea slăbindu-i; unde mai 
pui că adesea îl chinuia durerea braţului ciuntit. Turin însă era tânăr, abia 
atinsese vârsta la care putea fi numit bărbat, iar la înfăţişare semăna 
aidoma cu Morwen Eledhwen, mama sa: înalt, acelaşi păr negru şi 
aceeaşi piele albă. Aceiaşi ochi cenușii, mai chipeş decât orice alt 
muritor din Zilele de Odinioară. Vorba şi felul lui de a fi aminteau de 
străvechiul regat al Doriathu- lui şi chiar şi printre elfi putea fi luat, la 
prima vedere, drept un vlăstar al măreţelor spiţe ale noldorilor. Într-atât 
de neînfricat era Turin, şi-ntr-atât de priceput în mânuirea armelor, mai 
cu seamă a săbiei şi scutului, încât elfii spuneau că nu putea fi răpus 
decât printr-o întâmplare nefericită ori de o săgeată ticăloasă trasă de la 
depărtare. Aşa că i-au dăruit zale din cele făcute de gnomi, ca să-l apere; 
şi odată, când era el foarte înverşunat, a descoperit printre armele din 
arsenal o mască de-a gnomilor, aurită toată, pe care şi-a pus-o înaintea 
unei bătălii - a fost de-ajuns că vrăjmaşii să fugă din calea lui. 

S-ar fi zis că toate mergeau după placul inimii lui şi bine, treabă avea 
întocmai cum îşi dorise şi era respectat pentru ceea ce făcea, se purta 
curtenitor cu toată lumea, nu mai era atât de încrâncenat, încât n-a trecut 
mult până când a câştigat inimile tuturor celor din Nargothrond. Astfel, 
mulți îl numeau Adanedhel, Omul-elf. Dar, dintre toți, Finduilas, fiica 
lui Orodreth, simţea cum îi tresaltă inima ori de câte ori se apropia el ori 
se găsea în aceeaşi încăpere cu ea. Avea părul bălai Finduilas, al celor 
din spita lui Finarfin, iar lui Turin începuse să-i facă plăcere să o vadă şi 
să fie în compania ei; îi amintea de cei din neamul lui şi de femeile din 
Dor-lómin, din casa părintelui său. 

La început, o întâlnea numai când se afla şi Gwindor prin preajmă, 
dar, după o vreme, l-a căutat ea şi astfel se întâlneau uneori numai ei 
doi, deşi de fiecare dată părea că întâmplarea îi aducea împreună. Apoi 
ea a început să-l întrebe despre Edaini, din care mai văzuse şi ea când şi 
când câte unul, şi despre tara şi neamul lui. 

Iar Turin îi răspundea fără ocolişuri, cu toate că nu pomenea numele 
meleagului unde se născuse ori pe cele ale rubedeniilor sale; odată i-a 
ZIS: 

- Am avut o soră, Lalaith, aşa-i spuneam eu; chipul tău de ea îmi 
aduce aminte. Dar Lalaith era o copiliță, o floare galbenă în iarba verde a 
primăverii; de-ar fi trăit, poate că acum s-ar fi veştejit de durere. Dar tu 
semeni cu o regină şi cu un copac de aur; mi-ar plăcea să am o soră atât 
de frumoasă. 

- Dar şi tu pari de viţă regească, i-a zis ea, asemenea Seniorilor 
poporului lui Fingolfin; aş vrea să am un frate atât de viteaz. Si nu cred 
că Agarwaen este numele tău adevărat, nici nu ti se potriveşte, 
Adanedhel. Am să te numesc THurin, Taina. 

Turin a tresărit auzind-o, dar a zis: 

- Nu e numele meu, cu adevărat, şi eu nu-s rege, căci regii noştri 
dintre Eldari se trag, iar eu nu-s eldar. 

Acum Turin a băgat de seamă că Gwindor nu-i mai arăta aceeaşi 
prietenie ca la început; şi-l mai mira ceva: dacă la început suferinţa şi 
groaza ce 1 le stârnea Angbandul lui Gwindor se depărtaseră de el, acum 
părea că iarăşi îi cuprinseseră grijile şi tristeţea. Si şi-a zis Turin în sinea 
lui: o fi amărât din pricină că mă împotrivesc sfaturilor sale şi că l-am 
biruit; mi-aş dori să nu fie aşa. Îl îndrăgea pe Gwindor, pentru că-l 
călăuzise şi îl tămăduise şi-i era milă de el. Dar în acele zile şi strălucirea 
lui Finduilas parcă se împuţinase, pasul îi era mai zăbavnic şi chipul 
îngândurat, supt, trupul firav; şi, băgând de seamă toate acestea, Turin 
şi-a spus că fără doar şi poate vorbele lui Gwindor îi strecuraseră fetei 
spaima în suflet pentru ceea ce avea să vină. 

Adevărul e că în Finduilas se ducea o luptă. Pe de o parte, îl preţuia pe 
Gwindor şi-i era milă de el. Ar fi vrut să nu-i adâncească prin nimic 
suferința, dar, împotriva voinţei ei, iubirea ce 1-0 purta lui Turin sporea 
pe zi ce trecea, iar gândul îi zbură la Beren şi la Luthien. Dar Turin nu 
era ca Beren! Nu o privea cu dispreţ, se bucură când ea se găsea în 
preajma lui, însă Finduilas ştia că el nu-i putea dărui iubirea pe care şi-o 
dorea ea. Mintea şi sufletul lui îi erau în altă parte, hălăduind pe râuri din 
primăveri demult trecute. 

într-o bună zi, Turin i-a vorbit lui Finduilas, spunându-i: 

- Nu lăsa vorbele lui Gwindor să te înspăimânte. A pătimit în 
întunecimea din Angband, iar unui viteaz ca el îi vine greu să fie olog şi 
neputincios din astă pricină. Are nevoie de multă alinare şi de-un răgaz 

mai lung să se tămăduiască. 

- Ştiu prea bine, a răspuns ea. 

- Dar mulţumită nouă vă avea acest răgaz! Nargothrond nu va cădea! 
Nicicând Morgoth Mişelul nu va mai ieşi din Angband, doar pe 
servitorii săi se va mai putea bizui; sunt vorbele lui Melian din Doriath. 
Ei sunt degetele de la mâna lui, iar noi le vom zdrobi şi le vom reteza, 
până ce-şi va trage înapoi ghearele. Nargothrond nu va cădea! 

- O fi cum spui, a zis Finduilas. Nu va cădea dacă tu vei izbândi. Dar 
fii cu băgare de seamă, THurin, inima mi-e grea când te văd mergând la 
bătălie, de teamă ca Nargothrond să nu te piardă. 

Apoi Turin l-a căutat pe Gwindor şi i-a spus: 

- Gwindor, prieten drag, te cufunzi iarăşi în întristare; nu trebuie! 
Căci tămăduirea ţi-o vei regăsi în casele celor de-un neam cu tine şi-n 
lumina lui Finduilas. 

Gwindor s-a uitat lung la Turin, dar n-a spus nimic, ci faţa i s-a 
adumbrit. 

- Dece mă priveşti astfel? l-a întrebat Turin. Adesea ochii tăi m-au 
privit ciudat de o vreme încoace. Ti-am pricinuit vreo supărare? M-am 
împotrivit sfaturilor tale, dar un om trebuie să vorbească după cum îl 
îndeamnă mintea, şi nu să ascundă adevărul în care crede, dintr-o pricină 
doar de el ştiută. Mi-aş dori să putem gândi la fel, căci îţi sunt adânc 
îndatorat, iar acest lucru nu-l voi uita. 

- Aşa să fie? a întrebat Gwindor. Cu toate acestea, faptele ţii 
sfaturile tale mi-au schimbat şi casa, şi rubedeniile. Umbra ta adastă 
asupra lor. De ce m-aş bucura eu, care am pierdut totul din pricina ta? 

Dar Turin n-a înţeles aceste vorbe, nu se gândea decât că Gwindor îl 
pizmuia pentru prețuirea de care se bucurau el şi sfaturile sale în inima 
regelui. 

După plecarea lui Turin, Gwindor a rămas cufundat în gânduri 
întunecate şi l-a blestemat pe Morgoth, care-şi hăituia duşmanii cu 
nenorociri, oriunde ar fi fugit aceştia. 

- Abia acum, a spus el, dau crezare zvonurilor din Angband că 
Morgoth i-a blestemat pe Húrin şi pe toți ai lui. 

S-a dus s-o caute pe Finduilas şi, găsind-o, i-a spus: 

- Eşti apăsată de tristeţe şi îndoială; prea ades îţi duc dorul acum și- 
ncep să cred că mă ocoleşti. Dar, pentru că nu-mi spui pricina, trebuie să 
ghicesc. Fiică a spiţei lui Fingolfin, nu lăsa durerea să se strecoare între 
noi! Chiar dacă Morgoth mi-a distrus viaţa, tot pe tine te iubesc. Du-te 
acolo unde te cheamă dragostea; eu unul nu mai sunt potrivit să te iau de 

soatå şi nici vitejia mea, nici sfaturile mele nu mai au preţ aici. 

Finduilas a izbucnit în plâns. 

- N-ai de ce sá plângi acum! i-a spus Gwindor. Dar fii cu băgare de 
seamă, ca să nu ai pricină de lacrimi. Nu e bine ca întâi Născuţi ai lui 
Iluvatar să-şi unească viaţa cu Cei Născuţi După; şi nu ar fi nici înţelept, 
căci viaţa lor e scurtă şi pier curând, lăsându-ne văduviţi cât durează 
lumea asta. Soarta însăşi nu o îngăduie, decât o dată sau de două ori, 
dintr-o pricină a destinului pe care noi nu avem cum s-o ştim. 

Dar omul acesta nu e Beren, a continuat Gwindor, chiar de-i la fel de 
chipeş şi de viteaz. Şi lui i-a fost scrisă o ursită. O ursită întunecată. Nu 
te băga peste ea. De-o vei face, dragostea te va trăda şi se va preface în 
amărăciune şi moarte. Ascultă-mă bine! O fi el agarwaen şi i-o fi Umarth 
părinte, dar adevăratul lui nume este Turin, fiul lui Hurin, pe care 
Morgoth îl tine în Angband şi pe-al cărui neam I-a blestemat. Să nu pui 
la îndoială puterea lui Morgoth Bauglir! Nu şi-a lăsat ca semnele în 
fiinţa mea? 

S-a ridicat Finduilas în picioare şi într-adevăr arăta ca o regină. 

-  Ochui-ţi sunt orbiţi, Gwindor, i-a zis ea. Nu vezi şi nu înţelegi ce 
urmează să se întâmple. Oare trebuie acum de două ori să mă acopăr de 
ruşine, dezvăluindu-ți adevărul? Căci te iubesc, Gwindor, şi mi-e ruşine 
că nu te iubesc mai mult, ci m-am lăsat cuprinsă de o iubire încă şi mai 
mare, de care nu pot scăpa. Nu am căutat-o şi multă vreme am pus-o 
deoparte. Dar, dacă mie mi-e milă de suferinţele tale, ai şi tu milă de ale 
mele. Turin nu mă iubeşte şi nu mă va iubi. 

- Spui asta numai ca să iei asupră-ți vina de pe umerii celui pe care-l 
iubeşti. De ce te caută şi şade îndelung cu tine şi apoi pleacă de două ori 
mai bucuros? 

- Pentru că şi el are nevoie de mângâiere, a zis Finduilas, şi duce 
dorul după cei de-un neam cu el. Amândoi aveţi nevoi. Dar cum rămâne 
cu Finduilas? Nu-i de ajuns că-ți mărturisesc că sunt neiubită, ci mai zici 
şi tu că vorbesc astfel numai ca să amăgesc? 

- Nu, o femeie nu se lasă amăgită cu una, cu două când e vorba de 
iubire, a răspuns Gwindor. Si nu vei găsi mulți care să tăgăduiască 
iubirea ce li se arată, dacă iubirea e adevărată. 

-  De-ar fi ca unul din noi trei să mintă, atunci aceea-s cu: fără voia 
mea, însă. Dar ce-mi vei spune despre soarta ta şi de veştile despre 
Angband? Ce-mi vei spune despre moarte şi nimicnicie? Adanedhel e 
prea puternic în povestea Lumii şi faima lui va ajunge chiar şi până la 
Morgoth într-o bună zi. 

- E trufaş, a zis Gwindor. 

- Dar şi îndurător. Încă nu s-a trezit deplin, dar mila îi mai poate 
străpunge inima, lucru pe care nu-l va tăgădui vreodată. Aş zice că mila 
va fi întotdeauna singură portiță de intrare în sufletul lui. De mine însă 
nu-i este milă. Mă venerează, ca şi când i-aş fi mamă şi regină în acelaşi 
timp! 

Se prea poate ca Finduilas să fi spus adevărul, căci vedea lucrurile cu 
ochii pătrunzători ai Eldarilor. Îar Túrin, care nu ştia ce vorbiseră între ei 
Finduilas şi Gwindor, se purta cu tot mai multă blândeţe faţă de ea, căci i 
se părea tot mai tristă. Dar, într-o bună zi, Finduilas i-a spus: 

- Túrin Adanedhel, de ce ţi-ai ascuns numele de mine? De-aș fi ştiut 
cine eşti, nu ți-aş fi arătat mai puţină cinstire, ci aş fi înțeles mai bine 
durerea ce te macină. 

- Ce vrei să spui? a întrebat-o el. Cine crezi că sunt? 

- Túrin, fiul lui Húrin Thalion, căpitanul de la miazănoapte. 

Aflând Turin de la Finduilas despre cele întâmplate, s-a lăsat pradă 
mâniei sí i-a spus lui Gwindor: 

- Mi-ai salvat viaţa şi m-ai apărat, iar pentru astea te-am îndrăgit. 
Dar acum mi-ai făcut rău, prietene, trădându-mi adevăratul nume, căci 
mi-ai invocat ursita de care voiam să mă feresc. 

-  Ursita în tine zace, nu în numele tău, i-a răspuns Gwindor. 

În acel timp de linişte şi speranţă, când, mulţumită faptelor Iui 
Mormegil, puterea lui Morgoth era zăgăzuită la apus de Sirion şi în 
codrii domnea pacea, Morwen a fugit în sfârşit din Dor-lómin, împreuna 
cu Nienor. fiica el, şi s-a încumetat să străbată lungul drum până la 
curtea lui Thingol. Acolo însă o aştepta o nouă durere, căci nu l-a mai 
găsit pe Turin, iar în Doriath nu se mai ştia nimic despre el de când 
Coiful Dragonului dispăruse de pe meleagurile de la apus de Sirion; cu 
toate acestea, Morwen a rămas în Doriath împreună cu Ni&nor. ca 
oaspeți ai lui Thingol şi Melian, fiind cinstite cum se cuvenea rangului 
lor. 

Capitolul XI 
CĂDEREA NARGOTHRONDULUI 


În primăvara celui de-al cincilea an de la sosirea lui Túrin în 
Nargothrond, au sosit doi elfi care spuneau că sunt Gelmir şi Armi- nas, 
din neamul lui Finarfin; ziceau că au o solie pentru Seniorul din 
Nargothrond. La vremea aceea. Turin comanda toate armiile din 
Nargothrond şi tot ceea ținea de război; se înăsprise, devenise mândru, 
dădea porunci în dreapta şi-n stânga, cum dorea şi cum credea că e mai 
bine. Prin urmare, cei doi au fost aduşi în fata lui Turin; dar Gelmir a zis: 

- Lui Orodreth, fiul lui Finarfin, vrem noi să-i vorbim. 

Iar când a venit Orodreth, Gelmir i-a spus: 

- Domnia Ta, din poporul lui Angrod ne tragem şi îndelung am 
hălăduit după Nirnaeth; dar în ultima vreme am sălăşluit în obştea lui 
Cirdan, lângă Gurile Sirionului. Şi-ntr-o bună zi ne-a chemat la el şi ne-a 
rugat să venim la tine; căci Uimo însuşi. Domnul Apelor, i s-a înfățișat şi 
i-a vorbit de o mare primejdie ce se apropie de Nargothrond. 

Dar Orodreth. neîncrezător, i-a întrebat: 

- De ce. atunci, veniţi încoace dinspre miazănoapte? Ori poate că 
aveţi şi alte misii de îndeplinit? 

Arminas i-a răspuns: 

- Da. Domnia Ta. De când s-a sfârşit bătălia Nirnaeth, am tot căutat 
Regatul Ascuns al lui Turgon. dar nu l-am găsit şi mă tem că din pricina 
acestei căutări am întârziat prea mult cu solia către tine. Căci Cirdan ne- 
a trimis de-a lungul coastei, cu o corabie, pentru ca drumul să ne fie 
tăinuit şi grabnic, iar pe țărm am coborât în Drengist. Dar printre 








Page 121 


Copiii lui Húrin 





marinari erau câţiva care veniseră în miazăzi cu ani în urmă, ca trimişi ai 
lui Turgon, şi din vorbele lor spuse cu fereală am înţeles că Turgon ar 
mai sălăşlui la miazănoapte, şi nu la miazăzi, aşa cum multi cred. Dar n- 
am găsit nici semne, nici zvonuri despre ceea ce căutam. 

-  Dece-l căutați pe Turgon? a vrut să ştie Orodreth. 

- Pentru că, din cât se spune, regatul lui va ţine piept cel mai mult lui 
Morgoth, a răspuns Arminas. 

Lui Orodreth nu i-au plăcut vorbele astea, care sunau rău 
prevestitoare. 

- Atunci nu mai zăboviţi în Nargothrond, le-a zis el, căci aici nu veţi 
auzi veşti despre Turgon. Si n-am trebuinţă de nimeni care să-mi spună 
că Nargothrond se află în primejdie. 

- Să nu-ţi fie cu supărare, Domnia Ta, dacă-ţi spunem adevărul când 
ne întrebi, a zis Gelmir. Şi, de ne-am abătut de la drumul drept până aici, 
n-a fost chiar în zadar, căci am umblat pe unde nici cele mai îndepărtate 
iscoade ale tale n-au ajuns; am străbătut Dor-lómin ul şi toate 
meleagurile aflate la poalele munților Ered Wethrin şi am cercetat 
Trecătoarea Sirion, iscodind ceea ce pune la cale Duşmanul. Pe 
meleagurile acelea se adună orcii şi tot felul de făpturi ticăloase, iar o 
oştire se strânge în jurul Insulei lui Sauron. 

- Ştiu, a zis Turin. Veştile voastre sunt vechi. Dacă solia lui Cîr- dan 
avea un rost, ar fi trebuit să ajungă mai devreme. 

- Domnia Ta, măcar acum s-o auziţi, i-a răspuns Gelmir lui 
Orodreth. Ascultaţi vorbele Domnului Apelor! Astfel i-a vorbit el lui 
Cîrdan: „Răul de la miazănoapte a pângărit izvoarele Sirionu- lui, iar 
puterea mea se depărtează din degetele apelor curgătoare. Dar altceva şi 
mai rău stă să vină. Spune-i Seniorului din Nargothrond: „Zăvorăşte 
porțile fortăreței şi nu mai ieşi de-acolo. Aruncă pietrele mândriei tale în 
apele zgomotoase, pentru ca râul ce se furişează să nu-i mai găsească 
poarta". 

Întunecate i s-au părut lui Orodreth aceste vorbe şi s-a uitat la Turin, 
aşa cum făcea de câte ori voia un sfat. Dar Turin nu avea încredere în 
mesageri, astfel că a zis dispreţuitor 

- Ce ştie Círdan despre războaiele noastre, ale sălăşluitorilor din 
preajma Duşmanului? Marinarul să aibă grijă de corăbiile sale! Dar, 
dacă Domnul Apelor vrea cu adevărat, să ne trimită un sfat. Să 
vorbească atunci mai pe şleau. Căci altfel cel hârşit în războaie ar zice că 
ne-ar prinde mai bine să ne strângem forțele şi să pornim în calea 
duşmanilor înainte să se apropie ei de noi. 

Atunci Gelmir a făcut o plecăciune în faţa lui Orodreth şi i-a spus: 

- Am grăit aşa cum am fost rugați, Domnia Ta. 

Şi a dat să plece. Dar Arminas i-a zis lui Turin: 

- Te tragi cu adevărat din Casa lui Hador, aşa cum am auzit 
vorbindu-se? 

- Aici mi se spune Agarwaen, Sabia Neagră din Nargothrond, a 
răspuns Turin. Bag seamă că te pricepi să vorbeşti cu fereală, Arminas 
prietene. Aş zice că e bine că taina lui Turgon nu ţi-a fost dezvăluită, 
altfel curând s-ar duce vestea în Angband. Numele unui om este al lui şi 
numai al lui şi dacă fiul lui Húrin, care vrea să rămână ascuns, află că l- 
ai dat în vileag, n-are decât Morgoth să te prindă şi să-ţi pună limba pe 
foc! 

Furia neagră a lui Turin l-a tulburat pe Arminas, dar Gelmir a spus: 

- Denoi nu va fi trădat, Agarwaen. Oare nu ne sfătuim aici cu uşile 
închise, astfel că putem vorbi mai pe şleau? lar Arminas, socot eu, ţi-a 
pus această întrebare din pricină că toți cei care trăiesc lângă mare ştiu 
că Uimo îndrăgeşte nespus Casa lui Hador şi-s unii care spun că Húrin şi 
Huor, fratele său, au ajuns odată în Tărâmul Ascuns. 

- Dacă într-adevăr aşa s-a petrecut, n-ar fi vorbit despre asta 
nimănui, mare sau umil, necum fiului său, băietan, a răspuns Turin. 
Carevasăzică, nu cred că Arminas mi-a pus acea întrebare cu gândul să 
afle ceva despre Turgon. N-am încredere în asemenea soli ai ticăloşiei. 

- Fá bine şi păstrează-ţi neîncrederea pentru tine! s-a stropşit 
Arminas cu mânie. Gelmir m-a înţeles greşit. Am întrebat din pricină că 
mă îndoiam de ceea ce toți de-aici par să creadă, căci cu adevărat prea 
puţin te asemeni cu neamul lui Hador, oricare ti-ar fi numele. 

- Ce ştii tu despre ei? l-a luat Turin în răspăr. 

- Pe Húrin l-a întâlnit, asemenea şi pe străbunii lui. Îar în pustietatea 
din Dor-lómin l-a întâlnit pe Tuor, fiul lui Huor, fratele lui Húrin; el 
seamănă cu străbunii săi, tu însă nu. 

- Aşa o fi, a zis Turin, batăr că despre Tuor n-am auzit până acum. 
Dar de mi-e părul negru, şi nu bălai nu-i lucru de care să mă ruşinez. 
Căci nu-s primul fiu care seamănă cu mama lui; iar de partea lui 
Morwen Eledhwen mă trag din Casa lui Bëor şi din neamul lui Beren 
Camlost. 

- Nude păr negru ori bălai vorbeam eu. Alţii din Casa lui Hador au 
o altă fire, iar Tuor se numără printre ei. Se poartă cuviincios, ascultă de 
sfaturile bune, le arată cinstire Stăpânilor Apusului, câtă vreme tu nu 
asculți decât de propria-ţi minte şi de sabia de la brâu şi vorbeşti cu 

trufie. Ascultă-mă ce-ţi spun, soarta-ți va fi cu totul alta decât ar aştepta- 
o unul din Casele lui Hador şi B&or. 

- Cu totul alta a fost de la bun început, a răspuns Turin. Îar dacă e să 
îndur ura lui Morgoth din pricina vitejiei tatălui meu, atunci trebuie să 
îndur şi zeflemeli de parcă aş fi un fugit de la război, cu toate că-s os din 
os regesc? Fă bine şi te-ntoarce la malurile neprimejduite ale mării. 

Astfel au plecat Gelmir şi Arminas şi s-au întors la miazăzi; dar, în 
ciuda zeflemelilor lui Turin, ar fi rămas bucuroşi alături de cei de-o spiţă 
cu ei să aştepte bătălia; au plecat doar din pricină că Cirdan îi rugase, la 
porunca lui Uimo, să-i aducă veşti din Nargothrond şi despre cum îşi 
împliniseră ei solia acolo. S-a tulburat Orodreth de vorbele trimişilor, cât 
despre Turin, el s-a încrâncenat şi mai tare: pentru nimic în lume nu voia 
să dea ascultare sfaturilor lui, cu atât mai puţin să dărâme podul. Măcar 
atât înţelesese şi el din vorbele lui Uimo. 

Curând după plecarea celor doi soli, Handir, Seniorul din Brethil a 
fost răpus; căci orcii năvăliseră în ţara lui, căutând să se pună de strajă la 
Trecerea peste Teiglin, ca să poată înainta pe-acolo mai târziu. Handir se 
luptase cu ei, dar Oamenii din Brethil au fost învinşi şi alungaţi înapoi în 
codrii lor. Orcii nu le-au luat urma, căci până una-alta câştigaseră ceea 
ce plănuiseră şi şi-au tot strâns forțele în Trecătoarea Sirion. 

în toamna aceluiaşi an, socotind că venise clipa potrivită, Morgoth a 
slobozit asupra poporului ce sălăşluia de-a lungul râului 

Narog marea oaste pe care o pregătise de mult vreme. Glaurung, 
Părintele Dragonilor, a străbătut pustiul Anfauglith şi a ajuns în văile de 
la miazănoapte ale Sirionului, prăpădind totul în calea lui. La umbra 
munţilor Ered Wethrin, în fruntea unei oştiri de orei făr' de număr, care- 
1 urma îndeaproape, a pângărit izvorul Eithel Ivrin, apoi a trecut mai 
departe, intrând în regatul Naigothrond şi pârjolind Talath Dimen. 
Câmpia Străjuită, aflată între Narog şi Teiglin. 

Atunci au ieşit la luptă războinicii din Nargothrond; înalt şi cumplit 
arăta Turin în acea zi, iar oştenii prinseseră din nou curaj văzându-l cum 
călărea la dreapta lui Orodreth. Dar oştirea lui Morgoth era cu mult mai 
numeroasă decât spuseseră iscoadele regelui şi nimeni nu putea îndura 
apropierea lui Glaurung, în afară de Turin, apărat de mască lui. 

Elfu au fost siliți de către orei să se retragă pe câmpia Tumhalad şi 
acolo au fost înfrânți, spulberându-se ca pleava toată mândria şi armia 
Nargothrondului. Orodreth Regele a căzut în primele rânduri, iar 
Gwindor, fiul lui Guilin, a fost rănit de moarte. Dar Turin i-a venit în 
ajutor şi orcii au fugit din calea lui; l-a scos pe Gwindor din 

învălmăşeala aceea şi, reuşind să se adăpostească într-o pădure, l-a 
aşezat pe iarbă. 

I-a spus Gwindor atunci: 

- Te-am purtat, m-ai purtat! Pentru mine a fost fără noroc, pentru tine 
este în zadar; căci trupul mi-e rănit şi nimic nu-l mai tămăduiește şi va 
trebui să părăsesc Pământul de Mijloc. Batăr că te iubesc, fiu al lui 
Hurin, tot blestem ziua în care te-am luat de la orei. De n-ar fi fost 
curajul şi trufia ta, aş fi avut parte şi de iubire, şi de viață, iar 
Nargothrondul ar mai fi ţinut piept duşmanului o vreme. Acum, de mă 
iubeşti, lasă-mă! Grăbeşte-te spre Nargothrond şi scoate-o de-acolo pe 
Finduilas. Doar atât îţi mai spun: numai ea stă între tine şi soarta ce ţi-e 
hărăzită. Dacă tu o părăseşti pe Finduilas, fu încredinţat că ursita-ţi te va 
găsi fără greş! Rămâi cu bine! 

În grabă s-a întors atunci Turin în Nargothrond, chemându-i după sine 
pe toți oştenii pe care-i găsea pe drum; frunzele care mai atârnau pe 
crengi în acea toamnă ce se preschimbă în iarnă aspră erau smulse de 
vântul stârnit de goana lor. Numai că oastea orcilor şi Glaurung 
ajunseseră acolo înaintea lui Turin - din pricină că acesta întârziase ca 
să-l salveze pe Gwindor — şi, pe neaşteptate, au năvălit asupra lor, 
înainte că oştenii rămaşi de strajă să afle ce se petrecuse pe câmpia 
Tumbhalad. În acea zi, podul pe care Turin ceruse să fie construit peste 
Narog s-a dovedit un lucru rău - mare şi bine clădit, n-a putut fi distrus 
cu repeziciune, încât duşmanii au trecut una-două peste râul adânc, iar 
Glaurung s-a repezit spre Porţile lui Felagund ca un berbece de foc şi, 
după ce le-a dărâmat, a pătruns în fortăreață. 

Când a sosit Turin, fortăreaţa Nargothrond căzuse pradă cumpliţilor 
vrăjmaşi. Orcii îi uciseseră ori îi puseseră pe fugă pe toţi oştenii pe care-i 
găsiseră acolo şi tocmai luaseră în stăpânire sălile cele mari şi încăperile, 
distrugând ceea ce nu jefuiau; femeile şi slujnicele pe care nu le 
dăduseră pradă focului sau nu le spintecaseră fiiseseră îngrămădite pe 
terasele din faţa porţilor pentru a fi duse drept sclave în Angband. În acel 
ceas de pustiire şi deznădejde a sosit Turin şi nimeni n-a putut să 1 se 
împotrivească sau nu a vrut, cu toate că dobora tot ce-i stătea în cale, şi 
astfel a trecut podul, croindu-şi drum până la prizoniere. 

Singur rămăsese, căci puţinii oşteni care-l urmaseră fugiseră să se 
pitească pe unde apucau. Dar, în acea clipă, printre Porţile lui Felagund 
larg deschise s-a ivit Glaurung şi s-a aşezat între Turin şi pod. Pe 
neașteptate, a prins glas, căci vorbea spiritul ticălos ce sălăşluia în el, şi a 
spus: 

- Slavă, fiu al lui Hurin. Bine-mi pare de întâlnire! 

Turin s-a răsucit dintr-un salt şi s-a repezit spre el, cu ochi scăpărând, 
iar tăişul lui Gurthang a lucit ca fulgerat. Dar Glaurung nu şi-a trimis 
flăcările asupra lui, nici nu s-a clintit, ci şi-a deschis larg ochii lui de 
şarpe şi i-a pironit asupra lui Turin. Fără teamă, Turin a privit drept în 
ochii aceia, în timp ce înălța sabia; în aceeaşi clipă, Turin a fost învăluit 
de vraja înfiorătoare a dragonului şi a împietrit. Aşa au rămas amândoi, 
nemişcaţi, tăcuţi, în fata marilor Porți ale lui Felagund. Apoi, Glaurung a 
vorbit din nou, luându-l în derâdere pe Turin: 

- Ticăloase ti-au fost faptele, fiu al lui Hurin, vlăstar nerecunoscător, 
proscris, ucigaş de prieteni, hot de iubire, uzurpator al Nargotlirondului, 
căpetenie nesăbuită şi trădător de neam! Ca nişte sclave trăiesc mama şi 
sora ta în Dor-lómin, în sărăcie şi în nevoi. Tu, înveşmântat ca un prinţ, 
ele - în zdrențe. După tine tânjesc ele, dară ţie nici că-ţi pasă... Bucuros 
ar fi tătâne-tău să afle că are un asemenea fiu. Şi va afla! 

intuit de vraja ochilor lui Glaurung, Turin îi asculta vorbele, 
văzându-se pe sine ca într-o oglindă strâmbată de răutate, şi l-a cuprins 
scârba de ceea ce vedea. 

În timp ce stătea astfel, împietrit de ochii lui Glaurung, pradă 
gândurilor chinuitoare, fără să se poată clinti, la un semn al dragonului, 
orcii le-au mânat pe prizoniere pe lângă Turin şi peste pod. Printre ele se 
găsea şi Finduilas. Fata şi-a întins braţele spre Turin şi l-a strigat pe 
nume. Dar abia după ce strigătele ei şi vaierele prizonierelor s-au stins 
departe, pe drumul către miazănoapte, l-a eliberat Glaurung pe flăcău de 
vraja ochilor. Însă vocea avea să-l bântuie de atunci încolo, fără ca 
Turin să-şi mai poată astupa urechile ca să n-o mai audă. 

Dintr-odată, Glaurung şi-a întors privirile într-o parte şi a aşteptat; 
Turin s-a mişcat încet, trezindu-se ca dintr-un vis înfiorător. 

Venindu-şi în fire, s-a aruncat asupra dragonului cu un strigăt. Dar 
Glaurung a izbucnit în râs, spunând: 

- Dacă vrei să cazi răpus, te voi răpune bucuros. Numai că lui 
Morwen şi lui Ni&nor le va fi de prea puţin folos. Nici nu ţi-a păsat de 
strigătele elfei celeia. Oare vei nesocoti şi legătura de sânge? 

Atunci Turin şi-a ridicat sabia şi a înfipt-o în ochii Dragonului; cu o 
răsucire fulgerătoare, Glaurung s-a înălţat deasupra lui, zicând: 

- Tate uită! Da' ştiu că eşti viteaz. Mai abitir decât toți pe care i-am 
cunoscut. Mint ceia care spun că d'alde noi nu prețuim vitejia 
duşmanilor. Ía aminte! Iţi dăruiesc libertatea. Du-te la rubedeniile tale 
dacă poți! Pleacă de-aici! Si, de-o fi să mai rămână în viaţă vreun elf sau 








Page 126 


Copiii lui Húrin 





om care să povestească despre aste zile, cu dispreţ te vor pomeni, n-ai 
grijă, dacă dai cu piciorul acestui dar! 

Încă buimăcit de privirea dragonului, părându-i-se că avea în faţă un 
duşman ce cunoştea mila, Turin s-a încrezut în vorbele lui Glaurung; 
făcând cale-ntoarsă, a rupt-o la fugă peste pod. În urmă a auzit din nou 
vocea cruntă a lui Glaurung: 

-  Grăbeşte-te, fiu al lui Húrin, spre Dor-lómin! Ori te pomeneşti că 
iarăşi ajung orcii înaintea ta? Si, de-o fi să zăboveşti din pricina lui 
Finduilas, nicicând n-o vei mai vedea pe Morwen, iar pe Niënor, nici 
atât; şi te vor blestema. 

Dar Turin o apucase de-acum pe drumul spre miazănoapte. Glaurung 
a izbucnit în râs, căci împlinise porunca ce 1-0 dăduse stăpânul său. Apoi 
şi-a văzut de ceea ce-i plăcea lui îndeosebi: scoțând flăcări pe nări, a 
pârjolit totul în jurul lui. După care 1-a strâns pe orcii care rămăseseră la 
jefuit şi i-a mânat de-acolo, nelăsându-i să ia nimic din ceea ce 
tâlhăriseră. După ce-au trecut podul, Glaurung I-a făcut farâme- 
farâmiţe, lăsându-l să cadă în înspumatul Narog. De-acum, nimeni nu 
mai putea ajunge la el. Simţindu-se în siguranță, a adunat toate bogăţiile 
lui Felagund într-o grămadă mare, în cea mai afunda sală, şi s-a cocotat 
pe ea ca să se odihnească o vreme. 

Turin gonea pe drumuri, spre miazănoapte, străbătând meleaguri 
pustiite, între Narog şi T'eiglin, şi, curând, a dat piept cu Iarna Cruntă; 
căci în acel an zăpada a căzut înainte să se sfârșească toamna, iar 
primăvara a venit târziu, cu multe zile reci. Mereu 1 se părea lui Turin că 
aude strigătele lui Finduilas, chemându-i numele prin păduri şi printre 
dealuri, iar chinul îi sporea cu atât mai abitir, dar inima îi era încă 
înfierbântată de minciunile lui Glaurung şi-n faţa ochilor i se năzărea că- 
1 vede pe orei dând foc casei lui Hurin sau chinuindu-le pe Morwen şi 
Ni&nor, astfel că nu-şi abătea paşii de la drumul pe care pornise. 

Capitolul XII 


ÎNTOARCEREA LUI TURIN ÎN DOR-LOMIN 


Într-un târziu, istovit de grabă cu care mersese şi de drumul lung 
(patruzeci de leghe - poate chiar mai multe - străbătuse fără odihnă), 
Turin a ajuns odată cu primele înghețuri ale iernii la iazurile Ivrin, unde 
se tămăduise înainte. Acum se preschimbaseră într-o mlaştină îngheţată, 
din care nu mai putea să-şi stâmpere setea. 

Şi a mers mai departe, până la curmăturile ce duceau în Dor-lómin ; 
ninsoarea cădea nemiloasă dinspre miazănoapte, drumurile erau toate 
primejdioase şi îngheţate. Cu toate că trecuseră douăzeci şi trei de ani de 
când străbătuse pentru prima oară acea cale, îi rămăsese adânc întipărită 
în inimă, atât de mare fusese durerea ce-i îngreunase fiecare pas care-l 
dusese tot mai departe de Morwen. lată că acum se întorcea în sfârşit pe 
meleagurile copilăriei sale. Pustii şi neprimitoare i s-au înfățişat; putinii 
oameni care mai trăiau acolo erau neciopliţi; vorbeau graiul aspru al 
Răsărnitenilor, pe când vechiul grai era vorbit doar de slugi ori de 
duşmani. Turin mergea cu băgare de seamă, ursuz, cu gluga trasă peste 
ochi. Într-un târziu, a ajuns la casa pe care o căuta. Rece şi întunecată 
era; prin preajmă, nici țipenie; căci Morwen plecase, iar Brodda 
Veneticul (cel care o luase cu de-a silă de soatå pe Aerin, rubedenia lui 
Hurin) îi prădase casa. luând tot ce mai rămăsese din avutul lui Morwen 
si din senatori. Casa lui Brodda se găsea în vecinătatea vechii gospodării 
a lui Hurin şi-ntr-acolo s-a îndreptat Turin, sfârşit de drumul lung şi de 
amărăciune, şi a cerut găzduire; a fost primit, căci Aerin izbutise să mai 

păstreze ceva din vechile obiceiuri ale omeniei. Í s-a făcut loc lângă un 
foc, printre servitori şi printre câțiva pribegi aproape la fel de mohorâţi 
la chip şi de istoviţi ca şi el; iar Turin i-a întrebat ce se mai întâmpla prin 
țară. 

La aceasta, oamenii au tăcut, câțiva s-au retras mai la o parte, 
privindu-l chiondorâş pe străin. Numai un pribeag, care se sprijinea într- 
o cârjă, i-a zis: 

-  Jupâne, dacă ai poftă să vorbeşti în graiul străvechi, fă-o mai încet 
şi nu cere să afli ce se întâmplă. Vrei să te alegi cu o cotonogeală pe 
cinste, ca orice pungaş, ori să fii luat drept iscoadă şi să atârni în lat? 
După cum arăţi, poti fi şi una, şi alta. Adicătelea - a continuat bătrânul, 
apropiindu-se şi susurându-i lui Turin în ureche - unul din acel neam 
cumsecade de demult, care a venit dimpreună cu Hador în zilele de aur, 
înainte ca scăfârliile să fie acoperite de păr de lup. Sunt p-aici şi din 
ăştia, e drept c-au ajuns cerşetori şi sclavi, şi, de n-ar fi Doamna Aerin, 
n-ar avea parte nici de focul ăsta, nici de un coltuc de pâine. Dar mata de 
unde vii şi ce veşti ai vrea să afli? 

- Era pe vremuri o domniță, se numea Morwen, a răspuns Turin, pe- 
atunci locuiam în casa ei. După ce-am bătut pământul în lung şi-n lat, m- 
am întors, aşteptându-mă să fiu întâmpinat cu bucurie, şi uite că n-am 
mai găsit nici foc, nici suflet de om. 

- De mai bine de-un an nu mai e urmă de viaţă acolo, a răspuns 
bătrânul. Dar şi focul, şi oamenii s-au împuținat în casa aia de când cu 
războiul nimicitor;, domniţa se trăgea din neamu' ăla vechi - mă îndoiesc 
că ştii asta -, văduva lui Hurin, fiul lui Galdor, era ea. De ea n-au 
îndrăznit să se atingă, atât de tare îi înspăimânta; mândră şi frumoasă ca 
o regină, înainte că durerea să o macine. Ziceau despre ea că-i vrăjitoare 
s1 se fereau din calea ei. Auzi vorbă, vrăjitoare! Carevasăzică, „prietena 
elfilor", aşa s-ar numi asta în graiul cel nou. Dar au prădat-o. Nu o dată 
ar fi flămânzit ca şi fiica ei de n-ar fi fost Doamna Aerin. Ea le-a ajutat 
în taină, aşa se povesteşte, şi de multe ori a fost snopită în bătăi de 
necioplitul Brodda, bărbatul ei cu de-a silă. 

- Iar de-un an şi mai bine încoace? a întrebat Turin. Au murit, au 
fost luate în robie sau ce? Le-au atacat orcii? 

- Prea bine nu se ştie, a răspuns bătrânul. A plecat cu fiica ei, dar 
Brodda ăsta i-a prădat casa şi a luat tot ce-a mai găsit. Până şi pe ultimul 
câine l-a luat, iar mâna de oameni ce mai rămăseseră din neamul ei au 
căzut în robie, în afară de aceia care-au apucat-o pe drumul bejenici, aşa 
ca mine. Ani fără număr am slujit-o, iar mai înainte, pe Stăpânul cel 

Mare cu, Sador Ologul; de n-ar fi fost un topor blestemat în pădure, 
demult de tot, aş zăcea şi cu acum în Gorganul cel Mare. Parcă ieri a fost 
ziua în care băiatul lui Húrin a fost trimis de-acasă. Şi cum mai plângea! 
Şi ea la fel, după ce a plecat băiatul. S-a dus în Regatul Ascuns, aşa se 
ZICE. 

Dintr-odată bătrânul a tăcut, aruncându-i o privire neîncrezătoare lui 
Turin. 

- Sunt bătrân şi vorbesc în dodi, stăpâne, a zis el. Nu mă lua în 
seamă! O fi plăcut să stau la taclale în graiul de demult cu cineva care-l 
vorbeşte la fel de frumos ca-n vremurile apuse, dar cele de-acum sunt 
ticăloase şi trebuie să fim cu ochii-n patru. Nu toți cei care vorbesc 
graiul cel frumos au şi inimile frumoase. 

- Asa e, a zis Turin. Inima mi-e încrâncenată. Dacă te temi c-oi fi 
vreo iscoadă de la miazănoapte sau de la răsărit, înseamnă că nu te-ai 
inteleptit câtuşi de puţin, Sador Labadal! 

Bătrânul l-a privit cu gura căscată, apoi, tremurând tot, i-a spus: 

- Să ieşim! E mai frig, dar mai sigur. Vorbeşti prea tare, iară eu prea 
mult pentru încăperea unui Răsăritean. 

Ajunşi în ogradă, bătrânul l-a prins pe Turin de mantie. 

- Zici că ai trăit în casa aceea cu mult timp în urmă. Stăpâne Turin, 
de ce-ai venit înapoi? Mi s-au deschis ochii, la fel şi urechile, în sfârşit: 
ai vocea tatălui dumitale. Numai băietanul Turin îmi spunea aşa, 
Labadal. Dar nu în batjocură: eram prieteni buni şi veseli la acea vreme. 
Ce caută el aici, acum? Puţini am rămas; suntem bătrâni, arme n-avem. 
Mai fericiți sunt cei din Marele Gorgan. 

- N-am venit cu gând de bătălie, a spus Turin, cu toate că vorbele 
tale, Labadal. mă-ndeamnă să mă gândesc la asta. Bătălia însă mai 
trebuie să aştepte. Am venit să le caut pe Doamna Morwen şi pe Niënor. 
Ce poti să-mi spui? Iute! 

- Puţine, stăpâne, a răspuns Sador. Au plecat pe-ascuns. Se zvonea 
printre noi că le-a trimis vorbă Stăpânul Turin, căci nu ne îndoiam că în 
toți anii ce trecuseră ajunsese înalt în rang, rege sau senior undeva pe 
meleagurile de la miazăzi. Dar, din câte văd, nu-i aşa. 

-  Nu-1aşa. Am fost senior într-o ţară de la miazăzi, acum sunt doar 
un pribeag. Însă nu eu am trimis vorbă să vină la mine. 

- Atunci nu ştiu ce să-ţi spun. Mă gândesc c-o şti Doamna Aerin. Ea 
ştie de toate planurile mamei dumitale. 

- Cum pot să ajung la ea? 

- Nici asta nu ştiu. Chiar de i-am putea trimite vorbă, ar plăti scump 

dacă ar fi prinsă şuşotind în prag cu un vagabond pribeag din neamul 
celor asupriţi. lar un cerşetor ca tine n-ajunge prea departe de vrea să 
străbată sala spre masa stăpânilor, c-au şi pus Răsăritenii labele pe el şi-l 
bat de-i zboară fulgii, dacă nu şi mai rău. 

Turin s-a aprins de mânie auzind acestea. 

- Spui că nu-i îngăduit să străbat sala lui Brodda şi c-or să mă 
ciomăgească? a strigat el. Îa, hai să vedem! 

A intrat în sală, şi-a dat jos gluga de pe cap şi, îmbrâncind tot ce-i 
stătea în cale, s-a îndreptat spre masa la care şedeau stăpânul casei şi 
soata lui, dimpreună cu alți mai-mari Răsăriteni. Unii dintre ei s-au 
repezit să-i prindă, însă el i-a trântit la pământ şi a strigat: 

- Nu-i nimeni stăpân aici ori e-o vizuină de orei? Unde-i stăpânul? 

Atunci Brodda s-a ridicat furios: 

- Eu conduc această casă. 

Dar, înainte să apuce să mai spună ceva, Turin i-a zis: 

- Înseamnă că n-ai deprins încă datina omeniei, pe care-o avea 
această ţară înainte să vii tu. Aşa-i obiceiul bărbaţilor în ziua de azi. să-şi 
lase slugile să batjocorească rubedeniile soaţelor lor? Căci eu rubedenie 
sunt şi-am o solie pentru Doamna Aerin. Mă laşi să mă apropii slobod 
ori mă apropii cum voi crede de cuviinţă? 

-  Apropie-te, a zis Brodda, mustrându-şi supușii; dar Aerin a pălit 
dintr-odată. 

Turin s-a apropiat de masă cu paşi mari, s-a oprit în fata ei şi a făcut o 
plecăciune. 

- Cu iertare să-mi fie, Doamnă Aerin, că vin aşa. pe nepusă masă, 
dar solia mea nu poate să mai aştepte şi drum lung am bătut pentru ea. 
Le caut pe Morwen, Doamna din Dor-lómin, şi pe Ni&nor, copila ei. Le- 
am găsit casa pustie şi jefuită. Ce-mi poţi spune? 

- Nimic, a zis Aerin, cuprinsă de o teamă cumplită, căci Brodda n-o 
scăpa din ochi. 

- Nu cred, a zis Turin. 

Atunci Brodda s-a repezit de după masă, roşu de furie aghesmuită. 

-  De-ajuns! a strigat el. N-am să îngădui ca vorbele soției mele să fie 
tăgăduite de-un cerşetor care vorbeşte graiul slugilor. Nimeni n-a auzit 
de vreo doamnă din Dor-lómin. Cât despre Morwen, era 

una din neamul ăla de sclavi şi a fugit aşa cum fug sclavii. Fă şi tu la 
fel. repejor, dacă nu vrei s-ajungi în ştreang! 

Turin a sărit la Brodda, şi-a tras din teacă sabia neagră, I-a prins de 
păr şi i-a smucit capul pe spate. 

- Nimeni să nu se clintească, a spus el, altfel unde-i stau picioarele 
acolo o să-i stea şi capul! Doamna Aerin, îţi mai cer încă o dată iertare 
dacă mi-a putut trece prin minte că necioplitul ăsta s-a purtat vreodată cu 
tine altfel decât rău. Acum spune-mi şi nu-mi ascunde nimic! Oare nu-s 
eu Turin, Seniorul din Dor-lómin? Vrei să-ţi poruncesc? 

-  Porunceşte-mi, a spus ea. 

- Cine a prădat casa lui Morwen? 

Brodda. 

- Când a fugit Morwen şi-ncotro? 

Au trecut un an şi trei luni de-atunci, a zis Aerin. Stăpânul Brodda 
si alți câțiva venetici de la răsărit, care se află aici, au asuprit-o fără milă. 
De multă vreme fusese rugată să plece în Regatul Ascuns; în cele din 
urmă, a plecat. Căci meleagurile până acolo fuseseră ferite o vreme de 
rău, se zice, mulțumită vitejiei Săbiei Negre din ţara aceea de la miazăzi, 
dar acum s-a sfârşit. S-a dus să-şi caute fiul care o aştepta acolo. Dar, 
dacă tu eşti acela, atunci mă tem că totul e anapoda. 

Turin a izbucnit într-un râs amar. 

-  Anapoda? Anapoda? a strigat el. Că bine zici: la fel de sucit ca şi 
Morgoth! 

Şi dintr-odată l-a cuprins o furie neagră, ochii i s-au limpezit şi 
ultimele fire ale vrăjii lui Glaurung, ce-l ținuseră legat, s-au slobozit, iar 
Turin a priceput minciunile cu care fusese îmbrobodit. 

- Am fost oare momit să vin încoace ca să-mi găsesc o moarte 
ruşinoasă tocmai eu, care puteam măcar să mor vitejeşte în fata Porţilor 
fortăreței Nargothrond? 

Şi din noaptea ce înconjura casa i s-a năzărit că aude strigătele lui 
Finduilas. 

- N-o să pier eu primul aici! a strigat Turin. 

L-a înşfăcat pe Brodda şi, cu forta ce i-o dădeau suferinţa sa cumplită 
şi mânia, l-a ridicat în văzduh şi l-a scuturat ca pe un câine. 

- Morwen din neamul sclavilor, aşa ai zis? Pui de venetic, banditule, 
sclav al sclavilor! 

L-a azvârlit pe Brodda cu capul înainte, de-a latul mesei, chiar în fata 
unui răsăritean care se ridicase să-l atace pe Turin. În cădere, Brodda şi- 
a frânt gâtul, iar Turin s-a repezit după servitorii lui şi a mai răpus trei, 
care, prinşi fără arme, se făcuseră mici de frică. S-a iscat zarvă mare în 
sală. Răsăritenii care se aflau acolo l-ar fi înfruntat pe Turin, dar se mai 
găseau mulți alţii dintre vechii locuitori ai Dor-l6minului. Vreme 
îndelungată, fuseseră slugi supuse, dar acum şi-au părăsit locurile, 

strigând răzvrătiți. Curând, în sală s-a încins lupta şi, cu toate că 
răzvrătiții nu aveau la ei decât cuțite de carne şi alte asemenea unelte pe 
care apucaseră să pună mâna ca să se apere de pumnale şi săbii, multi au 
pierit curând, şi dintr-o tabără, şi din cealaltă, înainte ca Turin să sară 
între ei şi să-i căsăpească pe ultimii Răsăriteni rămaşi în sală. 

Istovit, Turin s-a rezemat de un pilastru; focul furiei sale se 
preschimbase în cenușă. Dar bătrânul Sador s-a târât până la el şi i-a 
cuprins genunchii. Era rănit de moarte. 

- De trei ori câte şapte ani, dacă nu şi mai mult, au trecut. Lungă mi- 
a fost aşteptarea pentru această clipă, a spus el. Dar acum te du, stăpâne, 
te du! Te du şi nu te mai întoarce, decât dacă aduci armie cu tine. Or să 
ridice întreaga ţară împotriva ta. Mulţi au scăpat de-aici cu fuga. Te du, 
altfel aici vei sfârşi. Cu bine! 

Atât a mai apucat să spună, apoi a alunecat pe podea şi şi-a dat 
sufletul. 

- Adevărul vorbelor de pe urmă, a zis Aerin. Ai aflat ce-ai vrut să 
ştii. Acum dispari repede! Dar mai întâi du-te la Morwen, să-i aduci 
mângâiere, altfel nu-ţi voi ierta niciodată prăpădul pe care l-ai făcut aici. 
O fi fost viaţa mea rea, dar, din pricina nestăpânirii tale, zilele mele sunt 
de-acum numărate. Veneticii s-or răzbuna pentru astă noapte pe toți care 
am fost aici. Pripite îţi sunt faptele, fiu al lui Húrin, de parcă ai fi tot 
copilandrul pe care-l ştiam cu. 

- Şi slabă eşti de inimă, Aerin, fiică a lui Indor, aşa cum erai şi pe 
vremea când îți spuneam mătuşă şi când te speria până şi un câine 
burzuluit. Ar fi trebuit să trăieşti într-o lume mai blândă. Dar vino cu 
mine! Te voi duce la Morwen. 

- Zăpada acoperă pământul, îmi trece de cap de adâncă ce e, a 
răspuns ca. Aş pieri în sălbăticie cu tine la fel de iute ca şi de mâinile 
sălbaticilor Răsăriteni. Nu poti îndrepta ce-ai stricat. Te du! De rămâi, o 
să fie şi mai rău şi-o vei îndurera şi mai mult pe Morwen, fără nici un 
rost. Te du, din suflet te rog! 

Turin a făcut o plecăciune adâncă în faţa el, s-a răsucit pe călcâie şi a 
părăsit sala lui Brodda. În urma lui au pornit de îndată toţi răsculații care 
se mai simțeau în putere. Au fugit în munţi, căci unii dintre ei cunoşteau 
bine potecile din pustie, şi au binecuvântat zăpada ce cădea şi le 
acoperea urmele. Astfel, cu toate că vânarea lor a început destul de 
curând după aceea, oameni, câini şi nechezături de cai umplând locurile 
şi văzduhul, fugarii au reuşit să scape în munţii de la miazăzi. Uitându- 
se apoi în urmă, au zărit o lumină roşie în depărtare, în ţara pe care o 

părăsiseră. 

- Au dat foc la casă, a zis Turin. De ce oare au făcut asta? 

- Au dat foc? Nu, stăpâne. Ea trebuie să fi fost, a răspuns un fugar, pe 
nume Asgon. Mulţi războinici nu ştiu să citească ce zace în spatele 
răbdării şi tăcerii. Ea ne-a făcut mult bine, plătind scump pentru aceasta. 
Inima nu-i era câtuşi de puţin slabă, iar răbdarea are şi ea un sfârşit în 
cele din urmă. 

Câţiva dintre cei mai voinici, care puteau îndura iarna, au rămas cu 
Turin şi l-au dus, pe cărări doar de ei ştiute, la un adăpost în munți, o 
peşteră a proscrişilor şi a fugarilor; de aceea se găseau acolo şi provizii 
din belşug. Au aşteptat în peşteră până s-a potolit ninsoarea, după care 1- 
au dat lui Turin merinde şi l-au dus la o trecătoare aproape neumblată, 
ce ducea spre miazăzi, în Valea Sirionului, unde zăpada nu ajunsese. Pe 
drumul de coborâre şi-au luat rămas-bun. 

- Rămâi cu bine, Senior al Dor-lOminului, a zis Asgon. Dar să nu ne 
dai uitării. De-acum vom fi vânați fără răgaz, iar neamul oamenilor-lupi 
va fi şi mai sângeros din pricina venirii tale. Aşa că du-te şi nu te mai 
întruna, numai dacă vii cu armie, să ne eliberezi. Cu bine! 

Capitolul XIII 
SOSIREA LUI TÚRIN ÍN BRETHIL 


Iar Túrin a coborát spre Sirion, cu mintea chinuitá de gánduri. Í se 
părea lui că, dacă înainte avusese de ales între două rele, acum erau trei, 
la cele vechi adăugându-se şi poporul său asuprit, care-l chema şi căruia 
el nu făcuse altceva decât să-i sporească suferința. O singură mângâiere 
avea Turin: nu se mai îndoia că Morwen şi Niënor ajunseseră demult în 
Doriath, iar drumul le fusese ferit de primejdii numai mulțumită vitejiei 
Săbiei Negre din Nargothrond. În sinea lui îşi spunea: „Unde în alt loc 
mai bun le-as fi putut adăposti dacă aş fi ajuns mai din vreme? De s-o 
frânge şi Brâul lui Melian, atunci totul se va sfârşi. Mai bine aşa cum s- 
au brodit acum lucrurile, căci prin furia şi pripeala mea nu fac decât să 
aduc înnegurare oriunde m-aş afla. Să le ţină Melian la ea! Eu le voi lăsa 
în pace, ferite de umbră, măcar o vreme". 

Dar prea târziu s-a pornit Turin s-o caute pe Finduilas, răscolind codrii 
de la poalele munţilor lired Wethrin, sălbăticit şi pândar asemenea unei 
fiare; toate drumurile le-a cercetat, care duceau spre miazănoapte, la 
Trecătoarea Sirion. Prea târziu. Urmele fuseseră spălate de ploi şi 
zăpadă. Dar aşa s-a făcut că, luând-o de-a lungul râului Teiglin la vale, 
Turin s-a întâlnit cu câţiva dintre oamenii Poporului lui Haleth, din 
Codrul Brethil. Războiul îi secerase, împuţinându-le rândurile, iar cei 
rămaşi, o mână de suflete, trăiau neştiuţi de nimeni la adăpostul unei 
palisade, pe Amon Obel, în inima codrului. Ephel Brandir se numea acel 
loc; căci Brandir, fiul lui Handir, era acum căpetenia lor, după ce tatăl 

lui pierise răpus. Brandir nu era un om potrivit pentru războaie, din 
pricină că era olog de un picior pc care şi-i frânsese în copilărie, într-o 
împrejurare nefericită; avea şi o fire tare blândă, iubind mai degrabă 
lemnul, şi nu fierul, şi ştiinţa despre tot ceea ce creştea sub pământ, mai 
curând decât despre orice altceva. 

Dar unii dintre Pădurenii aceştia încă îi vânau pe orci la hotarele 
tinutului lor. Aşa s-a făcut că, atunci când Turin a ajuns în acele locuri, a 
auzit zvon de încleştare. A grăbit pasul, s-a furişat cu băgare de seamă 
printre copaci şi a văzut o ceată mică de oameni, înconjurată de orei. 
Oamenii se apărau cu disperare, stând cu spatele la un pâlc de copaci 
care creşteau stingheri, în mijlocul unei poieni; dar orcii erau multi la 
număr, încât bieţii pădureni nu prea aveau cum să scape dacă nu-i ajuta 
cineva. Pitit în desiş, tara să-i vadă careva, Turin s-a apucat să facă o 
hărmălaie cumplită, cu bufnituri de picioare şi trosnet de crengi rupte, ca 
apoi să strige în gura mare, de-ai fi zis că se afla în fruntea unei 
adevărate armii. 

- Aha! Aici mi-erau! Veniţi după mine! La atac, ucideţi tot ce puteţi! 

Auzindu-i, mulți dintre orei s-au uitat peste umăr, cuprinşi de spaimă. 
Dintr-un salt, Turin a fost în poiană, tăcând semn cu mâna pentru a-i 
îndemna şi pe ceilalți din urmă, iar tăişurile lui Ciurthang au scăpărat 
asemenea unei flăcări în mâna lui. Prea bine cunoşteau orcii lama aceea, 
încât, înainte ca Turin să ajungă în mijlocul lor, ci s-au şi împrăștiat şi au 
rupt-o la fugă. Pădurenii i s-au alăturat şiîmpreună i-au vânat pe orci, 
împingându-i în râu, puţini izbutind să iasă pe malul celălalt. În cele din 
urmă, oamenii s-au oprit pe mal şi Dorlas, căpetenia pădurenilor, a spus: 

- Tute eşti la vânătoare, jupâne, dar ciracii nu se grăbesc să te 
urmeze. 

- Altfel stă treaba, i-a răspuns Turin: alergăm cu toții ca şi când am 
fi unul singur şi cu nici un chip nu ne despărțim. 

Oamenii din Brethil au început să râdă. 

- Păi, unul singur d-alde tine face cât o armie întreagă. Îţi suntem 
datori cu mii de mulțumiri. Dar cine esti şi ce faci aici? 

- Îmi fac treaba pe care o ştiu face, adică să răpun orci, a zis Turin. 
Şi sălăşluiesc acolo unde am treabă. Sunt Sălbaticul din Păduri. 

- Atunci vino de sălăşluieşte cu noi, au zis ei. Căci noi în păduri ne 
avem sălaşurile şi ne trebuie oameni pricepuţi. Vei fi primit cu braţele 
deschise! 

Turin le-a aruncat o privire ciudată şi a zis: 

- Să mai fi rămas suflete pe lumea asta care să nu se teamă că voi 

pogon umbră peste uşile lor? Prieteni, mai am o misie dureroasă de 
îndeplinit: s-o caut pe Finduilas, fiica lui Orodreth din Nargothrond, sau 
măcar să aflu ce s-a ales de ea. Vai şi-amar! Multe săptămâni au trecut 
de când a fost luată din Nargothrond, dar tot trebuie să mă duc şi s-o 
caut. 

Oamenii l-au privit cu milă, iar Dorlas a spus: 

- Nuo mai căuta. Căci o oaste de orei a venit dinspre Nargothrond 
spre Trecerea peste Teiglin. Aflasem despre ea cu mult înainte, din 
pricină că înaintau foarte încet, ducând cu ei mulţi prizonieri. Atunci ne- 
am gândit să dăm şi noi micul nostru atac în război, astfel că i-am 
înconjurat pe orci din toate părțile, cu toţi arcaşii pe care izbutisem să-i 
strângem, nădăjduind să-i putem elibera pe prizonieri. Dar, vai! De cum 
au fost atacați, orcii aceiaticăloşi i-au ucis pe captivi, întâi pe femei, iar 
pe fiica lui Orodreth au pironit-o de-un copac cu o suliță. 

Turin a rămas ca trăsnit. 

- De unde ştiţi că ea era? a întrebat el. 

- Pentru că mi-a vorbit înainte să moară, a răspuns Dorlas. Era 
limpede că privirea ei căuta pe cineva pe care-l aştepta şi mi-a zis aşa: 
„Mormegil. Spuneţi-i lui Mormegil că Finduilas este aici”. Altceva n-a 
mai spus. Acelea fiind ultimele ei cuvinte, am inmor- mântat-o acolo 
unde a murit. Zace într-un gorgan, lângă Teiglin. Să fi trecut o lună de- 
atunci. 

-  Duceţi-mă acolo, le-a cerut Turin, şi ei l-au dus la o colină în 
apropiere de Trecerea peste Teiglin. 

S-a întins Turin pe pământ şi o întunecime 1-a cuprins, încât oamenii 
l-au crezut mort. Dorlas s-a aplecat asupra lui, 1-a privit cu băgare de 
seamă, apoi s-a întors către oamenii săi şi a spus: 

- Prea târziu! Mare păcat. Aici zace însuşi Mormegil, Marele 
Căpitan din Nargothrond. După sabie ar fi trebuit să-l recunoaştem, asa 
cum au făcut orcii. 

Căci Săbiei Negre de la miazăzi i se dusese faima în lung şi-n lat, până 
ŞI în inima codrului. 

L-au ridicat cu venerație şi l-au purtat până la Ephel Brandir, iar 
Brandir a ieşit în întâmpinarea lor şi s-a minunat de năsălia pe care-l 
duceau. Dar, când a dat la o parte acoperământul de pe trup, s-a uitat la 
chipul lui Turin, fiul lui Húrin, şi o umbră întunecată i-a cuprins inima. 

- Vai, oameni cruzi ai lui Haleth! a strigat el. De ce ati împiedicat 
moartea să-l ia pe omul ăsta? V-aţi chinuit să aduceţi pân-aici ultimul 
blestem al neamului nostru. 

Dar pădurenii i-au zis: 

- Nicidecum, acesta este Mormegil din Nargothrond, un mare casap 
de orei şi de mult folos ne va fi dacă va trăi. ŞI, chiar de n-ar fi aşa, cum 
am putea lăsa leşul unui om lovit de durere să zacă de izbelişte? 

- Cu adevărat n-aţi putea, a consimţit Brandir. Soarta a vrut să fie 
astfel. 

Şi l-a luat pe Turin în casa lui şi l-a îngrijit. 

Dar, când Turin a izbutit într-un târziu să alunge întunecimea, venise 
primăvara; s-a trezit şi a văzut soarele luminând mugurii verzi. Şi dintr-o 
dată s-a redeşteptat în el curajul Casei lui Hador şi s-a ridicat Turin în 
capul oaselor, spunând în sinea lui: " Toate faptele mele şi zilele de 
odinioară mi-au fost întunecate şi pline de ticăloşie. lată că a venit o zi 
nouă. Aici mă voi statornici în pace şi mă voi lepăda şi de nume, şi de 
neam. Voi lăsa în urmă sau măcar voi încerca să n-o arunc peste cei pe 
care 11 iubesc”. 

Astfel că şi-a luat un nume nou, zicându-şi Turambar, care în graiul 
Elfilor Nobili însemna Stăpânul Destinului. Şi a trăit el printre pădureni, 
fiind iubit de ei, iar el i-a rugat să-i dea uitării numele de odinioară şi să- 
1 socotească drept unul dintre ei, născut în Brethil. Numai ca 
schimbându-și numele n-a însemnat şi că îşi schimbase năravul pe de-a- 
ntregul ori că uitase de vechile lui pasuri împotriva servitorilor lui 
Morgoth. Când şi când, pornea la vânătoare de orci, însoţit de câțiva care 
gandeauasemenea lui, cu toate ca treaba asta nu-i plăcea defel lui 
Brandir. Căci el dorea să păzească obştea mai curând tăinuind-o şi fără 
zarvă. 

- Mormegil nu mai este, spunea el, dar teamă mi-e ca semintia lui 
Turambar să nu stârnească mânia duşmanilor împotriva Codrului 
Brethil. 

Aşa ca Turambar şi-a pus sabia neagră deoparte şi nu a mai luat-o cu 
sine la luptă, mânuind de acum numai arcul şi săgeata. Pe orci însă nu-i 
lasa nicicum să se apropie de Trecerea peste Teiglin ori de măgura în 
care zăcea, Gorganul Fecioarei Elfe, şi curând orcii s-au învăţat să se 
teamă de acel loc şi să-i ocolească. Dar Dorlas i-a spus lui Turambar: 

-Ţi-ai lepădat numele, tu însă tot Sabia Neagră ai rămas. Oare nu-i 
adevărat ce sc zvoneşte, cum că Sabia Neagră era fiul lui Húrin din 
Dor-lómin, Senior al Casei lui Hador? Turambar i-a răspuns: 

- Aşa am auzit şi eu. Dar nu o spune şi altora, te rog mult, ca pe un 
prieten ce-mi eşti. 

Capitolul XIV 


CĂLĂTORIA LUI MORWEN SI A LUI NIENOR ÎN 
NARGOTHROND 


După trecerea Iernii Crunte, în Doriath au sosit veşti despre 
Nargothrond. Le aduseseră câțiva care scăpaseră din atacul asupra 
fortăreței şi reuşiseră să supraviețuiască iernii în sălbăticie, iar acum 
veniseră să caute adăpost la Thingol, iar străjerii de la hotare îi aduseseră 
în fața regelui. Unii spuneau că toți duşmanii se retrăseseră la 
miazănoapte, alții că Glaurung încă mai sălăşluia în sălile lui Felagund; 
mai erau cei care ziceau că Mormegil fusese răpus; câțiva vorbeau cum 
că Mormegil fusese vrăjit de Dragon şi rămăsese în fortăreață, 
preschimbat în stană. Dar cu toții spuneau că în Nargothrond se ştiuse tot 
timpul că Sabia Neagră nu era altcineva decât Turin, fîul lui Húrin din 
Dor-lómin. 

Auzind acestea, Morwen si Niënor au fost cuprinse de o spaimă şi o 
durere cumplite. Şi a spus Morwen: 

- Îndoiala asta este lucrarea lui Morgoth! Oare nu ne e dat să aflăm 
adevărul si astfel să stim la ce ne putem aştepta mai rău? 

Chiar şi Thingol dorea să afle mai multe despre soarta Fortăreței 
Nargothrond şi se gândea să trimită într-acolo câteva iscoade, numai că 
el credea că Túrin fusese ucis ori, dacă nu murise, nimeni nu l-ar mai fi 
putut salva; si nu voia cu nici un chip să trăiască ceasul în care Morwen 
ar fi aflat crudul adevăr dincolo de orice îndoială. Astfel că i-a spus: 

- Treaba asta e tare primejdioasă, Doamnă din Dor-lómin, trebuie să 
cumpănim. Îndoiala poate într-adevăr fi lucrarea lui Morgoth, vrând să 
ne facă să ne pripim. 

Dar Morwen, pradă deznădejdii, i-a strigat: 

-  Pripeală, domnul meu! Dacă fiul meu rătăceşte flămând prin codri, 
dacă zace în lanțuri undeva, dacă leşul lui a rămas neînmormântat, atunci 
crede-mă că mă voi pripi. N-aş irosi nici o clipă ca să mă duc să-l caut. 

- Doamnă din Dor-lómin, a zis Thingol, fiul lui Húrin nu şi-ar dori 
aşa ceva. El s-ar gândi că eşti mai la adăpost decât în oricare alt meleag 
de pe acest pământ aici, în grija lui Melian. De dragul lui Húrin şi al lui 
Turin, nu te voi lăsa să rătăceşti pe cine ştie ce coclauri în vremurile 
astea pline de primejdii. 

- Pe Turin nu l-ai împiedicat să dea piept cu primejdia, dar pe mine 
vrei să mă tii departe de el, a ţipat Morwen. În grija lui Melian! Da, o 
prizonieră a brâului. Multă vreme am pregetat până să păşesc înăuntrul 
brâului, iar acum mă călesc. 

- Doamnă din Dor-lómin, i-a zis Thingol, dacă astfel ţi-e vorba, 
atunci să ştii: brâul este deschis. Liberă ai venit aici, liberă vei sta ori vei 
pleca. 

Melian, care tăcuse în tot acest timp, i-a spus: 

- Nute duce, Morwen. Adevărat ai spus: îndoiala această de la 
Morgoth vine. Dacă pleci, pleci pentru că aşa vrea el. 

- Teama de Morgoth nu mă va opri să urmez chemarea neamului 
meu, a răspuns Morwen. Dar, dacă te temi pentru viaţa mea. 

atunci, domnul meu. dă-mi pe câțiva dintre slujitorii Domniei Tale să 
mă însoţească. 

- Tie nu-ţi spun ce să faci, i-a răspuns Thingol. Alor mei însă le 
spun. Îi voi trimite când cred eu de cuviinţă. 

Morwen n-a mai spus nimic; izbucnind în plâns, a plecat din faţa 
regelui. Thingol îşi simţea inima grea, căci 1 se părea că Morwen îşi 
pierduse minţile şi a întrebat-o pe Melian dacă puterile ei n-o puteau 
împiedica să plece. 

- Ca să împiedic răul să intre pot să fac multe, a răpuns ea. Dar nu şi 
împotriva celor care vor să iasă. Asta numai ţie îţi stă în puteri. Dacă e să 
fie ținută aici, trebuie s-o ţii cu forța. Doar aşa o vei face să se 
răzgândească. 

Morwen s-a dus la Niënor şi i-a spus: 

- Rămâi cu bine, fiică a lui Húrin. Eu plec să-mi caut fiul ori măcar 
să aflu ce i s-a întâmplat cu adevărat. Aici toți se codesc să facă ceva și- 
or să se codească până va fi prea târziu. Tu aşteaptă-mă. nădăjduiesc să 
mă întorc curând. 

Cuprinsă de teamă şi deznădejde, Niénor a încercat s-o oprească, dar 

Morwen n-a mai scos un cuvânt, s-a întors în camera el, iar când a venit 
dimineaţa a încălecat şi dusă a fost. 

Thingol dăduse poruncă să nu stea nimeni în calea lui Morwen. Dar de 
cum a plecat, regele i-a chemat la sine pe cei mai voinici şi mai pricepuţi 
dintre străjeri, iar pe Mablung 1-a numit căpetenia lor. 

-  Plecaţi acum fără zăbavă, le-a zis el, dar să nu ştie că o urmăriţi. 
lar când o ajunge în pustie, de-o fi s-o amenințe ceva, arătaţi-vă; dacă nu 
se întoarce cu voi, păziţi-o cum puteţi mai bine. Însă pe câţiva dintre voi 
îl vol ruga s-o ia înainte cât pot ei de repede, să afle tot ce se poate afla. 

Aşa s-a întâmplat că Thingol a trimis mai multi străjeri decât avusese 
de gând, iar printre ei se aflau şi zece Cavaleri care duceau de dârlogi 
alți câțiva cai. Au pornit pe urmele lui Morwen care a 

apucat-o spre miazăzi, străbătând ținutul Region, şi astfel a ajuns la 
malul râului Sirion, mai sus de Heleşteiele Amurgului; acolo s-a oprit ea, 
căci Sirionul era lat şi vijelios, iar Morwen nu ştia pe unde s-o apuce. 
Străjerii au fost nevoiţi să se arate, iar Morwen le-a spus: 

- Thingol vrea să mă oprească din drum? Ori poate abia acum îmi 
trimite ajutorul pe care nu voise să ni-l dea? 

- Şi una, şi alta, a răspuns Mablung. Nu vrei să te întorci? 

- Nu! 

-  ÎInseamnă că va trebui să te ajut, cu toate că o fac împotriva inimii. 
Aici Sirionul e lat şi adânc, nu poate fi trecut înot nici de noi, nici de cai. 

- Atunci duceţi-mă dincolo, pe unde trec elfii, i-a zis Morwen, altfel 
voi încerca să-l trec înot. 

Şi Mablung a dus-o la Heleşteiele Amurgului. Pe acel mal răsăritean, 
în micile estuare şi în desişul de stuf, elfii țineau ascunse şi bine păzite 
bărci, pentru ca solii care-i aduceau lui Thingol veşti despre rubedeniile 
sale din Nargothrond să poată trece dintr-o parte în cealaltă. Acum au 
aşteptat să treacă noaptea luminată de stele şi abia în ceţurile albicioase 
dinaintea zorilor au traversat râul. Îar la vremea când soarele apăruse 
roşu de după Munţii Albaştri şi vântul dimineţii sufla cu putere, 
împrăştiind ceața, străjerii au urcat malul apusean, lăsând în urmă Brâul 
lui Melian. Elfi înalți din Doriath erau străjerii aceştia, cu veşminte 
cenuşii şi cu mantii peste cămăşile de zale. De pe ponton, Morwen îi 
privea cum trec în tăcere pe lângă ea şi dintr-odată a scos un țipăt. 

- Acela de unde a apărut? a întrebat ea, arătând spre coada 
companiei. De trei ori câte zece eraţi când ati venit la mine. Îar acum 
urcați malul de trei ori câte zece şi încă unul! 

Atunci s-au întors şi ceilalți şi cu adevărat au văzut că soarele lumină 

un cap auriu: căci Nienor era nou-venitul; din pricina vântului, glugă îi 
căzuse de pe cap. Astfel au descoperit că ea se luase după străjeri şi li se 
alăturase în întuneric, înaintesă înceapă traversarea râului. Străjerii s-au 
înspăimântat, dar mai speriată era Morwen. 

Du-te înapoi, i-a strigat că. Întoarce-te! Iţi poruncesc! 

Dar Ni&nor i-a răspuns: Dacă soaţa lui Húrin poate să plece împotriva 
tuturor sfaturilor pentru că o cheamă glasul sângelui, la fel poate şi fiica 
lui Húrin. Mi-ai dat numele de Bocirca, numai că nu voiesc a jeli de una 
singură după tată, după frate şi după mamă. Voi sunteţi tot ce am şi vă 
iubesc mai presus de orice. Si, dacă tu nu te temi, nici eu nu mă tem. 

Şi cu adevărat pe chipul ei nu se citea nici urmă de teamă. Ni&nor 
părea înaltă şi puternică; semăna cu cei din Casa lui Hador, înalți la stat, 
iar cu veşmintele acelea clfeşti pe care le purta nu se deosebea de 
străjeri, fiind doar cu puţin mai scundă decât cel mai înalt dintre ei. 

-  Şi-acum ce-ai de gând să faci? a întrebat-o Mrowen. 

- Să merg încotro vei merge şi tu. Ai de ales. Fie mă duci înapoi şi 
mă dai în siguranţă în grija lui Melian, căci nu e înţelept să nu-i asculți 
sfatul, fie, dacă tu vei apuca-o pe drumul primejdiei, vei şti că te urmez 
pe acelaşi drum. 

Adevărul e că Ni&nor venise până aici în nădejdea că, de teamă pentru 
viaţa fiicei ei şi din dragoste pentru ea, Morwen se va întoarce, iar 
Morwen nu ştia cum să se împartă. 

- Una e să nu dai ascultare unui sfat, a răspuns Morwen. Cu totul alta 
să nu te supui poruncii pe care ţi-o dă mamă ta. Du-te înapoi! 

- Nu, s-a împotrivit Niënor. De mult nu mai sunt copil. Am şi eu 
vrerea mea şi o minte care judecă singură, cu toate că până acum nu a 
judecat altminteri decât a ta. Merg cu tine. Mai curând în Doriath, ca 
semn de cinstire pentru cei care-l cârmuiesc, dar, de nu voieşti astfel, 
atunci spre apus. Şi, dacă tot vorbim despre cine 

să meargă mai departe, mai degrabă eu ar trebui să fiu aceea, fiind în 
deplinătatea puterilor mele. 

Privindu-şi fiica, Morwen a văzut în ochii ci cenuşii încăpăţânarea lui 
Hurin. Mai că i-ar fi dat ascultare, dar nu-şi putea înfrânge mândria - ar 
fi părut, în ciuda vorbelor meşteşugite, că se lasă dusă înapoi de Ni&nor, 
ca o femeie bătrână cc a dat în mintea copiilor. 

îmi voi urma drumul, aşa cum am plănuit, i-a răspuns ea. Dacă vrei să 
Vil, Vino, dar f&ră consimțământul meu. 

- Aşa să fie, a zis Ni&nor. 

Atunci Mablung le-a spus străjerilor: 

- E limpede acum că nu din lipsă de curaj, ci din prevedere aduce 
poporul lui Hurin nenorociri asupra altora! Aşa s-a întâmplat şi cu Turin, 
dar nu şi cu strămoşii lui. Cei de-acum sunt toți cu mințile rătăcite, unul 
mai rău decât celălalt, iar asta nu-mi place defel. Mai tare mă tem de 
această misie cc ne-a dat-o regele decât de a-l vâna pe Lup. Ce-i de 
făcut? 

Dar Morwen, care urcase şi ea pe țărm şi se apropiase de ei, a auzit 
ultimele cuvinte. 

- Faceți aşa cum v-a rugat regele, le-a spus că. Căutaţi să aflați veşti 
despre Nargothrond şi despre Turin. Pentru asta am venit cu toții până 
aici. 

- Ehei, mai e drum lung de străbătut şi presărat de primejdii, i-a zis 
Mablung. Dacă e să mergeţi mai departe, trebuie să urcați în şei şi să 
călăriți alături de ceilalți călăreți, fără să vă depărtați nici un pas de ei. 

Se luminase bine de ziuă când au pornit mai departe şi au ieşit, fără să 
se grăbească şi cu ochii-n patru, din ținutul trestiilor şi al sălciilor pitice, 
ajungând la poalele pădurilor cenușii, care acopereau mare parte din 
câmpia de la miazăzi de Nargothrond. Cât a fost ziua de lungă, au mers 
tot spre apus, tara să vadă înjur altcevadecât pustiiciune şi fără să audă 
vreun zgomot; melcagul era tăcut, parcă sub stăpânirea unei spaime 
mari, aşa 1 s-a părut lui Mablung. Pe acelaşi drum apucase şi Beren, cu 
mulți ani înainte, apoi pădurile se umpluseră de ochii ascunşi ai 
vânătorilor, dar acum toţi cei care sălăşluiseră de-a lungul râului Narog 
plecaseră şi nu se vedea nici un semn că orcii s-ar fi încumetat atât de 
departe spre miazăzi. În acea noapte şi-au aşezat tabăra în pădurea 
cenuşie, fără să aprindă vreun foc, nici măcar cât de-o torță. 

Următoarele două zile şi-au continuat călătoria. În seara celei de-a 
treia zile de când traversaseră Sirionul, au ajuns în partea cealaltă a 
câmpiei, de unde nu mai era mult până la malul răsăritean al Narogului. 
Dintr-odată, pe Mablung I-a cuprins o asemenea tulburare încât a rugat- 
o pe Morwen să nu meargă mai departe. Dar ea a râs şi a spus: 

- Din cât mi se pare, în curând vei scăpa de noi şi-atunci o să poti 
răsufla uşurat. Dar până atunci va trebui să ne mai rabzi puţin. Aproape 
am ajuns, n-o să mă întorc tocmai acum doar pentru că mi-e teamă. 

- Sunteţi nebune de legat şi nesăbuite amândouă, i-a strigat 
Mablung. Mai mult ne împiedicaţi decât ne ajutaţi să aflăm veşti. 
Ascultaţi bine ce vă spun! Am fost rugaţi să nu stăm cu voi cu de-a sila, 
dar am fost rugaţi şi să vă apărăm cum om putea mai bine. În trecătoarea 
asta nu pot face decât un singur lucru, să vă păzesc. Mâine vă voi duce la 

Amon Ethir, Dealul Iscoadelor, care nu e departe de-aici; acolo veți 
rămâne sub strajă şi nu vă veţi mai clinti din loc atâta vreme cât sunt eu 
căpetenie aici. 

Amon Ethir era un gorgan mare cât un deal, care, cu multă vreme în 
urmă, la porunca lui Felagund, fusese ridicat cu trudă pe câmpia din fața 
Porţilor fortăreței sale, la o leghe spre răsărit de Narog. De atunci, 
crescuseră copaci pe el; golaş rămăsese numai creştetul de unde se putea 
vedea în toate părțile. Se zăreau drumurile care duceau la marele pod al 
Nargothrondului şi plaiurileîmprejmuitoare. La acest deal au ajuns ei 
târziu dimineaţa şi l-au urcat dinspre răsărit. Apoi, privind de-acolo, de 
sus, spre platoul Faroth, cafeniu şi golaş dincolo de râu, Mablung a văzut 
cu ochii lui de elf terasele fortăreței Nargothrond, pe abruptul malului 
apusean; ca o gaură mică şi neagră în zid se desluşeau Porţile lui 
Felagund. Dar Mablung nu izbutea să prindă nici un zvon şi nu zărea 
nici urmă de Duşman ori de Dragon, în afară de semnele de foc din jurul 
porților, pe care le pricinuise Dragonul când prădase fortăreaţa. Totul 
zăcea în nemişcare sub un soare palid. 

După cum spusese că o să facă, Mablung le-a poruncit celor zece 
cavaleri să le ţină pe Morwen şi pe Ni&nor în vârful dealului şi nu care 
cumva să se clintească de acolo până nu se întorcea el, decât dacă se ivea 
vreo primejdie cumplită şi, dacă totuşi se ivea, atunci Cavalerii trebuiau 
să le înconjoare pe mamă şi fiică şi să fugă, cât puteau ei de repede, spre 
răsărit, spre Doriath, trimițând pe unul dintre ei înainte, ca să dea de 
veste şi să ceară ajutor. 

Apoi Mablung i-a luat cu sine pe ceilalți tovarăşi de drum şi împreună 
au coborât dealul. Când au ajuns în câmpia apuseană, unde copacii erau 
rari, s-au împrăștiat şi, cu îndrăzneală, dar şi cu fereală, fiecare a apucat- 
o pe alt drum, îndreptându-se spre malul râului Narog. Mablung însuşi a 
luat-o pe drumul din mijloc, ce ducea spre pod. Astfel, a ajuns la capătul 
lui de pe malul cestălalt şi 1-a găsit dărâmat; jos, în albia adâncă, râul 
curgea vijelios, umflat de ploile căzute departe la miazănoapte, înspumat 
si vuind printre pietrele prăvălite. 

Dar Glaurung se afla acolo, zăcând în umbra marelui coridor ce ducea 
de la Porțile sfărâmate până în inima fortăreței; prinsese demult de veste 
de venirea iscoadelor, cu toate că puţini ochi din Pământul de Mijloc le- 
ar fi zărit. Dar căutătura ochilor Iui ticăloşi era mai ageră decât cea a 
vulturilor, întrecând-o chiar pe cea departe-văzătoare a elfilor; ştia şi că 
unii rămăseseră în urmă. sus, pe creştetul pleşuv al dealului Amon Ethir. 

Astfel, pe când Mablung se strecură printre bolovani, cercând să 

treacă râul dezlănțuit pe pietrele podului năruit, numai ce iese Glaurung, 
scuipând foc, şi se târăşte jos în râu. Dintr-odată s-a auzit un sfârâit 
cumplit şi din ape s-au înălțat vălătuci de neguri. Mablung şi ceilalți 
străjeri care pândeau în apropiere s-au pomenit învăluiți într-un abur 
orbitor şi-ntr-o miasmă greţoasă. Cei mai mulți au rupt-o la fugă, mai 
curând nimerind decât găsind drumul înapoi spre Dealul Iscoadelor. Dar, 
în timp ce Glaurung trecea râul Narog, Mablung s-a tras deoparte şi s-a 
ascuns sub o stâncă, rămânând pitit acolo, căci socotea că misia lui încă 
nu se încheiase. Acum ştia dincolo de orice îndoială că Glaurung 
sălăşluia în Nar- gothrond, dar încă nu aflase nimic despre soarta fiului 
lui Hurin. Inima lui vitează îi dădea ghes să traverseze râul de cum 
dispărea Glaurung şi să cerceteze sălile lui Felagund. Îşi spunea că 
făcuse tot ce-i stătea lui în puteri să le apere pe Morwen şi Ni&nor. Fără 
doar şi poate, străjerii vor fi prins de veste că Glaurung se apropia, iar 
Cavalerii vor fi pornit în galop înapoi spre Doriath. 

Aşa s-a făcut că Glaurung a trecut pe lângă Mablung - o formă 
urieşească înconjurată de aburi; înainta cu repeziciune, căci o fi fost el 
un vierme mare, dar era şi sprinten. Mablung a trecut la rândul său 
Narogul, pe malul celălalt, nu fără să-şi primejduiască viaţa. De sus, de 
pe Amon Ethir, străţile l-au văzut pe Dragon ieşind şi s-au înspăimântat. 
N-au mai stat o clipă pe gânduri, ci le-au rugat pe Morwen şi pe Niënor 
să încalece şi s-au pregătit să fugă spre răsărit, aşa cum le spusese 
căpetenia lor. Dar, chiar când lăsaseră în urmă clina dealului şi porniseră 
în galop pe câmpie, un vânt rău a împins asupra lor aburii şi o miasmă 
pe care nici un cal n-a putut-o îndura. Orbiţi de negură şi înnebuniţi de 
groaza ce le-o stârnise duhoarea Dragonului, caii n-au mai fost de 
stăpânit, încât au rupt-o la fugă care-ncotro. Străjerii n-au mai ştiut unii 
de alții, ci se izbeau de copaci sau orbecăiau zadarnic în căutarea 
tovarăşilor lor. 

Nechezăturile cailor şi strigătele călăreților au ajuns la urechile lui 
Glaurung şi tare i-a plăcut ce auzea. 

Unul dintre elfii călăreți, care-ncerca să-şi strunească armăsarul în 
ceaţă, a văzut-o deodată pe Doamna Morwen trecând pe lângă el, un duh 
cenuşiu pe un cal înnebunit; în clipa următoare a dispărut strigând 
„Ni&nor!" şi de atunci dusă a fost. 

Când groaza aceea oarbă a pus stăpânire pe călăreţi, calul lui Ni&nor, 
care gonea sălbatic, s-a împiedicat, aruncând-o pe fată din şa. A căzut în 
iarba moale, aşa că nu s-a rănit, dar, ridicându-se în picioare, a văzut că 
rămăsese singură, pierdută în ceață, fără cal şi fără străjeri. Nu s-a 

înspăimântat câtuşi de puţin, ci a cumpănit ce era mai bine de făcut. N- 
avea nici un rost, şi-a zis ea, să se ia după un strigăt sau altul, căci, chiar 
dacă răsunau peste tot în jurul ei, strigătele păreau să devină tot mai 
slabe. Mai înţelept era să încerce să se întoarcă la deal. Cu siguranţă, 
acolo avea să vină şi Mablung înainte de a se îndrepta spre Doriath, 
măcar pentru a vedea dacă nu cumva rămăsese cineva în urmă. 

Aşa că Niénor a pornit în direcția în care simțea că se înalță pământul 
sub picioarele ei şi, cu adevărat, în scurt timp a ajuns la deal, apoi a luat- 
o încet pe potecă ce ducea dinspre latura răsăriteană spre vârf. Pe măsură 
ce urca, ceața se subția, iar când a ajuns pe culme, soarele scălda 
creştetul golaş. Ni&nor a mai făcut câțiva paşi şi a privit spre apus. Şi 
chiar acolo, în faţa ei, se găsea capul cel mare al lui Glaurung, care 
tocmai atunci se târâse până sus din partea cealaltă a dealului; înainte ca 
fata să se dumirească ce se întâmpla, ochii ei au privit în cumpliţii ochi 
ai viermelui, stăpâniți de acelaşi spirit ticălos ca ai lui Morgoth, stăpânul 
lui. 

Ni&nor, a cărei fire îndărătnică nu se pierdea cu una, cu două, s-a 
împotrivit căutăturii din ochii lui Glaurung, dar dragonul a copleşit-o cu 
puterea lui. 

- Ce cauţi aici? a întrebat-o el. 

Fără voia ei, fata a răspuns: 

- Íl caut pe unul numit Turin. care a sălăşluit aici o vreme. Dar poate 
a pierit. 

- Nu am de unde şti, a zis Glaurung. A fost lăsat aici să le apere pe 
femei şi pe nevolnici, dar, când am venit eu, el i-a părăsit pe toți şi a 
rupt-o la fugă. Un fanfaron şi-un fricos fără pereche, aşa-mi pare. De ce- 
l cauţi tocmai pe unul de teapa lui? 

-  Minţi, a zis Ni&nor. Copiii lui Húrin nu-s fricoşi, aşa să ştii. Nu ne 
temem de tine. 

Glaurung a izbucnit într-un râs răutăcios: fiica lui Húrin se dăduse de 
gol. 

- Înseamnă că sunteţi nebuni si tu, şi fratele tău, a zis el. Îar 
lăudăroşenia voastră se va pierde în pustiu. Căci eu sunt Glaurung! 

Atunci el i-a înlănţuit privirea în privirea sa şi voinţa ei s-a risipit ca 
fumul. Lui Ni&nor 1 s-a părut că soarele păleşte şi că totul în jur devine 
nedesluşit; încet, o mare întunecime a pogorât peste ea şi în acea 
întunecime era doar un gol uriaş, Niënor n-a mai ştiut nimic, n-a mai 
auzit nimic şi nu şi-a mai amintit nimic. 

Multă vreme a cercetat Mablung încăperile fortăreței Nargothrond 

înfruntând bezna şi duhoarea. Dar nu a mai dat peste nici | un suflet viu 
acolo: nimic nu se mişca printre oase, strigătele lui nu primeau nici un 
răspuns. În cele din urmă, copleşit de grozăvenia acelui loc şi temându- 
se că nu cumva Glaurung să se întoarcă, s-a îndreptat înapoi spre porți. 
Soarele cobora spre asfințit; în spate, Faroth îşi arunca umbrele negre 
peste terase şi peste râul dezlănţuit din vale, dar în depărtare, sub Amon 
Ethir, ochii lui Mablung păreau să desluşească forma blestemată a 
Dragonului. Mai grea şi mai primejdioasă a fost acum traversarea 
Narogului pe malul celălalt, căci pasul nu-i era doar grăbit, ci şi nesigur 
din pricina fricii. Abia a apucat Mablung să pună piciorul pe malul 
răsăritean şi să se furişeze la adăpostul stâncii, că Glaurung ajunsese pe 
buza râpei. Doar că acum se mişca leneş şi parcă furişat; focurile din el 
mocneau; îşi irosise multă putere, iar acum nu dorea decât să se 
odihnească şi să doarmă în întuneric. Aşa că şi-a târât trupul prin apă şi 
apoi în sus, spre porți, ca un şarpe uriaş, cenuşiu, mânjind pământul cu 
scursura lipicioasă a pântecului său. 

Dar, înainte să dispară dincolo de porţi, şi-a întors privirea spre răsărit 
şi din el a răsunat hohotul de râs al lui Morgoth. abia auzit, dar cumplit, 
un ecou al răutății venit din îndepărtatele abisuri negre. Hohotului i-a 
urmat vocea sa rece şi coborâtă: 

- Te-ai pitit ca un şoarece sub mal, Mablung slăvitule! Prost te-ai 
priceput să îndeplineşti misiile ce ti le-a dat Thingol. Grăbeşte-te să 
ajungi pe deal ca să vezi ce s-a ales din ceea ce ti s-a dat în grijă. 

Şi cu aceasta Glaurung s-a furişat în bârlogul lui, soarele a asfințit şi 
înserarea cenuşie a coborât rece peste pământ. Mablung însă a rupt-o la 
fugă spre Amon Ethir, iar când a început să urce poteca, stelele 
prinseseră să scapere la răsărit, în lumina lor a zărit el o siluetă 
întunecată, stând în picioare nemişcată, parcă cioplită în piatră. Astfel 
stătea Ni&nor, fără să audă ce-i spunea el şi fără să-i adreseze vreo vorbă. 
Dar, când el a luat-o de mână, ea a tresărit şi s-a lăsat dusă de acolo; cât 
o ţinea el de mână, ea îl urma, când îi dădea drumul, ea se oprea locului. 

Amărăciunea şi nedumerirea l-au copleșit pe Mablung; nu avea de 
ales - trebuia s-o ducă pe Niënor pe lungul drum răsăritean, fără ca 
nimeni dintre ai săi să-l însoţească ori să-l ajute. Parcă erau 
somnambuli, aşa mergeau amândoi, şi astfel au ajuns pe câmpia 
cufundată în noapte. lar când a venit dimineaţa, Ni&nor s-a împiedicat, a 
căzut şi acolo a rămas, nemişcată, iar Mablung s-a aşezat lângă ea, 
cuprins de disperare. 

- Nu zadarnic m-am temut cu de misia asta, a murmurat cl ca pentru 

sine. Dar, după cum mi se pare, va fi şi ultima. Alături de nefericita asta 
de odraslă de om voi pieri şi eu în pustietate, iar numele îmi va ajunge 
de batjocură în Doriath - de va ajunge până acolo vreo veste despre 
soarta noastră. Fără doar şi poate, toți ceilalți au fost răpuşi, numai ea a 
fost cruţată, dar nu din milă. 

Astfel au fost ei găsiţi de trei dintre străjerii care fugiseră de pe malul 
râului Narog când ieşise Glaurung din bârlogul lui. Rătăciseră vreme 
îndelungată, dar după ce se risipise ceața se întorseseră pe deal, unde nu 
mai găsiseră pe nimeni, drept care nu le mai rămăsese decât să caute 
drumul înapoi spre casă. În sufletul lui Mablung s-a retrezit speranţa; au 
pornit cu toții, apucând-o mai întâi spre miazănoapte, apoi spre răsărit, 
căci spre miazăzi nu era nici un drum care să-i ducă până în Doriath, iar 
de când văzuse fortăreața Nargothrond nimeni nu mai putea folosi podul 
plutitor ca să pătrundă în Regatul Ascuns, ci numai ca să iasă. 

Tare încet înaintau, ca şi când ar fi dus cu ei un copil sleit de puteri. 
Dar, pe măsură ce se depărtau de Nargothrond şi se apropiau de Doriath, 
Ni&nor îşi recăpăta puterile - mergea ore întregi, ascultătoare, dusă de 
mână. Numai că ochii ei larg deschişi nu vedeau nimic, urechile ei nu 
auzeau nici un cuvânt, buzele ei nu rosteau nici o vorbă. 

După multe zile de mers, au ajuns într-un târziu la hotarul apusean al 
Doriathului, undeva la miazăzi de Teiglin; se gândiseră să treacă de 
împrejurimile micului regat al lui Thingol dincolo de Sirion şi astfel să 
ajungă la podul păzit, aflat în apropiere de locul de vărsare a râului 
Esgalduin. Acolo s-au oprit o vreme; au întins-o pe Niënor pe un pat de 
iarbă, iar ea a închis ochii, lucru pe care nu-l făcuse până atunci; părea 
că se cufundase în somn. Elfii s-au aşezat şi ei să se odihnească; erau 
atât de osteniţi, încât au uitat să pună o strajă. Deodată, au fost atacați de 
o ceată de vânători orei, una din multele care cutreierau în cele vremuri 
hotarele şi îndrăzneau chiar să se apropie de împrejurimile Doriathului. 
În toiul încăierării care a urmat, Ni&nor a sărit brusc în picioare din 
culcuşul ei de iarbă, ca unul trezit din somn de o alarmă în miez de 
noapte şi cu un strigăt s-a repezit în pădure. Zărind-o, orcii s-au luat 
după ea, iar elfii după orci. Dar cu Niânor se petrecuse la fel de 
neaşteptat o schimbare, căci acum era mai iute de picior decât toți, 
fugind ca o căprioară printre copaci, cu părul fluturându-i în vânt, atât de 
repede gonea. Mablung şi tovarăşii săi i-au ajuns pe orei şi i-au răpus 
până la ultimul, după care au pornit din nou pe urmele lui Ni&nor. Dar pe 
Ni&nor parcă o înghițise pământul; n-au mai dat de ea, nici măcar de 
vreo urmă a el, cu toate că au căutat-o zile întregi. 

Până la urmă, Mablung a trebuit să se întoarcă în Doriath, gârbovit de 
amărăciune şi ruşine. 

-  Stăpâne, alege-ţi o altă căpetenie pentru vânători, i-a spus el 
regelui. Eu m-am făcut de râs. 

Dar Melian i-a spus: 

- Nu ai dreptate, Mablung. Ai făcut tot ce ţi-a stat în puteri, nici un 
alt slujitor al regelui n-ar fi izbutit mai mult. Din nefericire, ai fost nevoit 
să înfrunți o putere mult prea mare pentru tine, prea mare pentru toți cei 
care sălăşluiesc în Pământul de Mijloc. 

- Te-am trimis să afli veşti şi ai aflat, a zis şi Thingol. Nu este vina 
ta că aceia pentru care veştile aveau cea mai mare însemnătate nu le mai 
pot auzi. Cu adevărat dureros este acest sfârşit pentru neamul lui Hurin, 
dar nu tu eşti cel vinovat. 

Ca şi când n-ar fi fost de ajuns că Ni&nor se pierduse în sălbăticie cu 
mințile rătăcite, Morwen dispăruse şi ea. Nici atunci şi nici mai târziu, 
despre soarta ei nu s-a mai aflat nimic sigur în Doriath ori în Dor-lómin. 
Dar Mablung nu-şi găsea liniştea, astfel că, însoțit de câțiva dintre 
tovarăşii săi, a plecat în sălbăticie şi timp de trei ani a bătut hotarele în 
lung şi-n lat, de la Ered Wethrin până la gurile Sirionului, căutând urme 
sau veşti despre cele care se pierduseră. 

E ză 
gs ma 
Capitolul XV 
NIENOR ÎN BRETHIL 


Cât despre Ni&nor, ea a fugit şi a tot fugit prin pădure, auzind în spate 
strigătele urmăritorilor; în timp ce fugea, şi-a sfâşiat veşmintele, unul 
câte unul, până când a rămas goală; o zi întreagă a fugit, ca o 
sălbăticiune vânată care-şi dă duhul de oboseală, dar nu îndrăzneşte să se 
oprească să-şi tragă sufletul. Dintr-odată, la apusul soarelui, nebunia a 
părăsit-o pe Niënor. S-a oprit preţ de o clipă, buimacă parcă, apoi, 
cuprinsă de o sfârşeală soră cu moartea, s-a prăbuşit ca răpusă într-un 
desiş de ferigi. Şi-acolo, printre ferigile bătrâne şi lăstarele fragede ale 
primăverii, a rămas ea adâncită într-un somn greu, fără să mai ştie de 
NIMIC. 

S-a trezit a doua zi dimineaţă, bucuroasă de lumina din jur, asemenea 
unei ființe care deschide pentru prima oară ochii asupra lumii; totul în 
jurul ei i se părea necunoscut şi ciudat, nu ştia numele lucrurilor pe care 
le vedea. Căci în urma ei nu era altceva decât o întunecime goală, prin 
care nu răzbăteau nici o amintire despre ceea ce cunoscuse vreodată, nici 
un ecou al vreunui cuvânt. 

Nu-şi amintea decât de umbra fricii, din care pricină era mereu cu 
ochii la pândă şi căuta tot timpul locuri unde să se ascundă: se cățăra în 
copaci, se furişa în tufărişuri, la fel de iute ca o veveriță sau o vulpe, ori 
de câte ori auzea vreun zgomot sau o înspăimânta vreo umbră, iar din 
ascunziş pândea multă vreme printre frunze înainte să iasă la lumină. 

Astfel şi-a continuat ea drumul, tot înainte, până ce a ajuns la râul 
Teiglin, unde şi-a stâmpărat setea; dar hrană nu găsea şi nu ştia nici cum 
să şi-o găsească; foamea o chinuia, la fel şi frigul. Şi. cum copacii de pe 
malul celălalt păreau mai deşi, mai umbroşi (aşa şi erau, aflându-se la 

poalele Codrului Brethil), ea a trecut râul într-acolo şi a ajuns la un 
dâmb verde, unde s-a lăsat să cadă, sfârşită de puteri; 1 se părea că 
întunecimea aceea o ajungea din urmă şi soarele însuşi se înnegura. 

în fapt, o furtună cumplită se apropia dinspre miazăzi, grea de fulgere 
şi ploaie groasă. Niënor a rămas pe dâmbul acela, chircindu-se de groază 
de câte ori bubuia tunetul, iar ploaia îi biciuia goliciunea; ea privea fără 
să scoată un sunet, ca o sălbăticiune prinsă în capcană. 

Întâmplarea a făcut ca, tocmai la acel ceas, nişte Pădureni din Brethil 
să se întoarcă de la vânătoare de orci, traversând în grabă Trecerea peste 
Teiglin şi îndreptându-se spre un adăpost aflat în apropiere; un trăsnet a 
luminat dintr-odată cerul, învăluind Haudh-en-Elleth într-o flamă albă. 
Turambar, care se afla în fruntea cetei, s-a dat înapoi cutremurat şi şi-a 
acoperit ochii; 1 se năzărise că văzuse duhul unei fecioare răpuse, zăcând 
pe mormântul lui Finduilas. 

Dar unul dintre oameni s-a repezit spre gorgan şi l-a strigat pe 
Turambar: 

- Aici, stăpâne! O femeie tânără zace aici, e încă în viață! 

Turambar s-a apropiat şi a luat-o în braţe; apa şiroia din părul ei; fata a 
închis ochii, un fior a părut s-o scuture, apoi a rămas nemişcată. Mirat de 
goliciunea ei, Turambar a învelit-o în mantia lui şi a dus-o la adăpostul 
din pădure al vânătorilor. Acolo au făcut focul şi au acoperit-o pe fată cu 
pături, iar ca a deschis ochii şi i-a privit; când I-a văzut pe Turambar, 
fă(a i s-a luminat; a întins o mână spre el, căci 1 se părea că în sfârşit 
găsise ceva ce căutase în întunecime, şi s-a simțit cuprinsă de o mare 
linişte. Turambar i-a luat mâna într-ale sale, a zâmbit şi i-a spus: 

- Ei bine. domniţă, n-ai vrea acum să ne spui care ţi-e numele, din ce 
neam te tragi şi ce nenorocire s-a abătut asupra ta? 

Ea a clătinat din cap şi nu a spus nimic, ci a început să plângă; aşa că 
n-au mai iscodit-o, ci au lăsat-o să mănânce hulpav tot ceea ce i-au pus 
dinainte. După ce a isprăvit de mâncat, fata a oftat şi 1-a luat din nou pe 
Turambar de mână, iar el i-a spus: 

- Cu noi n-ai de ce te teme. Odihneşte-te în noaptea asta, iar mâine te 
vom duce la sălaşurile noastre, sus, în pădure. Dar am vrea să-ţi aflăm 
numele şi neamul din care te tragi, ca să-i putem găsi pe-ai tăi şi să le 
dăm de ştire despre tine. 

Nici de data asta n-a răspuns, ci s-a pornit pe plâns. 

- Nu te necăji! i-a zis Turambar. O fi prea tristă povestea că să ne-o 
spui acum. Până una-alta, îți dau eu un nume, îţi voi spune Níniel, 
Fecioara Lacrimilor. 

Auzind numele acesta, ea şi-a ridicat privirile, a clătinat din cap, dar a 
ZIS: 

- Níniel. 

Era primul cuvânt pe care îl rostea după intunecime si de atunci asa s- 
a numit ea printre Pădureni. 

A doua zi dimineață, au dus-o pe Níniel spre Ephel Brandir, pe drumul 
care urca abrupt, până ce au ajuns la un loc unde trebuiau să traverseze 
apele vijelioase ale pârâului Celebros. Un pod de lemn fusese construit 
acolo, iar sub el pârâul trecea peste un prag de stâncă, mâncat de ape, si 
cădea pe multe trepte înspumate, într-o copaie de piatră, aflată departe 
jos; văzduhul era plin de stropi, de-ai fi zis că ploua tot timpul. În capul 
caacadei se întindea o pajiste verde, înconjurată de mesteceni, dar de 
partea cealaltă a podului se deschidea o privelişte largă spre ravenele 
Teiglinului. la vreo două mile depărtare. Acolo aerul era mereu răcoros, 
tocmai bun ca drumeții sá se oprească vara pentru a se odihni si a bea 
din apa rece. Dimrost, Scara Ploioasă, astfel se numea cascadă, dar din 
ziua aceea avea să fie numită Nen Girith, Apa Tremurătoare, pentru că 
Turambar si oamenii săi s-au oprit acolo, dar Níniel, de cum a ajuns, s-a 
înfiorat dintr-odată şi a început să tremure, iar ei nu au putut nici s-o 
încălzească şi nici s-o liniştească. Astfel, au luat-o repede din loc şi, încă 
înainte de a ajunge la Ephel Brandir. Niniel aiura, cuprinsă de 
fierbinţeală. 

Multă vreme a zăcut ea bolnavă. Brandir şi-a folosit toată ştiinţa ca s-o 
tămăduiască, iar soaţele Pădurenilor au stat de veghe la căpătâiul ei zi şi 
noapte. Dar numai când se aşeza Turambar lângă ea fata îşi găsea 
liniştea ori dormea fără să mai geamă; cât a durat fierbinţeala, cu toate 
că adesea era tulburată, fata n-a murmurat o vorbă în nici una din limbile 
oamenilor ori ale elfilor. Îar după ce s-a întremat încetul cu încetul, s-a 
trezit şi a început din nou să mănânce, femeile din Brethil au trebuit s-o 
înveţe că pe un copil să cuvânte, vorbă de vorbă. Dar Niniel deprindea 
iute graiul, tare-i plăcea, ca şi când redescoperea comori mari şi mici pe 
care le crezuse pierdute, iar când, în sfârşit, învățase destul cât să poată 
vorbi cu prietenii ei, ea întreba: 

- Care e numele lucrului ăstuia? Căci l-am rătăcit în întunecimea mea. 

Începând ea să umble iarăşi pe afară, se ducea acasă la Brandir. Voia 
să afle numele tuturor vietăților, iar el le ştia pe cele mai multe şi se 
preumblau împreună prin grădini şi poieni. 

Astfel a ajuns Brandir să prindă drag de ea; după ce s-a întremat 
deplin, Niniel îi dădea braţul ca el să se sprijine în şontâcăială lui 

şi-l numea fratele ei. Însă inima şi-o dăruise lui Turambar şi numai 
când îl vedea pe el venind zâmbea şi ea, iar numai când vorbea el vesel 
izbucnea şi ca în râs. 

Într-una din serile toamnei aceleia aurite, şedeau ci împreună, iar 
soarele scălda în lumină coasta dealului şi casele din Hphel Brandir şi 
peste tot era o linişte adâncă. Atunci Niniel i-a zis lui Turambar: 

- Am întrebat de numele tuturor lucrurilor, numai de numele tău n-am 
întrebat. Cum ti se spune tie? 

Turambar, a răspuns el. 

Ea a tăcut, parcă ascultând un ecou, apoi a spus: 

- Şi ce înseamnă asta ori este doar numele tău? 

- Înseamnă Stăpânul Umbrei întunecate. Pentru că, Ninicl, şi cu am 
avut parte de întunecime, în care am pierdut lucruri dragi mie, dar acum 
socotesc că am trecut peste asta. 

Şi ai fugit şi tu de întunecimea ta, până ce-ai ajuns în pădurile astea 
frumoase? Şi când ai scăpat de ea, Turambar? 

- Aşa e, a răspuns el, am fugit timp de multi ani. Şi am scăpat când ai 
scăpat şi tu. Era întuneric când ai apărut tu, Nfniel, dar de atunci a fost 
numai lumină. Si c ca şi când ceca ce am căutat îndelung şi în van în 
sfârşit a ajuns la mine. 

Iar când s-a îndreptat spre casa lui, în înserare, Turambar şi-a spus în 
sinea lui: „Haudh-en-Kileth! Din gorganul verde a apărut ea. E acesta un 
semn, oare cum să-l citesc?" 


Anul acela auriu s-a stins încet-încet într-o iarnă blândă, după care a 
venit un alt an luminos. În Hrethil domnea pacca, Pădurenii stăteau 
liniştiţi la gospodăriile lor, nu hălăduiau pe alte meleaguri, cât despre 
veşti din ținuturile învecinate, nu primeau. La acea vreme, în miazăzi, 
orcii se aflau sub puterea întunecată a lui Glaurung ori erau trimişi să 
iscodească hotarele Doriathului; ocolind Trecerea peste Teiglin, se 
îndreptau spre apus, departe de râu. 

Tămăduită pe deplin, Níniel se făcuse frumoasă şi prinsese din nou 
puteri. Turambar n-a mai stat pe gânduri, ci a cerut-o de soţie. Tare s-a 
bucurat Niniel, dar când Brandir a auzit accastâ veste, inima 1 s-a 
încrânccnat. 

- Nu te pripi! i-a spus el lui Niniel. Nu mi-o lua în nume de râu dacă te 
sfătuiesc să mai aştepţi. 

- Nimic din ce faci tu nu-i făcut cu gând rău, i-a răspuns ea. Atunci de 
ce mă sfătuieşti astfel, înțeleptul meu frate? 

- Frate înţelept? s-a mirat el. Frate neputincios mai degrabă, neiubit şi 
fără vino-ncoace. N-aş şti să-ți spun de ce. Dar asupra omului ăstuia 
adastă o umbră de care mă tem. 

- O umbră a fost, a zis Niniel, aşa mi-a spus el. Dar a scăpat de ca, 
cum am scăpat şi eu. Oare nu merită el iubirea? Chiar dacă acum stă la 
casa lui, în linişte şi pace, n-a fost el oare cel mai mare căpitan din faţa 
căruia fugeau toți duşmanii noştri? 

- Cine ţi-a spus asta? 

- Dorlas. N-a spus adevărul? 

- Ba da, a zis Brandir, fără să-i placă ce auzise, deoarece Dorlas era 
căpetenia celor care doreau să pornească război împotriva orcilor. 
Totuşi, căuta pricini s-o oprească pe Niniel să se mărite, astfel că 1-a 
spus adevărul, dar nu pe de-a-ntregul: Căci el a fost Căpitanul din 
Nargothrond, iar înainte de asta a venit de la miazăzi şi a fost (din ce se 
zice) fiul lui Húrin din Dor-lómin, din Casa războinică a lui 1 lador. 
Văzând înnegurarea ce se aşternuse peste chipul fetei, dar 
neînțelcgăndu-i tâlcul, Brandir a adăugat: Aşa e, Níniel, că bine 
gândeşti: mai devreme sau mai târziu, unul ca el va pleca din nou la 
război, poate departe de meleagul ăsta. Şi de-o fi să se întâmple astfel, 
câtă vreme vei îndura singurătatea? Fii cu băgare de seamă, căci presimt 
că, dacă Turambar se va duce din nou la bătălie, nu el va izbândi, ci 
Umbra. 

— Greu îmi va veni să indur, a răspuns ea, dar nu-mi va fi mai uşor 
nemăritată decât măritată. Îar o nevastă poate că mai curând îl va înfrâna 
si va tine Umbră la depărtare. 

Cu toate acestea, vorbele lui Brandir au tulburat-o, astfel că I-a rugat 
pe Turambar să mai aibă răbdare. S-a mirat Turambar şi s-a mâhnit, apoi 
a aflat de Ia Níniel că Brandir o sfătuise să aştepte şi nu i-a plăcut defel. 

Şi a venit următoarea primăvară, iar atunci i-a spus lui Níniel: 

— Timpul trece. Am aşteptat până acum, nu vreau să mai aştept. Fă 
aşa cum te îndeamnă inima, prea dragă Niniel, dar ascultă-mă bine: am 
de ales între a mă întoarce la război, în sălbăticie, şi a mă însura cu tine 
şi a nu mai merge niciodată la luptă, decât pentru a te apăra pe tine, de-o 
fi să se abată vreun rău asupra casei noastre. 

S-a bucurat din nou Niniel de vorbele astea şi a primit pe dată, iar la 
mijlocul verii au făcut nunta, ospăț mare au pregătit pădurenii şi le-au 
dăruit o casă frumoasă pe care o construiseră anume pentru el, sus pe 
Amon Obel. Acolo au trăit ei fericiți. Numai Brandir era tulburat, iar 
umbra ce 1 se lăsase peste inimă se adâncise şi mai mult. 

VENIREA LUI GLAURUNG 


Puterea şi răutatea lui Glaurung sporeau; creatura se îngroşa la trup, îi 
strângea pe orei în jurul său şi cârmuia ca un rege-dragon, iar întregul 
ținut care fusese odată regatul Nargothrond se afla sub stăpânirea lui. 
Dar, înainte să se sfârşească anul, al treilea de când Turambar trăia 
printre pădureni, Glaurung a pornit atacul împotriva melcagului lor, în 
care, de o vreme încoace, domniseră liniştea şi pacea; şi asta pentru că şi 
Glaurung, şi stăpânul său ştiau prea bine că în Brethil încă sălăşluia o 
obşte de oameni liberi, singurii care mai rămăseseră din cele Trei Case şi 
care se împotriveau puterii de la miazănoapte, iar ei nu puteau răbda 
acest lucru, căci gândul lui Morgoth era acela de a supune întregul 
Beleriand şi de a-i scotoci fiece .cotlon, pentru ca nimeni să nu rămână 
în viaţă fără a-i fi lui sclav. Astfel că, dacă Glaurung a ghicit unde se 
ascundea Turin sau dacă (aşa cum spun unii) la acea vreme Turin 
scăpase de ochiul Răului care-l urmărea, are prea puţină însemnătate. 
Căci, în cele din urmă, sfaturile lui Brandir trebuiau să se dovedească 
zadarnice, iar Turambar nu avea de ales, decât fie să stea fără să facă 
nimic, până când va fi fost descoperit şi va fi fost vânat ca un şobolan, 
fie să plece la luptă şi astfel să se arate duşmanului. 

Dar, când în Ephel Brandir au ajuns primele veşti despre venirea 
orcilor, Turambar nu s-a dus să lupte, ci a ascultat de rugile lui Niniel, 
care îi spunea: 

Gospodăriile noastre încă nu sunt atacate, cum ziceai tu. Se mai zice 

că orcii nu-s mulți. lar Dorlas mi-a spus că, înainte să fi venit tu, 
asemenea atacuri se întâmplau adesea, dar pădurenii le ţineau piept. 

Numai că de data asta Pădurenii au fost înfrânți, pentru că orcii ăştia 
erau de-un soi tare rău, fioroşi, vicleni şi veniseră cu gândul limpede de- 
a invada Codrul Brethil, nu doar de a-i da ocol pe la margini, cum făceau 
alte dăți, mánati de treburile lor sau când vânau în cete mari. Acum 
Dorlas şi oamenii săi au fost puşi pe fugă şi au pierdut multi dintr-ai lor, 
iar orcii au trecut râul Teiglin şi au pătruns adânc în codru. Dorlas a 
venit la Turambar, i-a arătat rănile cu care se alesese şi i-a spus: 

Vezi, stăpâne, acum chiar că suntem la restrişte mare, iar pacea a fost 
doar o amăgire, întocmai aşa cum am presimţit eu. Nu ne-ai zis odată să 
te socotim unul de-ai noştri, şi nu un străin? Primejdia asta nu te 
amenință şi pe tine? Căci gospodăriile noastre nu vor rămâne 
nedescoperite dacă orcii vor mai înainta pe meleagul nostru. 

Aşa că Turambar s-a ridicat, şi-a luat din nou sabia, pe Gurthang, şi a 
plecat la bătălie; şi aflând pădurenii despre aceasta, au prins curaj şi s-au 
strâns în jurul lui, până au alcătuit o armie de multe sute. Au pornit 
vânătoarea în codru şi i-au răpus pe toţi orcii care se furişaseră acolo, 
spânzurându-i de copaci, lângă Trecerea peste Teiglin. Şi, când o nouă 
oştire i-a atacat, ei au împresurat-o, iar când orcii s-au trezit înconjurați 
de atâţia Pădureni şi s-au pomenit față în faţă cu Sabia Neagră, care se 
întorsese, au ieşit din ascunzători şi atunci au fost măcelăriți unul după 
altul. După care pădurenii au înălţat ruguri mari pe care au ars 
mormanele de leşuri ale soldaţilor lui Morgoth; fumul răzbunării lor s-a 
înălţat negru spre înaltul cerului, iar vântul 1-a purtat spre apus. Câţiva 
dintre orci tot au scăpat şi s-au întors în Nargothrond, ducând aceste 
veşti. 

S-a înfuriat peste poate Glaurung auzind veştile, dar o vreme nu s-a 
clintit din loc, ci a stat şi a cugetat la cele auzite. Astfel a trecut iarna, în 
pace, iar oamenii spuneau: 

- Măreaţă este Sabia Neagră din Brethil, căci toți duşmanii noştri au 
fost răpuşi. 

Níniel era mulțumită şi îi plăcea că Turambar al ei era atât de vestit; 
numai el stătea adâncit în gânduri şi-n sinea lui îşi spunea: „Zarurile au 
fost aruncate. Acum urmează încercarea în care fie îmi dovedesc 
renumele, fie dau greş cu totul. Nu voi mai fugi. Voi fi Turambar şi prin 
propria-mi voinţă şi vitejie îmi voi învinge soarta ori voi cădea. Fie că 
ajung pe scut, fie sub scut, pe Glaurung tot îl voi răpune”. 

Fără să-şi poată alunga neliniştea, Turambar a trimis drept iscoade 

câțiva oameni dintre cei mai curajoşi, căci, cu toate că nimeni nu vorbise 
despre acest lucru, el poruncea în dreapta şi-n stânga după cum socotea 
că-i mai bine, ca şi când el ar fi fost stăpân în Brethil şi nimeni nu-i mai 
dădea ascultare lui Brandir. 

Primăvara a venit plină de speranță, oamenii munceau şi cântau. Dar 
în acea primăvară Níniel a rămas grea; chipul îi era palid şi tras, iar 
fericirea îi dispăruse. Curând au început să se audă zvonuri ciudate, 
aduse de oamenii care trecuseră dincolo de Teiglin, cum că în depărtări 
se vedeau focuri în pădurile de pe câmpia dinspre Nargothrond, iar 
Pădureni se-ntrebau ce semn putea fi acesta. 

N-a trecut mult şi alte veşti au ajuns la urechile lor, anume că focurile 
se întindeau spre miazănoapte, iar cel care le stårnea era însuşi 
Glaurung. Căci el părăsise fortăreaţa Nargothrond şi iarăşi bântuia 
meleagurile cu treburi numai de el ştiute. Cei mai nesocotiţi şi mai 
încrezători dintre oameni spuneau: 

- Oastea lui a fost distrusă şi-acum i-a venit mintea la cap şi se-ntoarce 
de unde a venit. 

Iar alţii ziceau: 

- Să nădăjduim că va trece de noi şi ne va lăsa în pace. 

Dar Turambar nu nutrea asemenea speranţe, el ştia că Glaurung venea 
să-i caute. Astfel că, deşi îşi ferea gândurile de Niniel, cumpănca zi şi 
noapte ce să facă şi cum să dreagă; iar primăvara a trecut şi a venit vara. 

Într-o bună zi, doi oameni s-au întors în Ephel Brandir aproape morti 
de spaimă, căci îl văzuseră cu ochii lor pe Viermele cel Mare. Şi i-au 
spus lui Turambar: 

- Stăpâne, nu-ncape nici o îndoială că se apropie de Teiglin, nu ne 
ocoleşte. L-am văzut întins în mijlocul unui pârjol mare; copacii 
fumegau peste tot în jurul lui. Duhoarea ce iese din trupul lui este greu 
de îndurat. Şi brazda ticăloasă pe care-a târşit-o atâtea leghe lungi de la 
Nargothrond ni s-a părut că nu se abate nici măcar de-un pas, ci ţinteşte 
drept spre noi. Ce-i de făcut? 

- Prea puţin, a răspuns Turambar, dar chiar şi la puţinul acesta am 
cumpănit. Veştile pe care mi le-aţi dat mai curând mă umplu de speranţă 
decât de teamă; dacă el cu adevărat înaintează drept, aşa cum spuneţi 
VOI, şi nu se abate, atunci m-am şi gândit la ceva demn de cei cu inima 
vitează. 

Oamenii au rămas pe gânduri, căci mai mult n-a vrut să le spună; cu 
toate acestea, văzându-l că nu se pierde cu firea, parcă au prins şi ei mai 
mult curaj. 

Astfel arăta albia Teiglinului: râul cobora din Ered Wethrin, la fel de 
tumultuos ca şi Narog, dar la început între maluri joase, până după 
trecere, strângându-şi puterea din apele altor râuri, ca să poată sfredeli pe 
la poalele podișului pe care se întindea Codrul Brethil. 

După care curgea prin defileuri adânci, ai căror pereţi înalți erau ca 
nişte ziduri de stâncă; la picioarele lor însă, albia era sugrumată, încât 
apele curgeau vijelioase şi urlând. O strâmtoare din aceasta, nu cea mai 
adâncă, dar cea mai îngustă, se afla acum tocmai în calea lui Glaurung, 
la miazănoapte de locul unde Celebros se vărsa în Teiglin. Astfel că 
Turambar a trimis trei bărbaţi viteji să urmărească de pe buza strâmtorii 
toate mişcările Dragonului; el însuşi avea să se îndrepte spre Nen Girith, 
cascada cea înaltă; acolo veştile puteau să ajungă la el iute, iar el putea 
să vadă până departe. 

Dar, înainte de a pomi, i-a strâns pe Pădurenu din Ephel Brandir şi le- 
a vorbit, spunându-le: 

- Oameni din Brethil, o primejdie de moarte s-a abătut asupra noastră, 
căreia numai o vitejie fără seamăn îi poate tine piept. Câţi suntem la 
număr are prea puţină însemnătate; arma noastră trebuie să fie viclenia şi 
să avem nădejde în noroc. Dacă am pomi împotriva Dragonului cu toate 
forțele noastre, ca şi când am înfrunta o oştire de orei, n-am face decât să 
ne aruncăm cu toții în braţele mortii, lăsându-ne soaţele şi rubedeniile 
fără apărare. Aşa că eu vă spun să rămâneți aici şi să vă pregătiți să 
fugiți. Căci, de-o fi să vină Glaurung, atunci va trebui să părăsiţi acest 
loc şi să vă risipiţi care unde vede cu ochii; astfel unii dintre voi vor 
izbuti să scape cu viaţă. N-am nici o îndoială că, de va putea, el îl va 
face una cu pământul, răpunând tot ce mişcă, dar nu va rămâne aici. În 
Nargothrond se află comoara lui, acolo sunt încăperile cele adânci în 
care zace şi-n care creşte el fără teamă. 

Oamenii l-au ascultat abătuţi, cuprinşi de mare deznădejde, pentru că 
aveau încredere în Turambar şi se aşteptaseră să audă de la el vorbe 
dătătoare de mai multă speranţă. Dar el le-a mai spus: 

- Ásta e răul cel mai mare care se poate întâmpla. Dar, dacă planul 
meu se dovedeşte bun şi norocul e de partea mea. nu se va ajunge aici. 
Căci eu unul nu cred că Dragonul e de neînvins, cu toate că puterea şi 
răutatea lui sporesc odată cu trecerea anilor. Îl cunosc într-o oarecare 
măsură. Puterea 1 se trage mai curând din spiritul ticălos ce sălăşluieşte 
în el decât din forta trupului, oricât de mare i-ar fi acesta. O să vă zic o 
poveste pe care şi eu am auzit-o de la cei care au luptat în anul bătăliei 
Nirnaeth, când eu şi cei mai multi care mă ascultați acum eram copii. Pe 

acea câmpie, gnomii i-au ținut piept, iar Azaghâl din Belegost 1-a 
străpuns atât de adânc încât dragonul a fugit înapoi în Angband. Dar aici 
am un ghimpe mult mai ascuţit şi mai lung decât pumnalul lui Azaghâl. 

Turambar a scos sabia Gurthang din teacă şi a străpuns cu ca văzduhul 
de deasupra capului, iar celor care-l priveau li s-a părut că văd o limbă 
de foc ţâşnind din mâna lui Turambar, spre înaltul cerului. Și atunci au 
strigat el: 

- Ghimpele Negru din Brethil! 

- Ghimpele Negru din Brethil, a spus şi Turambar. Ar face bine să se 
teamă de el. Căci să ştiţi de la mine: astfel este ursita Dragonului ăstuia 
(si, din ce se zice, a prăsilelor sale), încât, oricât de falnică i-ar fi platoşa 
de solzi comoşi, mai tari ca fierul, sub ea pântecele tot de şarpe îi este. 
Prin urmare, oameni din Brethil, plec acum să caut, cum oi şti şi oi 
putea, pântecele lui Glaurung. Cine vrea să vină cu mine? Mi-s de ajuns 
câţiva cu braţ vânos şi inimi viteze. 

Atunci Dorlas a ieşit în faţă şi a spus: 

- Merg cu tine, stăpâne, căci mai bine înaintez decât să aştept să vină 
duşmanul la mine. 

Ceilalţi însă nu s-au grăbit să răspundă chemării, prea mare fiindu-le 
spaima de Glaurung, iar povestea iscoadelor care-l zăriseră trecuse din 
gură în gură şi sporise în grozăvenie. 

- Ascultaţi, oameni din Brethil, a strigat Dorlas, se vădeşte acum că 
toate sfaturile lui Brandir nu-s de nici un folos în fata răului din vremea 
noastră. Nu avem cum scăpa ascunzându-ne. Oare nici unul dintre voi nu 
vrea să ia locul fiului lui Handir pentru a nu face de râs Casa lui Haleth? 

Vorbe de ocară erau acestea, îndreptate împotriva lui Brandir, care cu 
adevărat şedea în jiltul mai-marelui sfatului, dar nimeni nu lua seamă la 
el şi tare s-a încrâncenat inima sa auzindu-le; mai cu seamă că Turambar 
nu l-a mustrat pe Dorlas pentru ele. Unul dintre bărbaţi s-a ridicat totuşi 
în picioare, Hunthor era acesta, rubedenia lui Brandir, spunând: 

- Rău faci, Dorlas, când batjocoreşti cu astfel de vorbe pe stăpânul tău, 
ale cărui mădulare din pricina sorții nefericite nu pot să dea ascultare 
vrerii inimii sale. Fereşte-te că nu cumva tu însuşi să te dovedeşti altfel 
decât ţi-e zisă! Şi cum poti spune că sfaturile sale au fost în zadar, când 
niciodată nu le-am urmat? Tu însuţi, vasalul său juruit, le-ai nesocotit. 
Vă spun că Glaurung vine la noi acum, aşa cum s-a dus şi-n 
Nargothrond, din pricină că faptele noastre ne-au trădat, iar Brandir 
tocmai de asta s-a temut Dar, dacă năpasta s-a abătut asupra noastră, cu 
voia ta, fiu al lui Handir, mă voi duce în numele Casei lui Haleth. 

- Trei mi-s de-ajuns! a spus Turambar. Pe voi doi vă iau cu mine. Dar, 
stăpâne, eu unul nu te dispreţuiesc. Înţelege! Trebuie să ne grăbim, 
treaba ce-o avem de îndeplinit cere mădulare vânjoase. Socot că locul ti- 
e alături de obştea ta. Eşti înţelept şi ştii să tămă- duieşti; mă tem că în 
puţină vreme va fi trebuinţă de înţelepciune şi putere de tămăduire. 

Frumoase vorbe, dar care n-au făcut decât să-l amărască şi mai mult 
pe Brandir, care i-a spus lui Hunthor: 

- Te du, atunci, însă fără învoirea mea. Căci asupra omului ăstuia 
adastă o umbră care te va duce spre rău. 

Turambar nu mai avea vreme de pierdut, dar când s-a dus la Níniel să- 
şi ia rămas-bun, ea s-a agăţat de el, plângând îndurerată. 

- Nu pleca, Turambar, ascultă-mi ruga! Nu te înfrunta cu Umbra de 
care ai fugit! Nu, nu, mai bine fugi şi ia-mă cu tine, cât mai departe! 

- Niniel, draga mea dragă, a răspuns el, nu mai putem fugi tu şi cu 
mine. Suntem împrejmuiţi în ţara asta. Si, chiar dacă aş pleca şi 1-aş 
părăsi pe oamenii care ne-au primit în mijlocul lor cu prietenie, n-aş 
putea decât să te duc în sălbăticie, unde n-avem nici un adăpost şi unde 
ati pieri tu şi pruncul nostru. O sută de leghe ne despart de orice meleag 
la care Umbra nu poate ajunge. Dar nu-ţi pierde cumpătul, Níniel. Căci 
asta îţi spun: nici tu, nici eu nu vom fi răpuşi de Dragonul ăsta ori de 
vreun alt duşman de la miazănoapte. 

Niniel s-a oprit din plâns şi n-a mai spus nimic, dar sărutul ei de 
despărțire a fost rece. 

Apoi Turambar cu Dorlas şi Hunthor au pornit întins spre Nen Girith 
ŞI, când au ajuns acolo, soarele cobora spre asfințit, iar umbrele se 
lungiseră; ultimele două iscoade îi aşteptau acolo. 

- Aţi sosit tocmai la timp, stăpâne, au zis ei. Dragonul a venit, iar când 
am plecat noi, el ajunsese la malul Teiglinului şi privea pe partea 
cealaltă a râului. Se mişcă numai noaptea, aşa că ne putem aştepta la un 
atac chiar mâine, înainte de ivirea zorilor. 

Turambar a privit peste cascada Celebros şi a văzut soarele scăpătând 
si sulițe negre de fum ridicându-se la malul râului. 

- N-avem timp de pierdut, a spus el, însă veştile sunt bune. Mă 
temusem că o să mişune în dreapta şi-n stânga; dacă o apuca spre 
miazănoapte şi ajungea la trecere şi de acolo la vechiul drum de la şes, 
n-ar mai fi fost nici o nădejde. Acum însă furia stârnită de trufie şi 
răutate îl împinge înainte. Dar, chiar în timp ce spunea acestea, în gândul 
său cumpănea îndoit: „Te pomeneşti că o creatură atât de ticăloasă şi de 
haină se fereşte de trecere la fel ca orcii? Haudh-en-Elleth! Oare 

Finduilas încă adastă între mine şi destinul meu?" 

S-a răsucit spre însoțitorii săi şi a spus: 

- lată ce avem de făcut. Trebuie să mai aşteptăm o vreme; pripeala 
poate fi la fel de rea acum ca şi zăbava. Când s-o lăsa întunericul, o să ne 
furişăm până jos la râu. Dar să fiți cu mare băgare de seamă! Căci 
urechile lui Glaurung aud la fel de bine pe cât îi văd ochii, iar ochii îi 
sunt ucigători. Dacă ajungem la râu fără să ne simtă, trebuie să coborâm 
în strungă, să trecem răul şi astfel găsim poteca pe care o va urma el 
când va pomi. 

- Dar cum poate el veni pe acolo? a întrebat Dorlas. O fi el sprinten, 
însă e un Dragon urieşesc. Și cum o putea să coboare o stâncă şi s-o 
arunce pe cealaltă, când partea din faţă trebuie să urce înainte ca a din 
spate să fi apucat să coboare? Şi, dacă o face totuşi, la ce ne slujeşte că 
ne aflăm în apele dezlănţuite de sub el? 

- O fi aşa cum spui, a răspuns Turambar, şi, dacă într-adevăr aşa va 
face, va fi vai şi-amar de noi. Dar cu trag nădejde, din ceea ce ştim 
despre el şi după locul în care se află acum, că altele îi sunt gândurile. A 
ajuns la marginea strungii Cabed-en-Aras, pe care, după cum mi-aţi 
povestit voi, odată o căprioară a trecut-o dintr-un salt, fugind de 
vânătorii lui Haleth. E atât de mare acum Dragonul, încât gândesc că va 
căuta să se arunce pe malul celălalt. Asta este nădejdea noastră şi-n ca 
trebuie să ne încredem. 

Auzindu-l ce spune, Dorlas a simțit că-l părăseşte curajul, căci el 
cunoştea mai bine decât toți întregul ținut Brethil şi cu adevărat Cabed- 
en-Aras era un loc cumplit. Pe malul răsăritean, o stâncă dreaptă, de vreo 
patruzeci de picioare înălțime, golaşă până aproape de buza unde 
creşteau copaci; pe partea cealaltă, malul era mai puţin prăpăstios şi mai 
puţin înalt, acoperit de copaci şi tufăriş care atârnau în rădăcini, dar Jos, 
în vale, apa curgea vijelioasă printre bolovani şi, chiar dacă un bărbat 
curajos şi sigur pe picioarele sale putea să-l treacă în timpul zilei, era 
primejdios să se încumete pe acolo în timpul nopţii. Dar acesta era 
planul lui Turambar şi era zadarnic să 1 se împotrivească. 

Astfel, au pornit la lăsarea întunericului, dar nu spre locul unde se afla 
Dragonul, ci mai întâi au apucat-o pe potecă ce ducea spre trecere; apoi, 
înainte să ajungă acolo, au luat-o spre miazăzi, pe o cărăruie care i-a dus 
până la marginea pădurilor ce umbreau Valea Teiglin. Şi, pe măsură ce 
se apropiau de Cabed-en-Aras, pas cu pas. oprindu-se adesea ca să 
asculte, au simțit miros de arsură şi o duhoare care i-a îngrețoşat. Altfel, 
peste tot nemişcare de moarte, nimic nu se clintea în văzduh. Primele 

stele au licărit la răsărit, în faţa lor, şi săgeți palide de fum se înălțau 
drepte, neşovăitoare pe cerul apusean încă luminat. 


După plecarea lui Turambar, Niniel a rămas tăcută şi împietrită, dar 
Brandir a venit Ila ca şi i-a spus: 

- Niniel, nu te teme de pe-acum de ce-i mai rău. Oare nu te-am sfătuit 
să aştepţi? 

- Ba da, a răspuns ea. Dar la ce mi-ar mai folosi acum? Căci dragostea 
nu trece şi nu îndură mai puţin dacă nu te măriți. 

- Știu asta, a zis Brandir. Dar nici nu te măriți doar ca să fu măritată. 

- Aşa e, a răspuns Niniel. Căci de două luni sunt grea cu pruncul lui. 
Şi nu-mi pare că din pricina asta mi-e mai greu să indur teama de a-l 
pierde. Nu înţeleg ce vrei să spui. 

- Nici eu nu mă mai înţeleg. Știu doar că mi-e teamă. 

- Halal mângâiere îmi aduci! a izbucnit ea. Brandir, prietene, ascultă- 
mă: fie că-s măritată sau nemăritată, fie că-s mamă sau fecioară, mi-e 
peste puteri să mai îndur teama. Stăpânul Destinului s-a dus să-şi 
înfrunte destinul ce 1-a fost scris, departe de-aici, iar cu cum să stau şi s- 
aştept să primesc veşti, bune, rele, cum or fi? Poate chiar în noaptea asta 
se va întâlni cu Dragonul, iar eu cum să stau sau să sed, așteptând să 
treacă orele astea cumplite? 

- Nu ştiu, a răspuns Brandir, dar, cum-necum, orele trebuie să treacă şi 
pentru tine, şi pentru soaţele celora care s-au dus cu el. 

- Ele n-au decât să facă ce le îndeamnă inimile lor! a strigat Niniel. Eu 
însă trebuie să plec. Nu vreau ca multele leghe să mă despartă de 
primejdia în care se află stăpânul meu. Vreau să le ies veștilor în cale! 

Vorbele lui Niniel i-au sporit lui Brandir însutit teama, făcându-l să 
strige: 

- Ba nu te las nici în ruptul capului să faci una ca asta. Căci astfel ai 
pune în primejdie tot planul nostru. Multele leghe ce vă despart îți dau 
răgazul să scapi, de-o fi să fie cum e mai rău. 

- De-o fi să fie cum e mai rău, eu nu vreau să scap, a răspuns ea. Îar 
acum înțelepciunea ta e în zadar Si nici n-ai să-mi stai în cale. 

S-a înfățişat Níniel în fata oamenilor care încă mai erau strânşi în 
Ephel şi a strigat: 

- Oameni din Brethil! Nu voi aştepta aici. Dacă stăpânul meu dă greş, 
atunci orice nădejde este o amăgire. Tara şi pădurile voastre vor fi 
preschimbate în cenuşă şi nimeni, nimeni nu va scăpa. Atunci de ce să 
mai zăbovim aici? Eu plec să aflu veştile şi soarta ce ne aşteaptă. Cei 
care gândesc la fel ca mine să mă însoţească! 

Multi s-au arătat gata să plece împreună cu ea: soaţele lui Dorlas şi 
Hunthor, din pricină că aceia pe care-i iubeau erau duşi cu Turambar; 
altele, din milă faţă de Níniel şi din dorinţa de a se împrieteni cu ea; şi au 
mai fost şi alții din cei atraşi de ceea ce se povestea despre Dragon şi, 
mânați de vitejie ori nesăbuinţă (neştiind ei prea multe despre rău), 
gândeau că vor fi martori la fapte ciudate şi glorioase. Căci, în mintea 
lor, Sabia Neagră ajunsese atât de măreaţă încât puţini îşi puteau 
închipui că Glaurung o va înfrânge. Aşa s-a făcut că în scurtă vreme şi în 
mare grabă s-au pornit la drum, îndreptându-se spre o primejdie pe care 
nu o pricepeau; şi, mergând aproape fără să se oprească, au ajuns în cele 
din urmă, la căderea nopții, frânți de oboseală, la Nen Girith, însă 
Turambar plecase, chiar dacă nu cu mult înaintea sosirii lor. Noaptea e 
un sfetnic cu mintea limpede şi multi dintre ei s-au mirat de propria 
pripeală, iar când au auzit de la pândarii rămaşi acolo cât de aproape se 
află Glaurung şi ce disperat era planul lui Turambar, au simţit cum îi 
părăseşte curajul şi n-au îndrăznit să meargă mai departe. Unii au privit 
cu ochi temători spre Cabed-en- Aras, dar nimic nu izbuteau să zărească 
şi nu auzeau altceva decât glasul rece al cascadei. Níniel stătea de una 
singură, scuturată de un tremur cumplit. 

După plecarea lui Níniel şi a însoţitorilor ei, Brandir le-a spus celor 
rămaşi: 

- Priviţi cât sunt de disprețuit şi cum mi se nesocotesc sfaturile! 
Alegeţi-vă pe altcineva drept cârmuitor: eu unul mă lepăd şi de 
cârmuire, şi de obşte. Fie ca Turambar să vă fie acesta, măcar cu numele, 
căci mi-a luat puterea ce-o aveam de drept. Si nimeni să nu mai vină la 
mine după sfaturi ori pentru tămăduire! 

Zicând acestea, şi-a rupt sceptrul şi în sinea lui şi-a spus: „De-acum 
nimic nu mi-a mai rămas, decât iubirea pentru Niniel. Prin urmare, unde 
se duce ea, din înțelepciune ori din nesăbuinţă, şi eu trebuie să mă duc. 
În ceasul acesta întunecat, nimic nu se întrevede, dar cine ştie de n-aş 
putea-o feri cât de cât de rău dacă 1-as fi în preajmă". 

Astfel, şi-a încins la brâu o sabie scurtă, cum rareori făcuse înainte, şi- 
a luat cârja şi a plecat din Ephel, cât de repede putea, cu mersul lui 
şchiopătat, apucând-o în urma celorlalți pe lunga potecă ce ducea la 
hotarul apusean al Codrului Brethil. 

Bra sod 
Capitolul XVII 


MOARTEA LUI GLAURUNG 


Íntr-un tårziu, la ceasul cånd noaptea inváluise pámánturile, Turambar 
şi însoțitorii săi au ajuns la Cabed-en-Aras, bucuroşi de vuietul asurzitor 
al cascadei, căCi, cu toate că le dădea de veste despre primejdiile ce-i 
aşteptau în fundul văii, acoperea orice alt zgomot. Dorlas i-a dus puţin 
mai spre miazăzi, până într-un loc de unde, printr-un horn, au coborât 
până la poalele stâncii, dar acolo jos curajul l-a părăsit pe Dorlas, din 
pricina stâncilor şi bolovanilor nenumărați îngrămădiţi în apele ce 
curgeau în jurul lor dezlănțuite şi scrâşnitoare. 

- Mai sigur drum spre moarte nici că se poate, a zis Dorlas. 

- Dar e singurul, fie spre moarte, fie spre viaţă, a zis Turambar, iar 
zăbava nu-l va face să pară mai plin de nădejde. Aşa că, după mine! 

Şi, cu acestea, Turambar a luat-o înainte; cu pricepere şi curaj ori 
poate cu ajutorul sorții, a trecut dincolo şi-n întunericul negru ca smoala 
s-a răsucit să vadă cine-l urma. O siluetă şi mai întunecată stătea lângă 
el. 

- Dorlas? a întrebat Turambar. 

- Nu. eu sunt, a răspuns Hunthor. Aş zice că Dorlas n-a cutezat să 
treacă. Chiar de îndrăgeşte războiul, un bărbat se poate teme de multe 
lucruri. Şade tremurând pe mal, aşa bănuiesc. Ruşine să-i fie pentru 
vorbele ce i le-a spus rubedeniei mele! 

Turambar şi Hunthor s-au aşezat să-şi tragă sufletul, dar curând 
noaptea i-a pătruns cu frigul ei, amândoi fiind uzi până la piele, aşa că s- 
au apucat să caute o potecă de-a lungul râului, spre miazănoapte, unde 

poposise Glaurung. Valea se îngusta şi întunericul se adâncea încă şi mai 
mult, dar, pe măsură ce înaintau orbecăind, Turambar şi Hunthor au zărit 
un licăr deasupra lor, ca de la un foc mocnit, şi au auzit mârâitul Marelui 
Vierme în somnul său pânditor. Atunci cei doi au încercat să găsească o 
cale care să-i ducă în sus, până sub buza peretelui; numai astfel 
nădăjduiau ei să se apropie de duşman fără ca acesta să-i simtă. Dar 
duhoarea era atât de cumplită, încât au simțit că-i apucă ameteala şi mai 
mult alunecau decât urcau. Se agăţau de trunchiurile copacilor, maţele li 
se întorceau pe dos şi-n deznădejdea ce-i stăpânea uitaseră de orice frică, 
în afară de groaza de a nu se prăbuşi în colții Teiglinului. 

- Ne irosim prosteşte bruma de putere ce-o mai avem. Până nu vom ști 
pe unde va trece Dragonul, zadarnic urcăm, a zis Turambar. 

La care Hunthor i-a spus: 

- lar când vom afla n-o să mai avem vreme să căutăm o cale de-a ieşi 
din strâmtură. 

- Aşa e. Numai norocul ne poate veni în ajutor şi-n el trebuie să ne- 
ncredem. 

S-au oprit, prin urmare, şi au aşteptat, iar din defileul întunecat au 
privit cum o stea albă şi îndepărtată străbătea palida fâşie de cer de 
deasupra lor; apoi Turambar a alunecat încet într-un vis în care se tăcea 
că întreaga sa voinţă se încorda pentru a rămâne agăţat, în vreme ce un 
văl negru îi izbea şi-i rodea mădularele. 

Dintr-odată a răsunat un mare vuiet, iar pereţii defileului s-au 
cutremurat şi au răspuns cu ecou. Turambar s-a scuturat din mrejele 
visului şi i-a spus lui Hunthor: 

- Se urneşte. A sosit ceasul. Să loveşti adânc, pentru că doi trebuie să 
lovească tot atât de vârtos ca trei! 

Şi astfel a început atacul lui Glaurung asupra Codrului Brethil; şi 
multe s-au întâmplat aşa cum sperase Turambar. Dragonul îşi târa 
greutatea spre marginea stâncii, fără să se abată într-o parte sau alta, ci 
pregătindu-se să sară peste prăpastie cu uriaşele lui labe dinainte, apoi 
să-şi tragă trupul mătăhălos. Mişcarea lui i-a băgat în sperieți pe pândarii 
de dedesubt, şi asta pentru că nu-şi pregătea săritura chiar deasupra lor, 
ci puțin mai la miazănoapte, încât din locul unde se aflau ei zăreau acum 
umbra capului de vierme desenându-se pe bolta înstelată; fălcile îi 
stăteau căscate, lăsând la vedere şapte limbi de foc. Apoi a scuipat o 
pălălaie, încât prăpastia s-a umplut de-o lumină roşietică şi umbre negre 
au prins să dănțuiască printre stânci; copacii din fata lui s-au zgârcit şi s- 
au preschimbat în fum, iar bucăţi de stâncă s-au prăvălit în râu. Apoi 

Dragonul s-a azvârlit în faţă şi cu ghearele lui vânjoase s-a prins de 
celălalt perete stâncos şi a început să se tragă peste hău. 

Acum era nevoie de curaj şi iuţeală, căci, cu toate că Turambar şi 
Hunthor scăpaseră neatinşi de pala de foc, întrucât nu ajunseseră chiar în 
drumul lui Glaurung, trebuiau totuşi să se apropie de el, înainte că 
dragonul să apuce să treacă peste ei, altfel nu mai aveau nici o nădejde. 
Fără să-i mai pese de primejdie, Turambar s-a târât pe stâncă în sus, ca 
să ajungă sub trupul viermelui; dar acolo fierbințeala şi miasma erau atât 
de cumplite încât Turambar s-a pierdut cu firea şi ar fi căzut fără doar şi 
poate dacă Hunthor, care îl urma bărbăteşte, nu l-ar fi prins de brat şi nu 
l-ar fi ţinut. 

-  Vitează inimă! i-a zis Turambar. Norocul mi te-a ales drept 
tovarăşi! 

Dar, chiar în timp ce spunea acestea, un pietroi cât toate zilele s-a 
rostogolit de sus şi i-a căzut lui Hunthor drept în cap, prăvălindu-l în 
apă, şi astfel şi-a găsit sfârşitul unul dintre cei mai neînfricați din Casa 
lui Haleth. 

Vai şi-amar! a strigat Turambar. Numai nenorociri se-abat asupra 
celor care merg în umbra mea! De ce am căutat ajutor? Acum ai rămas 
singur, Stăpân al Destinului, aşa cum ar fi trebuit să ştii că se va 
întâmpla. Şi singur va trebui să învingi! 

Şi-a adunat el întreaga voinţă şi ura toată ce-o nutrea pentru Dragon şi 
stăpânul acestuia, iar dintr-odată i-a părut că inima şi trupul îi sunt 
cuprinse de-o putere pe care n-o cunoscuse până atunci; a urcat stânca, 
din piatră în piatră, din rădăcină în rădăcină, până când, în cele din urmă, 
s-a apucat de-un copac subțire ce creştea chiar sub buza râpei şi, cu toate 
că vârful fusese pârjolit, trunchiul se ținea bine înfipt în rădăcini. Tocmai 
când s-a sprijinit în furcă făcută de câteva crengi, partea de mijloc a 
trupului Dragonului a ajuns deasupra lui şi s-a lăsat în jos, tras de 
propria-i greutate, cât pe ce să atingă creştetul lui Turambar, înainte ca 
Glaurung să şi-l poată trage în sus. Spălăcite şi zbârcite îi erau 
dedesubturile trupului, jilăvite de o scursoare cenuşie de care se lipiseră 
scârnăvii de tot felul, care acum se desprindeau şi cădeau; duhoarea ce-o 
răspândeau era ca de moarte. Atunci Turambar şi-a tras din teacă Sabia 
Neagră a lui Beleg şi a avântat-o în sus, cu toată puterea braţului şi a urii 
sale, iar lama ucigaşă, lungă şi lacomă, a pătruns în pântecele 
Dragonului până la plăsele. 

Glaurung a simţit muşcătura morţii şi a scos un țipăt care a cutremurat 
codrii dintr-o poală în alta, iar cei care priveau de la Nen Girith au simțit 








Page 170 


Copiii lui Húrin 





că li se opreşte răsuflarea. Turambar s-a clătinat ca lovit şi a alunecat, iar 
sabia 1 s-a smuls din strânsură mâinii, rămânând înfiptă în pântece. Căci 
Glaurung dintr-odată s-a smucit spasmodic. Şi-a răsucit în sus huiduma 
de trup şi s-a aruncat cu totul peste hău; prăvălindu-se în partea cealaltă, 
a prins să se zvârcolească, tipånd, izbind şi răsucindu-se în agonie, până 
când a făcut una cu pământul tot ce se afla în jurul său; în cele din urmă, 
a rămas nemişcat, în mijlocul pârjolului, învăluit în fum. 

Turambar s-a agăţat de rădăcinile copacului, mut şi năuc. Încet, şi-a 
strâns din nou puterile şi, pe jumătate alunecând, pe jumătate coborând 
din rădăcină-n piatră şi clin piatră-n rădăcină, a ajuns din nou jos la râu 
şi s-a încumetat să-l treacă, iarăşi înfruntând primejdia, târându-se în 
patru labe, agățându-se de bolovani, orbit de ploaia de stropi, până a pus 
piciorul pe malul celălalt şi de acolo, istovit peste poate, a urcat prin 
hornul prin care coborâseră ei înainte. Astfel a ajuns, în cele din urmă, la 
locul unde trăgea să moară Dragonul; fără urmă de milă, şi-a privit 
duşmanul rănit şi s-a bucurat. 

Glaurung zăcea acolo, cu fălcile căscate; dar focurile din el se 
stinseseră, iar ochii săi ticăloşi îi erau închişi. Zăcea întins cât era el de 
lung, răsturnat pe o parte, iar din Gurthang, înfiptă în pântecele lui, nu se 
vedeau decât plăselcle. Lui Turambar i-a crescut inima-n piept văzând 
aceasta, căci, cu toate că Dragonul încă răsufla, el avea să-şi ia înapoi 
sabia pe care o preţuise şi înainte, dar acum era mai presus decât toate 
comorile din Nargothrond. Adevărate se dovedeau vorbele ce fuseseră 
rostite la făurirea ei, anume că nimic din ce era măreț sau mărunt nu 
avea să supraviețuiască muşcăturii sale. 

Aşa că Turambar s-a apropiat de duşman, şi-a pus un picior pe 
pântecele Iui şi, apucând plăselele sabiei, a tras de ele cu toată puterea şi 
i-a strigat a batjocură lui Glaurung, îngânându-i cuvintele ce le spusese 
în Nargothrond: 

- Slavă, Vierme al lui Morgoth! Bine-mi pare de-ntâlnire! Crapi acum 
şi întunecimea să te-nghită! Astfel s-a răzbunat Turin, fiul lui Húrin! 

Şi-a smuls sabia şi, în aceeaşi clipă, din tăietură a ţâşnit un şuvoi de 
sânge negru, care i-a căzut lui Turambar pe mână, frigându-i carnea cu 
veninul său. Turambar a urlat de durere. Îar Glaurung a tresărit, a 
deschis ochii funeşti şi i-a aţintit asupra lui Turambar cu atâta răutate 
încât acesta s-a simţit ca străpuns de o săgeată; din pricina ochilor şi a 
durerii de la mână, a căzut fată simtire, zăcând ca mort lângă Dragon, cu 
sabia sub trup. 

Tipetele lui Glaurung au ajuns până la oamenii de la Nen Girith, 

umplându-i de groază, şi când iscoadele au zărit în depărtare prăpădul şi 
pârjolul pe care le pricinuia Dragonul în zvârcolirile sale. au crezut că 
dihania îi călca în picioare şi-i nimicea pe aceia care-l atacaseră. Şi-au 
dorit atunci ca leghele ce-i despărțeau de dragon să fie şi mai multe, dar 
nu îndrăzneau să părăsească înălțimea pe care se strânseseră, căci îşi 
aminteau de vorbele lui Turambar, anume că, dacă Glaurung ieşea 
victorios, spre Ephel Brandir avea să se îndrepte. Astfel, se uitau plini de 
teamă, așteptând să-l vadă mişcându-se, dar nici unul nu era îndestul de 
curajos ca să coboare şi să se ducă până la locul bătăliei să vadă ce se 
întâmplă acolo. Îar Niniel şedea fără să se clintească, neputând să-şi 
miste mădularele şi nici să-şi stăpânească tremurul trupului; şi-asta 
pentru că, atunci când a auzit glasul lui Glaurung, inima 1 s-a oprit în 
piept, iar ea a simţit cum o împresoară din nou întunecimea. 

Aşa a găsit-o Brandir. Căci într-un târziu a ajuns şi el la podul peste 
Celebros, abia târându-se de ostenit ce era; şchiopătând şi sprijinindu-se 
în cârja lui, bătuse atâta amar de drum, cinci leghe şi mai bine de la el 
de-acasă. Teama pentru soarta lui Niniel îl mânase înainte, iar veştile pe 
care le auzea acum erau întocmai aşa cum se temuse că vor fi. 

- Dragonul a trecut râul, îi spuneau oamenii, Sabia Neagră a pierit, 
fără doar şi poate, la fel şi cei care au mers cu el. 

Brandir s-a oprit lângă Niniel, ghicindu-i deznădejdea, şi tare ar mai 
fi alinat-o, dar în sinea lui şi-a spus: „Sabia Neagră a murit, Níniel însă 
trăieşte". S-a cutremurat ca de-un fior, căci dintr-odată a simţit că se face 
frig lângă apele râului Nen Girith; şi-a scos mantia şi a învelit-o pe 
Níniel. Ce să-i spună nu ştia, iar Niniel era mută. 

Timpul trecea, dar Brandir a rămas tăcut lângă ea. scrutând întunericul 
noptii şi ascultând; nu vedea însă nimic, cât despre auzit, nici un sunet 
nu deslusea în afară de vuietul cascadei Nen Girith. „Fără doar şi poate, 
Glaurung a plecat de-acolo şi a pătruns în Brethil", şi-a spus în gândul 
său. Dar nu-i mai părea rău de oamenii lui, neghiobi care-i nesocotiseră 
sfaturile şi-l batjocoriseră. „N-are decât să se ducă Dragonul până la 
Amon Obel: o să am atunci răgaz s-o iau pe Niniel de-aici." încotro să se 
îndrepte habar n-avea, căci nicicând nu se depărtase de Codrul Brethil. 

În cele din urmă, s-a aplecat şi a atins-o pe Niniel pe braţ. spunând: 

- Trece timpul, Niniel! Vino! E vremea să mergem. Dacă mă laşi, o să 
te duc de-aici. 

Tăcută, ea s-a ridicat şi I-a luat de mână, apoi au trecut amândoi podul 
şi au coborât pe cărarea ce ducea la Trecerea peste Tei- glin. Dar cei care 
i-au zărit mişcându-se ca nişte umbre prin întuneric nu ştiau cine ar 

putea fi şi nici nu le păsa. Au mers ei aşa o bucată de drum printre 
copacii nefoşnitori şi dintr-odată lună s-a înălţat în spatele dealului 
Amon Obel, umplând luminişurile pădurii cu o lumină cenușie. Atunci 
s-a oprit Niniel şi I-a întrebat pe Brandir: 

- Acesta este drumul? 

Iar el a răspuns: 

- Care anume? Căci în Brethil nu mai avem nici o nădejde. Altu drum 
nu mai avem, decât acela care ne scapă de Dragon şi pe care putem fugi 
de el cât mai departe cu putinţă şi cât mai avem răgaz. 

Níniel l-a privit uimită. 

- Nu la el ai zis că mă duci? I-a întrebat ea. Sau ai vrut să mă 
amăgeşti? Sabia Neagră a fost iubitul meu, bărbatul meu şi nu merg 
decât în căutarea lui. Cum de-ți închipui altceva? De-acum n-ai decât să 
faci cum socoteşti, dar eu sunt în mare grabă. 

Brandir a rămas ca năuc preţ de câteva clipe, dar ea s-a şi depărtat iute 
de el. 

- Stai, Níniel! Nu te duce singură! a strigat el în urmă-i. Nu ştii ce-ai 
să găseşti acolo. Vin cu tine! 

Dar ea nu l-a luat în seamă, ci şi-a văzut de drum, ca şi când clocotea 
în ea sângele care înainte îi fusese îngheţat. Și, cu toate că el a urmat-o 
cât de repede îi stătea în puteri, ea s-a făcut nevăzută. Şi-a blestemat 
Brandir soarta şi nevolnicia, dar nu s-a întors din drum. 

Luna urca albă pe boltă, aproape plină, iar când Niniel a început să 
coboare spre pământurile ce mărgineau râul, i s-a părut că-şi aminteşte 
de apele sale şi a cuprins-o spaima. Căci ajunsese la Trecerea peste 
Teiglin, Haudh-en-Elleth se găsea acolo, în faţa ei, ca o fantasmă în 
lumina lunii, cu o umbră neagră de-a curmezişul lui, şi din gorganul 
acela se înălța o mare amenințare. 


Scoţând un țipăt, Níniel i-a întors spatele şi a rupt-o la fugă spre 
miazăzi, de-a lungul râului, lepădându-şi mantia în timp ce fugea, ca şi 
când s-ar fi lepădat de-o umbră ce se agăța de ea; veşmântul îi era alb, 
iar luna îl făcea să lucească în timp ce Niniel fugea printre copaci. Aşa s- 
a făcut că Brandir a zărit-o de sus, de pe coasta dealului, şi pe loc a 
apucat-o şi el spre miazăzi, cu gând să-i taie calea, dacă izbutea. Printr- 
un noroc, a găsit o cărăruie, tocmai cea pe care o urmase şi Turambar, 
care se desprindea din drumul ceva mai umblat şi cobora abrupt spre 
râu; pe acesta a coborât şi Brandir, ajungând din nou aproape de Niniel, 
doar că în spatele ei. A strigat-o, dar ea nu s-a sinchisit ori poate nu-l 

auzise, fapt este că 

n-a trecut mult şi iar s-a depărtat de el. Astfel s-au îndreptat ei spre 
pădurile aflate chiar lângă Cabed-en-Aras şi lângă locul unde Glaurung 
se dădea de ceasul mortii. 

Luna se găsea pe cerul de la miazăzi, neumbrită de nici un nor, iar 
lumina îi era clară şi rece. Ajungând la marginea pâtjolului pricinuit de 
Glaurung, Niniel 1-a văzut trupul prăvălit acolo şi pântecele cenuşiu sub 
sclpirea lunii; dar lângă el zăcea un om. Uitând de frică, Níniel s-a 
repezit printre cioturile arzând mocnit şi s-a apropiat de Turambar. 
Căzuse pe-o parte, cu sabia sub el; în lumina lăptoasă, chipul îi era 
pierit, ca atins de moarte. Niniel s-a aruncat peste trupul lui şi a-nceput 
să plângă şi să-l sărute; i s-a părut că încă mai respiră, dar s-a gândit că-i 
doar o amăgire a unei speranţe deşarte, căci trupul bărbatului era rece şi 
nemișcat, iar gura îi rămânea mută la strigătele ei. În timp ce-l mângâia, 
a descoperit că mâna îi era înnegrită, parcă fusese pârlită pe foc; i-a 
spălat-o cu lacrimile ei şi i-a înfaşat-o cu o bucată ruptă din veşmântul 
ei. Dar el tot nemișcat rămânea, în ciuda mângâierilor ei; l-a sărutat 
Niniel încă o dată şi a strigat: 

- Turambar, Turambar, vino-ţi în simţiri! Auzi-mă! Trezeşte-te! Sunt 
eu, Níniel. Dragonul a murit, a murit, numai eu sunt aici lângă tine. 

Dar el nu răspundea. Brandir i-a auzit strigătul, căci ajunsese şi el la 
marginea pământului pârjolit; dar, tocmai când să facă un pas spre 
Niniel, s-a oprit locului şi a rămas împietrit. La strigătul lui Niniel, 
Glaurung a tresărit pentru ultima oară, iar trupul i s-a cutremurat ca de 
un fior; şi-a întredeschis ochii funesti în care s-a oglindit luna şi a 
horcăit: 

- Slavă, Ni&nor, fiică a lui Húrin! Ne mai întâlnim o dată până să se 
sfârşească totul. Mă gândesc că te bucuri că ai izbutit să-ţi găseşti 
fratele. Acum vei cunoaşte cine este: cel care împlântă pumnalul în 
întuneric e viclean cu duşmanii, îşi trădează prietenii şi e un adevărat 
blestem pentru neamul său, Turin, fiul lui Hurin! 

- Dar, dintre toate faptele sale, pe cea mai ticăloasă o vei simţi chiar în 
tine. 

Ni&nor a rămas ca împietrită, dar Glaurung şi-a dat duhul; şi, odată cu 
moartea lui, vălul aruncat asupra ei de răutatea lui i s-a ridicat de pe ochi 
şi întreaga ei aducere aminte i s-a limpezit dintr-odată. zi cu zi, mai mult 
chiar, şi-a amintit şi de tot ceea ce i se întâmplase de când zăcuse pe 
Haudh-en-Elleth. Şi întreg trupul ei s-a cutremurat de groază şi durere. 
lar Brandir, care auzise totul, s-a rezemat fără vlagă de un trunchi. 

Pe neaşteptate, Niënor a sărit în picioare, a stat palidă ca o nălucă în 
lumina lunii, a privit în jos la Turin şi a strigat: 

- Rămâi cu bine, 000, tu, cel de două ori iubit! A Turin Turambar 
turun' ambartanen: stăpân al destinului, al destinului sclav! Ferice de 
tine că ai murit! 

Copleşită de atâta nenorocire şi de groaza ce-o cuprinsese, a rupt-o la 
fugă. 

- Stai! Aşteaptă, Niniel! a strigat Brandir, pornind şchiopătat după ea. 

S-a oprit o clipă Níniel şi s-a uitat în urmă cu ochi sticloşi. 

- Să aştept? a strigat la rândul ei. Să aştept? Aşa mi-ai spus mereu. De 
te-aş fi ascultat! Acum e prea târziu. De-acum n-am să mai aştept în 
Pământul de Mijloc. 

Și cu acestea s-a făcut nevăzută. 

În câteva clipe a ajuns la marginea strâmtorii Cabed-en-Aras; s-a 
oprit, s-a uitat la apa volburoasă şi a strigat: 

- Apă, apă! la-o acum pe Níniel Ni&nor, fiica lui Húrin; Bocirea, 
Bocirea, fiica lui Morwen! la-mă şi du-mă până la mare! 

Astfel zicând, s-a aruncat în gol: o străfulgerare albă înghițită de hăul 
negru, un țipăt pierdut în vuietul râului. 

Apele Teiglinului şi-au continuat curgerea, dar Cabed-en-Aras nu mai 
era: Cabed Naeramarth, Săritura Sorții Neîndurătoare, aveau s-o 
numească oamenii; şi-asta pentru că nici o ciută n-o mai trecea sărind şi 
toate ființele vii o ocoleau, iar nici un om nu mai umbla pe malurile ei. 
Ultimul dintre oamenii care au privit în întunecimea ei a fost Brandir, 
fiul lui Handir; iar el şi-a ferit îngrozit fata, inima 1 s-a strâns de frică şi, 
cu toate că i se urâse dintr-odată de viață, n-a putut să se arunce în 
braţele morţii pe care şi-o dorea. Apoi gândul i s-a întors către Turin 
Turambar. 

- Te urăsc, oare, ori îţi plâng de milă? a strigat Brandir. Dar tu eşti 
mort. Nu-ţi sunt dator mulţumiri tie, hrăpăreţ a tot ce-am avut sau aş fi 
putut avea. Neamul meu însă are să-ţi plătească o datorie. Se cuvine ca 
de la mine s-o afle. 

Astfel, a pornit cu mersul lui şchiopătat înapoi spre Nen Girith, 
ocolind cu scârbă întinderea pârjolită de Glaurung. În timp ce urca 
poteca abruptă, a dat peste un om care iscodea printre copaci şi zărindu- 
1 a făcut un pas îndărăt. Într-o rază a lunii care scapata i-a desluşit 
chipul. 

- Hei, Dorlas! a strigat el. Ce veşti îmi poti da? Şi cum se face că ai 
scăpat viu? Rubedenia mea unde-i? 

- Nu ştiu, a răspuns ursuz omul. 

- Mare ciudăţenie, a spus Brandir. 

- De chiar vrei să ştii, a spus Dorlas, Sabia Neagră ne-a pus să trecem 
pe întuneric Teiglinul clocotitor. Ce-i ciudat că n-am putut? Sunt mai 
priceput decât mulți să mânuiesc toporul, da' n-am mădulare de ciută. 

- Să înţeleg că s-au dus fără tine să-l înfrunte pe Dragon? a întrebat 
Brandir. Dar cum, când zici că a trecut râul? Măcar de-ai fi stat prin 
preajmă, ca să vezi ce se-ntâmplă. 

La aceasta Dorlas n-a mai răspuns, ci stătea şi-l privea cu ură pe 
Brandir. Şi a priceput Brandir dintr-odată că omul ăsta îşi părăsise 
tovarăşii şi, copleşit de ruşine, se ascunsese în pădure. 

- Ruşine să-ți fie, Dorlas! i-a spus el. Vinovat eşti de toate nenorocirile 
noastre: ai atåtat Sabia Neagră, l-ai adus pe Dragon încoace, asupra 
noastră, m-ai batjocorit, l-ai atras pe Hunthor spre moarte şi-apoi fugi ca 
un codaci, să te piteşti în pădure! în timp ce spunea acestea, un alt gândi 
s-a ivit lui Brandir în minte şi s-a stropşit la Dorlas cu mânie: De ce n-ai 
venit să ne aduci veştile? Măcar atât puteai face ca să-ți ispăşeşti 
vinovăția. De-ai fi făcut-o, Doamna Niniel n-ar mai fi trebuit să vină să 
le afle singură. N-ar mai fi trebuit să vadă Dragonul. Ar fi fost în viață 
acum. Dorlas, te urăsc! 

- Păstrează-ți ura pentru tine! Jalnică este, ca şi sfaturile tale. De n-aş 
fi fost eu, ar fi venit orcii şi te-ar fi agăţat ca pe-o sperietoare chiar în 
grădina ta. Cât despre codaci, cine spune ăla e! 

Zicând acestea, iute la mânie cum era din pricina ruşinii, şi-a pregătit 
pumnul uriaş să-i pocnească pe Brandir şi aşa 1-a surprins moartea, 
înainte ca uimirea să i se şteargă de pe faţă, căci Brandir şi-a scos sabia 
şi l-a răpus cu o lovitură. Preţ de o clipă, Brandir a rămas tremurând, 
îngrețoşat de sânge; aruncându-şi sabia cât colo, s-a-ntors şi şi-a văzut 
de drum, aplecat peste cârja să. 

Când a ajuns la Nen Girith, luna palidă apusese, iar noaptea era pe 
sfârşite; dimineaţa se deschidea la răsărit. Oamenii care încă stăteau 
chirciți lângă pod l-au zărit pe Brandir venind asemenea unei umbre 
cenuşii în prima lumină a zorilor, iar câţiva i-au strigat uimiti: 

Unde ai fost? Ai văzut-o? Căci Doamna Níniel s-a dus. 

Da, a zis el, s-a dus. S-a dus, s-a dus şi nicicând nu se va mai întoarce! 
Eu însă am venit să vă aduc veşti. Ascultaţi acum, oameni din Brethil, şi 
să-mi spuneți voi de-aţi auzit vreodată o poveste ca aceasta pe care o să 
v-o zic eu! Dragonul a murit, dar mort e şi Turambar, lângă el. Astea-s 
veştile cele bune: da, bune-s amândouă. 

Oamenii au prins să murmure, mirându-se de vorbele lui, şi unii au zis 
că fără doar şi poate îşi pierduse mințile; dar Brandir a strigat: 

Ascultaţi-mă până la capăt! Níniel este moartă şi ea. Níniel cea 
frumoasă, pe cârc voi o îndrăgeați, pe care eu o îndrăgeam mai presus de 
orice. S-a aruncat de pe marginea prăpastiei Săritura Căprioarei, iar 
colții Teiglinului au înhăţat-o. S-a dus, făcându-i-se lehamite de lumina 
zilei. Căci iată ce-a aflat înainte de-a fugi: copii ai lui Hurin erau 
amândoi, soră şi frate. Mormegil i se spunea lui, Turambar îşi spunea 
singur, astfel ascunzându-şi trecutul: Turin, fiul lui Húrin. Ni&nor era ea, 
fiica lui Hurin. În Brethil şi-au adus umbra întunecatei lor ursite. Aici li 
s-a împlinit soarta şi de durere acest meleag nu va mai scăpa nicicând. 
Nu-l mai numiţi Brethil, nici tara halethrimilor, ci Sarch nia Chin 
Hurin, Mormântul Copiilor lui Hurin! 

Cu toate că nu înțelegeau cum de se petrecuse acest rău, oamenii au 
început să plângă şi câțiva au spus: 

- Un mormânt se află în Teiglin pentru Níniel cea preaiubită şi un alt 
mormânt 1 se va face lui Turambar, cel mai viteaz dintre oameni. 
Izbăvitorul nostru nu va fi lăsat să zacă sub cerul liber. Să mergem dară 
la el. 

i á Ø V 
Capitolul XVIII 
MOARTEA LUI TÚRIN 


Pe când Níniel fugea, Turin s-a trezit şi i s-a năzărit că în beznă 
adâncă în care se cufundase a auzit glasul ei chemându-l de undeva de 
departe. Dar, în clipa în care Glaurung a murit, leşinul negru ce-l 
cuprinsese a dispărut ca prin farmec şi Turin a tras cu nesaţ aer în piept, 
a oftat şi a picat într-un somn pricinuit de o mare sfârşeală. Însă, pe 
măsură ce se apropiau zorii, s-a lăsat un frig muşcător. Turin s-a răsucit 
în somn şi plăselele lui Gurthang i s-au înfipt în coastă, astfel că el s-a 
trezit brusc. Noaptea era pe sfârşite, iar în văzduh se simţea adicrea 
dimineții; Turin a sărit în picioare şi pe loc şi-a amintit de victorie şi de 
veninul arzător de pe mână. Şi-a ridicat mâna, s-a uitat la ea şi s-a mirat. 
Era legată cu o fâşie de pânză albă, dar pielea îi arăta proaspătă şi nu-l 
durea. În sinea lui şi-a spus: „Cine m-a oblojit astfel şi totuşi m-a lăsat să 
Zac aici, în frig, în mijlocul prăpădului şi lângă duhoarea Dragonului? Ce 
lucruri ciudate s-au petrecut?" 

A strigăt atunci, dar nimeni nu i-a răspuns. Totul era negru şi pustiit în 
jurul lui şi în văzduh plutea duhoarea morţii. S-a aplecat şi-a ridicat 
sabia şi a văzut că era întreagă, iar tăişurile ci luccau la fel ca înainte. 

- Cumplit a fost veninul lui Glaurung, a zis el, dar tu eşti mai 
puternică decât mine, Gurthang! Eşti lacomă de sânge. A ta e victoria. 
Dar să mergem! Trebuie să caut ajutor. Trupul mi-e istovit şi simt că 
frigul mi-a pătruns în oase. 

Apoi i-a întors spatele lui Glaurung, lăsându-l să putrezească acolo, 
dar cu cât se depărta de locul acela, paşii îi deveneau tot mai grei şi-n 
gândul lui şi-a spus: „Poate că la Nen Girith m-a aştepta una dintre 
iscoade. Ah, de-aş ajunge odată în casa mea, să simt mâinile blânde ale 
lui Níniel şi să am parte de priceperea de tămăduire a lui Brandir!" Şi 
astfel, abia târându-se sprijinit în Gurthang, a ajuns într-un târziu, prin 
lumina cenuşie a primelor ceasuri ale dimineţii, la Nen Girith; tocmai 
când oamenii dădeau să pornească în căutarea leşului său, el le-a apărut 
dinainte. 

S-au tras oamenii îndărăt înspăimântați, gândind că duhul lui neliniştit 
li se arăta, iar femeile s-au pus pe bocit şi şi-au acoperit ochii. Dar Turin 
le-a spus: 

- Nu, să nu plângeţi, ci bucurați-vă! Uitaţi-vă! Sunt viu, nu-i aşa? ȘI 
oare nu l-am răpus pe Dragonul de care vă temeaţi? 

Atunci oamenii s-au răsucit spre Brandir şi au strigat: 

- Neghiobule, cu poveştile tale scornite, ziceai c-a murit. Nu ţi-am 
spus că eşti nebun? 

Brandir stătea cu gura căscată şi se holba la Turin cu teamă în ochi, 
fără să poată rosti un cuvânt. 

Dar Turin l-a întrebat: 

- Înseamnă că tu ai fost acolo, de mi-ai oblojit mâna? Iţi mulţumesc. 
Dar bag seamă că nu te pricepi chiar atât de bine dacă nu poti osebi 
leşinul de moarte. Îar oamenilor le-a spus: Voi să nu-i vorbiţi astfel, 
neghiobi ce sunteţi! Care dintre voi ar fi făcut mai mult? Măcar el a avut 
curajul să vină până la locul bătăliei, în timp ce voi ati stat şi ati bocit! 
Haide, fiu al lui Handir, a mai zis el, întorcându-se spre Brandir. Vreau 
să aflu mai multe. De ce te afli aici, împreună cu toţi oamenii ăştia pe 
care i-am lăsat la Ephel? Dacă cu îmi pun pielea la bătaie de hatârul 
vostru, oare nu mi se poate da ascultare cât sunt plecat? Şi unde-i 
Niniel? Măcar atâta nădejde să am, că n-ai adus-o şi pe ea cu tine, ci ai 
lăsat-o acolo unde i-am spus să rămână, în casa mea, cu oameni de 
nădejde care s-o apere. 

Dar cum nimeni nu-i răspundea, al a strigat: 

- Haideţi, spuneţi-mi unde-i Níniel? Pentru că pe ea vreau s-o văd şi ei 
îi voi spune mai întâi povestea celor întâmplate în noaptea asta. 

Oamenii şi-au ferit chipurile. Într-un târziu, Brandir i-a spus: 

- Niniel nu este aici. 

- Atunci e bine, a zis Turin. Prin urmare, mă duc acasă. Aveţi vreun 

cal aici? O targă ar fi şi mai bună. Simt că mă prăbuşesc de sfârşeală. 

- Nu, nu! a strigat Brandir, cu inima cuprinsă de deznădejde. Casa ta e 
pustie. Níniel nu e acolo. E moartă. 

Dar una dintre femei - soaţa lui Dorlas, care nu-l avea la inimă pe 
Brandir - a tipat: 

- Nu lua seamă la el, stăpâne! Căci şi-a pierdut mințile. A venit aici 
strigând că ai pierit şi-a zis că asta-i veste bună. Şi uite că trăieşti. Atunci 
de ce-ar fi adevărată povestea lui despre Níniel, cum că ar fi moartă și- 
asta ar fi vestea cea rea? 

Atunci Turin s-a repezit la Brandir: 

- Carevasăzică, moartea mea era veste bună? a strigat el. Da, de la 
început ai avut pică pe mine din pricina lui Níniel, ştiu asta. Acum zici 
că-i moartă. Asta e vestea rea? Ce minciună ai scornit în ticăloşia ta, 
şontorogule? Vrei să ne faci de petrecanie cu vorbe mişeleşti dacă nu 
poti mânui armele? 

Mânia ce l-a cuprins pe Brandir i-a alungat din inimă orice urmă de 
milă. 

- Eu mi-am pierdut minţile? Nu. Tu ţi le-ai pierdut pe-ale tale, Sabie 
Neagră a sorții negre! Tu şi toţi becisnicii ăştia. Eu nu mint! Níniel e 
moartă, moartă, moartă! în Teiglin s-o cauţi! 

Turin a rămas ca împietrit şi fără vlagă. 

- De unde ştii? a întrebat el încet. Ce-ai pus la cale? 

- Eu ştiu pentru că am văzut-o cum s-a aruncat, a răspuns Brandir. lar 
tu ai pus totul la cale. De tine a fugit, Turin, fiu al lui Hurin, şi în Cabed- 
en-Aras s-a aruncat, pentru a nu te mai vedea niciodată. Niniel! Níniel? 
Ba Ni&nor, fiica lui Húrin. 

Atunci Turin l-a apucat de umeri şi l-a scuturat pe Brandir, căci în 
acele vorbe i se părea că aude paşii destinului ajungându-l din urmă; 
dar, în groază şi furia ce-l cuprinseseră, inima lui se împotrivea 
vorbelor, asemenea unei sălbăticiuni rănite de moarte, care vrea să ucidă 
tot ce-i stă în preajmă înainte de a-şi da sufletul. 

- Da, sunt Turin, fiul lui Hurin, a strigat el. De mult ai ghicit asta. 
Despre sora mea Ni&nor nu ştii însă nimic. Nimic! Se află în Regatul 
Ascuns, teafără. E o minciună a minţii tale mârşave şi, aşa cum ai 
încerca s-o sminteşti pe soata mea, încerci acum şi cu mine. Nemernic 
olog, vrei să ne-mpingi pe amândoi la moarte? 

Dar Brandir s-a smuls din mânile sale. 

- Nu mă atinge! i-a spus el. Şi pune-ţi frâu nebuniei. Cea pe care o 
numeşti soaţa ta a venit la tine şi te-a oblojit, iar tu nu ai răspuns 

chemărilor ei. A răspuns altcineva în locul tău. Glaurung Dragonul, care 
îmi vine să cred că v-a vrăjit pe amândoi, spre nenorocirea ta. Şi-aşa i-a 
vorbit, înainte să moară: „Nienor, fiică a lui Húrin, iată-l pe fratele tău: 
viclean cu duşmanii, trădător al prietenilor, blestem pentru neamul său, 
Turin, fiu al lui Húrin". Dintr-odată, Brandir a izbucnit într-un râs 
dement. Se zice că pe patul de moarte oamenii spun adevărul, a chicotit 
el. Chiar şi un 

- Dragon, pare-mi-se! Turin, fiu al lui Hurin, un blestem pentru 
neamul tău şi pentru toți cei care te găzduiesc! 

Turin şi-a încleştat mâna pe Gurthang şi o sclipire sângeroasă i-a 
apărut în ochi. 

- Iar despre tine ce-ar fi de zis, şontorogule? a întrebat el. Cine i-a 
şuşotit ei în ureche, pe la spatele meu, adevăratu-mi nume? Cine a adus- 
o la ticălosul de Dragon? Cine a stat deoparte şi a lăsat-o să moară? Cine 
a venit încoace şi s-a grăbit să trâmbiţeze grozăvenia? Hai, spune 
repede! 

Văzându-şi moartea pe chipul lui Turin, Brandir a rămas nemişcat, 
fără să se ferească din faţa lui, cu toate că nu avea nici o armă prinsă la 
brâu, şi a vorbit, spunând: 

Tot ce s-a petrecut e o poveste prea lungă să fie spusă, iar mie mi s-a 
urât de tine. Dar tu, fiul lui Húrin, mă ponegreşti. Pe tine te-a ponegrit 
Glaurung? Dacă-mi iei viaţa, toţi vor vedea că nu te-a ponegrit. Dar 
teamă nu mi-e să mor, căci astfel mă voi duce s-o găsesc pe Niniel pe 
care am iubit-o şi poate o voi regăsi dincolo de mare. 

- S-o cauţi pe Niniel! a strigat Turin. Ba pe Glaurung ai să-l găseşti, 
ca să scorniti minciuni împreună. Cu viermele ai să dormi, fratele tău de 
suflet, şi-n aceeaşi întunecime veţi putrezi! 

A înălţat-o pe Gurthang, a prăvălit-o peste Brandir şi dintr-o lovitură 
I-a trimis în braţele morții. Oamenii şi-au ferit privirile de la astă faptă, 
iar când el s-a răsucit pe călcâie şi a plecat de la Nen Girith, i-au fugit 
din cale îngroziţi. 

Turin a umblat ca buimac prin codrii sălbatici, acum blestemând 
Pământul de Mijloc şi întreaga viaţă a oamenilor, acum strigând-o pe 
Niniel. Dar când, în cele din urmă, nebunia durerii s-a risipit, s-a aşezat 
o vreme să cumpănească la toate faptele sale şi s-a auzit strigând: „Se 
află în Regatul Ascuns, teafără!" Şi s-a gândit că acum, când din întreaga 
lui viaţă nu se mai alegea nimic, într-acolo trebuia şi el să se îndrepte; 
căci toate minciunile lui 

Glaurung ii îndreptaseră mereu paşii în altă parte. Aşa că s-a ridicat şi 

a pornit spre Trecerea peste Teiglin şi, ajungând în dreptul gorganului 
Haudh-en-Elleth, a strigat: 

- Amar am plătit, oh, Finduilas, că am ascultat de Dragon! Trimite-mi 
acum un sfat! 

Dar, tocmai când strigă el aşa, a zărit doisprezece vânători bine 
înarmaţi, vânători de-ai lui Thingol. 

- Turin! a strigat Mablung drept salut. În sfârşit, ne întâlnim. Te caut 
şi-s tare bucuros să te văd în viaţă, chiar dacă anii au lăsat semne grele 
pe chipul tău. 

- Grele! a zis Turin. Da, asemenea labelor lui Morgoth. Dar de te 
bucuri să mă vezi în viață, eşti ultimul din Pământul de Mijloc care-o 
face. Oare de ce? 

- Pentru că te-ai bucurat de mare cinstire printre noi, a răspuns 
Mablung, şi, chiar dacă ai scăpat din multe primejdii, tot m-am temut 
pentru tine. Am urmărit înaintarea lui Glaurung şi mă gândeam că şi-a 
împlinit misia mârşavă şi-acum se-nturna la stăpânul său. Dar a luat-o 
spre Brethil şi tot atunci am aflat de la cei care străbăteau tara că Sabia 
Neagră din Nargothrond apăruse din nou pe cele meleaguri şi orcii se 
fereau de hotarele ţării ca de moarte. M-a cuprins spaimă şi mi-am spus 
în sinea mea: „Vai şi-amar! Glaurung se duce acolo unde orcii lui nu 
cutează ca să-l caute pe Turin". Astfel că am venit încoace cât mai putut 
de iute, să te previn şi să te ajut. 

- Iute, dar nu îndeajuns, a zis Turin. Glaurung e mort. 

Elfu l-au privit cu uimire. 

- L-ai ucis pe Viermele cel Mare! Lăudat întru veşnicie fie numele tău 
printre elfi şi oameni! 

- Nu-mi pasă, a zis Turin. Căci şi inima mi-e răpusă. Dar, dacă tot ati 
venit din Doriath, dați-mi veşti despre rubedeniile mele. Căci mi s-a spus 
în Dor-lómin că ar fi fugit în Regatul Ascuns. 

Elfii nu i-au răspuns. Într-un târziu, Mablung a vorbit: 

- Cu adevărat aşa au făcut, în anul dinaintea venirii Dragonului. Dar 
vai! Acum nu mai sunt acolo. 

Lui Turin 1 s-a oprit inima în piept, auzind cum îl urmăresc paşii 
destinului până în ultima clipă. 

- Spune tot! a strigat el. Şi iute! 

- Au plecat în sălbăticie să te caute, a continuat Mablung. Toţi le-au 
spus altminteri, dar ele au ținut mortis să se ducă la Nar- gothrond când 
s-a aflat că tu erai Sabia Neagră; iar Glaurung a ieşit din fortăreață şi 
oştenii care le apărau s-au risipit în cele patru vânturi. Pe Morwen 

nimeni n-a mai zărit-o din acea zi, iar Niënor a fost învăluită într-o vrajă 
ce 1-a amortit mintea şi a fugit spre miazănoapte, în codri, asemenea unei 
căprioare sălbatice, şi 1 s-a pierdut urma. 

Spre mirarea elfilor, Turin a izbucnit în hohote răsunătoare şi 
piţigăiate. 

- Nu-i cumva o glumă? a strigat el. Ah, frumoasa Nienor! Prin urmare, 
a fugit din Doriath până la Dragon şi de la Dragon la mine. Ce dulce 
milostivire a sorții! Ochi că mura, negru-i părul; mică şi firavă, ca o 
copilă de elf, nimeni n-o putea lua drept altcineva! 

Mablung I-a privit cu ochi mari. 

- Şi totuşi vorbeşti despre altcineva, i-a spus el. Nu astfel arăta sora ta. 
Era înaltă, cu ochi albaştri, cu părul ca spicul grâului, aidoma tătânelui 
ei, Húrin, doar că avea trup de femeie. N-ai avut cum s-o vezi! 

- N-am avut, zici tu, Mablung, că n-am avut? a strigat Turin. Şi cum 
să fi avut! Vezi doar că sunt orb! Nu ştiai? Orb, orb, bâjbâind încă din 
pruncie în negura întunecată a lui Morgoth! Aşa că lasă-mă! Du-te, du- 
te! întoarce-te în Doriath şi fie ca iama să-l veştejească! Blestemat fie 
Menegroth! Blestemată să-ți fie şi solia! A fost ultima picătură. De-acum 
se pogoară noaptea. 

Şi a rupt-o la fugă de acolo ca vântul de iute, iar elfii au privit în urma 
lui înmărmuriţi şi plini de teamă. Dar Mablung a spus: 

- S-a petrecut ceva ciudat şi înspăimântător, despre care noi nu ştim. 
Să-l urmăm şi să-l ajutăm de-om putea, căci acum e cu mintea tulbure. 

Dar Turin alerga mai iute ca ei; ajungând la Cabed-en-Aras, s-a oprit 
dintr-odată. A auzit vuietul apei şi a văzut că toți copacii de aproape şi 
de departe se veştejiseră, iar fhmzele lor ofilite cădeau a jale, ca şi când 
iarna se abătuse asupra lor chiar în primele zile ale verii. 

- Cabed-en-Aras, Cabed Naernamarth! a strigat el. Nu-ţi voi spurca 
apele care au dus-o pe Níniel. Căci toate faptele mele au fost ticăloase şi 
ultima a fost cea mai rea dintre toate. 

Şi-a scos sabia din teacă şi a spus: 

- Slavă, Gurthang, fier al morţii, doar tu mi-ai mai rămas! Dar ce alt 
stăpân şi altă credinţă cunoşti, în afară de mâna ce te mânuieşte? Sângele 
nimănui nu te va face să dai îndărăt! Vei vrea atunci să-i iei viaţa lui 
Turin Turambar? Vei vrea să mă răpui fără zăbavă? 

Şi din tăişul săbiei s-a auzit răspunzând un glas rece: 

- Da, îţi voi bea sângele, ca să uit de sângele lui Beleg, stăpânul meu, 
şi de sângele lui Brandir, pe nedrept ucis. Fără zăbavă te voi ucide. 

- Atunci Turin a înfipt plăselele în pământ şi el s-a aruncat cu pieptul 

în vârful ascuţit al lui Gurthang, iar lama neagră i-a luat viaţa. 

Când a sosit acolo Mablung, a văzut în stârvul hidos al lui Glaurung şi 
s-a uitat la trupul lui Turin şi tare s-a îndurerat, gândindu-se la Hurin aşa 
cum îl văzuse în bătălia Nirnaeth Araoediad şi la cumplita soartă a 
neamului său. Şi, în timp ce elfii stăteau acolo, au venit şi oamenii de la 
Nen Girith ca să se uite la Dragon, iar când au zărit cum se sfârşise viața 
lui Turin Turambar au început să plângă; aflând ce tâlc avuseseră 
vorbele pe care li le spusese 

Turin, elfii au rămas împietriţi de uimire. Îar Mablung a spus cu 
amărăciune: 

- Şi eu am avut partea mea de vină în soartă Copiilor lui Húrin, iar cu 
veştile mele l-am ucis pe cel pe care-l iubeam. 

Apoi l-au ridicat pe Turin de acolo şi au văzut că tăişul săbiei lui se 
frânsese. Astfel s-au săvârşit toate cele ce odată fuseseră ale lui. 

Cu trudă multor mâini au adunat laolaltă lemne şi le-au pus unele 
peste altele, făcând un rug uriaş pe care au ars leşul Dragonului, până ce 
din el n-au mai rămas decât cenuşă neagră şi oase preschimbate-n colb, 
iar locul unde s-a înălţat rugul avea să fie pentru totdeauna sterp şi 
pustiu. Dar pe Turin l-au aşezat într-un gorgan mare, durat chiar pe locul 
unde îşi dăduse ultima suflare, iar alături au pus frânturile lui Gurthang. 
După ce au isprăvit toate acestea, barzii elfilor şi ai oamenilor au cântat 
cântece de jelanie, amintind de vitejia lui Turambar şi de frumuseţea lui 
Níniel; şi au adus o piatră mare cenușie pe care au aşezat-o pe gorgan, 
iar pe ea elfii au gravat cu Runele din Doriath: 


TURIN TURAMBAR DAGNIR GLAURUNGA 
iar dedesubt: 
NIENOR NÎNIEL 
Dar ea nu se afla acolo şi nimeni n-a ştiut vreodată unde 
au dus-o apele reci ale râului Teiglin. 


Astfel se sfârşeşte Povestea Copiilor lui Húrin, cea mai lungă dintre 
toate baladele din Beleriand. 


După moartea lui Turin şi a lui Ni&nor, Morgoth I-a eliberat pe Húrin 








Page 185 


Copiii lui Húrin 





din captivitate, astfel ducându-şi mai departe scopul mârşav. În rătăcirile 
sale, Hurin a ajuns în Codrul Brethil şi, într-o seară, venind dinspre 
Trecerea peste Teiglin, s-a oprit în locul unde fusese ars Glaurung şi 
unde se găsea marea piatră înălțată pe buza defileului Cabed 
Nacramarth. Despre ce s-a petrecut acolo se spune în cele ce urmează. 

Dar Hurin nu s-a uitat la piatră, pentru că ştia ce stătea scris pe ca; 
ochii lui văzuseră că nu se găsea singur acolo. În umbra pietrei şedea 
ghemuită o făptură aplecată peste genunchi. Părea un rătăcitor fără de 
casă, îngreunat de ani şi peste măsură de istovit de drum pentru a-i fi luat 
în seamă apropierea; dar zdrenţele aminteau de un veşmânt muieresc. 
Într-un târziu, în vreme ce Húrin rămăsese țintuit locului, făptura şi-a dat 
la o parte gluga ferfenițită şi şi-a ridicat încet chipul, supt şi lihnit ca al 
unui lup hăituit. O femeie căruntă, cu nasul ascuţit şi dinții stricaţi, cu o 
mână slăbănoagă încleştată de mantie în dreptul pieptului. Deodată, 
ochii ei i-au întâlnit pe-ai lui şi atunci Hurin a recunoscut-o; căci, cu 
toate că aveau o privire rătăcită şi temătoare, încă mai sclipea în ei o 
lumină greu de îndurat: elfica lumină care, într-o vreme de demult, îi 
adusese numele de Eledhwen, cea mai mândră dintre femeile muritoare 
din zilele de odinioară. 

- Eledhwen! Eledhwen! a strigat Hurin; iar ea s-a ridicat şi a dat să 
facă un pas, dar s-a împiedicat şi el a prins-o în brațe. 

- Al venit, în sfârşit, a zis ea. Prea mult te-am aşteptat. 

- Întunecat a fost drumul. Am venit când am putut, a răspuns el. 

- Dar ai venit târziu, a zis ea, prea târziu. Ei au pierit. 

- Ştiu. Dar tu nu ai pierit. 

- Încă nu, a mai spus ea. Sunt sfârşită. Mă voi duce odată cu 
soarele. Ei au pierit. S-a prins de mantia lui şi a zis: Puţină 
vreme a mai rămas. Dacă ştii, spunemi! Cum l-a găsit ea? 

Hurin însă nu i-a răspuns, ci s-a aşezat lângă piatra cu Morwen 
în braţe; şi nu şi-au mai vorbit. Soarele a asfinţit, iar Morwen a 
oftat, l-a prins de mână şi a rămas nemişcată; iar Húrin a ştiut că 
murise. 

Hador Capaurt 


Senior în Dor-lómin - Halmir din Brethil 





Galdor = Mh  Clóredhel = Haldir  Hareh = Galdor 

Elrond din Vålceaua Despicată 


Casa lul Hador și Poporul lul Haleth 

(1) 
CUM AU EVOLUAT MARILE POVESTI 


Aceste povesti cu multe legåturi intre ele, dar independente s-au 
remarcat aproape de la inceput in lunga si complexa istorie a vala- rilor, 
elfilor si oamenilor din Valinor si Marile Pámánturi. Ín anii care au 
urmat după ce a abandonat Povestile Pierdute înainte să le fi încheiat, tatăl 
meu a renunțat să mai scrie proză şi a început să lucreze la un poem lung 
ce purta titlul Túrin, fiul lui Húrin, şi Glorund Dragonul, schimbat ulterior 
într-o versiune revizuită a Copiilor lui Húrin. Asta se întâmpla la începutul 
anilor 1920, când ținea ore la Universitatea din Leeds. Pentru acest poem 
a folosit străvechiul metru aliterativ englez (tipul de versificație din 
Beowulf şi alte poeme anglo-saxone), impunând asupra englezei moderne 
tiparele constrângătoare ale accentului şi „rimei inițiale" respectate de 
poeţii de demult: o artă în care a atins o mare măiestrie, în genuri foarte 
diferite, de la dialogul dramatic din intoarcerea acasă a lui B&orhtnoth la 
elegia pentru cei care au murit în bătălia de pe Câmpiile Pelennor. 
Poemul aliterativ Copiii lui Húrin era de departe cel mai lung dintre 
poemele compuse de el în acest metru, depăşind cu mult două mii de 
versuri; cu toate acestea, l-a conceput la dimensiuni atât de generoase 
încât abia dacă ajunsese cu povestea la atacul Dragonului asupra 
Nargothrondului. când tatăl meu l-a abandonat. Şi. cum în Povestea 
Pierdută urmau multe întâmplări, la accastâ scară ar fi avut nevoie de alte 
mil şi mii de versuri; în vreme ce o a doua versiune, abandonată la un 
moment mult mai timpuriu al narațiunii, este aproape dublă în lungime 
față de prima versiune până în acel punct al povestirii. 

În acea parte a legendei Copiilor lui Húrin pe care tatăl meu a transpus-o 
în poemul aliterativ. vechea poveste din Cartea Poveştilor Pierdute a fost 
extinsă şi dezvoltată în mod substanţial. Încă şi mai important, acum 
apar pentru prima oară Nargothrond, marele oraş-fortăreaţă din adânc, ca 
şi întinsele pământuri ce îi alcătuiesc domeniul (un element central nu 
numai în legenda lui Turin şi Ni&nor. ci şi în istoria Zilelor de Odinioară 
ale Pământului de Mijloc), cu o descriere a câmpurilor cultivate de elfii 
din Nargothrond. care oferă o imagine rară a „vieții paşnice" în lumea 
străveche, asemenea instanţe fiind extrem de puţine şi zgârcite. 








Page 192 


Copiii lui Húrin 





Coborând spre sud. de-a lungul râului Narog, Turin şi însoțitorul său 
(Gwindor, în textul din cartea de față) au găsit pământurile din preajma 
intrării în Nargothrond aparent părăsite: 


...they came to a country kindlv tended: 
through flowery frith and fair acres 

they fared and found of folk empty 

the leas and leasows and the lawns of Narog. 
the teeming tilth by trees enfolded 

twist hills and river. Tbe boes unrecked 


în the fields were flung, and fallen ladders 

în the long grass lay of the lush orchards; 

every tree there turned its tangled head 

and eyed them secretly. and the ears leastened 
of the nodding grasses; though noontide glowed 
on land and leaf. their limbs were chilld 


Si astfel au ajuns cei doi drumeti la porțile Nargothrondului. În cheile 
râului Narog: 


there steeply stood the strong shoulders 

of the hills, o'erhanging the hurrying water. 
there shrouded în trees a sheer terrace, 

wide and winding, worn to smoothness. 

was fashioned în the face of the falling slope. 
Doors there darkly dim gigantic 

were hewn în the hillside: huge their timbers. 
and their posts and lintels ofponderous sfone. 


Prinşi de elfi, au fost duşi prin poarta cea mare. care s-a închis în urma 
lor 


Ground and grumbled on its great hinges 
the door gigantic with din ponderous 

it clanged and closed like clap of thinder. 
and echoes awful în empty corridors 

there ran and runbled under root's unscen,; 

the light was lost. Then led them on 

down long and winding lanes of darkness 
their guards guiding their groping feet, 

till the faint flicker offiery torches 

flared before them, fitful murmur 

aş of many voices în meeting thronged 

they heard aş they hastened. High sprang the roof. 
Round a sudden turning they swung amazed, 
and saw a solemn silent conclave, 

where hundreds hushed în huge twilight 
neath distant domes darkly vaulted 

them wordless waited 


Dar în textul Copiii lui Húrin, cuprins în această carte, nu ni se spune 
mai mult decât atât (p. 141): 

S-au ridicat de pe mal si, lăsând în urmă Eithel Ivrin, s-au îndreptat 
spre miazăzi, de-a lungul Narogului, până au fost prinşi de iscoadele 
elfilor şi duşi ca prizonieri în fortăreața ascunsă. Astfel a ajuns Turin în 
Nargothrond. 

Cum s-a ajuns la această formă? în cele ce urmează voi încerca să dau 
un răspuns. 

Este aproape sigur că tot ceea ce a scris tatăl meu din poemul său 
aliterativ despre Turin a fost realizat la Leeds şi că 1-a abandonat la 
sfârşitul anului 1924 sau la începutul lui 1925; dar de ce a făcut-o 
rămâne un mister. În schimb, nu e defel un mister de ce anume s-a 
apucai după aceea: în vara lui 1925 a început să scrie un nou poem, într- 
un cu totul alt metru, având cuplete rimate octosi- labice şi purtând titlul 
Balada Leithian, „Eliberarea din sclavie". Prin urmare, se apuca de o altă 
poveste dintre cele pe care ani mai târziu, în 1951, le-a descris - după 
cum am mai spus - ca încheiate, de sine stătătoare şi totuşi legate de 
„Istoria generală"; căci subiectul Baladei Leithian este legendă lui Beren şi 
Luthien. La acest al doilea poem lung a lucrat timp de şase ani, 
abandonându-l, şi pe acesta, în septembrie 1931, după ce scrisese mai 
mult de 4 000 de versuri. Ca şi în cazul poemului aliterativ Copiii lui 
Hurin, căruia i-a urmat şi i-a luat locul Balada, acest poem reprezintă un 
progres substanțial în evoluția legendei de la inițiala Poveste Pierdută 
despre Beren şi Luthien. 

În timpul elaborării Baladei Leithian, tatăl meu a scris în 1926 o „Schiţă 

a mitologiei" - destinată în mod declarat lui R.W. Reynolds, care fusese 
profesorul lui la Kind Edward's, în Birmingham -, „pentru a explica 
context al versiunii aliterative despre Turin şi Dragonul". Acest scurt 
manuscris, numărând aproximativ douăzeci de pagini dactilografiate, a 
fost scris anume ca un sinop- şiş, la timpul prezent, într-un stil succint; şi 
totuşi reprezenta punctul de plecare al versiunilor „Silmarilhon" 
ulterioare (deşi numele acesta ca atare încă nu exista). Dar, în vreme ce 
respectivul text cuprindea întreaga concepție mitologică, povestea lui 
Turin deţinea în mod evident un loc de frunte, iar titlul din manuscris 
este „Schiţă a mitologiei cu referire specială la «Copiii lui Hurin»", în 
conformitate cu scopul său de a o scrie. 

În 1930 a urmat o scriere mult mai substanţială, Quenta Noldorinwa 
(Istoria noldorilor: istoria elfilor noldorini reprezentând tema centrală 
din „Silmarillion"). Sursă directă se afla în „Schiţă" şi, deşi dezvolta 
textul inițial şi îl întregea ca stil, tatăl meu încă privea Quenta în mare 
măsură drept o lucrare de sinteză, o epitomă de o concepție narativă mult 
mai bogată, după cum este ilustrat în mod limpede de subtitlul pe care i 
l+a dat. În care declara că e vorba de O Scurtă Istorie [a noldorilor] 
desprinsa din Cartea Poveştilor Neterminate 

Trebuie ţinut cont că, la vremea aceea. Quenta reprezenta (chiar dacă 
într-o structură oarecum Simplistă) întreaga dimensiune a „lunui 
imaginare" a tatălui meu. Nu era istoria Primului Ev, după cum a devenit 
ulterior, pentru că încă nu existau al Doilea Ev, nici al Treilea; nu 
existau Numenor, hobbiţi ori Inel, desigur. Îstoria se încheia cu Marea 
Bătălie, în care Morgoth era în cele din urmă învins de ceilalți zei 
(valarii), care „l-au azvârlit prin Poarta Nopţii fără de sfârşit, în 
nimicnicie, dincolo de Zidurile Lumii”, iar tatăl meu a scris drept 
încheiere la Quenta: „Acesta este sfărșitul poveştilor din zilele dinaintea 
vremurilor, din tărâmurile de la miazănoapte ale lumii apusene". 

Prin urmare, va părea ciudat într-adevăr că această scriere, Que/xadin 
1930, era totuşi singurul text „Silmarillion" cu început şi sfârşit (după 
„Schiţă") pe care I-a produs vreodată tatăl meu; dar. cum se întâmplă 
adesea, presiunile externe au influenţat evoluţia operei sale. Quenta a 
fost urmată mai târziu, în decursul anilor 1930, de o nouă versiune, într- 
un manuscris minunat, purtând în sfârşit titlul Quenta Silmarillion, 
Istoria Silmarililor. Era sau urma să fie mult mai lungă decât Quenta 
Noldorinwa care o precedase, dar concepţia lucrării ca o sinteză a 
miturilor şi legendelor (acestea, la rându-le, dacă ar fi fost spuse pe de-a- 
ntregul, de o natură şi o anvergură cu totul diferite) nu s-a pierdut câtuşi 

de puţin, fiind şi de această dată definită în titlu: „ Quenta Silmarillion,.. 
Aceasta este o scurtă istorie inspirată din multe poveşti mai vechi; căci 
tot ceea ce cuprinde ca a existat în străvechime şi încă există printre 
Eldarii de la apus, repovestit mai pe larg în alte istorii şi cântece". 

Este cel puţin probabil că viziunea tatălui meu privitoare la 
Silmarillion a generat în realitate din faptul că ceea ce poate fi numit 
„faza Quenta" a scrierii din anii '30 a debutat ca un sinopsis condensat 
servind un anumit scop, ca apoi să se extindă şi să se desăvârşească În 
faze succesive până când a pierdut aspectul de sinopsis, păstrând totuşi, 
din frma sa de început, o „uniformitate" caracteristică a tonului Am scris 
la un moment dat Ca „forma şi maniera succinte mai condensate ce 
caracterizează Silmarillion, creând imprcua de veacuri de poezie fi 
«învăţătură» aflate la temelia sa. evocă pregnant sentimentul de «poveşti 
nespusey» chiar atunci când «unt spune: «distanța» nu se pierde niciodată 
Nu există nici o urgenţă narativă, presiune şi teamă inspirate de un 
eveniment necunoscut, iminent De fapt. nu vedem Silmarilu aşa cum 
vedem Inelul". 

Totuşi. Quenta Silmarillion, în această formă. a ajuns în 1937 la un final 
brusc şi, după cum s-a dovedit, decisiv. Hobbitul a fost publicat de 
George Allen&Unwin pe 21 septembrie, în acelaşi an, şi nu mult după 
aceea, la invitaţia editorilor, tatăl meu a trimis câteva manuscrise de-ale 
sale. care au sosit la Londra pe 15 noiembrie. Printre acestea se afla şi 
Quenta Silmurillivn. atât cât fusese scris până la acea dată. sfârşindu-sc în 
mijlocul unei fra/e la capătul de jos al paginii. Dar. după expedierea 
textului, el a continuat narațiunea în ciornă, până la fuga lui Turin din 
Doriath şi începutul vieţii lui de proscris: 


Trecând de hotarele regatului, a strâns în jurul său o ceată de oameni 
care. ca mulţi alţii În acele vremuri ticăloşite. bântuiau sălbăticia, fără 
acoperiş deasupra capului ti pradă demftdephi. Vai de cel cc nimerea în 
calea lor. tic acela elf, om sau orc? 


Acesta este fragmentul care premerge începutul capitolului despre 
Tiirin printre proscrişi din cartea de față, p 123 

Tatăl meu ajunsese în punctul respectiv al poveştii când a primit 
înapoi Quenta Silmarillion şi celelalte manuscrise. Trei zile mai târziu, 
pe 19 decembrie 1937, le-a scris lui Allen şi Unwin următoarele: „Am 
scris primul capitol al unei noi poveşti despre hobbiţi «O petrecere mult 
aşteptată»”. 

Acesta a fost momentul în care tradiția continuă, evolutivi! a 
Silmarillionului în stilul sintetizator caracteristic pentru Quenta a ajuns la 
capăt, fund brusc întreruptă odată cu plecarea lui Turin din Doriath. 
Continuarea istoriei din acel punct a rămas ani întregi după aceea în 
forma simplă, comprimată, nedezvoltnlă din Quenta anilor 1930, 
„îngheţată", ca să /ic aşa, în vreme ce marile structuri ale celui de-al 
Doilea şi de-al Treilea Ev s-au conturat pe parcursul scrierii Stăpânului 
Inelelor. Dar acea istorie continuatoare avea o importanță cardinală în 
legendele străvechi, deoarece poveştile de încheiere (derivând din 
originala Carte a Poveştilor Pierdute) vorbeau despre povestea 
dezastruoasă a lui Húrin, tatăl lui Turin, după ce l-a eliberat Morgoth, şi 
despre distrugerea regatelor elfice Nargothrond, Doriath şi Gondolin, 
despre care cânta Gimli în minele Moriei, multe mii de ani mai târziu. 


Era o lume fără seamăn, 

în Zilele de Odinioară, 

Pân-au pierit semeţii regi 

Din Nargothrond şi Gondolin 
Spre Soare-Apune, peste mări... 


Acesta trebuia să fie punctul culminant şi final al întregului: picirea 
elfilor noldorini în lunga lor luptă împotriva puterii lui Morgoth şi 
rolurile jucate de Hurin şi Turin în această poveste, încheindu-sc cu 
povestea lui Earendil, care a scăpat din ruinele arzânde ale Gondolinului. 

După ce, mult mai târziu, la începutul anilor 1950, a încheiat Stăpânul 
Inelelor, tatăl meu s-a reîntors cu energie şi încredere Ia „Subiectul 
Zilelor de Odinioară", devenite acum „Primul Ev", iar în anii imediat 
următori a scos la lumină multe manuscrise vechi de pe unde zăcuseră. 
Reluând Silmarillion, a acoperit minunatul manuscris Quenta Silmarillion cu 
numeroase corecturi şi adăugiri ample. Dar revizuirea a încetat în 1951, 
înainte ca tatăl meu să ajungă la povestea lui Turin, acolo unde Quenta 
Silmarillion fusese abandonat în 1937, odată cu episodul „noii poveşti 
despic hobbiţi”. 

Tatăl meu s-a apucat să revizuiască Balada Leithian (un poem cu rimă, 
despre destinul lui Beren şi Luthien, abandonat în 1931), care curând a 
devenit aproape un poem nou, mult mai împlinit; dar munca la acest 
poem tărăgăna şi până la urmă a fost abandonată. Apoi tatăl meu a 
început să lucreze la ceca ce avea să fie o saga lungă despre Beren şi 
Luthien, în proză, bazată în mare măsură pe forma rescrisă a baladei; dar 

a abandonat-o şi pe aceasta. Astfel, dorinţa lui, manifestată în încercări 
succesive, de a da primei dintre „marile poveşti” amploarea pe care şi-o 
propusese nu s-a împlinit niciodată. 

La acea vreme, şi-a reîntors atenția, în sfârşit, asupra „marii poveşti" 
despre Căderea Gondolinului, existentă timp de aproape treizeci şi cinci 
de ani doar în Povestea Pierdută şi în puţinele pagini dedicate acesteia în 
Quenta Noldorinwa, datând din 1930. Aceasta urma să fie prezentarea - 
atunci când tatăl meu se va fi aflat în culmea puterilor sale creatoare - 
într-o formă narativă densă şi în toate elementele sale, ale extraordinare 
poveşti pe care o citise la Societatea de Eseuri de la colegiul la care 
studiase la Oxford în 1920 şi care a rămas pe paTTrcursul întregii sale 
vieți un element vital în imagistica Zilelor de Odinioară. Legătura 
specială cu povestea lui Turin este stabilită de cei doi frați: Hurin, tatăl 
lui Turin, şi Huor, tatăl lui Tuor. În tinereţea lor, Hurin şi Huor au 
pătruns în oraşul elfilor, Gondolin, ascuns într-un cerc de munti înalți, 
aşa cum se povesteşte în Copiii lui Hurin (p. 29); ulterior, în 

Bătălia Lacrimilor Făr' de Număr, s-au întâlnit încă o dată cu Tur- 
gon. regele Gondolinului, iar acesta le-a spus (p. 49): „Gondolinul nu 
mai poate fi tăinuit multă vreme; iar când va fi descoperit, va pieri şi el". 
lar Tuor a răspuns: „Putin de-ar mai dura, şi-ar fi de- ajuns. Căci din 
casa ta va fi să vină nădejdea elfilor şi a oamenilor, deopotrivă. Îţi spun 
acestea. Domnia Ta, cu vederea dinaintea morţii; aici ne vom despărți 
pentru totdeauna şi nicicând nu-ţi voi mai privi zidurile albe. dar din 
Domnia Ta şi din mine va răsări o nouă stea". 

Această profeție s-a împlinit când Tuor, văr primar cu Turin, a venit în 
Gondolin şi s-a însurat cu Idril, fiica lui Turgon; căci fiul lor era 
Eărendil: „noua stea", „nădejdea elfilor şi oamenilor”, care a scăpat din 
Gondolin. În saga în proză Căderea Gondolinului, începută probabil în 
1951, tatăl meu descria călătoria lui Tuor şi a însoțitorului său elf, 
Voronwe, care-l călăuzea; şi pe drum, singuri în sălbăticie, au auzit un 
strigăt în păduri: 

Şi în timp ce Voronwe şi Tuor aşteptau să vadă ce avea să urmeze, 
numai ce s-a ivit dintre copaci un om înalt, înarmat, înveşmântat în 
negru, cu o sabie lungă, scoasă din teacă; s-au mirat ei văzând că tăişul 
săbiei era şi el negru, doar muchiile luceau reci. 

Omul era Turin, venind grăbit de la Nargothrond, care fusese devastat 
(p. 60); dar Tuor şi Voronwe nu i-au vorbit când a trecut prin dreptul lor, 
neştiind că „Nargothrond căzuse şi că acesta era Turin, fiul lui Húrin, 
Sabia Neagră. Astfel s-au apropiat, pret de o clipă şi nicicând altcândva 

mai apoi, drumurile acestor doi oameni înrudiți, Turin şi Tuor". 

în noua poveste despre Gondolin, tatăl meu 1-a adus pe Tuor până în 
acel loc înalt dintre Munţii încercuitori, de unde ochiul putea cuprinde 
câmpia Oraşului Ascuns. Si acolo, îndurerat, s-a oprit şi nu a mers 
niciodată mai departe. Astfel, în Căderea 

Gondolinului, tatăl meu a eşuat din nou şi nu şi-a atins scopul; nu vom 
vedea, prin urmare, nici Nargothrondul, nici Gondolinul prin viziunea 
lui de mai târziu. 

Am scris undeva că „odată cu încheierea marii «intruziuni» şi abateri 
numite Stăpânul Inelelor, se pare că el a revenit la Zilele de Odinioară cu 
dorinţa să reia mult mai amplă structură pe care o începuse cu atâta 
vreme în urmă, în Cartea Poveştilor Pierdute. Încă nu-şi atinsese scopul de 
a termina Quenta Silmarillion; dar «marile poveşti», care evoluaseră mult 
de la forma lor inițială şi din care următoarele capitole ale OUENTA urmau 
să se dezvolte, n-au fost niciodată finalizate”. Aceste observaţii sunt 
valabile şi pentru „marea poveste" a Copiilor lui Húrin. Însă în acest caz 
tatăl meu a realizat mult mai mult, deşi niciodată nu a izbutit să dea o 
formă finală, rotundă versiunii ulterioare şi extrem de extinse. 

Concomitent cu revenirea la Balada Leithian şi Căderea Gondolinului, a 
reînceput să lucreze la Copiii lui Húrin, şi nu la copilăria lui Turin, ci la 
acea parte, mai târzie, care reprezintă punctul culminant al destinului său 
funest, după distrugerea Nar- gothrondului. În cartea de faţă, această 
parte începe cu întoarcerea lui Turin m Dor-lómin (p. 163) şi se sfârşeşte cu 
moartea lui. De ce a procedat tatăl meu astfel, contrar obiceiului său de a 
reîncepe cu începutul, nu pot să ştiu. Dar de data aceasta a lăsat printre 
hârtiile sale o serie de manuscrise ulterioare, nedatate, privitoare la 
povestea lui Turin de la naşterea sa până la distrugerea Nar- 
gothrondului, în care versiunile vechi sunt extrem de elaborate şi 
digresează în direcţii narative necunoscute până în acel moment. 

Cea mai mare parte a acestei opere, dacă nu în întregime, tine de 
perioada care a urmat publicării Stăpânului Inelelor. În acei ani. Copiii lui 
Hurin a devenit pentru el povestea dominantă de la sfârşitul Zilelor de 
Odinioară şi o vreme îndelungată ei şi-a dedicat toate gândurile. Dar 
acum îi era greu să impună o structură narativă fermă, deoarece povestea 
devenea tot mai complexă atât în privința personajelor, cât şi a 
evenimentelor şi, într-adevăr, într-un fragment lung povestea se 
compune dintr-un mozaic de ciorne nelegate între ele şi schiţe de intrigi. 

Totuşi, Copiii lui Hurin, în ultima sa formă, este principala poveste a 
Pământului de Mijloc după Stăpânul Inelelor; iar viaţa şi moartea lui Turin 

sunt descrise cu o forță convingătoare şi un ritm presant rar întâlnite în 
cazul altor popoare ale Pământului de Mijloc. Din această pricină, după 
un studiu îndelungat al manuscriselor, am încercat în cartea de față să 
alcătuiesc un text ce oferă o naraţiune continuă de la început până la 
sfârşit, fără introducerea altor elemente care nu sunt autentice în 
concepție. 

(2) 
COMPOZIȚIA TEXTULUI 


În Poveşti neterminate, publicate cu mai mult de un sfert de secol în 
urmă, am prezentat un text parțial al versiunii lungi a acestei poveşti, 
cunoscut drept Nam, de la titlul elfic Nam i Chin Húrin, Povestea Copiilor 
lui Hurin. Dar acela era un element într-o carte largă cu un cuprins 
variat, lar textul era în mare măsură incomplet, pentru a respecta scopul 
general şi natura cărții: căci am omis mai multe fragmente substanțiale 
(unul dintre ele foarte lung) - acolo unde textul Nam şi cel în versiunea 
mult mai scurtă din Silmarillion sunt foarte asemănătoare sau unde am 
decis că nu poate fi prezentat nici un text „lung" distinct. 

Forma textului Narn din volumul de față diferă, prin urmare, într-o 
serie de aspecte de acela din Poveşti neterminate, unele dintre ele avându- 
şi originea în studiul mult mai aprofundat asupra extraordinarului 
ansamblu de manuscrise, pe care l-am efectuat după ce respectiva carte a 
fost publicată. Ceea ce m-a condus la cu totul alte concluzii privind 
relațiile dintre anumite texte şi secvenţa acestora, în special în evoluția 
extrem de derulantă a legendei în perioada petrecută de „Turin printre proscrişi". 
Paginile care urmează cuprind o explicaţie a structurii acestui nou text despre 
Copiii lui Hurin. 

Un element important îl reprezintă statutul particular al textului Silmarillion 
publicat; după cum am menționat în prima parte a acestei Anexe, tatăl meu a 
abandonat Quenta Sillmurillion la un moment dat (adică în momentul în care 
Turin devine un proscris după fuga lui din Doriath), când a început, în 1937, 
Stăpânul Inelelor. În alcătuirea unei naraţiuni pentru opera publicată, am folosit 
în mare măsură Hronicul Beleriandului, iniţial o „Poveste a anilor”, dar care, în 
versiuni succesive, a crescut şi s-a extins într-o narațiune-hronic, în paralel cu 
manuscrisele „Silmarillion" succesive, şi care se întindea până la eliberarea lui 
Hurin de către Mor- goth, după moartea lui Turin sí a lui NiSnor. 

Astfel, primul pasaj pe care l-am omis din versiunea Narn i Chin Húrin din 
Poveşti neterminate (p. 86 şi nota 1") reprezintă povestea despre perioada 
petrecută de Hurin şi Huor în Gondolin în tinereţea lor, şi am făcut acest lucru 
pentru că respectiva poveste este redată în Si/marillion (p. 224-225). Dar, de 
fapt, tatăl meu a scris două versiuni. Una dintre ele era în mod explicit destinată ca 
început pentru textul Narn, dar se baza în mare măsură pe un fragment din 
Hronicul Beleriandului şi diferă foarte putin de acesta pe aproape tot parcursul 
său. În Silmarillion am folosit ambele texte, dar în volumul de faţă am urmat 

versiunea Narn. 

Al doilea pasaj pe care l-am omis din Narn în Poveşti neterminate(p. 97 şi 
nota 2) este cel care descrie Bătălia Lacrimilor Făr' de Număr, o omisiune făcută 
din acelaşi motiv; şi în acest caz tatăl meu a seri» două versiuni, una în Hronic, a 
doua mult mai târzie, dar având drept călăuză textul din Hronic, pe care l-a urmat 
îndeaproape în cea mai mare parte. Această a doua poveste despre marea bătălie 
era, si ca, destinată explicit pentru a forma o parte integrantă a textului Nurn (care 
este marcat ca Nurn II, adică a doua secțiune a lui Murn), şi afirmă la început (p. 
44 în textul din acest volum): „Aici însă se vor povesti numai acele fapte care au 
schimbat soarta Casei lui Hador şi pe aceea a copiilor lui Húrin Neclintitul". În 
continuare, tatăl meu a reținut din Hronic doar descrierea „bătăliei apusene" şi 
distrugerea oștirii lui Fingon; prin această simplificare şi reducere a narațiunii, a 
schimbat cursul bătăliei aşa cum a fost ca înfăţişată în Hronic. În Silmarillion, 
desigur, am urmat Hronicul, deşi cu anumite elemente luate din versiunea Narn; 
dar în cartea de față am urmat îndeaproape textul pe care tatăl meu l-a considerat 
potrivit pentru Narn în totalitatea lui. 

De la Turin în Doriath, noul text este într-o măsură considerabilă schimbat față 
de cel existent în Poveşti neterminate. Există o serie întreagă de texte, în mare 
parte scrise la prima mână, în jurul aceloraşi elemente narative, în diferite stadii de 
dezvoltare, astfel că este, desigur, posibil să 1(1 faci o cu totul altă idee despre cum 
ar trebui tratat matenialul original. Am ajuns să cred că, atunci când am compus 
textul din Povești neterminate, mi-am permis o libertate editorială mult mai mare 
decât ar fi fost necesar. În cartea de faţă, am reconsiderat manuscrisele si am 
reconstituit textul, în multe locuri (de regulă minore) revenind la cuvintele 
originale, introducând propoziții sau pasaje scurte care nu ar fi trebuit omise, 
corectând câteva erori şi alegând între diferitele texte originale. 

Cât priveşte structura narațiunii în această perioadă a vieții lui Turin, de la fuga 
lui din Doriath până la adăpostul proscrişilor pe Amon RGdh, tatăl meu se 
gândise la anumite „elemente" narative: judecarea lui Turin în prezenţa lui 
Thingol; darurile pe care Thingol şi Melian i le-au făcut lui Beleg; chinuirea lui 
Beleg de către proscrişi în absenţa lui Turin; întâlnirile dintre Turin şi Beleg. Tatăl 
meu a tot mutat locul acestor elemente unele față de altele şi a plasat fragmente 
conținând dialoguri în contexte diferite, dar 1-a fost greu să ;e lege într-o 
„intrigă" cu cap şi coadă „să se se afle ce s-a întâmplat cu adevărat". Dar 
acum, după ce am studiat îndelung manuscrisele sale, mi se pare limpede 
că. Înainte să o abandoneze, tatăl meu a ajuns totuşi la o structură şi o 
succesiune satisfăcătoare pentru această parte a poveștii; de asemenea, 
narațiunea într-o formă mult redusă pe care am compus-o pentru a li 
publicată în Silmarillion corespunde acesteia întru totul, cu o singură 

excepție. 

În Poveşti neterminate.. există un al treilea hiatus în narațiune, la p. 138; 
povestea se întrerupe în momentul în care Beleg, după ce I-a găsit în 
stârşit pe Turin printre proscrişi, nu-l poate convinge să se întoarcă în 
Dorinth (p, 87 în noul text) şi face din nou această încercare abia când 
proscrişii îi întâlnesc pe Gnomii Scundaci. În acest punct am tăcut din 
nou apel la Silmarillion pentru a umple golul, observând că în poveste 
urmează despărțirea lui Beleg de Turin şi întoarcerea primului în 
Menegroth, „unde a primit sabia Anglachcl de la Thingol şi lembus de la 
Melian". Se poate însă demonstra că tatăl meu a respins această 
succesiune; căci „ceea ce s-a întâmplat cu adevărat" a fost că Thingol i-a 
dat-o pe Anglachcl lui Beleg după judecarea lui Turin, când Beleg a 
plecat prima oară în căutarea lui. Prin urmare. În textul de faţă. dăruirea 
săbici este plasată în acel moment (p. 84) când nu se pomeneşte nimic 
despre dăruirea turtelor lembas. Ulterior. Într-un alt pasaj, când Beleg s-a 
întors la Menegroth după ce-l găsise pe Turin, nu se mai vorbeşte despre 
Anglachcl în textul de faţă -, ci numai despre darul lui Melian. 

E bine de menţionat aici că am omis din text două pasaje pe care le- 
am inclus în Poveşti neterminate, dar care sunt două digresiuni față de text: 
anume povestea despre felul în care Coiflil Dragonului a ajuns în posesia 
lui Itador din Dor-lómin (Poveşti neterminate, p. 109) şi originea lui 
Saeros (Povești neterminate, p. 112). fntâmpl&tor, înțelegând mai profund 
legăturile dintre manuscrise, pare aproape o certitudine că tatăl meu a 
respins numele Sacros, inlocuindu-l cu Orgal, care printr-un „accident 
lingvistic", coincide cu orgol, orgel, „orgoliu", în engleza veche. Mi se 
pare însă că e prea taziu acum să renunţ la Saeros 

Lacuna majoră în naraţiune aşa cum apare ca în Poveşti Neterminate (p. 
151) este umplută în noul text de la p, 125 pună la p. 162» adică de la 
sfârşitul capitolului ..Despre Mîm Gnomul", după care urmează 
capitolele „Tara Arcului şi Coifului". „Moartea lui Releg", „ Turin în 
Nargothrond" şi „Căderea Nargothrondului" 

Există o relație complexă în această parte din „saga lui Turin" între 
manuscrisele originale, povestea aşa cum e spusă în Slillmarillion, 
fragmentele disparate strânse în Anexă la Narn din Poveşti neterminate şi 
noul text din volumul de faţă. Întotdeauna am crezut că intenţia generală 
a tatălui meu, în momentul suprem când a isprăvit, spre satisfacția lui. 
„marea poveste" a lui Turin. a fost să extragă din ea o formă mult mai 
scurtă, conformă cu ceea ce s-ar putea numi „stilul Silmarillion". Dar. 
desigur, acest lucru nu s-a întâmplat; astfel că mi-am asumat eu. acum 

mai mult decât în unnă cu treizeci de ani, ciudata sarcină de a incerca să 
fac ceea ce nu a tăcut el: să scriu o versiune „Silmarillion" a celei de pe 
unnă forme a poveștii, extrăgând-o din materialele eterogene ale 
„versiunii lungi". Nani. Í ste vorba de Capitolul 21 din Sillmarillion 

Astfel, textul din volumul de față, care umple lunga lacună din 
povestea publicată în Poveşti neterminate, derivă din aceleaşi materiale 
originale ca şi pasajul corespunzător din Silmarillion (p. 280 317). dar 
sunt folosite într-un eu totul alt scop în fiecare caz în parte, iar în textul 
cel nou cu o înţelegere mai bună a labirintului de ciorne şi note şi a 
succesiunii acestora, O bună parte din manuscrisele originale, care a fost 
omisă ori comprimată în Silmarillion, rămâne valabilă; dar unde nu mai e 
nimic de adăugat la versiunea Silmarillion (cum este episodul morții lui 
Beleg, derivat din Hronicul Beleriandului) versiunea ca atare este redată 
fără modificări. 

Ca rezultat, deşi am fost nevoit să introduc pasaje de legătură ici şi 
colo pentru a uni diferitele ciorne, nu există nici un element de 
„invenţie" externă, oricât de mic, în textul prezentat aici. Cu toate 
acestea, textul este artificial şi nici nu ar fi putut fi altfel: mai cu seamă 
deoarece acest ansamblu voluminos de manuscrise reprezintă o evoluţie 
continuă în povestea că atare. Ciorne care sunt esenţiale în alcătuirea 
unei narațiuni neîntrerupte pot de fapt să aparțină unor faze mai timpurii. 
Astfel, bunăoară, un text inițial pentru povestea despre cum a ajuns ceata 
de proscrişi a lui Turin la dealul Amon Rûdh, despre locul de sălăşluire 
pe care l-au găsit pe culmea acestuia, despre viaţa lor acolo şi victoria 
efemeră a ţării Dor-Cuarthol a fost scris înainte de a exista orice referire 
la Gnomii Scundaci, iar o descriere completă a casei lui Mîm sub creasta 
dealului apare înaintea lui Mîm însuşi. 

În ceea ce urmează din poveste, după întoarcerea lui Turin în Dor- 
lómin, căreia tatăl meu i-a dat o formă finală, diferenţele faţă de textul 
din Poveşti nemuritoare sunt foarte puţine. Trebuie totuşi menţionate două 
elemente de detaliu în relatarea atacului asupra lui Glaurung la Cabed- 
en-Aras, în care am modificat cuvintele originale, ceea ce necesită o 
explicație din partea mea. 

Primul priveşte geografia. Se spune (p. 188) că, atunci când Turin şi 
însoțitorii săi au pornit din Nen Girith în seara fatală, ei nu s-au îndreptat 
drept spre dragon, care se afla pe partea cealaltă a defileului, ci întâi au 
apucat-o pe drumul spre Trecerea peste Teiglin; „apoi, înainte să ajungă 
acolo, au luat-o spre miazăzi, pe o cărăruie" şi au traversat pădurea de pe 
malul înalt al râului, spre Cabed-en-Aras. În textul original se spune că 

atunci când au ajuns acolo „primele stele au licărit la răsărit, în spatele 
lor”. 
Când am pregătit textul pentru Poveşti neterminate, n-am observat că era 

o inadvertență aici, deoarece ei nu se îndreptau spre vest, ci spre est, sau 
sud-est, lăsând în urmă trecătoarea, ceca ce înseamnă că primele stele de 
la răsărit trebuiau să fie în fata lor, nu în urma lor. Analizând acest 
aspect în Războiul Nestematelor (1994, p. 157), am acceptat sugestia că 
acea „cărăruie" ce ducea spre sud o apuca din nou spre vest, ca să ajungă 
la Teiglin. Ceea ce acum mi se pare improbabil, fără rost în narațiune, 
iar o soluție mult mai simplă este de a schimba „în spatele lor" cu „în 


faţa lor", cum am şi făcut în textul cel nou. 

Harta pe care am schitat-o in Povesti neterminate (p. 213) pentru a 
infátisa zona respectivă nu este de fapt bine orientată. Este privită din 
perspectiva hărții Beleriandului şi este reprodusă în harta mea din 
Silmarillion astfel încât Amon Obel să fie orientat aproape spre est faţă 
de Trecerea peste Teiglin („lună s-a înălțat în spatele dealului Amon 
Obel", p. 217), iar Teiglinul să curgă spre sud-est sau sud-sud-est prin 
defileu. Acum am redesenat schița şi am indicat şi locul aproximativ al 
strungii Cabed-en-Aras (la p. 203 se spune că „0 strâmtoare din aceasta, 
nu cea mai adâncă, dar cea mai îngustă, se afla acum tocmai în calea lui 

Glaurung, la miazănoapte de locul unde Celebros se vărsa în Teiglin"). 

Al doilea element priveşte povestea uciderii lui Glaurung la trecerea 
defileului. Avem aici o ciornă şi o versiune finală. În ciornă, Turin şi 
însoțitorii săi au urcat malul opus al hăului, până au ajuns sub buză; 
acolo au rămas atârnaţi în timp ce noaptea se scurgea, iar Turin „se lupta 
cu vise întunecate şi înfricoşătoare în care întreaga sa voinţă se încorda 
pentru a rămâne agăţat şi a se tine bine". Odată cu venirea zilei, 
Glaurung s-a pregătit să treacă peste hău într-un loc aflat „mult mai 
departe către miazănoapte", astfel că Turin a fost nevoit să coboare 
înapoi la râu şi apoi să urce iarăşi malul pietros, ca să ajungă sub 
pântecele dragonului. 

În versiunea finală (p. 191), Turin şi Huntor abia îşi începuseră 
căţărarea pe celălalt perete al defileului, când Turin a zis că îşi iroseau 
puterile chinuindu-se să urce înainte să ştie unde anume avea să treacă 
Glaurung. „S-au oprit, prin urmare, şi au aşteptat." Nu se spune că au 
coborât din punctul în care ajunseseră când şi-au oprit urcuşul, iar 
fragmentul privitor la visul lui Turin, „în care se făcea că întreaga sa 
voinţă se încorda pentru a rămâne agăţat", este preluat din ciornă. Dar în 
povestea revizuită nu ar fi fost nevoie să rămână agăţat: ar fi putut să 
coboare şi să aştepte acolo şi, cu siguranță, aşa ar fi făcut. De fapt, asta 
au şi făcut: în textul final (Poveşti neterminate, p. 192) se spune că cei 
doi nu-i stăteau lui Glaurung în cale şi că Turin „s-a târât de-a lungul 
malului, ca să ajungă sub trupul viermelui". Se pare, prin urmare, că 
povestea finală a păstrat un element din ciorna iniţială, de care nu era 
neapărat nevoie. Ca să-i confer coerență, am înlocuit (p. 213) 
„neaflându-se chiar în drumul lui Glaurung" cu „întrucât nu 

ajunseseră chiar în drumul lui Glaurung" şi „s-a târât de-a lungul 
malului" cu „s-a târât pe stâncă în sus". 

Sunt detalii mărunte dacă le iei în sine, dar ele limpezesc scenele 
poate cel mai puternic vizualizate în toate legendele Zilelor de Odinioară 
si unul dintre cele mai măreţe episoade. 

NOTĂ DESPRE HARTĂ 


Această hartă se bazează În mare măsură pe aceea publicată în 
Silmarillion, care, la rândul ei, avea la bază harta făcută de tatăl meu în 
anii 1930 şi pe care el n-a înlocuit-o niciodată, folosind-o pentru toate 
scrierile sale ulterioare. Reprezentările cu contururi precise şi, desigur, 
foarte selective ale munţilor, dealurilor şi pădurilor copiază stilul lui. 
Redesenând harta, am introdus anumite elemente distincte, cu intenția de 
a o simplifica şi de a o face mai potrivită pentru povestea Copiilor lui 
Hurin. Ca atare, nu se extinde spre răsărit pentru a include Ossiriand şi 
Munţii Albaştri, iar câteva detalii geografice sunt omise: cât despre 
nume, sunt marcate doar cele care apar propriu-zis în text (cu câteva 
excepţii). 

